
Capitolul 41 


— Poftim? întreabă John, nedumerit. 

Keith oftează adânc, ștergându-și fruntea tran- 
spirată şi murdară cu aceeași mână tremurândă. Pare 
să aibă din ce în ce mai puţină răbdare, ceea ce bagă pe 
toată lumea în sperieţi. Drew, Jordan și restul băieţilor 
au câte o poziţie rigidă şi ochii lor sunt fixaţi numai şi 
numai pe Keith, parcă pregătiţi să sară pe el. 

De un lucru devin convinsă. Dacă scap în noap- 
tea asta vie... fac măcel! Dau foc întregii insule și o să 
rămân să ard cu tot cu ea, până nu mai rămâne nimic 
din mine. 

— M-am bâlbâit cumva? atacă brunetul nervos, 
făcând un alt pas mic spre noi. Nu ai auzit ce ţi-am 
cerut sau îţi baţi joc de mine acum? 

— Calmează-te, Keith! îi cere Micha, prinzându-l 
de umăr. 

Imediat ce îl atinge, acesta se scutură ca un câine 
ud, obligându-l pe blond să-l elibereze înainte să-şi 
piardă cumpătul de tot. 

Drew îi face semn lui Micha să-l lase în pace, dar 
își păstrează în continuare poziţia în defensivă. Cu 
corpul ușor aplecat în faţă, ochii bărbatului refuză să-l 
mai slăbească vreun pic pe brunetul mânios. 

— Te-am auzit, răspunde John, calm. Doar că nu 
înțeleg de ce trebuie să spun ceva ce am mai spus deja, 
de la un capăt la celălalt. 

— Deci, îţi susţii povestea, mormăie Keith, gândi- 
tor. Ellie te-a lovit în cap cu o piatră, apoi a încercat să 
fugă. 

Îmi strâng pleoapele, tremurând din ce în ce mai 
tare lângă Jordan, care încă mă ţine de braţ, parcă cu 
teamă să nu o rup la fugă în cel mai neașteptat moment. 
Dacă mâna lui nu ar fi pe mine acum, cel mai sigur aș 
face-o. Nu pot suporta ceea ce se întâmplă în faţa mea 
și gustul amar al învingerii. Lupta asta, la care Keith ne 
supune, e deja pierdută pentru mine şi probabil că o 
ştie şi el, însă continuă să mă supună unei torturi greu 
de îndurat. 

— După cum se vede şi după capul meu spart, 
da, replică John, la fel de calm. S-a aplecat să îşi lege 
sandaua, apoi m-a lovit de două ori, înainte să fugă. 
Până mi-am revenit, era deja în junglă. 

Înfuriată de minciunile lui sfruntate, îmi deschid 
ochii și mă uit la Keith, curioasă să văd dacă îl crede. 
Chipul lui, însă, e imposibil de descifrat acum. Se uită 
la mine, dar mă îndoiesc că mă vede. 

— Am ajuns-o repede din urmă și ne-am luptat 
puţin, ţinând cont că refuza să se întoarcă la resort, 
adaugă paznicul, pe cel mai sigur ton al său. 

Chiar şi nervoasă cum sunt, trebuie să recunosc 
că e un expert în inventat povești și în a le relata cu 
precizie, ca şi când într-adevăr s-a întâmplat așa cum 
spune el. Dacă nu aș fi știut mai bine că minte de în- 
gheaţă apele, l-aş fi crezut şi eu, aşa că nu-l condamn 
pe Keith sau pe oricare dintre ceilalți prezenţi. Cei zece 
ani pe care i-a petrecut alături de ei îl fac să fie sigur pe 
sine şi controlat. 

Spre deosebire de el, eu tremur ca varga, aştep- 
tând să fiu împuşcată, omorâtă, cu toate că încă n-am 

deschis gura. Aştept cu sufletul mic și cu inima chircită 
în piept, să mă facă praf şi pulbere. N-are cum să mă 
creadă pe mine, în detrimentul lui, și sunt conștientă 
de asta. Astfel că, numai o minune m-ar mai scoate din 
mâinile lui la final. 

— Keith, cred că ar fi mai bine dacă am discuta 
despre asta dimineaţă, sugerează Deke, la fel de pani- 
cat ca restul. Sunt sigur că o putem rezolva și altfel. 

— Nu, i-o retează brunetul, fără să se uite la el. În 
noaptea asta ori moare unul, ori moare celălalt. Refuz 
să mai ţin lângă mine un trădător. 

Și, după cum se prezintă situaţia, cel care o să 
moară în noaptea asta o să fiu eu. Atitudinea lui John 
îmi spune că are exact aceeaşi părere ca mine, când 
îmi ridic ochii și mă uit la el pentru prima oară după 
toate astea. Are bărbia ridicată în semn de aroganță şi 
siguranţă și îl priveşte pe Keith în ochi, fără teamă. 

— Cum ai scăpat-o? vrea brunetul să știe, mutân- 
du-și greutatea pe piciorul drept și ţinând strâns în 
mână, pistolul negru. 

— Din neatenţie. Recunosc, am crezut că o pot 
răpune cu ușurință şi m-am culcat pe o ureche. Mi-a 
scăpat printre mâini când mă aşteptam mai puţin. 
Ultimul lucru pe care am apucat să-l mai fac a fost să o 
împușc. Am crezut că asta o s-o încetinească, dar apoi 
i-am pierdut urma. Am fost nevoit să mă întorc la post 
și să anunţ fuga ei. 

Keith încuviinţează cu buzele strânse, în semn 
că a înţeles, înainte să-și coboare privirea nebună pe 
mine. 

— Ellie? 

Nodul care mi se fixează în gât de îndată ce-mi 
aud numele din gura lui, e imens și aproape mă sufocă. 

— Nimic din ce spune John nu coincide cu poves- 
tea ta, mă informează tensionat. Nu spui nimic? 

Clatin din cap, strângându-mi pleoapele până 
văd stele verzi în spatele lor. Dacă Jordan nu m-ar ţine, 
m-aş prăbuși pe podea. Genunchii îmi devin moi ca 
jeleurile și abia mă mai susţin în poziţie verticală. 

— Omoară-mă odată, şuier, refuzând să mă mai 
uit la el. M-am săturat de astea. 

— Uită-te la mine, Ellie! mârâie nervos. 

Când mă uit, e cu o idee mai aproape de mine și 
interiorul meu îngheaţă de groază. Apuc să-l privesc 
doar o clipă în ochii verzi ca jadul, înainte ca pocnetul 
asurzitor al pistolului să-mi încremenească inima în 
piept şi faţa să-mi fie stropită de sânge. Tresar atât de 
tare, încât nici nu simt rana pe care glonţul mi-o face. 

Pentru câteva secunde lungi și îngrozitoare nici 
măcar nu mai respir. Nimeni n-o face. Apoi aud zgomo- 
tul produs de prăbușirea trupului lui John și simt cum 
podeaua se zdruncină sub tălpile mele goale. 

Până să-mi revin în fire, mâna lui e întinsă spre 
mine. În palma sa murdară străluceşte unul dintre 
cerceii pe care îi purtam în ziua aceea - cercei pe care 
i-am primit cadou de la el după câteva zile de când am 
fost adusă pe insulă. 

— L-am găsit în groapă. 

Vocea lui e estompată de vârtejul din urechile 
mele și sunt incapabilă să îmi dau seama ce înseamnă 
cuvintele pe care le rostește. Trauma prin care trec e 
mai puternică decât tot ce am trăit până acum, inclusiv 
când tata mă încuia în debaraua casei ca să mă pedep- 
sească. Abia conștientizez că nu eu sunt cea moartă, că 
nu al meu e sângele ce mi se scurge pe faţă și că pistolul 
ăla nu a fost niciodată îndreptat spre capul meu. 

— Ellie, mă auzi? Am găsit... 

Ţâşnesc pe lângă el, alergând disperată spre ușile 
deschise ale terasei și, în următoarea secundă, icnesc 
lângă un tufiş cu trandafiri, prăbuşită în genunchi pe 
pavaj. Stomacul gol îmi dă senzaţia că e pe cale să urce 
în gât și să iasă afară, dar nu vomit nimic. Nici n-am 
ce. Cu toate astea, greaţa pe care o simt e imposibil de 
controlat. 

— Ellie! 

Strigătul lui Keith mă face să mă trântesc în fund, 
pregătită să mă târăsc departe de el. Îl văd printre 
lacrimi cum iese val-vârtej pe uși, cu o expresie tulbu- 
rată, dar nu apucă să se apropie. Atât Ryder, cât și Deke 
îl prind la timp, trăgându-l înapoi până se izbesc toţi 
trei de sticlă. 

Groaza de pe chipul lui îmi spune că își aminteşte 
perfect tot ce mi-a făcut pentru asta. E înnebunit și 
probabil știe că nu o să-l iert, indiferent cât s-ar căi, 
dar asta nu-l împiedică deloc să se zbată cu putere ca 
să ajungă la mine. 

E posibil să ţi se spargă inima? Pentru că a mea 
se sparge asemeni sticlei prin care Ryder îl aruncă pe 
Keith ca să-l ţină departe. 

Nu! Noaptea asta e un coşmar! Îmi prind capul 
între palme, nevenindu-mi să cred ce se întâmplă. 

Micha se înfiinţează lângă mine și tresar de 
spaimă când mă cuprinde cu ambele braţe. Primul 
instinct este să-l lovesc, însă mă opresc la timp şi îi 
permit să mă ridice. 

Restul e ca prin vis. Printr-o minune parcurgem 
livingul, în timp ce Ryder și Deke îl ţin pe Keith la pă- 
mânt, iar Drew mai că îşi smulge părul din cap lângă 

corpul inert al adevăratului trădător. Tot printr-o 
minune ajungem în dormitorul meu și în baie. 

— Dumnezeule mare, cum arăţi! geme blondul, 
aşezându-mă cu grijă pe blatul chiuvetei. 

Se repede spre suportul de prosoape şi smulge 
unul curat, cât eu fac eforturi supranaturale să-mi ţin 
greaţa sub control şi să nu mă uit în oglindă nici cu 
coada ochiului. Nu vreau să văd! 

— lar nemernicul ăla şi-a pierdut minţile de tot! 

Udă un colţ al prosopului plușat și îl întinde spre 
faţa mea, făcând abstracţie de hărmălaia răsunătoare 
ce pornește la parterul vilei. Nu pot decât să-l aprob, 
Keith şi-a pierdut minţile de tot. Îl aud răcnind cât îl 
ține gura. 

— Ellie, eşti bine? 

Încuviinţez frenetic, poate prea frenetic. Privirea 
lui Micha mă informează că nu mă crede nici măcar 
puţin, însă asta e tot ce pot face acum. Încă sunt şocată. 
Încă trăiesc un coşmar. 

— Am... Am crezut că m-a împușcat, bolborosesc. 

— Crede-mă, păpușă, că mi-a stat şi mie inima 
în loc! Când l-am văzut în halul ăla..., adaugă, arătând 
cu degetul spre ușă, am crezut că am un coşmar. Am 
crescut împreună şi niciodată nu l-am văzut astfel! 
Scoţi toţi diavolii din el, fetiţo, și numai Dumnezeu știe 
câţi are! 

Nu mai spun nimic. Cu mâinile în poală, aștept 
cuminte să șteargă de pe faţa mea orice a mai rămas 
din John, cuprinsă brusc de un sentiment de liniște. Nu 
merita nimic mai puţin decât o moarte violentă, cum 
a și avut. 

lar Keith nici măcar n-a clipit. De fapt, nici nu am 
văzut când a ridicat pistolul și a tras. S-a întâmplat 

prea repede totul și am în continuare impresia că nu 
s-a petrecut decât în imaginaţia mea. 

Şi nu sunt deloc surprinsă că încep din nou să 
plâng. Mă trag mai aproape de marginea blatului și îmi 
arunc braţele în jurul lui Micha, îndesându-mi dispe- 
rată faţa în umărul lui. În momentul ăsta, am nevoie de 
sprijin așa cum n-am avut niciodată în viaţa mea, iar 
el mi-l oferă din plin, inclusiv când Keith dă buzna în 
dormitor, înnebunit de-a dreptul, iar blondul trânteşte 
ușa de la baie înainte să intre peste noi. Viteza cu care o 
încuie mă năuceşte, dar nu-l opreşte pe acesta să bată 
în ușă cu disperare, strigându-mă pe nume neîncetat. 

— Dacă vrei să pleci, te scot eu de pe insulă chiar 
acum, îmi spune Micha serios, trăgându-se înapoi cât 
să mă poată privi. Poţi sta în Ibiza până se liniştesc 
apele aici. Știu cât urăște să fie trădat de cineva şi o să 
mai fie turbat o perioadă. 

Inspirând adânc, clatin din cap, refuzându-i 
oferta, deși pare cea mai bună mișcare pe care aș putea 
s-o fac în astfel de clipe de coşmar. 

Dar ce aș fi eu, dacă aș fugi? Şi ce ar fi Micha, dacă 
m-ar ajuta s-o fac? Ambii am trece pe lista cu trădători, 
ținând cont că cel din spatele ușii e rupt complet de 
realitate. 

— Mă descurc. Dacă faci asta, Keith o să te urască. 

— Îi va trece. 

— Nu. Mă descurc cu el. Doar am nevoie de puţin 
timp. 

Acesta încuviinţează din cap, în semn că înţelege, 
apoi îşi scarpină încurcat obrazul, privind lung uşa. 

— O să-l ţin eu departe de tine până atunci, îmi 
promite. Nu o să te deranjeze. 

Înainte să mai spun ceva, Micha se strecoară pe 
ușă și îl agaţă pe Keith din mers tocmai când brunetul 
vrea să dea buzna înăuntru. 

— Gata, amice! zbiară blondul iritat. Du-te naibii 
și te spală, că arăţi ca dracu! Parcă ai săpat prin cimitire 
toată noaptea! 

Tot ce se mai aude apoi e o bufnitură şi ușa cum 
se închide în urma lor, dovadă că aceștia au ieșit din 
dormitor. 


Ating cu vârful degetelor vânătaia din colţul gurii, 
înainte s-o acopăr cu un strat subţire de fond de ten. 
Prin fața ochilor îmi străfulgeră imagini de noaptea 
trecută, dar le alung cu repezeală. E una dintre nopţile 
la care mă voi strădui din greu să nu mă mai gândesc. 
În schimb, insist puţin cu mintea la felul în care arăta 
Keith, murdar în întregime, și la comentariul lui Micha 
de dinainte să-l scoată din dormitor. Într-adevăr a 
săpat o jumătate de noapte prin junglă, ca să-mi de- 
monstreze nevinovăția? Ei bine, arăta de parcă ar fi 
făcut-o, de parcă ar fi săpat cu mâinile goale în pământ 
după o dovadă. E ca și când nu s-ar fi putut împăca de 
la bun început cu ideea că l-am trădat, că am încercat 
să fug de el. Ca şi când ar fi avut un strop de încredere 
în mine și unul de îndoială în privinţa lui John. 

John... Nu pot spune că moartea lui mă satisface 
complet, deși mă simt mai ușurată acum că n-am să-l 
mai văd niciodată. Nu voi uita prea curând sentimentul 
acela macabru de a fi îngropat de viu, pentru care ar fi 
meritat o tortură ca la carte. 

Aplic un strat de mascara pe genele lungi, arcu- 
indu-le și mai mult, holbându-mă la reflexia mea, apoi 
îmi pieptăn leneş părul. Înainte să prind la gât rochia 

de un albastru pal, cu corset aproape transparent și 
modele florale din dantelă, îmi scot colierul cu perlă 
și îl las lângă chiuvetă, simţindu-mă din prima clipă 
vinovată. E pentru prima oară când îl scot, de când 
mi-a fost dăruit. 

Îmi trec mâinile peste rochia impecabilă. Corsetul 
se întâlnește la mijloc cu materialul fin din mătase, ce 
se desparte prin două crăpături adânci, până la podea. 
O altă rochie de păpușă, la fel ca toate celelalte. 

— Ar trebui să-ţi prinzi părul. 

Vocea lui Roxette mă face să mă întorc surprinsă 
spre ea. E în pragul băii şi îmi aruncă un zâmbet cris- 
pat, înainte să intre și să se poziţioneze în spatele meu. 

— Am auzit ce s-a întâmplat azi-noapte, îmi 
spune, privindu-mă în oglindă. Micha mi-a povestit. 
Vreau doar să ştiu că eşti în regulă. 

— Sunt bine. 

Rămân neclintită cât blonda cu un cap mai înaltă 
decât mine îmi adună tot părul din faţă și îl trece peste 
umerii bronzațţi, despărțindu-l egal pentru o împleti- 
tură sofisticată. 

— ii legătura cu Micha? o întreb uimită. 

— Da, strâmbă din nas. Să spunem că suntem un 
soi de prieteni. Bineînţeles, Drew nu știe despre asta. 

— Aşa cum Reina e un soi de prietenă cu Deke? o 
iau peste picior. 

Ochii ei albaștri strălucesc de amuzament, iar 
colțurile gurii voluptoase se arcuiesc într-un rânjet 
complice. 

— Spre deosebire de ei, noi doar ne-am sărutat. 
O dată! O singură dată! Și aia pentru că eram puţin 
amețită. 

— Da, mormăi ca pentru mine. Hai să dăm vina 
pe marijuana. 

Roxette mă înghiontește în spate, făcându-mă să 
chicotesc. 

— Lasă asta. Mai bine mi-ai spune ce ai de gând 
să faci cu Keith. Bănuiesc că nu o să-l ierți prea ușor. 

Oftez, orice urmă de amuzament dispărându-mi 
de pe față şi din ochi. Încă n-am idee ce urmează să fac 
cu Keith. Chiar dacă am meditat la asta toată noaptea - 
sau ce a mai rămas din ea -, nu am ajuns la o concluzie 
care să mă mulţumească. 

Ar merita tot ce e mai rău pe lume pentru trăda- 
rea lui, dar o s-o pot face? Ultimele evenimente nu au 
șters nimic din ce simt pentru el, asta-i cert. Contrar 
aşteptărilor, nu sunt pregătită să-l las, dar sunt pregă- 
tită să-l fac să regrete. 

— Eu l-aş da de mâncare la câini, dacă există 
vreun câine pe insula asta, spune tot ea, încordându-se 
toată în spatele meu. Sau la rechini, adaugă senină. 
Sigur găsim un rechin prin zonă. 

— Eşti cam sadică, nu crezi? 

Aceasta ridică nepăsătoare din umeri, continuând 
să-mi împletească părul concentrată. 

— Dar te înţeleg dacă vrei să-l păstrezi, măr- 
turisește. E singurul care stă între tine şi Drew. Spre 
deosebire de ceea ce crede Mia despre tine, eu nu te 
condamn. Fiecare dintre noi trebuie să-și protejeze 
fundul într-un fel. 

— Crezi că sunt cu Keith ca să-mi protejez fundul? 
întreb mirată. 

Dau să mă întorc cu faţa spre ea, dar Roxette mă 
înghionteşte din nou. 

— Stai nemișcată, la naiba! Îţi strici coafura! Şi ce 
alt motiv ai avea să stai pe lângă bruta aia? Serios, cred 

că e singurul dintre toţi, care e capabil să-mi ridice pă- 
rul de pe ceafă de groază. Toate ne temem de el. Mereu 
are privirea aia... de parcă e pe cale să-și iasă din minţi 
când te aştepţi mai puţin şi să te sfărâme. 

Ei bine, are dreptate. Keith chiar are o privire de 
genul, pe lângă multe altele. 

— O0 să spun o singură dată, Roxette, murmur. 
Motivul pentru care sunt cu Keith nu are nicio legătură 
cu licitaţia sau cu Drew. 

— Deci, o să-l ierţi, concluzionează cu glas tare. 

Se întinde şi ia elasticul de pe blatul chiuvetei, ca 
să-mi prindă coafura. 

— Vom vedea. 

Mă mai uit o dată în oglinda mare, înainte să mă 
întorc cu faţa spre blonda înaltă, cu păr ondulat și ochii 
cât farfuriile. 

— Ai emoții pentru săptămâna viitoare? o întreb 
curioasă. 

Totuși, n-am nevoie de un răspuns. De îndată ce 
pomenesc despre asta, expresia ei se înnegurează, iar 
sprâncenele i se încruntă de confuzie. 

— Nu prea sunt sigură, ridică din umeri. Dacă nu 
o să fie chiar aşa de rău pe cât ne închipuim? 

Habar nu am ce să spun în legătură cu asta. 
Niciodată n-am știut. Situaţia asta nu poate fi explicată 
în cuvinte. 

— În orice caz, am un plan de rezervă, îmi spune 
senină, făcându-mi ștrengăreşte cu ochiul. Dacă nu-mi 
place, o să fug. Nu ar fi pentru prima oară când o șterg 
peste noapte. Am fugit din orfelinat de patru ori, până 
să împlinesc șaisprezece ani, apoi de cinci când am 
fost luată în grijă de o familie. 

Schițez un zâmbet. Mi-aș fi dorit să pot fugi şi 
eu ca ea, atunci când se înrăutăţea treaba acasă, dar 

niciodată nu am avut curajul necesar să o fac. Știam că, 
într-un fel sau altul, tatăl meu mă va găsi, iar pedeapsa 
ar fi fost mai rea decât orice aș fi putut trăi vreodată. 

leșim împreună din dormitor și ne aventurăm pe 
coridor, Roxette păstrând măsura pasului cu mine, să 
mă aștepte. De data asta, picioarele mele sunt încălțate 
cu balerini comozi, spre deosebire de sandalele înalte 
ale blondei de lângă mine, care o fac şi mai înaltă. 

— Cred că ar trebui să merg înainte, sugerează, 
strâmbând din nasul în vânt. Nu e o idee bună să mă 
prindă Drew pe-aici. 

— Părerea lui Micha? întreb amuzată. 

— Mda. Ne vedem mai târziu? 

— Sigur. 

Îmi iau rămas-bun de la ea printr-un gest din 
mână, înainte ca aceasta să grăbească pasul pe coridor 
și să dispară. 

Ajung în living ceva mai târziu și-l găsesc pe Drew 
pe canapea, cu o cafea în faţa lui. Orice urmă de-a lui 
John este complet ştearsă, iar încăperea arată imacu- 
lat, fără vreun semn că s-a întâmplat ceva aici. 

— Elena, mormăie în semn de salut. 

— Unde e Keith? vreau să știu. 

— Ce te face să crezi că știu unde e Keith? 

Pufnesc. Tipul ăsta mă ia de fraieră. Nu cred că 
poate fi mai iritant decât atât și mai clar că noi doi nu 
ne vom înțelege niciodată, nici măcar de dragul nepo- 
tului său. 

— Nu știu, replic ironic. Poate pentru că ţi-ai făcut 
un obicei să fii un ghimpe în coastele lui și ale mele? 

Privirea i se înăspreşte, ajungând să mă privească 
cu dușmănie. 

— Nu apreciez deloc ironia ta, Elena, mă infor- 
mează sec. Ar trebui să-ţi revizuiești comportamentul, 

dat fiind faptul că nu ești decât o scamă prinsă de 
nepotul meu. 

Surâd. Chiar mă întrebam cât o să dureze să mă 
atace. Nu pierde vremea deloc. 

— Nu asta s-a văzut azi-noapte, Drew, îi amintesc. 

Maxilarul lui pătrăţos se încordează, în semn de 
enervare. 

— Fii sigură că aşa ceva nu o să se mai întâmple! 
Noaptea trecută a fost o simplă scăpare. 

— O simplă scăpare? întreb mirată. Ai fost de faţă. 
Cred că a fost orice, numai o simplă scăpare nu. Las-o 
baltă! O să-l caut pe Keith singură. 

Mă răsucesc leneș pe călcâie și pornesc spre ușă, 
dând ochii cu Jordan pentru prima oară în dimineaţa 
asta. Nu l-am văzut stând acolo, chiar lângă intrare, 
tăcut mâlc și discret ca o statuie. Omul ăsta ar putea fi 
un ninja excelent. 

Îl salut printr-o înclinare din cap şi pun mâna pe 
mânerul uși, când îmi spune lin: 

— În Eden. 

Zâmbesc drept mulţumire și părăsesc vila, scăl- 
dându-mă în soarele arzător al dimineţii și în briza 
fierbinte. Nu mai pierd vremea și pornesc direct spre 
Eden, întrebându-mă în sinea mea care e motivul pen- 
tru care e acolo. Keith niciodată nu intră în Eden fără 
mine. 

Șchiopătând, ocolesc vila până ajung de partea 
cealaltă a ei, pe aleea șerpuită ce duce în diferite direcţii 
- spre mini-hotelul ce probabil urmează să servească 
drept cazare pentru clienţii Elitei, spre heliport și spre 
grădina în direcţia în care mă grăbesc cât de tare pot. 

În continuare nedumerită, trec de uşa întredes- 
chisă a serei și pătrund în jungla interioară cu miros 
tropical și umezită de aspersoare. Cu cât înaintez pe 

potecă, cu atât mai mult mă îndoiesc că într-adevăr e 
aici. Grădina e acaparată de ciripitul constant al păsă- 
rilor ce zboară haotic pe sub tavanul serei. Niciun alt 
zgomot nu se aude înăuntru, ca să-mi ofere un indiciu 
despre locaţia sau activitatea lui. 

Astfel, mă învârt în cerc câteva minute, verificând 
aproximativ toate ascunzișurile. Trec pe lângă crucea 
Sf. Andrei, pe lângă pat, pe lângă baia de grădină, ca 
apoi să mă opresc într-un loc pe care mi-am promis 
mie însămi că n-o să-l mai vizitez niciodată. 

Colivia e exact așa cum mi-o imaginez, ascunsă 
bine în vegetaţie, imensă și înspăimântătoare, strălu- 
cind de-a dreptul în razele soarelui. Ușa din gratii e 
ferecată cu un lacăt argintiu, iar Keith e captiv înăun- 
tru, leșinat lângă o sticlă goală de whisky, întins cât e 
de lung pe podea, cu fața în jos și la fel de murdar și 
zdrenţuros ca noaptea trecută, arătând într-un hal în 
care n-am crezut că o să-l văd vreodată. 

Sunt gata să cred că a fost închis de cineva, până 
calc cu balerinii cu talpă subţire pe mănunchiul de 
chei aruncat neglijent pe pământ, la mică distanţă de 
colivie. 

S-a inchis singur acolo? Uluirea prin care trec mă 
face să mă apropii, cu ochii fixaţi pe spatele lat care se 
ridică de fiecare dată când inspiră. Mă simt cu o idee 
mai ușurată de piatra grea ce îmi striveşte inima. 

S-a pedepsit singur. E singura concluzie pe care 
pot s-o trag în momentul ăsta, când îl văd. Tocmai 
gustă cu nesaţ din propriul medicament amar ca naiba, 
răpindu-mi ocazia de a-l închide personal acolo, ca să 
simtă ceea ce am simţit şi eu. 

Și îl las din plin s-o facă. Poate doar astfel exorci- 
zează şi ultimul demon întunecat din el. 

După aproximativ două ore în care tot ce am 
făcut a fost să aştept şi să-l privesc, Keith dă semne 
de trezire. Gemând, se mișcă lent pe podeaua coliviei, 
depunând eforturi colosale să se răstoarne pe spate ca 
să sfârșească exact la fel: pe burtă. 

Aproape mi-e milă de el. Aproape că simt şi eu 
durerea de cap ce-l încearcă și cât de mahmur e, dar nu 
fac niciun pas să-l ajut. E fix acolo unde trebuie să fie. 

— Elena, geme. 

Apoi rămâne nemișcat, dând semne că e pe cale 
să adoarmă din nou - sau să leșine. 

— Ellie, îl corectez sec. 

Viteza cu care îşi ridică privirea pare să-l ame- 
țească şi să intensifice migrena de care suferă. Geme 
și mai tare și clipește de mai multe ori, înainte să-și 
fixeze privirea pe mine, uluit să mă găsească de partea 
cealaltă a gratiilor. 

Nu mă pot abţine. Îmi înclin capul așa cum ştie 
doar el s-o facă atunci când e curios de ceva, când 
încearcă să prindă privirea cuiva sau când nu-i place 
ce aude. 

— Poftim? 

— Prefer să mi se spună Ellie. 

Se uită pierdut în jurul lui, înainte să ofteze adânc 
și să se ridice în coate, apoi în genunchi și-ntr-un final, 
în capul oaselor. Umărul i se izbeşte de gratiile din fața 
mea, când ultimele forțe îl părăsesc și nu se mai poate 

controla. Închide ochii, meditând la ceva preţ de câteva 
clipe, înainte să spună încet și răgușit: 

— Îmi pare rău. Îmi pare foarte rău. 

Știu pentru ce îi pare rău, dar asta nu-mi aduce 
nici cea mai vagă alinare. Și-a dat şi singur seama că 
m-a condamnat pe nedrept. 

— Păi, aș fi fost dezamăgită să nu-ţi pară, replic 
sprintenă, pe un ton mult mai batjocoritor decât inten- 
tionam. Arăţi jalnic! 

Ochii lui verzi se deschid, surprinzând momentul 
în care nu-mi mai pot stăpâni rânjetul de satisfacţie și 
îmi împreunez braţele la piept, arogantă. 

— Te bucuri de asta, constată moale. 

— Nu tu ziceai că sunt o scorpie afurisită? Asta 
fac scorpiile afurisite ca mine, savurează decăderea 
cuiva. Şi, în calitate de scorpie supremă, îţi spun că 
arăţi şi patetic, nu doar jalnic. 

— Hmm... 

Se uită la mine printre pleoapele întredeschise, 
colțurile gurii sale arcuindu-se ușor într-un zâmbet 
complice, dar trist. 

— O meritam pe asta. 

Replica lui mă face să chicotesc de-a dreptul. 

— Oh, habarnu ai că abia acum încep! Deocamdată 
mă mulţumesc că ești exact acolo unde trebuie să fii şi 
că nu am mișcat niciun deget pentru asta. 

— Da? îngaimă, fără să mă slăbească vreun pic. 
Eu aș fi preferat să fiu în altă parte. 

— Unde? întreb cu o falsă curiozitate, arcuin- 
du-mi sprâncenele. 

— În tine. 

Oho! Uite-l! Tupeul lui extraordinar, căruia i-am 
cam dus lipsa. Mai că mă face să zâmbesc, însă mă 

stăpânesc la timp. Nu sunt aici să mă hlizesc ca idioata, 
ci să-l pedepsesc aspru pentru toate greșelile pe care 
le-a făcut. Cam aşa cum a făcut şi el cu mine. 

Și cum altfel aș putea s-o fac, ţinând cont că fizic 
nu am nicio șansă să-l domin? E vulnerabil într-un 
singur punct şi am de gând să profit de asta, în special 
acum când e închis acolo şi nu mă poate ajunge. 

— Vezi tu, există o problemă, îl informez prompt. 

— Mi-am dat şi eu seama de asta, mormăie la fel 
de moale, privindu-mă sfredelitor printre barele de 
fier. Eu sunt aici, iar tu eşti acolo și ești supărată foc. 

N-am cum să uit asta. Încă mă bucur în sinea mea 
că e încuiat acolo, deși ar trebui să mi se frângă inima 
că iubitul meu complet dezaxat și-a făcut asta de unul 
singur în încercarea de a demonstra ceva. 

— E și asta o problemă, dar mai este una. 

— Care? întreabă fără vlagă. 

— Nu mai sunta ta. 

Trupul îi tresare și clipește derutat, de parcă abia 
acum și-a revenit în simţiri. Cred că n-ar fi reacţionat 
așa nici dacă l-aș fi pocnit peste față. Privirea-i până 
acum suferindă se transformă în ceva întunecat, 
agresiv, şi se înfige fără milă în mine, vrând să mă bage 
în sperieţi. Și îi funcţionează puțin, căci simt cum îmi 
piere rânjetul de pe buze. 

— Mai ai și alte glume proaste în program sau 
asta e tot? vrea să știe, vorbind de data asta cu toată 
gura. 

Cum îndrăznește?! 

— Nu eo glumă proastă, Keith, bombăn enervată. 
O să vorbesc cu Drew şi o să-i dau ceea ce-și doreşte. O 
să intru în licitaţie. De bunăvoie. Nu contează ce se va 

întâmpla cu mine apoi, atâta timp cât o să plec cât mai 
departe cu putinţă... de tine! 

Ochii i se fac cât două hubloane de avion și, când 
mă aștept mai puţin, lovește cu pumnul gratiile de care 
se sprijină, sărind în picioare în două secunde. Rahat! 
Mă trag înapoi, având pentru o clipă impresia că poate 
ajunge prin minune la mine. Întreaga cușcă de o tonă 
se zdruncină în urma loviturii şi Keith scoate un răcnet 
sfâșietor din gât. 

— Ai grijă, mârâie proaspăt turbat, prinzând două 
bare în mâini și strângându-le până când degetele i se 
albesc. O singură dată dacă mai scoţi porcăria asta pe 
gură, când ies de aici, te rup! Şi așa mi-e dor ca dracu 
de trupul tău! 

Atât reacţia lui, cât şi privirea amenințătoare pe 
care mi-o aruncă de sus, toarnă gaz peste incendiul din 
sinea mea și, neputând să mai suport, fac doi pași mari 
spre colivie, lăsându-mi cu totul capul pe spate ca să 
mă pot uita la el. 

Cum naiba face asta? Chiar dacă e ferecat acolo, 
încă reușește să mă domine. Asta mă înfurie și mai 
tare! 

— Du-te naibii! i-o trântesc. 

— Ellie! răcnește tare, cât îl ţine gura. 

Sfinte! Mă aşteptam la o reacţie violentă din par- 
tea lui, dar asta... Asta este peste ceea ce speram că o 
să obţin! 

Tremurând din toţi rărunchii, își ridică mâna şi 
și-o trece peste față, dând târcoale coliviei ca un leu 
turbat în cușcă. E o adevărată plăcere. Mă unge pe 
suflet starea lui de agonie și spală puţin din păcatele 
sale faţă de mine. 

— Dă-mi drumul de aici, îmi cere dintr-odată, cu 
o idee mai calm, venind din nou în faţa mea. 

— N-ai să vezi! pufnesc. Stai bine acolo unde ești. 

— Ellie, iubito, lasă-mă să ies! îmi cere mai insis- 
tent. Te rog! 

Izbucnesc în râs în sinea mea. Chiar crede că mă 
duce de nas cu asta? 

Tocmai a spus „te rog”? 

— Nu o să-ţi fac niciun rău, promit! 

Îmi duc mâna la gură, prea amuzată ca să mă 
abtin. 

— Nu mi-e frică de tine, Keith! zâmbesc. Dar nu 
te las să ieși! 

— De ce? 

— Pentru că nu ţi-ai ispășit pedeapsa, încă. Sau 
preferi să te leg de cruce și să te bat cu cravașa până 
căpiezi? Ştii tu, cravașa aia cu care voiai să mă loveşști 
ieri. 

Aproape își dă ochii peste cap în faţa mea. Cât 
tupeu! 

— Nu voiam să te lovesc, Ellie! pufăie. Voiam doar 
să te sperii puţin. Nu sunt un animal. 

— Eşti sigur? întreb, lăsându-l perplex. Pentru că 
mie începi să-mi semeni din ce în ce mai mult cu un 
măgar sadea. 

Se uită o clipă la mine, surprins, apoi îl apucă 
râsul. Sunetul melodios pe care îl scoate îmi face ge- 
nunchii să tremure de plăcere, motiv pentru care mă 
enervez şi mai tare, de data asta pe mine. Ar merita 
să-l ard pe rug, nu să mă topesc după el. 

— Oh, Doamne! geme, continuând să surâdă. 
Când o să ies de aici, să te ţii bine, iubita mea! O să-ţi 
scot din cap toate ideile alea proaste care mișună 

pe-acolo. Dar până atunci, adaugă calm, o să-ţi spun 
un singur lucru. Nu intri în nicio licitaţie! 

— Mai vedem noi. 

— Nu mai vedem nimic, Ellie. O să se întâmple 
asta doar peste cadavrul meu, iar Drew știe perfect că 
nu e cazul să mă sfideze în halul ăsta, indiferent cât 
și-ar dori să te vadă dispărută. Ar însemna să mă tră- 
deze și ai văzut şi tu cum reacţionez când vine vorba 
despre asta. 

Da, am văzut și nu mi-a plăcut, însă asta îmi amin- 
teşte că și el se află pe lista trădătorilor și merită să fie 
pedepsit din plin. 

— Că veni vorba, murmur, legănându-mă ușor pe 
călcâie, şi tu ești un trădător. Ce o să faci în privința 
asta? Sau tu ești o îmbucurătoare excepţie? 

Zâmbesc când se opreşte din foit, strângându-și 
buzele într-o linie dreaptă. 

— Sunt deja aici, nu? întreabă cu nervi. 

— Da, dar nu e suficient. Să stai doar câteva ore 
în cușcă, arătând ca dracu, nu șterge cu buretele faptul 
că mi-ai călcat în picioare inima și încrederea că n-o 
să-mi faci rău niciodată. 

— Ellie, te-am închis aici tocmai ca să nu-ţi fac 
rău. Am fost furios și rănit și nu eram sigur că mă pot 
stăpâni. 

— Deci, m-ai închis într-o cușcă pentru a mă 
proteja? pufnesc. 

Incredibil! Sunt tentată să mă arunc asupra lui cu 
cele mai odioase înjurături pe care le cunosc, dar mă 
răzgândesc înainte să las vreuna să-mi scape printre 
buze. Nu vreau să arunc cuvinte grele. Nu pentru că 
nu le-ar merita, mai ales acum, ci pentru că nu aș mai 
putea să le retrag și, într-un final, am de gând să-l iert 

- asta după ce îl voi perpeli bine de tot într-un cazan 
cu smoală. Nu există o altă opţiune pentru mine și da, 
acum mi-e mai clar ca niciodată că am înnebunit după 
bărbatul ăsta. 

Îl iubesc cu tot cu comportamentul lui de om sărit 
de pe fix, cu maniile lui și cu privirile provocatoare pe 
care mi le aruncă printre gratii, în speranţa că o să mi 
se facă poftă să îl eliberez. 

— La revedere, Keith! 

Mă răsucesc pe călcâie sub ochii lui cât cepele și 
dau să plec, când vocea sa ridicată mă face să ezit, cu 
un picior înainte și altul înapoi. 

— O să ies de aici și o să te mănânc de vie! mă 
avertizează, evident mulțumit că îi ofer ocazia de a-și 
spăla păcatele. 

Mai fac un pas şi iar urlă: 

— M-ai auzit?! 

Oh, tare și clar! Şi știu că o să iasă curând, aşa că 
aş face bine să mă pregătesc psihic pentru asta. 

Părăsesc Edenul fără să-l eliberez, întorcându-mă 
la vila Elitei cu un zâmbet tâmp pe faţa arsă de soare. 
Mă simt cu o idee mai bine acum, deși știu că nu s-a 
terminat nici pe departe. E abia începutul. În adâncul 
meu încă nu sunt pregătită să-l iert, nu până nu-l trec 
prin toate cele nouă cercuri ale Iadului, în repetate 
rânduri. 

Traversez livingul cu un nod în gât, uitându-mă 
obsesiv la podeaua spălată, în locul în care cu doar 
câteva ore în urmă era John. Mă întreb ce au făcut cu 
el, chiar dacă știu că nimeni nu o să-mi răspundă la 
întrebarea asta. Nimeni nu mi-a spus nici ce s-a întâm- 
plat cu fata moartă din patul meu sau cu Brian, după ce 
am tras o săgeată în el. În orice caz, viteza cu care s-au 

mișcat în toate cele trei cazuri îmi dă de înţeles că erau 
pregătiţi pentru astfel de incidente. 

— Ellie! 

Mă opresc la baza scărilor când Ryder coboară 
ultima treaptă şi mă prinde de umeri. Părul lui e prins 
într-o coadă scurtă la spate și arată impecabil, cu ex- 
cepţia cearcănelor de sub ochii căprui și înguști. 

— Haide să mănânci ceva, mă îndeamnă, împin- 
gându-mă uşor spre ușile terasei. Pun pariu că ești 
flămândă! 

Apoi se opreşte dintr-odată, arcuindu-și curios 
sprâncenele, în timp ce se uită pierdut în jurul lui. 

— L-ai văzut pe Keith? 

Simt cum mă umflă râsul. 

— Crede-mă, nu vrei să știi! chicotesc. Nu cred că 
o să vină la micul dejun. E puţin... prins! 

Chicotesc şi mai tare, ignorându-i încruntătura 
nedumerită. Săracul, n-are nici cea mai mică idee că 
prietenul lui tocmai a căzut în propria-i capcană. 

— Ce i-ai făcut? vrea să ştie, privindu-mă poznaş, 
așa cum nu credeam că o să se uite la mine vreodată. 

— Eu? întreb inocent. Nimic. Și-a făcut singur! 

— Dumnezeule! geme. Nici nu vreau să știu. 

leşim împreună pe terasa din spate, în soarele 
arzător, şi observ că una dintre uși nu mai are sticlă 
deloc. E singurul lucru care îmi confirmă că, ceea ce 
s-a întâmplat noaptea trecută, chiar a avut loc. Keith 
chiar l-a împușcat pe John fără să clipească, înainte s-o 
ia razna de tot. 

Ceilalți patru bărbaţi sunt deja așezați la masă, 
așteptând tăcuţi ca servitoarea de origine spaniolă, 
care mă îndoiesc că e trecută de patruzeci de ani, să-i 
servească. Drew e din nou în capul mesei. 

— Neaţa! salut binedispusă. 

Ryder mă conduce cu grijă spre scaunul meu, iar 
Micha îmi zâmbeşte prietenos de lângă. 

— Arățţi bine astăzi, afirmă blondul, senin. Să în- 
teleg că maniacul nostru numărul unu nu ţi-a dat bătăi 
de cap? 

Râd din nou. Sfinte, dacă ar ști... Probabil s-ar 
înghesui cu toţii pe uși acum, fiecare dorind să-l elibe- 
reze pe Keith din propria-i cușcă. Nu s-ar putea abţine. 

— L-am văzut plecând azi-noapte cu o sticlă de 
whisky, replică Trent relaxat, sorbind elegant din ca- 
feaua lui. Sigur e mort de beat pe undeva! 

— Mă îndoiesc, chicotesc, dregându-mi zgomotos 
glasul şi făcând eforturi mari să redevin serioasă, în 
special când privirea tăioasă a lui Drew se înfige în 
mine. E bine. E viu şi nevătămat. 

— Să înţeleg că l-ai văzut? vrea Micha să ştie. 

Și el mă privește suspicios printre gene, la fel ca 
ceilalţi. Abia reușesc să nu le râd în faţă, dar cert e că 
postura în care l-am găsit şi l-am lăsat mă distrează la 
culme. Nu puteam să-mi încep ziua mai bine. 

Încuviinţez încet. 

— Atunci, n-are rost să ne facem griji că s-a înecat 
sau mai ştiu eu ce naiba, spune Micha relaxat. 

Râd înfundat, aplecându-mi privirea când îl simt 
pe Drew sfredelindu-mă arzător de pe scaunul său. El 
e singurul care nu e relaxat. 

— Unde e nepotul meu, Elena? mă întreabă în- 
cordat. 

— Dacă vei continua să-mi spui Elena, n-o să afli 
niciodată, i-o trântesc senină. 

Micha mă împunge cu cotul, cerându-mi tacit 
să nu-l calc pe nervi, dar serios dacă mă pot stăpâni. 
Omul ăsta e întruchiparea tensiunii și în mod evident 
are o problemă cu mine. 

— Unde e nepotul meu, Elena? repetă intenţionat, 
căutând să mă enerveze. 

— Nu știu unde e, blufez, iritată. Caută-l singur. 

Tresar când acesta își trântește palmele pe masă, 
înfuriat. 

— Nu mă lua de prost, fetițo! mârâie. Dacă păţește 
ceva... 

Îndreaptă un deget spre mine, ameninţându-mă 
cu el. 

— E băiat mare. Se descurcă. 

— Jordan! 

Strigătul lui mă face să mă încordez pe scaunul 
meu de bambus şi să-mi întorc privirea spre intrarea 
în vilă. Paznicul iese în prag cu o expresie serioasă şi 
nu se oprește până nu ajunge în dreptul lui Drew. 

— Condu-o pe domnișoară la locul ei și asigură-te 
că rămâne acolo. Nu vreau să o mai văd pe-aici nici 
măcar în vizită. 

Jordan se uită confuz la mine, apoi la Drew, ară- 
tând ca un om pus în încurcătură. 

Locul meu? Bineînţeles că se referă la vila fetelor. 
Încă de când a ajuns pe insulă şi-a dorit să mă expedi- 
eze înapoi, în pofida faptului că nepotului lui își dorea 
contrariul. 

— Drew, mormăie Micha, nu cred că e o idee bună. 

Nici eu nu cred asta. Keith o să facă o criză de 
nervi. Ştim cu toţii cât de urât face când vine vorba 
despre a mă amesteca cu „marfa'”. 

— Keith o să... 

— Keith nu e aici momentan, i-o retează bărbatul 
sec, fluturând din mână ca să-i închidă gura. Jordan, 
ti-am cerut ceva! 

Îmi ridic ochii spre paznicul ce nu se mişcă nici 
un centimetru. Rămâne lângă Drew exact ca un stâlp 

de iluminat, cu faţa împietrită și cu o postură perfect 
dreaptă. 

Năucit, bărbatul își lasă capul pe spate, uitându-se 
lung la Jordan. 

— Nu m-ai auzit sau ce? 

— Îmi pare rău, dar primesc ordine doar de la 
Keith. 

Răspunsul lui categoric mă face să izbucnesc în 
hohote de râs, chiar dacă știu că asta o să fie picătura 
ca va umple paharul. Şi râd cu o asemenea poftă, încât 
îmi dau seama până și eu că e ceva în neregulă cu mine, 
nu doar ceilalți - care acum mă privesc cu expresii 
ușor speriate. 

Sunt pe cale să cedez nervos. Toate accesele 
mele de râs, chicotelile discrete și starea autoindusă 
de bine sunt avertismentele unei clacări, dar nu mă 
pot stăpâni. În ultimele ore am fost târâtă prin junglă, 
lovită în repetate rânduri, aproape îngropată de vie 
și împuşcată, apoi hărțuită de impresia greşită a lui 
Keith și de gândul că John e acolo, nepedepsit... Nu e 
de mirare că simt o iminentă prăbuşire psihică. 

lar asta îi pune capac. 

Înainte s-o dau din râs în plâns, sunt smulsă vio- 
lent de pe scaun. Drew mă trage personal departe de 
masă, iar ceilalţi sar în picioare, Micha răsturnându-și 
scaunul când se repede spre noi, să împiedice vreun 
posibil dezastru. Blondul nu apucă să mă pescuiască 
la timp din braţele ce mă împing spre ușă cu forţa, 
dornice să mă alunge. 

— Drew, las-o! tună Trent, panicat de direcţia în 
care o iau lucrurile. 

Dar nu mă lasă. Mă îmbrâncește cu putere, trimi- 
țând săgeți în piciorul meu rănit. Genunchiul îmi ce- 
dează lamentabil sub presiunea la care îl supun când, 

din instinct, mă sprijin în el ca să-mi păstrez echilibrul 
și mă prăbuşesc pe pavaj cu un țipăt, având pentru 
câteva clipe agonizante impresia că mi se frânge. Simt 
de parcă mi s-ar frânge. 

Apoi... Bum! 

Nici nu-l văd trecând pe lângă mine, ca o ghiulea. 
Apuc să mă ridic şi să văd doar momentul în care masa 
se răstoarnă cu un bufnet răsunător, cu tot cu tacâmuri 
și micul dejun, când Keith se înfige în Drew și ambii 
aterizează peste scaune într-o învălmășeală de trupuri 
şi strigăte. 

Inima îmi plonjează în gât de spaimă. Sunetul 
sticlelor sparte și a pumnilor care se abat asupra lui 
Drew ca o ploaie, urletele și înjurăturile... toate alimen- 
tează starea de panică ce mă cuprinde pe de-a-ntregul, 
trăgând semnale de alarmă în mintea mea bulversată. 

Trebuie neapărat să mă îndepărtez de ei, de toţi. 
E absolut necesar pentru sănătatea mea mentală să 
fug mâncând pământul - un lucru pe care ar fi trebuit 
să-l fac de când am aterizat pe insula asta nenorocită 
sau când Micha a afirmat cu voce tare că lucrurile o iau 
razna. Nu putea să aibă mai multă dreptate! 

Panicată, mă răsucesc în genunchi, cu fața spre 
uși. Cât ceilalţi se luptă să-l smulgă pe Keith de pe un- 
chiul său, eu mă ridic în picioare, cu gândul să o şterg 
cât mai departe de locul ăsta. E o nebunie curată! 

Două mâini mari mă înșfacă de șolduri, vrând să 
mă tragă înapoi. Abia le simt, că mă și smucesc, prăbu- 
șindu-mă la loc pe pavaj, de data asta în fund, urlând 
cât mă ţine gura: 

— la-ţi mâinile de pe mine! 

Iminenta clacare despre care vorbeam... e aici. 
Cuprinsă de panică, abia realizez că însuși Keith e cel 
din faţa mea și se întinde să mă apuce, gâfâind după 

tăvăleala cu Drew, dar asta nu mă împiedică deloc să-l 
pocnesc peste mâini, în încercarea disperată de a-l 
face să se retragă. 

La naiba! La naiba! Cum a ieșit din colivie? 

— Nu mă atinge! zbier la el, când îl văd cu coada 
ochiului întinzându-se din nou. Sunteţi nebuni de 
legat! Tu eşti nebun de legat! 

— Ellie... 

— Mai bine m-ai omori, decât să mai stau o clipă 
aici cu tine, blestematule! Te urăsc de moarte, bastard 
afurisit! 

Mă cutremur toată când Jordan se înfiinţează 
în spatele meu și mă ridică de pe jos, punându-mă la 
loc în picioare. În schimb, Keith nu se mai mișcă. Se 
uită la mine șocat, parcă nevenindu-i să creadă că am 
scos asta pe gură. Sau poate că tonul pe care i-o spun 
e cel care îl face să înmărmurească, cu ochii mari și 
cu obrajii scurși de sânge. Și pe bună dreptate, nimic 
nu mi-a ieșit pe gură cu mai mult patos, decât asta. 
Aproape cred şi eu că, ceea ce se află în sufletul meu, e 
ură pură, nu o dragoste înflăcărată despre care ai zice 
că e bolnavă. Poate chiar e bolnavă, căci ceea ce simt 
pentru bărbatul letal din faţa mea nu e deloc sănătos. 

Nimeni nu se mai clintește cât timp eu și Keith ne 
confruntăm din priviri. Ţinută de Jordan, răsuflu greoi 
și furtunos, încercând cu toate puterile mele să fac față 
valului de furie ce mă arde pe dinăuntru ca o torţă. 

Abia acum îmi dau seama cât de periculos e. N-are 
nici cel mai vag control asupra lui. E incapabil să-și 
gestioneze emoţiile. Cu cât acestea sunt mai puternice, 
cu atât mai mortal devine. E ca o bombă nucleară ce 
mi-a explodat în plină față. 

Și observ cât de rănit e acum, până în străfundul 
cel mai întunecat al sufletului. Chipul lui devine atât 

de uşor de citit, ca niciodată, de parcă ar fi o carte larg 
deschisă. Pe prima pagină stă scris că tocmai i-am 
servit lovitura de graţie. 

Zidurile lui se prăbușesc chiar sub ochii mei, 
lăsându-l al dracului de vulnerabil și ușor de distrus. 
Ăsta ar putea fi momentul meu plin de glorie în care 
să-l strivesc, și probabil aș face-o ca o idioată, aş profita 
de asta, dacă Micha nu m-ar scoate în regim de urgenţă 
de pe terasă, panicat, comportându-se de parcă el ar 
ști ceva ce eu nu ştiu. Ceva vital. 

Nervos, aşa cum nu l-am mai văzut niciodată, 
blondul mă trage după el în vilă, apoi pe scări şi pe 
coridorul de la etaj, conducându-mă în mod sigur 
spre dormitorul meu. Confuză, mă împleticesc și mă 
ciocnesc de el când se opreşte brusc în dreptul ușii 
și o deschide cu o împingere furioasă, făcând-o să se 
trântească de perete. Şi nu-mi pot stăpâni icnetul de 
surprindere când mă vâră înăuntru fără menajamente, 
fixându-se în prag ca să se asigure că nu mai ies. 

Ce s-a întâmplat cu el? Din cea mai prietenoasă și 
mai calmă persoană de pe insula asta, Micha se trans- 
formă în ceva dispreţuitor, că abia îmi găsesc curajul 
de a-l privi în ochii ce scapără de furie. Devine cât se 
poate de clar că am atins ceva al naibii de sensibil, ceva 
ce n-ar fi trebuit să ating în veci. 

— Ascultă-mă bine, Ellie, pentru că nu o să repet, 
rostește printre dinţii încleștaţi. Asta a fost prima şi 
ultima oară când i-ai spus așa ceva. Dacă ţii la viața 
ta, îți sugerez să te gândești bine ce vei scoate pe gură 
când te vei reîntâlni cu el, altfel eu o să fiu cel care o să 
te vândă primului nenorocit care îmi iese în cale! 

În următoarea clipă, trânteşte uşa după el şi ră- 
suceşte cheia în yală, lăsându-mă singură și complet 
mută. 

Trece o oră de când Micha m-a încuiat în cameră 
și până când uşa se deschide. Din vârful patului îl 
privesc pe Deke confuză și supărată, cum intră ţinând 
în mâna dreaptă o sticlă de tequila și în cealaltă două 
pahare mici. Concentrat, închide ușa în urma lui cu 
piciorul, înainte să se apropie de mine şi să alunece 
lângă pat, pe podea. Imediat ce lasă sticla jos, își ridică 
ochii aproape negri şi bate cu palma pe locul de lângă 
el, așteptând tăcut să mă supun. 

Ce naiba caută aici? Sau mai bine aș întreba ce 
vrea de la mine? Eu și Deke nu am avut niciodată ni- 
mic de împărțit, în afară de câteva cuvinte mormăite, 
atunci când era cazul. 

Cu toate astea, fac ce-mi cere. Mă așez cu grijă 
lângă el, lăsând un oarecare spaţiu între noi, și îl pri- 
vesc încruntată. Părul lui brunet e aranjat până în cel 
mai mic detaliu să pară nepieptănat, iar ţinuta lui e 
lejeră, compusă din jeanşi și un tricou alb. 

— Tequila? întreabă, ridicând sticla spre mine. 

Flutur din mână. 

— Nici nu ştiu de ce întreb, bolborosește. Tocmai 
i-ai tras un croşeu prietenului meu. Normal că vrei 
tequila! 

— N-am tras un croșeu nimănui, îl contrazic. 

lritată, îl urmăresc cu coada ochiului cum umple 
un pahar și îl întinde spre mine. Ezit, înainte să-l apuc 
şi să-l duc la gură. 

— Ai grijă, e tare! 

Dar nu o spune la timp. Îl dau peste cap înainte să 
primesc avertismentul și îmi simt gâtul cum ia foc. La 
naiba, asta nu-i tequila! 

— Eşti cam apucată, fetițo! mi-o trântește sec. 
Asta nu se bea așa. 

— Dar cum se bea? 

— Cu înghiţituri mici, altfel o să te îmbeţi înainte 
să-ți dai seama. 

Ei bine, cred că am nevoie să mă îmbăt. 

— Mai dă-mi unul, îi cer. 

Întind paharul gol spre el, învârtindu-l între de- 
gete, cât Deke se uită curios în ochii mei. Probabil se 
întreabă în mintea lui dacă nu cumva m-am ţicnit. A 
fost şi el martor la clacarea mea nervoasă, aşa că sigur 
crede asta. 

Mi-l reumple tăcut și, în loc să-l sorb încet, aşa 
cum m-a sfătuit, îl dau și pe acesta peste cap. Fir-ar! 
Gura mea e în flăcări, dar nu-mi pasă. Sunt supărată și 
am tot dreptul din lume să mă comport ridicol. 

Deke dă şi el un pahar peste cap, înghițind lichidul 
ca pe apă, în timp ce se zgâiește la pereţi. Sper să facă 
conversație, dacă tot a venit. Ştiu că Deke nu e chiar 
omul cel mai vorbăreţ, însă n-am de gând să stau și să 
mă holbez la el cum tace. 

— L-ai înfuriat pe Micha, mormăie la un moment 
dat, fără să mă privească. 

— l-ai tras-o Reinei, spun şi eu. 

Faţa i se întoarce spre mine, încruntată. 

— Credeam că spunem cu voce tare ceea ce am 
făcut, îl iau peste picior. 

— Asta ţi-a spus ea? 

Nu e curios. Cel puţin aşa simt, că nu e într-adevăr 
curios de răspuns. Pare să întrebe din complezenţă. 

Faţa lui rămâne la fel de impasibilă și imposibil de 
descifrat. 

lar eu am exagerat. Știu că s-a întâmplat ceva 
între ei doi, dar nu ştiu dacă lucrurile au mers atât de 
departe. 

— Drew ştie despre asta? 

— Drew nu trebuie să știe nimic, mi-o retează sec. 

— Aha! exclam. Deci, chiar i-ai tras-o! 

Îl împung cu degetul, înainte să-mi dau seama ce 
fac. Drace, tipul ăsta trebuie să se relaxeze! E ca un băț. 
Nimic de pe faţa lui tânără și frumoasă nu-l trădează. 
Pun pariu că e un jucător de poker foarte bun. 

— Nu ştiu de ce te place Keith, mărturisește. Eşti 
enervantă şi proastă de gură. 

Mă simt jignită. 

— Nici tu nu eşti o companie prea plăcută, amice, 
contraatac. Eşti de cinci minute aici şi deja arunci cu 
adjective nasoale. 

Buzele îi tresar, dar nu zâmbește. Cum spuneam, 
e ca un băț. 

— Preferi să fiu mai crud? vrea să știe. Mi-ai lăsat 
lat unul dintre prieteni. Ar trebui să fiu crud! 

Ochii întunecaţi îmi sfredelesc faţa cu atenţie şi 
mă foiesc stânjenită pe podea. 

— Ţin la băieţii mei ca la ochii din cap, Ellie, iar 
tu l-ai rănit pe unul dintre ei. Dar Keith nu vrea să fii 
rănită, așa că doar te avertizez. Niciodată să nu-i mai 
spui asta. 

— Că îl urăsc de moarte? Sau că e un bastard? 

Deke reumple paharele dintre noi, încordat până 
în cel mai mic fir de păr. Reacţia lui îmi spune că e ceva 
mai mult decât niște cuvinte aruncate la nervi, în plină 

criză, cel puţin pentru Keith. Chiar am atins ceva foarte 
sensibil. 

— De ce? întreb curioasă. 

— Pentru că asta e ceea ce i-a spus maică-sa ul- 
tima oară, înainte să se împuște în cap în faţa lui. 

Nonșalanţa cu care o spune, cât și cuvintele în 
sine, mă fac să mă arcuiesc pe podea, de parcă m-ar fi 
lovit sub centură. Ochii mi se măresc în cap de groază 
și rămân curând fără replică și fără glas. 

Înainte să se împuşte? Adică, s-a sinucis? 

Brunetul împinge paharul spre mine, ignorân- 
du-mi reacția. 

— De ce i-ar spune o mamă așa ceva copilului 
său? cutez să întreb, într-un final. 

Nu mă ating de băutura mea. Sunt prea curioasă 
să aflu povestea asta, că nici măcar nu mă mai clintesc. 
Privirea mea e fixată pe Deke și aştept să-mi explice, 
sperând în gând să nu aleagă tocmai acum să tacă. 

— Tatăl lui Keith e genul de om cu care nu ai vrea 
niciodată să te pui, Ellie. De ce crezi că niciunul dintre 
noi nu vrea ca el să vină aici? 

Așadar, la asta se referea Drew când spunea 
despre familii. Se referea la familiile lor și probabil că 
acestea nu se ocupă cu lucruri mai diferite de afacerea 
pe care Elita o conduce aici. 

— Dacă omul ăla calcă pe insula asta..., replică 
el, eşti ca dispărută. Nici măcar Keith nu te mai poate 
salva. 

— Asta nu explică de ce mama lui îl ura, îngaim 
cu noduri. Sau... 

Deke încuviințează din cap, confirmându-mi 
bănuiala. Sunt înmărmurită. Mama sa nu era nimic 
altceva, decât o prizonieră. 

— Era mai tânără decât tatăl lui Keith cu aproxi- 
mativ cincisprezece ani. Avea doar vreo douăzeci când 
a fost adusă din Rusia. 

Mama lui Keith era rusoaică? Sfinte! Bănuiesc că 
se vede pe fața mea cât sunt de șocată, căci Deke își 
arcuiește curios o sprânceană la mine, făcându-mă 
să-mi închid gura căscată. 

Înşfac paharul de lângă mine şi îl dau peste cap, 
lăsând totul să alunece pe gât dintr-o singură înghiți- 
tură. 

— A cumpărat-o? 

Acesta încuviinţează din nou. La naiba, sunt 
uluită, dar mai uluită sunt că, deși acum știu toată po- 
vestea părinţilor săi, Keith a făcut exact același lucru. 

Cumva, toată povestea cu Amelia pare la ani dis- 
tanță, ca o scuză penibilă care să ascundă adevăratul 
motiv pentru care am fost adusă aici. Sau poate mă 
înşel. Poate felul în care eu și Keith ne-am cunoscut nu 
are nicio legătură cu asta. 

— Când Ilya a rămas însărcinată, înţelegerea 
între ei a fost să nu-i spună lui Keith niciodată cum 
s-au cunoscut și faptul că ea stătea cu el din obligaţie. 
Practic, a forțat-o să-l trateze ca pe un copil născut 
din dragoste şi aşa a şi făcut. În schimb, el i-ar fi ajutat 
familia din Moscova să iasă din sărăcie. 

Tac. Nici nu ştiu ce aș mai putea spune. Sunt prea 
șocată să mai pot articula vreun cuvânt. Cu toate astea, 
înţeleg ce vrea Deke să facă. Îmi povesteşte despre asta 
ca să evit pe viitor să-i mai fac rău prietenului său, fără 
să ştiu. 

— Bineînţeles, asta nu a avut niciun efect, conti- 
nuă el. Ţinând cont că el s-a născut în astfel de circum- 
stanţe, Ilya nu a fost niciodată capabilă să-l iubească, 


LEXI B. NEWMAN 


iar ei îi era din ce în ce mai greu să ascundă asta. În 
plus, Keith nu mai era un copil de ceva timp, așa că şi-a 
dat seama că era ceva în neregulă cu ea. 

— Când s-a întâmplat asta? 

Brunetul își întoarce atenţia asupra mea când 
îmi regăsesc glasul şi îi pun întrebarea pe cel mai 
moale ton. Ezită, cu ochii mijiţi de suspiciune, parcă 
gândindu-se în mintea lui dacă are vreun rost să-mi 
răspundă la asta sau nu. Nici nu prea contează, sinceră 
să fiu. Nu-mi pot imagina o situaţie ca asta, oricât m-aș 
strădui. Gândurile mele sunt vraiște. 

lau sticla din mâna lui, umplându-mi paharul. 
Trebuie neapărat să fiu beată ca să înţeleg ceva. Cert 
e că se strânge ceva în mine. Indiferent cât de rău și 
de crud e Keith, nu merita asta. Nu merita să se nască 
într-o familie disfuncţională, dintre un maniac și o 
prizonieră, nu trebuia să fie amăgit cu imaginea unor 
părinţi perfecţi şi iubitori şi, cu siguranţă, nu trebuia 
să i se frângă inima în halul ăsta. Eu nu trebuia să-i 
frâng inima în halul ăsta. 

Simt cum mă cuprinde furia și toată e îndreptată 
asupra mea. Din cauza dorinţei mele de a-l răni pro- 
fund, am dezgropat ceva ce trebuia să rămână acolo. 
Acum o să mă mai ierte? 

— Când s-a sinucis mama lui? 

— În ziua în care Keith a împlinit optsprezece ani. 

Rahat! 

Mă izbesc cu capul de marginea saltelei, incapa- 
bilă să mă mai uit la el. Chiar de ziua lui de naștere? 

Acum înţeleg. Știu de unde se naște frica lui de 
a nu fi trădat și neîncrederea lui în oamenii ce îl în- 
conjoară. A fost trădat tocmai de cea mai neașteptată 
persoană, în care și-a pus întreaga încredere, iar ea i-a 

spulberat-o într-un mod crud și nemilos. Și, în ciuda 
faptului că, pentru o perioadă a trăit cu impresia că 
i-am făcut același lucru, nu m-a rănit. Putea s-o facă. 
Ar fi putut să mă strivească într-o secundă. 

— Uite, nu o să înţeleg niciodată care e treaba 
între voi doi, mărturisește Deke, fluturând din mână 
spre mine. Dar dacă nu-l iubeşti... nu-l mai chinui. E 
pregătit oricând să-ţi dea drumul. Dacă vrei să pleci, 
trebuie doar să-i spui. 

Dacă nu-l iubesc? Încep să râd pe sistem ner- 
vos, făcându-l pe acesta să mă privească nedumerit. 
Problema e că s-ar putea să-l iubesc mai mult decât ar 
fi normal, iar asta mă face de necontrolat. Îl iubesc la 
nebunie, ceea ce mă îngrozește. 

— L-ai schimbat. 

Replica lui are darul de a mă face să hohotesc şi 
mai tare. 

— Adică, vrei să spui că a fost și mai rău decât 
atât? 

Expresia lui rămâne impasibilă. 

— A fost mai rău pentru că nu a avut un motiv 
pentru care să se abţină, dar acum că te are pe tine, 
a devenit mai periculos. Nu ştie să facă faţă emoțiilor, 
Ellie. Orice naiba i-ai stârni, e o bombă cu ceas. După 
treaba cu Ilya, a început să aibă impresia că toată lu- 
mea îl minte și plănuiește să-l înjunghie pe la spate. A 
devenit de-a dreptul paranoic. 

— Şi cum anume l-am schimbat eu? întreb curi- 
oasă. Încă mi se pare că e paranoic şi se aşteaptă să fie 
înjunghiat. 

— Este, dar acum nu-l mai văd la fel de pornit 
să-ți distrugă viaţa. Nu o să te mint. Te-a adus aici 
pentru că, după atâta timp în care a ţinut furia asta în 

el, avea absolut nevoie să se descarce pe cineva şi, cum 
[Ilya şi-a zburat creierii înainte ca el s-o pedepsească 
pentru ce i-a făcut, ai rămas tu. Te avea în vizor de mult 
timp. Trebuia să plătești pentru tot ce a pătimit ea, ca 
el să se simtă mai bine, în sfârşit! Bineînţeles, avea să 
fie doar efectul placebo, dar aveam încredere că asta o 
să-l readucă pe drumul cel bun și o să lase trecutul în 
urmă. 

— De ce credea că, să mă chinuie pe mine în locul 
ei, avea să-i aducă vreo satisfacţie? mă încrunt. Au 
trecut zece ani de atunci. De ce eu? 

Ochii lui devin dintr-odată prudenţi și nu se mai 
uită la mine în modul lui direct şi nerușinat. Nici nu 
trebuie să mi-o mai spună, ca să înţeleg. 

— Semăn cu ea, constat cu glas tare, deloc bucu- 
roasă. 

Fix ce-mi lipsea! Acum nu-mi rămâne nimic alt- 
ceva de făcut, decât să răsuflu ușurată că nimic din ce a 
plănuit nu a funcţionat. M-a adus aici cu gândul să mă 
tortureze şi a primit altceva în schimb. 

— În loc să-l faci să se simtă mai bine, l-ai vin- 
decat. Nu știu cum și, sincer să fiu, nici nu-mi pasă. 
Important e să știi că nu e indestructibil, cum îl crezi. 
Din contră, e vulnerabil și nu am de gând să te las să 
profiţi de asta. 

Mă încrunt și mai tare. Să profit? Va să zică, și el 
trăiește cu impresia greşită că mă folosesc de nevoile 
lui ca să mă protejez. Nu pot spune că sunt șocată de 
asta, dar nici rece nu mă lasă. 

— Nu știu ce crezi tu despre ceea ce s-a întâm- 
plat acolo, pe terasă, dar te înşeli în privinţa mea, i-o 
trântesc iritată. Voiam să-l rănesc doar ca să plătească 
pentru ce mi-a făcut mie, să vadă că a greșit, dar asta 
nu mă face periculoasă pentru el. 

— Ba da, mă contrazice prompt. Eşti periculoasă 
pentru el. Ar trebui să ştii că, atât eu, cât şi ceilalţi, 
vom face tot posibilul să te ţinem departe de el, dacă 
credem de cuviinţă că îi faci rău. Nu o să ne pese nici 
cât negru sub unghie care sunt intenţiile tale. 

Mi-am dat seama de asta în momentul în care 
Micha s-a scuturat de atitudinea lui prietenoasă și s-a 
întors împotriva mea într-o fracțiune de secundă. Toţi 
sunt pregătiţi să-l protejeze, chiar şi de mine, de parcă 
Keith nu ar fi nimic altceva decât un copil rănit şi ușor 
de distrus. 

Dar nu-i condamn. Mă aştept să facă front comun 
în fața mea și să-l apere cu înverșunare de tot ce ar 
putea să-i facă rău. Am aflat cu timpul ce înseamnă 
Keith pentru ei şi nu poate fi descris prin cuvinte. Sunt 
loiali, fără îndoială, numai și numai lui. 

— Ce s-a întâmplat acolo, replic enervată, arătând 
cu degetul spre uşă, a fost doar rezultatul tuturor eve- 
nimentelor prin care am trecut în ultimul timp, nimic 
mai mult. Nu-l urăsc. 

— Nu e vorba despre sentimentele pe care i le 
porți, Ellie, ci despre ce laşi să se înțeleagă! se răstește. 
Cum spuneam, dacă nu-l iubești, ești liberă oricând 
să pleci. Ideea este să nu-i vinzi impresii greşite. Fii 
sinceră cu el şi spune-i exact ce simţi, chiar dacă ţi-e 
frică. Nu o să te rănească, dacă nu-l minţi. 

Scot un sunet indignat, tremurând de furie lângă 
el. Probabil că aș putea să-i repet la infinit că nu-l 
urăsc, că tot nu m-ar crede. Deke, cel puţin, pare prea 
prudent ca să-și pună întreaga încredere în cuvintele 
mele. 

Însă, chiar dacă mă irită ca dracu, discuţia cu el 
mă ajută să ajung la o concluzie. Chiar dacă n-am vor- 
bit serios când i-am urlat în faţă că îl urăsc de moarte, 

Keith a crezut-o. Keith a mușcat din plin din răzbuna- 
rea pe care i-am servit-o într-un moment în care nu 
gândeam deloc, iar acum vor exista consecinţe. 

Nu o să mă mai creadă când îi voi spune contra- 
riul. Nu o să mai aibă încredere în mine. lar gândul că 
o să mă împingă departe, aproape mă ucide. 

Mă ridic în picioare şi pornesc val-vârtej spre ușă, 
cu gândul să clarific asta cu el, însă Deke pare să aibă 
alte planuri pentru mine. Agăţându-mă de braţ, mă 
smulge în spate înainte să apuc clanţa. 

— Ce faci?! zbier la el. Vreau să vorbesc cu el! 

— Nu! 

Fără vreo manieră, mă trântește pe pat, poziţio- 
nându-se în fața mea cu o figură furioasă. Câteva șuviţe 
de păr se desprind din împletitură și îmi aterizează 
peste ochi. 

Dar nu mă las. Sar din nou în picioare și încerc 
să mă strecor pe lângă el, însă sfârșesc exact la fel, 
trântită pe salteaua moale, ca un obiect. 

Înţepenesc, gâfâind, când întinde un deget spre 
mine, drept avertisment. 

— Te pocnesc de nu te vezi dacă te mai mişti 
de acolo! mârâie ameninţător, toată furia din lume 
fiind acum în ochii lui întunecați. O să ieși de aici abia 
când lucrurile se vor calma, iar el o să-și dorească să 
vorbească cu tine. Până atunci, ai face bine să nu mă 
sfidezi, pentru că eu nu sunt Keith și nu o să-mi fie milă 
de tine! 

Asta e tot ce-mi mai spune, înainte să se răsu- 
cească pe călcâie și să părăsească dormitorul, învâr- 
tind cheia în urma lui. 

Trece mult timp până să-mi revin din şoc şi să mă 
ridic în capul oaselor, trecându-mi mâinile prin părul 
ciufulit. 

Ce a fost asta? De fapt, știu exact ce a fost asta. 
Elita. Până acum am fost indusă în eroare datorită 
sentimentelor lui Keith pentru mine. Toţi și-au păstrat 
un comportament dulce, pentru că el voia asta, însă 
acum... când se presupune că am devenit un pericol 
pentru bunăstarea liderului pe care îl urmează or- 
beşte, a venit momentul să le descopăr adevărata față. 

Ei sunt totul. Ei controlează totul. Totul le apar- 
ține lor, inclusiv eu. 


Spre seară, Jordan e cel care descuie ușa, așa cum 
a făcut şi la prânz. Mă prinde în faţa peretelui de sticlă, 
privind în gol. 

Tăcut, pătrunde în dormitor, trăgând după el 
un cărucior cu cina mea. Îl opreşte lângă cel cu masa 
de prânz, de care nu m-am atins deloc, și mormăie o 
înjurătură grosolană. 

— N-ai mâncat nimic! mă acuză nervos. 

Nu-l bag în seamă. Mă uit scurt la el peste umăr, 
apoi îmi întorc înapoi atenţia afară, chiar dacă nu văd 
nimic, în afară de umbra unei jungle interminabile şi 
vârful cupolei de sticlă ce ascunde Edenul. 

— Ellie, trebuie să mănânci ceva, mă ceartă. Nici 
nu știu de când nu te-am mai văzut mâncând. 

— De când e treaba ta dacă mănânc sau nu? îl 
întreb dezinteresată. Şi unde e Keith? 

De data asta mă întorc cu tot corpul spre el, cu- 
rioasă de răspuns. Jordan, în schimb, doar își strânge 
buzele într-o linie dreaptă. 

— S-a închis din nou în colivie, să-şi bea minţile? 

— Nu cred, mormăie. Adevărul este că nu l-am 
mai văzut de azi-dimineaţă, dar e aici pe undeva. O să 
revină când e pregătit. 

Când e pregătit? Deci, chiar l-am rănit, poate mai 
mult decât aveam impresia până acum. 

Oftând, mă uit la ușa larg deschisă, apoi îi întorc 
din nou spatele, împreunându-mi braţele la piept. 

— Când o să mi se dea voie să ies de aici? îl întreb, 
schimbând subiectul. 

Nu mă pot gândi la Keith acum și la ce am făcut. 
Nu-mi place deloc felul în care inima mi se chircește în 
piept. 

Ochii mi se mijesc în întuneric când văd o licărire 
în direcţia grădinii. Sigur e doar luna plină ce se re- 
flectă în sticlă. 

— Încă nu ştiu. Acum că Keith nu e prin preajmă, 
Drew își dorește să rămâi aici. Nu știu pentru cât timp. 

Nicio surpriză. Logic că Drew a preluat frâiele, 
acum că nepotul lui nu e prin preajmă să-i strivească 
iar fața. Pun pariu că arată rău şi că pe chipul lui ener- 
vant stau urmele pumnilor iubitului meu. Asta îmi 
aduce o oarecare satisfacţie. 

Sticla cupolei licărește încă o dată, făcându-mă să 
mă încrunt. Oare el e acolo? Oare s-a ascuns din nou în 
Eden, ca să se pedepsească? Sau poate e acolo să-mi 
pregătească mie o pedeapsă pe măsură. 

Brusc, aceasta se luminează și mai tare, ieșind 
în evidenţă prin bezna nopții. Asta nu mai e luna ce 
se reflectă în sticlă și înțepenesc lângă perete, ochii 
mărindu-mi-se în cap cât două felinare, când mă lipesc 
de geam ca să văd mai bine. 

— Arde... 

Întregul trup mi se încordează. 

— Ce? întreabă Jordan, buimac. 

— Arde Edenul! 

— Keith! 

Urletul înfiorător ce-mi părăsește gura parcă nu-i 
al meu. E plin de disperare, o disperare prin care n-am 
mai trecut niciodată și care mă devorează pe dinăun- 
tru ca un cancer, în timp ce alerg ca o nebună pe scări. 

Dumnezeule mare! 

— Keith! 

Strigătul meu de teroare se sparge de pereţii 
livingului şi toată lumea sare în picioare. Mă fac gră- 
madă la baza scărilor după ce picioarele îmi derapează 
pe podea. Prăbușirea dureroasă de care am parte mă 
împiedică să ajung la el, să-l scot de acolo. 

Știu că e în Eden! Cineva să-l scoată! 

— Ellie! 

Cineva urlă la mine, pe măsură ce încerc să mă 
adun și să mă ridic. Un paznic dă buzna în vilă suresci- 
tat, anunțându-i pe toţi de incendiu. 

Îmi simt sufletul făcându-se praf, cauzându-mi 
o durere mai mare decât cea care îmi străfulgeră pi- 
ciorul rănit. Izbucnesc în plâns dintr-odată, pentru că 
nu-i pot face faţă. Nu mă pot confrunta cu aşa ceva. Te 
rog, nu! 

Nici nu știu cum sar în picioare și mă izbesc de 
tocul ușii larg deschise, în încercarea de a ieși cât mai 
repede. Acestea mă duc în pas alergător spre grădina 
ce luminează cerul ca o făclie. 

Trebuie să ajung acolo! Trebuie să-l salvez! 

Pornește un incendiu și înăuntrul meu. Teroarea 
prin care trec nu se poate măsura în cuvinte. Niciodată 

nu mi-a fost mai frică și niciodată nu m-am simţit 
mai aproape de a mă face una cu pământul. Flăcările 
dinăuntrul cupolei din sticlă îmi luminează calea pe 
care să merg și picioarele prind viteză maximă spre 
intrarea larg deschisă, dinspre care vine un val imens 
de căldură. 

— Keith! 

Fără să stau vreo clipă pe gânduri, mă arunc ne- 
buneşte spre intrare, hohotind din toţi rărunchii. 

— Ellie! 

O forţă mă trage deodată în spate, smulgându-mă 
de la pământ înainte să mă avânt în flăcări, și sunt 
imediat întoarsă cu faţa înapoi. Două braţe de oţel se 
încleștează în jurul meu, strivindu-mi mâinile de corp 
și coastele. Un buluc de paznici vin spre mine, gata să 
mă trântească și zbier cât mă ţine gura. 

Mă sparg în mii de feluri. Gândul că el e înăuntru 
mă sfărâmă, pur şi simplu. Și înnebunesc. Practic, simt 
cum până și ultima brumă de rațiune îmi părăsește 
mintea, țicnindu-mă de tot. Plâng, mă zbat și urlu ca 
din gură de şarpe, de parcă pe mine m-ar înghiţi de vie 
focul ce face praf fiecare colț din Raiul meu. 

— Lasă-mă! Dă-mi drumul! 

Îl lovesc cu picioarele pe cel care mă ţine strâns 
în aer. Mă zbat cât de tare pot, dar refuză să mă lase să 
intru și să-l salvez. 

— Nu! Nu! Lasă-mă să intru! Lasă-mă să-l scot! 

Chiar nu vede? Nu aude cum inima mi se izbește 
de cutia toracică, vrând să iasă afară? Face atât de 
multă gălăgie încât ar putea s-o audă lumea întreagă, 
nu doar el. Se strivește de pereţii trupului meu ca să 
fugă acolo. 

Nu pot să mă uit la ei cum ezită în fața intrării și 
nimeni nu sare să-l salveze. De ce nu-l scoate nimeni? 

— Dă-mi drumul! strig mai tare, răgușind pe loc. 
Vreau să mor cu el! Lasă-mă să mor cu el! 

Agonia prin care trec, privind prin sticlă cum 
Edenul e înghiţit de flăcări tot mai mari și mai fierbinţi, 
e ucigătoare. 

— Te rog! Nu pot trăi fără el, te implor! Lasă-mă 
să intru! 

Hohotesc și mai tare, corpul meu epuizat lăsân- 
du-se moale în braţele ce mă trag cât mai departe de 
grădină. Nu-l pot lăsa să mă ducă de aici! Aici vreau să 
mor! 

Cu ultimele forțe, mă scutur o dată și aproape îi 
alunec din mâini. Picioarele mele goale ating pământul 
şi fac doar un pas, Înainte să fiu prinsă din nou, răsucită 
în aer și trântită cu putere pe alee. Cineva urlă tare să 
se dea drumul la aspersoare, iar trupul mi-e încălecat 
rapid de un corp greu, țintuindu-mă la sol. 

Zbier la el, înnebunită de-a dreptul. Mă zvârcolesc 
și mă arcuiesc sub greutatea ce-mi ţine corpul lipit pe 
alee, căutând disperată o cale să ies. Îl lovesc cu toată 
forța mea peste față, dorindu-mi cu ardoare să-l omor 
pe nemernicul ce-mi vorbește întruna, fără să aibă 
idee că nu aud nimic din ce naiba îmi spune. Sângele 
ce-mi pompează în urechi de disperare îmi inundă 
timpanele și doar îl văd ca prin ceaţă dând din gură, în 
vreme ce mă contorsionez sub el în toată felurile. 

— Ellie! 

— Dă-te de pe mine! 

Îl pocnesc peste față, chiar dacă în adâncul meu 
se trezește ceva. 

— Uită-te la mine, la dracu! 

Tunetul ce-i iese pe gură pătrunde prin pătura de 
spaimă, dar nu mă oprește nici pe departe. Ridic braţul 
şi dau să-l lovesc din nou, când degetele i se înfășoară 

în jurul încheieturii mele și mi-l opreşte la câţiva 
centimetri de obrazul lui ars de soare. Ochii verzi mă 
străfulgeră fără milă și încremenesc sub el, realizând 
într-un final cine e. 

Tot ce mai rămâne din mine sunt gâfâieli sonore 
și greoaie, o uşurare binevenită care mă face să mă 
scurg pe alee și hohote nestăpânite de plâns. 

— Sunt aici. Ellie, sunt aici, iubito! Uită-te la mine! 

Mă uit şi tot nu-mi vine să cred că e teafăr, motiv 
pentru care plâng și mai tare, nemaiputând să mă 
opresc. Suspinând fără vreun control, îl las să mă 
apuce de mijloc și să mă ridice în poala lui, apoi să 
mă strângă la piept. Îmi arunc braţele după gâtul său, 
strivindu-l între ele, şi îmi lipesc întreaga faţă de pielea 
lui fierbinte și transpirată. 

— Arde... 

La naiba, nici nu pot continua. Glasul îmi piere 
la jumătatea propoziției, simţindu-mă prea epuizată 
și stoarsă de orice emoție. Am crezut că arde și el, nu 
doar Edenul, aşa că e aproape ireal să-l am acum în 
braţe. Parcă ar fi trecut o veșnicie. 

— Lasă-l să ardă, şopteşte, mângâindu-mi apăsat 
capul. 

Se ridică în picioare, ţinându-mă strâns înfășurată 
în jurul lui, apoi se întoarce și pornește spre vilă. Peste 
umărul lui îi observ pe toţi stând lângă intrare, dar 
prin cupola de sticlă nu se mai vede nimic altceva, în 
afară de un fum negru și gros. Nicio flacără care să-mi 
înghită Raiul sau iubitul. 

Continui să tremur și să-l strâng cu toată forţa și 
când mă duce spre dormitorul lui, împiedicându-se 
în picioare. Cât ceilalţi se străduiesc să oprească dez- 
astrul pe care cel mai probabil l-a făcut cu propriile 

mâini, Keith mă izbeşte de ușă, aplecându-și capul 
să-mi găsească gura. 

Sărutul pe care mi-l dăruiește are totul în el. 
Scuze, regrete, dragoste... Condimentate toate cu un 
strop de nerăbdare și unul de disperare pură. Limba 
îi plonjează înăuntru, cu braţul drept mă ţine, iar cu 
celălalt bâjbâie orbește după clanţă. Nu contează că 
aproape mă scapă în clipa în care mă năpustesc asupra 
lui ca o dementă, ca o dependentă care își vrea neapă- 
rat doza înainte să intre în sevraj. Am înţeles deja că 
sunt pierdută și că nu o să mă mai recuperez niciodată. 

Ating podeaua cu picioarele abia când dăm buzna 
înăuntru, într-o învălmășeală de trupuri aprinse şi 
mâini neastâmpărate. Mă împinge spre pat, continu- 
ând să mă sărute haotic, cu răsuflarea întretăiată, iar 
degetele mele se înfig în cămaşa lui curată, sfâșiind-o 
când mă îmbrânceşte nemilos pe saltea. Un nasture mi 
se izbeşte de nas și alţii plonjează prin încăpere. 

Nu-mi lasă timp să-mi revin în fire și să-mi poto- 
lesc tremurul sau spaima ce încă îmi face inima să bată 
la viteză maximă. Apucându-mă zdravăn de braţe, mă 
trage în capul oaselor și îmi desface rochia din jurul 
gâtului, căutând grăbit fermoarul care să lărgească 
corsetul. 

Cu nasul în pieptul lui dezgolit de cămașa acum 
desfăcută, nu rezist să nu-i cuprind sfârcul cu dinţii, 
mușcându-l cât de tare pot și făcându-l să tresară. 
Miroase incredibil, a apă de mare şi gel de duș. 

— Ah! sâsâie îndurerat. Nemernică mică! 

Îşi îndeasă mâna în părul meu împletit şi îmi trage 
capul pe spate ca să eliberez sfârcul torturat dintre 
dinţi, obligându-mă să mă uit la el. Îmi dă drumul doar 
ca să-mi spulbere corsetul, apucând cu ambele mâini 
de fermoarul scurt din spate, ce mi-l strânge pe tors. Cu 

aceeași grabă îi desfac şi eu pantalonii, lingând pielea 
fierbinte şi catifelată a abdomenului tare din faţa mea. 

Am o aşa mare nevoie de el, încât nu mai ţin cont 
de tact sau de faptul că aproape îi rup cureaua. Nici el 
nu mai pare să ţină cont de ceva, căci rochia mi se spul- 
beră în mâinile sale, bucăţi din ea căzând la picioarele 
noastre. Îmi trage din nou capul pe spate, ținându-mă 
strâns de coadă, de data asta pentru a mă săruta adânc; 
buzele şi limba lui îmi masează pe de-a-ntregul gura 
inundată de salivă. 

Nu apuc să-i scot şi pantalonii, iar cămașa încă 
atârnă pe umerii lui. Mă întinde pe spate, cu el peste 
mine, răcoarea aşternuturilor făcându-mă să-mi ar- 
cuiesc înfiorată spatele și să-mi zdrobesc sânii goi de 
pieptul lui. 

Cu o singură ridicare, mă aruncă în mijlocul 
patului. Gura îi coboară pe valea dintre sâni, lingând 
pielea ușor transpirată, până când buzele se strâng în 
jurul unui sfârc întărit. Îl suge cu nesaţ, trăgându-l atât 
de tare și de brusc în adâncul gurii, încât mă încordez 
toată. Icnetul ce-mi alunecă printre buze îl face să-i 
dea drumul doar ca să-l apuce din nou şi din nou, 
jucându-se atât cu el, cât și cu nervii mei. 

Nu-și putea găsi un moment mai prost în care 
să-mi pună la încercare şi ultima fărâmă de răbdare. 
Ultimul eveniment al serii m-a dezgolit de tot și acum 
mă trezesc zvârcolindu-mă sub el, vulnerabilă ca naiba. 

Am deja lacrimi în ochi când Keith se întinde după 
celălalt sfârc. Nici măcar nu mai tresar când mușcă 
feroce pielea încinsă, alunecând fluid între coapsele 
mele. Ai crede că trece o veșnicie până ajunge să mă 
muște și de centrul cu terminațţii nervoase, înainte să-l 
dezmierde cu limba, însă se mișcă prea repede ca să 
mai apuc să-l opresc. 

Gemând, mă ia cu asalt. Îmi tremură până și 
stomacul, nu doar trupul tensionat ce își dorește cu 
orice preţ o descărcare. Suge și linge până mă aduce în 
pragul unei nebunii reale și copleșirea e de un milion 
de ori mai mare. Îmi simt un nerv făcând ravagii în 
capul meu buimac şi un altul în josul abdomenului. Și, 
ca situaţia să devină şi mai rea, gurii sale i se alătură și 
două degete obraznice, ce alunecă prin umezeală și se 
strecoară în locul cel mai cald. Aproape sar de pe sal- 
tea când le împinge și mai adânc, urmând să le îndoaie. 
Geamătul ce-mi evadează printre buze se sparge de 
pereţii dormitorului luminat de o singură veioză. 

— La dracu! 

Ochii lui se ridică asupra mea când și eu îmi ridic 
capul să-l văd, privirile noastre întâlnindu-se la mijloc. 
Dau să mă ridic și să-l opresc, neputând să mai rezist, 
dar cu mâna mă trântește la loc pe saltea, palma lui 
alunecând pe pieptul meu până ajunge la gât. 

Cu o smucitură uşoară, mă fixează de saltea, iar 
gura îi devine și mai necruțătoare, la fel ca degetele ce 
se arcuiesc în mine, intrând și ieșind într-un ritm ne- 
bunesc. Parcă m-ar biciui cu ele, căci fiecare împingere 
pe care o execută mă străfulgeră până în creier și gura 
mea refuză să mai tacă. 

Târziu îmi dau seama ce încearcă să facă. 
Insistenţa lui de a rămâne între picioarele mele, deși 
nu sunt nici măcar pe-aproape de un orgasm cutremu- 
rător, îmi dă de înţeles că vrea dinadins să mă termine, 
ba chiar își dă toată silinţa. 

Dar îi simt tulburarea. Simt că nu e cu mintea aici. 
Simt cât de tare se străduiește să se concentreze şi să 
termine ce a început, chiar dacă eu ajung la concluzia 
că nu mai are niciun rost. 

— Nu pot, scâncesc, izbucnind în plâns. Keith, nu 
pot. 

Umerii i se scutură și se oprește, în timp ce eu 
mă înec în sughiţuri. Pentru o clipă agonizantă am 
impresia că râde, dar când își ascunde faţa transpirată 
în abdomenul meu, înţeleg că nu sunt singura care are 
impresia că tocmai a fost întoarsă pe dos și e copleșită 
peste limită de tot ce ni s-a întâmplat în ultimul timp. 
Și plânge așa cum n-am mai văzut niciodată un bărbat 
s-o facă, cutremurându-se din toate încheieturile. Mă 
împinge uşor, îndemnându-mă tacit să-l cuprind cu 
picioarele de tors și cu braţele de cap, ca să-l ţin cât 
mai aproape, cât se îneacă în propriile hohote. 

Oare e posibil să mi se frângă inima mai tare decât 
s-a frânt? O simt spărgându-se pentru bărbatul ăsta, ce 
suspină asemeni unui copil și ale cărui lacrimi se scurg 
pe abdomenul meu și în adâncitura buricului. 

După minute întregi de agonie, în care doar am 
plâns și l-am ascultat pe el plângând, mă simt mai 
eliberată şi Keith pare să se simtă la fel. Chiar dacă 
încă nu e pregătit să-şi ridice faţa, umerii săi nu se mai 
scutură şi trupul până acum încordat s-a mai relaxat 
puţin. Nasul lui îmi mângâie acum zona din jurul buri- 
cului, pe când eu îmi trec degetele prin părul lui umed, 
ce-mi gâdilă pielea sensibilă. 

— Nu te merit. 

Când vorbește, într-un final, vocea îi sună răgușită 
și buzele i se freacă de mine la fiecare cuvânt. Nu mă 
privește. Parcă ar fi rușinat să se mai uite în ochii mei 
acum, după ce am fost martora celui mai vulnerabil 
moment al său. Nu are habar că acum îl văd mai real 
ca niciodată. 

— Te-am chinuit... Nu vreau să te mai chinui. 

— Tu ai dat foc Edenului? îl întreb, încă înecân- 
du-mă în suspine după sesiunea de plâns. 

El doar încuviinţează din cap. 

— De ce? 

— A fost construit să te pedepsească, iar eu nu 
vreau să te mai rănesc. Nu pot să-ţi mai fac asta. Nu 
vreau să-ți mai fac asta. 

Mă sărută pe abdomen, evitând în continuare 
să-şi ridice fața ca să-l pot vedea. 

— lartă-mă, îmi cere moale, sărutându-mi din 
nou pielea ce se înfioară sub atingerea lui. Te implor, 
iartă-mă. Nu merit, dar iartă-mă. 

Într-un final, îşi ridică ochii înroşiţi spre mine, 
implorându-mă şi din priviri, nu doar din vorbe. Îmi 
vine să plâng iar şi probabil că se vede asta, căci Keith 
se ridică asupra mea cu o mișcare fluidă, vârându-și 
braţele sub capul meu și lipindu-și fruntea de a mea. 

— Şhh, nu plânge, iubito. Dacă vrei să mă distrugi 
pentru tot ce ţi-am făcut, fă-o, dar nu mai plânge. Te 
rog! 

Rugămintea îi iese pe gură cu disperare și strân- 
soarea i se intensifică, pe măsură ce își lasă corpul să 
se așeze între coapsele mele. 

— Ellie! 

Mă lupt din greu cu lacrimile ce-mi umplu ochii, 
obligându-le să se retragă. Braţele i se strâng şi mai 
tare. 

— Mă iubești? mă întreabă aproape în şoaptă. 
Spune-mi că mă iubești, Ellie. Spune-mi că ai vorbit 
serios și nu poți trăi fără mine, altfel o să te las să pleci. 
Nu mă urăști, nu-i așa? 

Îşi ridică faţa, privindu-mă prelung în aşteptarea 
răspunsului meu. Văd cât se îndoiește de ceea ce simt 
pentru el. Ochii săi înroșiţi de plâns îmi cercetează cu 
viteză chipul. 

Fir-ar! Îmi vine din nou să plâng. 

— Te iubesc, murmur copleşită. 

Răsuflarea i se poticnește și bărbia îi tremură. 

— Spune-o încă o dată. Încă o dată, iubito, te rog. 

— Te iubesc, repet, adâncindu-mi degetele în spa- 
tele lui, pe sub cămaşă. Te iubesc. Te iubesc, la dracu! 

Buzele lui îmi zdrobesc gura pe neașteptate, cu 
un geamăt profund, înghițindu-mi toate cuvintele 
pe care voiam să i le mai spun. Îmi strâng cu putere 
pleoapele când se freacă de mine, iritându-mi centrul 
coapselor cu materialul dur al pantalonilor. Îmi dau 
seama ce vrea de la mine și fără să mi-o spună, așa că 
îmi strecor mâinile între noi și îi desfac, în timp ce el 
îmi linge haotic interiorul gurii. 

lisuse! Viteza cu care iau foc e nouă. Mă trezesc 
disperată să-l dezbrac cu totul, dar strânsoarea lui 
nu-mi lasă deloc spaţiu de mişcare. Abia reușesc să-i 
împing pantalonii pe coapse, că se și înfige în mine, 
până la capăt, eliberându-mi la timp gura ca geamătul 
ce-mi țâșneşte printre dinţi să răsune cu putere în 
dormitor. 

Și nu-mi lasă timp să mă obișnuiesc cu el în 
mine, indiferent cât de chinuitor se dovedeşte a fi. 
Îndesându-și faţa în scobitura gâtului meu, spatele i se 
arcuiește sub palmele mele într-un mod delicios şi se 
împinge cu forță în interiorul torturat, ce se mulează 
pe dimensiunea lui ca o mănușă. Se împinge din nou, şi 
mai tare, smulgându-mi de data asta un țipăt. 

Geme lângă urechea mea atât de erotic şi de se- 
ducător, încât simt cum mi se ridică părul pe ceafă. 

— Spune-o iar! 

— Te iubesc, murmur gâfâind. 

Se înfige mai adânc, lovindu-mi cu putere orgas- 
mul iminent ce refuza la început să apară. E prea greu 
de îndurat, prea multă presiune. Umărul lui îmi apasă 
bărbia şi aproape mă sufocă, dar nu-mi pasă. Mă ţine 
lipită de el, de parcă şi-a propus în minte să mă facă 
una cu el și îmi doresc asta. 

Lipindu-și gura de urechea mea, îmi șopteşte: 

— Eşti universul meu. 

Cuvintele lui pun capac peste tot ce a rămas ne- 
rostit şi mă prinde în ambuscadă, ridicându-și capul ca 
să-l sprijine de al meu, înainte să se izbească în mine. 
Momentan, nu mai contează de ce a plâns el sau de ce 
am plâns eu. Acum descărcaţi de tensiune, devenim 
concentrați doar pe ceea ce facem și pe felul în care 
ne simțim unul pe celălalt. Gemetele tot mai profunde, 
mai intense, sunt cele care vorbesc pentru noi de data 
asta şi o fac cât se poate de zgomotos, descriind per- 
fect cât de mare e plăcerea și nevoia de a ne devora 
reciproc. 

Și, cât el se mișcă neobosit între coapsele mele 
îndurerate, urcându-mă cu fiecare împingere spre 
înaltul cerului, reușesc cumva să-i rup de tot cămaşa. 
Rămân cu fâşii de material în mâini, strângându-le 
până nu-mi mai simt degetele, ca să rezist vârtejului 
nimicitor din abdomen. 

Orgasmul mă loveşte dintr-odată, când mă aștept 
mai puțin, făcându-l pe Keith să icnească de surprin- 
dere, şi simt cum mă contract cu putere în jurul lui. 
Geamătul ce-mi iese este prea sonor și probabil l-a 
auzit toată casa, dar să fiu a naibii dacă-mi pasă. 

Faţa îmi explodează în flăcări când îl aud prin 
sângele ce-mi vâjâie în urechi, înjurând de mama focu- 
lui. Ridicându-se în coate, se mai înfige de două ori în 
mine, înainte să se încordeze tot, apoi să mă strivească 
de saltea, având parte de propriul orgasm devastator 
și fierbinte. 

— Dumnezeule, geme, îndesându-și la loc faţa în 
gâtul meu și gâfâind după aer. Mereu mă iei pe nepre- 
gătite. 

— Ce vrei să spui? întreb buimacă, luptându-mă 
la rândul meu să respir. 

Mă strânge prea tare, însă nu mă îndur să-i cer să 
mă elibereze. 

— lubito, de fiecare dată când ai orgasm, parcă te 
lovește un tsunami. Aproape îmi sari din braţe. 

— Scuze, strâmb din nas. 

Transpirat şi stors, se ridică să mă privească, iar 
în ochi îi joacă o luminiţă de amuzament și încă ceva. 

— Îmi place la nebunie, mărturiseşte. Tu îmi placi 
la nebunie. 

Mă sărută scurt pe gură. Mă mai priveşte o clipă, 
apoi îşi înfige limba printre buzele mele, depărtate de 
uluire, și tachinează cercelul dintr-a mea, gemând de 
plăcere. 

— Ăla îmi place la nebunie, șovăie, simţindu-l 
zvâcnind în mine de excitare. Oh, Doamne, mă omori! 

— Te iubesc. 

Geme din nou, mai adânc. După ce i-am urlat în 
față că îl urăsc de moarte, probabil că nu o să se mai 
sature niciodată să mă audă spunându-i asta. 

Stomacul îmi face o tumbă zgomotoasă, distru- 
gând momentul dulce dintre noi și făcându-l pe Keith 
să chicotească. 

— Când a fost ultima oară când ai mâncat, iubito? 
mă întreabă amuzat. 

— Nu mai ţin minte. Nu prea mă dau în vânt după 
fructele de mare, nici măcar când sunt pe o insulă 
exotică. 

Cu o figură gravă, Keith ia decizia de a se retrage 
din mine, aerul blocându-mi-se în gât când lasă în 
urma lui o senzație de disconfort şi gol. Sunt tentată 
să-l înșfac și să-l trag înapoi peste mine, însă nu-mi 
lasă ocazia s-o fac. Se ridică de pe pat, privindu-și 
circumspect cămașa flendurită. Dă să rânjească, dar 
se strâmbă în momentul în care își îndreaptă spatele, 
apoi se întoarce. Dungi roşiatice îi împânzesc pielea 

bronzată, de la omoplaţi până la bază, şi pun pariu că 
doar unghiile mele sunt vinovate. Sigur crede același 
lucru, căci imediat îmi trântește o privire arogantă, 
arcuindu-și sexy o singură sprânceană. 

— Nu o să întreb, mi-o retează senin. Ridică-te! O 
să căutăm ceva prin frigider, cu care să-ţi hrănesc gura 
aia scandaloasă. 

— Îmi adori gura asta scandaloasă. 

Rânjind, se întinde după mine și mă trage din 
pat, ridicându-mă cu forţa în picioare. Mâinile sale mă 
prind de şoldurile goale. 

— Îţi ador gura scandaloasă, mă aprobă cu serio- 
zitate. De fapt, te ador toată, începând de la părul tău 
lung și frumos, până la degetele tale mici de la picioare. 
Dar ochii... Oh, drace, mor după ochii ăia de felină! 

Mă sărută zgomotos pe gură, moment în care 
stomacul meu se revoltă încă o dată, anunțându-mă că 
îi e foame. 

Izbucneşte în râs, iar eu doar mă uit la el, minu- 
nându-mă în sinea mea că același bărbat care acum 
râde de mine, a plâns în faţa mea. 

Și totul devine limpede. Nu-l mai văd pe Keith aşa 
cum îl vedeam, ca pe ceva imposibil de distrus. Din 
contră, fragilitatea lui o bate pe a mea, oferindu-mi 
nenumărate ocazii de a-l dobori. 

Tulburată, mă lipesc de pieptul lui, închizând 
ochii. Se opreşte din râs, iar braţele sale mă prind mai 
bine, strângându-mă călduros. 

Cu siguranţă nu o să mai fac niciodată asta. 

Oftând, mă trage și mai aproape și îmi sărută 
prelung vârful capului. 

— Ellie... 

— Hm. 

— Fii mireasa mea. 

Aerul mi se blochează în gât și sunt rapid dezar- 
mată de orice cuvânt pe care aş putea să i-l spun. Să fiu 
mireasa lui? În astfel de circumstanţe, poate însemna 
orice. Poate fi o cerere spontană în căsătorie, în stilul 
Keith Levine, sau poate fi ceva mai simplu, un fel de 
„Vreau să te păstrez'. 

— Întoarce-te, îmi cere dintr-odată, apucându-mă 
de umeri. 

Complet mută, mă întorc cu spatele la el, chinu- 
indu-mă să-mi potolesc bătăile accelerate ale inimii 
agitate. Ce a vrut să spună cu asta? 

— Să nu-ţi mai prinzi părul, spune hotărât, des- 
făcându-mi împletitura făcută de Roxette. Sunt nebun 
după părul ăsta şi vreau să te pot prinde de el atunci 
când îmi doresc. Ai înţeles, iubito? 

Încuviinţez din cap, cât el îl lasă liber pe spate, 
să mi se întindă până în dreptul fundului în onduleuri 
lejere. Îşi trece mâinile prin el de mai multe ori, piep- 
tănându-l cu degetele, înainte să şi le înfigă adânc şi să 
mă tragă în spate, până mă lipesc de trupul lui înalt şi 
fierbinte, iar vârful capului ajunge să-i împungă piep- 
tul. Gâtul mi-e arcuit într-o poziţie incomodă și îl văd 
zâmbindu-mi sexy, cu un colţ al gurii. Buzele i se lipesc 
de fruntea mea într-o sărutare suavă. 

— Fii mireasa mea, Ellie. 

Înghit în sec. 

— Nu știu ce înseamnă asta, îi mărturisesc ruşi- 
nată. 


Elita păpușarilor - Volumul 3 


— Vreau să fii a mea fără să te cumpăr. Vreau să fii 
a mea pentru că și tu îţi dorești asta. Și mai vreau să te 
gândeşti bine, înainte să-mi răspunzi. OK? 

— OK. 

Gemând, mă sărută din nou pe frunte. 

— Fetiţa mea frumoasă. 

Trag adânc aer în piept când mă eliberează 
şi dispare de lângă mine. Când mă întorc, e deja în 
dreptul șifonierului și se dezbracă de cămașa ruptă, 
aruncând-o pe podea. Scoate una nouă, din pânză albă, 
dar n-o pune pe el. Se apropie de mine cu ea în mână 
și, într-un singur minut, îmi acoperă trupul gol, îmbră- 
cându-mă cu o grijă inutilă, cât eu doar mă holbez la el. 

E atât de frumos, încât îmi taie respiraţia. Chiar 
dacă ochii lui încă poartă urmele sesiunii de plâns, nu 
mai sunt umbriţi de acea tristeţe pe care nu credeam că 
o s-o văd vreodată în ei. Acum strălucesc de-a dreptul. 

Apoi îmi amintesc de discuţia pe care am avut-o 
cu Deke şi de faptul că l-am rănit şi simt cum mi se 
strânge stomacul, dar nu de foame. În ciuda tuturor 
lucrurilor pe care le-a făcut de la început și până acum, 
să-l văd trecând printr-o așa agonie nu mi-a adus nicio 
satisfacţie. 

— Deke mi-a spus despre mama ta, îl informez 
moale, pe când el îmi încheie nasturii. 

Și n-are nici cea mai mică reacţie. Faţa lui rămâne 
la fel, chiar dacă tocmai i-am spus că știu totul. Asta 
înseamnă că nu-i pasă sau că se aștepta să aflu? 

— Din cauza ei ai... 

— Îmi pare rău că ai văzut asta, murmură. S-au 
adunat prea multe în ultimul timp. 

Prin urmare, recunoaşte că a avut un moment de 
pură slăbiciune? Cred că e singurul bărbat căruia nu-i 

este rușine să-şi exteriorizeze sentimentele în fața 
cuiva, mai ales în fața unei femei. Cel puţin, e singurul 
bărbat care a făcut asta în fața mea și care recunoaște 
cu voce tare că nu s-a mai putut abţine. Asta îl face al 
naibii de... uman. Îmi dă peste cap toate impresiile pe 
care mi le-am făcut despre el. 

— Ştiu că am gafat-o cu tine, dar nu vreau să mai 
aud vreodată că mă urăști. 

Sinceritatea cu care o spune, cât și felul direct în 
care se uită la mine, mă fac pe mine să mă rușinez de 
îndrăzneala pe care am avut-o. 

— Am făcut greşeli cu nemiluita, Ellie, mărturi- 
sește. Dar acum sunt conştient că tu nu ești ea şi n-o să 
mai fac niciodată confuzia asta. Am fost conştient și că, 
ce s-a întâmplat cu Amelia, n-a fost vina ta. 

— Atunci, de ce ai folosit-o drept scuză? îl chesti- 
onez confuză, lăsându-mi capul pe spate când mâinile 
sale îmi cuprind obrajii. 

— Ei bine, nu o să te mint, replică serios. Simţeam 
nevoia să mă agăț de orice lucru, oricât de cât de in- 
signifiant ar fi fost, pentru că altfel n-aş fi putut să te 
pedepsesc. M-am încăpățânat să trăiesc cu impresia că 
meriți. Am fost un idiot să cred că, să te leg, să te lovesc 
și să te ţin zile întregi în Eden, o să-mi aducă vreun 
folos. 

— Nu ţi-a adus? 

— Nici pe departe, oftează. De-aia am incendiat 
Edenul, pentru că nu vreau să mai intri niciodată acolo. 

— Îmi plăcea grădina aia. 

Zâmbește. Degetele lui mari îmi mângâie repetat 
obrajii înroșiți. 

— Atunci, o să-ţi fac alta, îmi spune prompt. 

— Fără ustensile de tortură? 

— Fără, afirmă. 

— Nici măcar crucea? 

De data asta, râde de-a binelea, iar faţa îmi ia foc. 
Am spus asta cu voce tare? 

— Doar dacă ţi-o dorești. 

— Dar fără colivie. 

Clatin din cap odată cu el, înțelegându-ne asupra 
acestui aspect fără să fie nevoie de mai multe cuvinte 
sau argumente. 

— Noi, patul, crucea Sf. Andrei şi o grămadă de 
fluturi frumoși ca tine. 

Încuviinţez, în semn că sunt perfect de acord 
cu asta. Pot face față unui Eden modificat, atâta timp 
cât nu dispare cu totul. Cumva, am ajuns să îndrăgesc 
grădina aceea, să facă parte din mine. E locul nostru, 
simbolul nostru. 

— Acum, haide să hrănim gura aia! 

Prinzându-mă de mână, mă scoate din dormitor 
doar într-o cămașă și mă trage încet pe coridorul slab 
luminat, conducându-mă răbdător spre scări. 

După ce genunchiul îmi cedează pe ultima treaptă 
și aproape cad, ajungem cu succes la parter. Livingul 
e cufundat într-o liniște deplină, luminat fiind de o 
singură veioză de podea, plasată strategic în colţul în 
care peretele din cărămidă se unește cu cel din sticlă. 
Îl zăresc cu coada ochiului pe Drew pe terasă, pufăind 
la un trabuc, dar apoi atenţia mi-e distrasă de Jordan, 
care se apropie de noi în același moment în care ne 
apropiem și noi de el. 

— Ce naiba a fost aia, Keith? îl întreabă paznicul, 
vizibil nervos. Dacă s-ar fi extins? Ar fi luat foc întreaga 
insulă! 

— 6] — 


LEXI B. NEWMAN 


Ne oprim în faţa lui. Keith nu pare surprins că 
e luat la rost și nici deranjat. Chipul lui e al naibii de 
relaxat, ba chiar senin. 

— Dar n-a luat, nu? rânjește. Aţi reușit să-l stin- 
geţi, altfel nu erai aici să mă cerți. 

lritat, Jordan expiră tot aerul pe nas, privindu-l 
pe acesta ca şi când ar vrea din tot sufletul să-l înjure, 
dar nu poate. 

— Când ai devenit atât de autodistructiv? mârâie 
bărbatul. Înţeleg că ai fost supărat şi nervos, dar nu ne 
omori pe toți. 

— Ai terminat? îl întreabă Keith ușor amuzat, lu- 
ându-l peste picior. Du-te să te odihnești, Jordan. Vom 
vorbi mâine despre asta, dacă mai ai chef să mă baţi la 
fund. 

Oftând, paznicul își dă ironic ochii peste cap, 
înainte să o lase baltă, să se întoarcă pe călcâie și să 
părăsească vila, mormăind clar un „idiotule', înainte 
ca uşa să se închidă. 

Distrat, Keith își coboară privirea asupra mea şi 
îmi face ștrengărește cu ochiul. 

— Mă iubește. 

— Îmi dau seama, chicotesc. De-aia mai avea 
putin și îți smulgea capul de pe umeri... cu dinţii. 

Colţurile gurii sale se arcuiesc într-o tentativă de 
zâmbet, care piere înainte să ia formă pe buzele lui. 
Ochii îi devin dintr-odată vigilenţi, de parcă ar simţi 
prezența unei alte persoane și zboară pe deasupra 
mea, cercetând în grabă livingul. Toată buna dispoziţie 
dispare şi, prinzându-mă de mână, mă trage în bucătă- 
rie cu maxilarul încordat și proaspăt enervat. 

Ceva îmi spune că știe de Drew, că i-a simţit pre- 
zența şi că e doar o chestiune de timp până să înceapă 

să ne spioneze. Dacă știu ceva despre omul acela, e 
că nu mă vrea deloc prin preajma nepotului său, prin 
preajma lui sau în vila asta. Şi-a exprimat precis do- 
rința de a mă băga în licitaţie. 

Dar ce mă enervează cel mai tare nu e faptul că îl 
văd cu coada ochiului cum se uită la noi din colţul lui 
întunecat, ci faptul că îmi transformă iubitul într-un 
arc. Abia îi ating braţul, că îl și simt cât de încordat și 
nervos e. 

Ne oprim împreună lângă insula din mijlocul 
bucătăriei şi îl întorc cu fața spre mine. Dinţii i se 
încleștează, apoi se năpustește asupra mea înainte să 
deschid gura, zdrobindu-mi buzele și aproape înecân- 
du-mă cu limba-i obraznică, ce ţâșnește printre dinţii 
mei. Baza spatelui mi se lovește de marginea insulei, 
moment în care se oprește din sărutat și mă întreabă: 

— Ai încredere în mine? 

Ce nai... 

Încuviinţez, înghițind în sec. Presimt că urmează 
ceva ce nu știu dacă o să-mi placă. 

— Așa, iubito, mormăie. Dacă tot vrea să se uite, 
măcar să-i oferim ceva bun de văzut. 

Într-o singură secundă, fundul meu aterizează pe 
blatul din granit rece. Cu brațul mă întinde pe insulă, 
apoi cu degetele mă înșfacă din spatele genunchilor 
și mă trage la marginea suprafeţei, mișcându-se prea 
repede ca să anticipez ce vrea să facă. Nici măcar să 
icnesc! 

Ochii mi se măresc considerabil când înţeleg, fixaţi 
într-ai lui. Capul îi coboară cu viteză între picioarele 
pe care le poziţionează pe umerii lui, nelăsându-mi 
timp să-l resping, să-l împing de lângă mine şi să cobor 

de-aici, înainte să-i oferim lui Drew un spectacol pe 
care să-l țină minte toată viaţa. 

E nebun! Atât de nebun, încât să mă prindă cu 
gura în mijlocul blestematei de bucătării, în timp ce 
ne priveşte cineva. Atât de nebun, încât să se asigure 
că, în momentul în care gura lui mă înșfacă cu putere, 
nu tac. Geamătul meu e o amestecătură de înjurături, 
surprindere şi plăcere, ceea ce mă șochează și mai tare 
decât mișcarea pe care o face special să-i închidă lui 
Drew gura definitiv. 

Se înfruptă ca un adevărat dement din miezul 
meu, sugând cu putere ghemul de nervi ce mă face să 
mă zvârcolesc. Spatele îmi sare de pe blat, arcuindu-se 
dureros până mă ridic în umeri și cu piciorul încerc 
să-l îndepărtez de mine, fără succes. 

— Stai cuminte, mârâie ameninţător, ochii lui 
verzi străpungându-mă feroce dintre picioare. Lasă-mă 
să te gust, iubito. 

De parcă aș putea să-l mai opresc în vreun fel. Tot 
ce îmi mai rămâne de făcut este să-mi muşc buzele, 
să-mi mut privirea de la el, incapabilă fiind să-l mai 
urmăresc, şi să savurez din plin modul în care limba-i 
experimentată alunecă printre pliurile umede, până 
când întregul corp mi-e împânzit de fiori neastâmpă- 
rați. 

Mi-a cerut să am încredere în el, așa că o să am. 
Niciodată n-am fost mai sigură că nu o să mă rănească. 
Am încredere că nu o să mă expună mai mult decât e 
necesar; că mâinile sale îmi strâng picioarele în jurul 
capului său special pentru a-mi feri intimitatea de 
privirea ce ne urmărește din umbră. 

Curând, nici nu-mi mai pasă că ne priveşte cineva. 
Ajung să mă concentrez doar pe gura lui fenomenală, ce 

mă împinge tot mai aproape de un orgasm sfâșietor, şi 
pe senzațiile delicioase care îmi cutreieră trupul întins 
pe insulă. Nici lui Keith nu pare să-i mai pese, oricum. 
N-o mai face pentru a-i oferi lui Drew o lecţie despre 
ce înseamnă să îți bagi nasul unde nu trebuie. Îl simt 
dedicându-mi-se pe de-a-ntregul şi concentrându-se 
doar la ceea ce ar putea să mă facă să gem mai tare. 

Cu ochii închiși, urmăresc cu mintea modul fin 
în care palmele sale alunecă pe coapsele mele și cum 
buzele lui mușcă lent şi dureros de excitant pielea sen- 
sibilă. Îl ador. Mă face să mă înfior toată şi să mă scutur 
de orice urmă de pudoare. Ce contează dacă suntem 
văzuți? 

Și când orgasmul mă lovește când ne așteptăm 
mai puţin, alungă din mintea mea orice gând, inclusiv 
cel care m-a adus în bucătărie, în primul rând. Mă 
stoarce cu totul. 

Gemând şi tremurând din toate încheieturile, mă 
arunc direct în braţele lui, ce mă prind înainte să sar 
pe podea. Nu e cel mai puternic orgasm pe care mi l-a 
dăruit, dar smulge din mine tot controlul pe care îl mai 
am asupra propriului trup. Keith mă cuprinde strâns 
și mă ţine ridicată în capul oaselor, lăsându-mă să mă 
sprijin de el cât se cutremură și cea mai mică celulă pe 
care o am. Mă îmbrățișează, stând nemișcat până ce 
mă părăsește şi ultimul fior de plăcere și rămân sleită 
de puteri, moale ca o cârpă. 

Abia apoi constat că dinţii mei i-au lăsat un semn 
la baza gâtului, o urmă roșiatică ce probabil se va în- 
vineți până mâine. Cu ultimul gram de efort, i-o sărut 
delicat, făcându-l să-și întoarcă faţa și să mă sărute pe 
gură, purtând pe buze gustul meu. 

— Mulţumesc că m-ai prins, murmur printre 
gâfâieli, cu capul sprijinit în continuare de umărul lui. 

— Oricând, iubita mea. Toată viaţa. 

Îmi fereşte cu grijă părul de pe faţă şi zâmbeşte. 

— Îţi mai este foame? mă întreabă amuzat. 

— Nu. Vreau în pat, te rog. 

— Orice pentru tine, iubito. 

Se trage puţin înapoi, cât să îmi aranjeze picioa- 
rele pe talia lui și apoi mă ridică în braţe și iese din 
bucătărie, oprindu-se o clipă la baza scărilor. 

Nu ne mai priveşte nimeni. 


— Stai nemișcată, Ellie. 

Strâmb din nas de durere, cât și din pricina miro- 
sului înțepător al dezinfectantului. 

— Arată rău? întreb, întinsă fiind pe pat, cu faţa 
în jos. 

— Nu arată prea bine, dar o să se vindece. 

În dimineaţa asta, Keith a insistat să-mi schimbe 
el bandajul. N-am putut să-l refuz. Nu pentru că ar fi 
mai priceput, ci pentru că... ei bine, clinica insulei nu 
mi-e dragă. Prefer de un milion de ori să fiu îngrijită de 
el, decât să mai calc pe-acolo vreodată. 

— Asta nu s-ar fi întâmplat, dacă nu eram atât de 
prost! scuipă acid. 

Sunt sigură că în sinea lui se ceartă zdravăn că 
a avut încredere în John, dar nu-l mai condamn. M-a 
păcălit şi pe mine. Același paznic care a încercat să-mi 
facă felul, m-a salvat după ce Vicky m-a atacat cu o 
sticlă. Nu e de mirare că amândoi am fost debusolați și 
că ambii am avut încredere în el. 

— A trecut, mormăi. Nu mă mai doare atât de 
tare. 

O întrebare îmi vine în minte, una la care am 
preferat să nu mă gândesc. 

— John nu a fost primul om pe care l-ai împușcat, 
aşa-i? 

Nu-mi pot scoate din cap faptul că, de fiecare dată 
când Keith a fost ameninţat cu o armă, nici măcar n-a 
tresărit, iar în noaptea în care i-a înfipt lui John un 
glonţ în cap din cauza mea - sau pentru mine, depinde 
- a rămas la fel de neclintit. Asta spune multe despre 
experienţele prin care a trecut și despre viața pe care 
o duce, dincolo de insulă. În plus, mai este și tatăl lui, 
care îmi dă de înţeles că asta nu e singura afacere mur- 
dară în care Keith e implicat. 

— Nu o să vorbesc cu tine despre asta, Ellie, mi-o 
retează el, calm, în timp ce îmi dezinfectează cu atenţie 
rana, urcat peste picioarele mele. 

— Dacă o să vin cu tine, după ce toate astea se vor 
termina, nu crezi că ar trebui să ştiu la ce să mă aştept? 

— Nu, replică prompt, nelăsând loc de comentarii. 
Tot ce trebuie să știi este că o să fii în deplină siguranță 
cu mine și că n-ai niciun motiv pentru care să te temi. 
Şi cum adică „dacă? 

Rânjesc. Mă aşteptam să nu scape asta din vedere. 

— Nu plec de pe insula asta fără tine. 

— S-ar putea ca Drew să nu fie de acord cu asta, îl 
informez. După spectacolul pe care i l-ai oferit aseară, 
am senzaţia că acum e şi mai nervos şi hotărât să mă 
facă dispărută. 

Mă întorc când îl simt foindu-se, ajungând cu fața 
în sus, întinsă pe spate. Chipul lui urlă de seriozitate, 
mai ales când se ridică asupra mea, sprijinindu-se în 
braţe. 

— O să-l omor cu mâinile mele dacă te atinge în 
vreun fel, îmi promite solemn. Drew știe că am niște 
limite pe care nu e bine să le întreacă, iar tu ești una 
dintre ele. 

Încuviinţez din cap. Aveam nevoie să aud asta din 
gura lui. Acum pot răsufla ușurată, știind că nu o să-i 
permită nici măcar unchiului său să mă ia de lângă el. 

Îi zâmbesc, trecându-mi palma peste barba lui 
aspră. 

— Te iubesc. 

— Şi eu te iubesc, păpușă. Să nu te îndoiești de 
asta. 

După ce mă sărută cast pe gură, ne ridicăm de pe 
pat și îi permit să-mi bandajeze delicat coapsa, înainte 
să coborâm. 

Restul sunt deja în jurul mesei când ieşim pe te- 
rasă. Cu un ochi pe fața consternată a lui Drew, străbat 
distanţa de la ușă, la scaunul meu și mă așez imediat ce 
Keith mi-l trage elegant. 

— A venit piromanul zilei! anunţă Trent, amuzat. 

Micha mă lovește imediat cu umărul, rânjind cu 
un colţ al gurii, iar Keith îşi salută prietenul cu degetul 
mijlociu. 

— Nu ești supărată pe mine, nu? Ştii tu, pentru... 

— E în regulă. 

Sinceră să fiu, nici nu m-am mai gândit la asta, nici 
la felul în care a reacționat Micha și nici la Deke - ce mă 
pândește printre gene de pe scaunul lui, întrebându-se 
probabil dacă o să-l pârăsc pentru tratamentul pe care 
mi l-a aplicat. l-am înţeles pe ambii, am înţeles de ce au 
reacționat astfel şi de ce m-au văzut drept duşman. Tot 
ce au încercat să facă a fost să-l protejeze pe Keith, iar 
pentru asta nu pot decât să-i apreciez. 

— Deci, totul s-a rezolvat? vrea Trent să știe, 
uitându-se ba la mine, ba la prietenul său. Nu mai 
urmează să dai foc la ceva? 

— Să pricep că Edenul arată rău? întreabă Keith, 
relaxat. 

— Rău? pufăie Deke, ațâțat. N-a mai rămas nimic 
din el. Și ai noroc că flăcările n-au topit aspersoarele, 
altfel transformam insula într-un mare foc de tabără! 

— Nu-i nimic, rânjeşte brunetul, deloc deranjat de 
acuzele din spatele vorbelor. Am fi prăjit niște bezele. 

În faţa mea apare o farfurie. Servitoarea o aşază 
sub nasul meu înnebunit de mirosuri, iar Keith îmi 
face șmecherește cu ochiul. E un mic dejun american, 
cu ouă, cârnăciori și bacon, nimic sofisticat și exotic. 
Se pare că a ţinut minte ce i-am spus despre fructele 
de mare şi mâncărurile pe care mi le-a vârât pe gât de 
când am ajuns aici. 

Îl iubesc şi mai tare. 

Nerăbdătoare, apuc furculiţa și scâncesc când 
bag în gură o bucată din baconul prăjit. Stomacul meu 
tocmai face o tumbă de fericire. 

— Vezi să nu te îneci, iubito, mă avertizează se- 
rios. Mănâncă încet. N-o să-ţi ia nimeni farfuria! 

Abia după ce o spune, îmi fac curaj să-mi ridic 
privirea. Toţi se holbează la mine, iar farfuria mea e 
deja pe jumătate goală. Cum naiba s-a întâmplat asta? 

— Îmi era foame, mă scuz, stânjenită. 

Micha surâde lângă mine, sorbind din cafeaua 
lui. Doar Drew pufnește, găsindu-mă probabil demnă 
de tot râsul. Mai că văd în ochii lui răutăcioși cum se 
întreabă în minte ce e în neregulă cu mine. Mi s-au ser- 
vit mâncăruri pe care nu mi le-aș fi permis niciodată 

până acum și, totuși, aproape am orgasm la niște ouă 
cu bacon. 

— Oh, bine că ești și tu aici, unchiule, pentru că 
voiam să te întreb ceva, vorbește Keith, distrăgând 
atenţia de la mine. 

După rânjetul ce îi curbează gura frumoasă îmi 
dau seama că urmează să-l întrebe ceva ce nu vreau să 
aud. Și am dreptate. De îndată ce iubitul meu dement 
deschide gura, îmi vine să-mi bag capul sub masă de 
rușine. 

— Ţi-a plăcut ce ai văzut aseară? 

Sfinte Sisoe! Nici nu mă pot uita la Drew, dar 
energia ce vine dinspre el e destul de grăitoare. Keith 
tocmai trage taurul de coarne. 

— Nu e amuzant, spune posac. 

— Aşa credeam și eu, până a început să fie, re- 
plică brunetul, nonșalant, sprijinindu-se de spătarul 
scaunului și luând o înghiţitură din paharul lui cu apă. 
Stii, nu eşti singurul care m-a văzut făcând sex cu Ellie. 

Poftim? 

O bucată de cârnăcior îmi rămâne blocată în gât 
și tușesc tare, înainte ca Micha să-mi îndese în mână 
paharul meu cu apă. 

— Ne-a luat valul cam tare şi nu mi-a mai păsat 
că o facem pe plajă, sub ochii tuturor, își continuă el 
tirada, ignorându-mă. Dar tu..., chicotește, arătând cu 
degetul spre el, tu ai ridicat perversitatea la nivel de 
artă, unchiule! Să tragi cu ochiul în timp ce îi fac femeii 
mele un oral? pufăie. E mult chiar și pentru tine! 

Copleșită de rușine și de privirile distrate pe care 
le primesc din partea celorlalţi, nu mă mai pot abţine. 
Îmi înfig vârful balerinului în piciorul lui Keith, pe sub 

masă, făcându-l să izbucnească în râs. Nemernicul! 
Faţa mea e în flăcări. 

— Ce tot spuneţi acolo? intervine Trent, confuz. 

— Chiar vrei să ştii? îl întreabă Keith, cu o falsă 
curiozitate. Asta e între mine și Drew. Și, că tot a venit 
vorba despre ce poate și ce nu poate face Drew... 

Ochii verzi și fantastici ai bărbatului ăsta nesimţit 
se întorc spre Ryder cel neobișnuit de tăcut, ce învârte 
pierdut furculița în micul lui dejun. 

— Unde e Angel? 

Privirea șatenului se ridică dintr-odată, scutu- 
rându-și capul ca ieşit din transă. Se uită la fiecare în 
parte, cu o expresie nedumerită, înainte să-și fixeze 
ochii căprui pe iubitul meu. E limpede că vorbea cu 
el, ţinând cont de reacţia instantanee pe care a avut-o 
imediat ce a fost pomenit numele blondei. 

— Poftim? 

— Am întrebat unde e Angel, spune Keith, de data 
asta cu o mină serioasă. De ce nu e la masă cu noi? 

Și... m-a pierdut. Nu-mi dau seama ce vrea să facă, 
dar nu mai sunt sigură că vrea doar să-l enerveze pe 
Drew. 

— De ce naiba ar fi la masa noastră? mârâie băr- 
batul din celălalt capăt, enervat. 

— Pentru că Angel e iubita lui Ryder, iar asta îi 
oferă un loc la masa mea. Jordan... 

Înmărmurită, îl urmăresc cum îi face semn din 
cap paznicului de lângă ușă, iar acesta dispare în vilă, 
cel mai probabil pentru a o aduce aici. 

Devine ușor de înţeles că asta nu mai are de-a face 
cu Drew şi cu dorinţa lui de a-l sfida. Keith încearcă să 
readucă lucrurile înapoi în ordinea stricată de venirea 

unchiului său și să preia controlul situaţiei. Până acum, 
îi merge de minune. 

Mâna lui o găsește pe a mea și, după ce o prinde 
delicat, o ridică spre gură. Cu buzele îmi sărută fiecare 
deget în parte, privirea lui sclipind de o încântare 
nouă. Mă copleșește de aproape mă topesc pe scaun. 

— Mănâncă, iubito. 

Oftând euforică, apuc din nou tacâmurile și, sub 
atenta lui observaţie, mușc cu poftă dintr-un cârnă- 
cior, provocându-i lui Keith un zâmbet de un miliard 
de wati. În dimineaţa asta mă simt a naibii de răsfăţată. 

Și nici Ryder nu e mai prejos. Faţa lui până acum 
posomorâtă parcă s-a înseninat dintr-odată, iar exta- 
zul său e real. 

— Ce naiba crezi că faci?! 

Tonul uluit al lui Drew sparge bula de liniște în 
care m-am scufundat și îmi întorc îngrijorată privirea 
spre el. Dacă strică fericirea iubitului meu, asta după 
ce am fost martoră la un episod în care a clacat ner- 
vos, eu o să fiu cea care o să smulgă un cap cu dinţii. 
Și probabil că se vede asta pe faţa mea, căci Keith mă 
prinde de mână înainte să-mi treacă prin cap să sar 
peste masă şi să-l atac pe nemernic cu furculița. 

— ie ce ţi se pare că fac? îl întreabă brunetul, 
la fel de relaxat şi nonșalant ca până acum, de parcă 
nervozitatea unchiului său nu îl afectează cu nimic. Te 
dau afară din afacerea mea. Şi știi de ce? 

Nu așteaptă să-i și răspundă. Se apleacă spre 
masă, străfulgerându-l pe acesta cu o privire tăioasă, 
apoi adaugă apăsat: 

— Aici, pe insula asta... Eu sunt nenorocitul de 
rege! 

SE o 

Pe Ryder nu-l poate trăda chipul mai tare decât o 
face când Angel apare, adusă de Jordan. Întreaga faţă i 
se luminează, de parcă i-ar fi fost adus pe tavă singurul 
lucru din lume pe care şi l-ar fi dorit. Îl urmăresc amu- 
zată cum se ridică în picioare s-o întâmpine pe blonda 
îmbrăcată în alb și îl lovește pe Deke peste ceafă, ca să 
se mute. Brunetul trece bombănind pe cealaltă parte 
a mesei, așezându-se pe scaunul gol de lângă Micha. 
Sfioasă, Angel îl ocupă pe cel proaspăt eliberat, dintre 
Ryder şi Trent, având obrajii roşii de parcă stă să ex- 
plodeze. 

Și nu sunt singura care îi observă încordarea. Îl 
aud pe Keith plescăind lângă mine, înainte de a-i spune: 

— Relaxează-te, păpușă. Nu te mănâncă nimeni, 
nici măcar lupul mare și rău de la celălalt capăt. 

Face semn din bărbie spre Drew cel consternat, 
dar acesta nu contraatacă. Bate nervos cu degetele în 
masă, uitându-se la nepotul său cât poate de urât. E 
limpede că nu-i place deloc ce a făcut. 

Angel aruncă doar o privire fugară spre el, apoi 
și-o apleacă. 

— Deși ştiu pe cineva care te-ar mânca fără pro- 
bleme, adaugă iubitul meu, senin. 

Și nu mă mai pot controla. Îl lovesc din nou pe sub 
masă, făcându-l să izbucnească în râs. Astăzi se pare 
că e pus pe glume. Ochii blondei se fac rapid cât două 
farfurii. 


LEXI B. NEWMAN 


— Ce? mă întreabă Keith, distrat. Spuneam și eu 
ce cred. 

— Spune-o în gând, îi cer printre dinţi. O sperii și 
mai tare. E de-ajuns că a aterizat fix în bârlogul lupilor 
și că Drew mai are puţin și o înjunghie cu un cuţit de 
întins untul. 

Rânjind cum nu se poate mai larg, se apleacă spre 
mine peste colțul mesei și îmi ciupește în joacă bărbia. 
Și, cum am impresia că e pe cale să-mi împărtășească 
ceva secret, mă trezesc aplecându-mă și eu spre el, 
astfel încât feţele noastre ajung la câţiva milimetri dis- 
tanță una de alta. Practic, când vorbește, o face peste 
buzele mele. 

— Cât eşti de dulce când vorbești despre înjun- 
ghiat. 

— Eşti dus cu capul, surâd. 

— Oare din vina cui? 

Măcar nu sunt singura înnebunită de cineva. 

Îi sărut cast gura şi se retrage din spaţiul meu 
personal cu un zâmbet mulțumit, ce nu ţine mult. Ochii 
verzi îi cad pe gâtul meu dezgolit de compleul din voal 
negru, format din două piese, pe care am ales să-l port 
astăzi. 

— Unde ţi-e colierul? mă întreabă cu seriozitate. 

Instantaneu, ridic mâna spre locul în care ar fi 
trebuit să se afle perla și care acum e gol. Pentru o 
clipă scurtă am impresia că l-am pierdut, dar apoi mă 
relaxez când îmi amintesc că l-am lăsat în baia vechiu- 
lui dormitor. 

— L-am scos din cauza rochiei. 

— Vreau să-l văd la gâtul tău, ok? 

Nu e nervos. Nu e nici fericit, însă privirea-i este 
blândă și înţelegătoare. Probabil și-a dat seama și el 

că l-am scos din cauza lui, nu din cauza rochiei, și că 
sunt o mică mincinoasă, dar acum nu mai contează. 
După ce ne-am certat pentru lucruri mai mari decât 
atât, colierul e nesemnificativ şi o știe și el. Nu insistă 
asupra subiectului, cerând detalii despre motivele 
pentru care am simţit nevoia să-l dau jos. Bănuiesc că 
se așteaptă să nu-i placă niciunul. 

După micul dejun, Keith mă trage spre el înainte 
să intru în vilă, cuprinzându-mă cu ambele braţe de 
talie şi rânjind pervers la mine. Degetele sale se înfig 
în pielea descoperită dintre bluza vaporoasă și fustă. 

— Astăzi vreau să-ți arăt ceva, îmi spune. Dar 
prima oară să punem colierul la locul lui. Unde e? 

— Pe lavoarul din baia dormitorului meu. 

— Rămâi aici. 

Mă sărută scurt pe gură și dispare în casă, por- 
nind în căutarea lui. Rămasă singură lângă intrare, mă 
întorc pe călcâie și îmi mușc buzele să nu râd, când o 
văd pe Angel cea palidă la faţă trasă spre șezlongurile 
de lângă piscină, de un Ryder entuziasmat. Și nu-mi 
vine să râd pentru că aş găsi frica blondei amuzantă, 
ci pentru că furia de pe chipul lui Drew nu poate fi mai 
evidentă, în privinţa celor doi. Se vede de la o poştă 
cât de tare îl frustrează faptul că, deși a alungat-o și a 
pus-o pentru un timp la locul ei, aceasta a sfârșit tot 
aici. Valabil și în cazul meu. 

Cu bărbia ridicată în semn de aroganță și cu bu- 
zele tremurând de dorinţa de a-i rânji în față, îl întâm- 
pin când se apropie de mine. Am observat asemănarea 
dintre el și Keith din prima zi, așa că pot bănui doar că 
bărbatul care a dat buzna în viaţa mea ca o tornadă e 
o copie fidelă a deja vestitului domn Levine, dar acum 
trăsăturile lui devin mai familiare când se uită la mine 

de la câţiva centimetri distanţă. Ajunge atât de aproape 
încât îi simt respiraţia mentolată pe faţă, iar irisurile 
într-o combinaţie de culori mai că mă înghit cu totul. 

— Nu te bucura prea mult, păpuşă. Încă n-am 
plecat. 

— Nici eu, replic prompt. O să plec de aici doar 
cu Keith. 

— Asta nu o să se întâmple niciodată, nu sub su- 
pravegherea mea, mă informează serios, ochii mărin- 
du-i-se cu o idee, sinceri. Nu o să permit niciodată ca 
nepotul meu să facă aceeași greşeală pe care a făcut-o 
și tatăl lui. Mereu au avut aceleași gusturi proaste la 
femei. Brunete, ușor înțepate și încrezute... Parcă ai fi o 
clonă de-a mamei lui. 

— Mai puţin partea în care eu sunt prizonieră și 
mă prefac că îl iubesc, nu? 

Drew se uită la mine puţin uimit. Îmi dau seama 
că nu se aştepta să știu povestea Ilyei, mai ales când 
mă întreabă încruntat: 

— De unde știi despre asta? 

— Că maică-sa a fost o cățea nenorocită? întreb 
cu o falsă mirare. Păi, nu a fost greu să aflu, ţinând cont 
că nepotul tău e îndrăgostit lulea de mine şi îmi spune 
orice. 

Bineînţeles că blufez. Keith probabil nu mi-ar 
fi spus niciodată despre mama lui, dar expresia con- 
sternată de pe faţa lui Drew e a naibii de nepreţuită. 
Nu mai are importanţă că știu totul de la Deke, nu din 
sursa principală. Faptul că ştiu și atât e suficient să-l 
las pe bărbatul din faţa mea cu gura larg căscată. 

Zâmbesc când îl simt retrăgându-se o idee, cu 
uluire în ochi. Profit de ocazie și fac un pas mic spre el, 

ajungând din nou la aceeași distanță aproape inexis- 
tentă dintre noi. Garda lui e pe cale să cadă. 

— Nu ştiu ce îţi închipui tu, Drew, dar eu nu sunt 
Ilya. 

Mă opresc, clătinându-mă pe călcâie când acesta 
tresare la auzul numelui ei, ochii mărindu-i-se. Reacția 
lui slabă mă ia pe nepregătite, debusolându-mă pentru 
o clipă. 

Apoi înţeleg și ceea ce scot pe gură mă șochează 
și pe mine, nu doar pe el. 

— Ai iubit-o! 

Surpriza de pe chipul lui e a dracului de grăitoare. 
E singura explicaţie pentru ura pe care mi-o poartă, în 
pofida faptului că nu mă cunoaște deloc. Asemănarea 
dintre mine și Ilya îl întoarce pe dos şi asta e ceea 
ce-l face să se uite la mine ca la cineva care l-a trădat 
profund. 

Dar nu apuc să-l atac şi mai mult, ca să scot infor- 
maţii de la el - informaţii care ar putea să mă ajute în 
luptă și pe care să le întorc împotriva lui. Simt mâna 
lui Keith așezându-se la baza spatelui meu şi îmi ridic 
privirea spre el, observându-l confuz. 

— Pe cine ai iubit? 

Privirea lui Drew devine agitată și arde de aver- 
tisment. Înţeleg din atitudinea lui că nu vrea ca Keith 
să afle despre asta. Iubitul meu habar nu are că unchiul 
lui avea o aventură cu mama sa. Există oare vreo şansă 
ca ăsta să fie un motiv în plus pentru care femeia aceea 
s-a sinucis? 

— Bate câmpii, răspunde el, într-un final. 

Pufneşte dispreţuitor, apoi se strecoară pe lângă 
noi şi intră în vilă, punând capăt discuţiei. În schimb, 

Keith îşi coboară privirea asupra mea, uitându-se la 
mine nedumerit, așteptând să-i explic. Nu că aș face 
asta. Oricât vreau ca acesta să-l alunge pe Drew cât mai 
departe, am fost o dată martoră la ceea ce încă îi face 
femeia aceea. Nu-mi doresc să o mai aduc în discuţie 
vreodată. 

— Nimic, mormăi, fluturând din mână. 

— Eşti sigură? mă întreabă neîncrezător. Arată de 
parcă l-ai fi lovit sub centură. 

— Doar ne ameninţam reciproc, ca de obicei, 
chicotesc. L-ai găsit? 

Ridică colierul la nivelul ochilor mei, trăgându-mi 
și o privire supărată. 

— Să nu-l mai dai jos niciodată. 

După ce mi-l agaţă la gât, îmi cuprinde faţa între 
palmele făcute căuş şi mă sărută delicat între sprân- 
cene până când genunchii mi se înmoaie și pe buze îmi 
răsare un zâmbet plin de plăcere. 

— Ce voiai să-mi arăţi? 

— Prima oară, înainte să-ți arăt, vreau să știu 
ceva, mărturisește, ferindu-mi părul după umeri. 

— În regulă. Ce vrei să ştii? 

Deşi îi zâmbesc cât de larg pot, expresia lui e 
serioasă. Orice ar vrea să știe, pare să necesite toată 
atenția mea, așa că îmi șterg rânjetul de pe buze și mă 
uit curioasă la el. 

— Ai încredere în mine, nu? 

Întrebarea lui mă face să mă încrunt. În pofida 
răspunsului evident pe care i-l voi da, încep să am 
dubii în legătură cu ceea ce vrea să-mi arate. 

— Ca să facem asta, am nevoie de toată încrede- 
rea ta, replică grăbit, de îndată ce încuviinţez din cap 

cu reținere. Vreau să știu dacă eşti conștientă că nu 
ți-aș mai face niciun rău. 

— Unde vrei să ajungi? întreb cu noduri. 

Oftează. 

— Doar promite-mi că, orice urmează să vezi, nu 
o să te îndoiești de intenţiile mele. Nu o să-ţi fac niciun 
rău. Ştii asta, nu? 

Sunt tentată să râd, dar seriozitatea din ochii lui 
nu-mi dă voie. Chiar are nevoie de confirmarea mea, 
iar asta mă face şi mai curioasă de ceea ce vrea să-mi 
arate. 

— Ştiu că nu o să mă rănești, îi spun. Acum îmi 
arăţi? 

Se uită la mine preţ de câteva clipe lungi, de parcă 
ar încerca să-și dea seama dacă vorbesc serios sau nu, 
apoi încuviinţează ușor și îmi prinde mâna, trăgân- 
du-mă după el spre intrare. 

Îl urmăresc tăcută şi buimacă prin livingul vilei, 
cu ochii fixaţi pe profilul lui frumos și pe maxilarul ce 
se încordează ritmic. Nu-mi dau seama dacă e nervos 
sau doar emoţionat. Cert e că un presentiment prost 
începe să-mi dea târcoale în momentul în care ieşim 
din vilă și ocolim spre Eden. Inima îmi pompează tot 
mai tare în piept, pe măsură ce ne avântăm pe alee, 
într-o direcţie în care n-am mai fost până acum. 

Și dincolo de vile există ceva, în afară de mini-ho- 
telul care cel mai sigur o să servească drept găzduire 
pentru cei care urmează să vină săptămâna viitoare. 
Cu cât ne îndepărtăm mai mult de celelalte clădiri de 
pe insulă, în direcţia opusă Edenului, cu atât devin mai 
conștientă că, în cele aproape trei luni de când mă aflu 
aici, n-am văzut totul. 

Ascunsă bine de verdeaţa înaltă, de ferigi și co- 
paci, mai există o clădire. Nu e la fel de modernă ca 
restul - poate n-a mai fost restaurată de ceva timp - şi 
nici nu are etaj. Ferestrele înalte sunt acoperite de dra- 
perii groase, blocând orice ocheadă pe care ai putea 
s-o arunci înăuntru. Cu siguranţă nu iese în evidenţă 
în niciun fel și nici nu servește drept ceva important. 
E mică și discretă, ca o casă de vacanţă pentru o per- 
soană singuratică, poziționată la cincisprezece minute 
de mers. 

— Ce e locul ăsta? cutez să-l întreb, de îndată ce 
cotim spre intrare. 

Keith scoate din buzunarul pantalonilor un mă- 
nunchi mic de chei. Cât el descuie ușa, ascult încrun- 
tată zgomotele valurilor ce se izbesc de țărm. Se aud 
tare, ca şi când ar mai exista o plajă în spatele clădirii 
unde ne aflăm. Mereu am avut impresia că insula pe 
care ne aflăm e imensă și imposibil de străbătut la pas, 
însă acum am senzaţia că tocmai am făcut-o. Am ajuns 
la capătul celălalt. 

— Când am cumpărat insula, asta era singura 
clădire de aici, îmi spune, învârtind concentrat cheia 
în yala veche. Am stat aici până când au fost construite 
celelalte, iar acum serveşte doar ca atelier. 

— Atelier pentru ce? 

Acesta îmi aruncă o privire peste umăr, zâmbind. 

— Sunt bijutier, iubito. Uneori mai lucrez în cele 
trei luni pe care le petrec aici în fiecare an. 

Dau din cap, în semn că am înţeles. Deci, aici obiş- 
nuia să dispară. Bănuiesc că tot aici a făcut colierul pe 
care îl port la gât ca pe cel mai preţios lucru pe care îl 
am. 


Elita păpușarilor - Volumul 3 


Brusc, clădirea din fața mea capătă o semnificaţie. 
E bârlogul lui și sunt încântată să dau buzna în el. Cine 
știe? Poate după o plimbare prin locul ăsta, o să aflu 
lucruri noi despre adevăratul Keith, cel de dincolo de 
insulă. 

Mă apropii de uşa pe care ezită să o deschidă, lin- 
gându-mi nerăbdătoare buzele. Ceva mă face să cred 
că o să descopăr aici mai multe detalii despre el, decât 
în dormitorul lui - cel mai intim loc în care ar putea 
intra cineva. 

— Nu uita, Ellie, mă atenționează, cu mâna încă 
pe clanţă. Să nu-ţi fie teamă. 

— De ce mi-ar fi teamă? surâd nervos. Ce o să văd 
acolo? 

Oftând, deschide uşa, în sfârşit, ferindu-se din 
prag ca să-mi dea voie să intru. Coridorul scurt e puter- 
nic luminat și îl străbat într-o clipă, oprindu-mă abia 
în livingul mic al casei, pe care Keith l-a transformat 
în spaţiu de lucru și care are deschidere printr-o ușă 
glisantă, spre a doua plajă. Lipite de perete, stau rân- 
duite două bancuri de lucru. Una dintre ele e acoperită 
cu o prelată, iar pe cealaltă sunt diverse ustensile și o 
lampă aprinsă. Nimic care să trădeze faptul că lucra la 
ceva. 

— Foarte... înspăimântător. 

Chicotind, mă întorc cu faţa spre el. Keith își 
strânge buzele într-o linie dreaptă, nemulțumit de 
prezenţa mea în colțul lui. Nu poate fi mai evident fap- 
tul că nu-i face plăcere să împartă locul ăsta cu cineva 
și că acum se simte stânjenit. 

— Şi ce anume, din încăperea asta, ar fi trebuit 
să-mi ridice părul pe ceafă de frică? îl întreb distrată. 
Lupa aia urâtă? 

Arăt cu degetul spre ea, iar el își dă ochii peste 
cap. 

— O fi urâtă, dar e practică, scumpo! Lupa aia m-a 
ajutat al naibii de mult să-ţi fac colierul. 

Nici nu mă îndoiesc. Oricât de... neinteresant e 
locul ăsta, sunt sigură că de aici pleacă toate lucrurile 
frumoase, ca lănţişorul de la gâtul meu. Îl ating în 
treacăt. 

— Eşti bijutier de mult timp? îl chestionez. 

— De ceva vreme. 

Răspunsul lui nu putea fi mai neclar, însă spune 
precis că nu prea îi place să vorbească despre asta. 

— Dar bănuiesc că bijuteriile ce ies din mâinile 
tale costă o avere, nu-i aşa? 

Rânjetul ce-i acaparează buzele frumoase e unul 
batjocoritor. Îşi mută greutatea pe celălalt picior, îna- 
inte să pornească spre mine, privindu-mă de parcă ar 
vrea să mă înghită nemestecată. 

— Unde vrei să ajungi, Ellie? Fii directă! 

Ei bine... el a cerut-o! În sfârşit, urmează să dau 
glas singurei întrebări căreia vreau neapărat să-i aflu 
răspunsul. 

— Mi-ai spus că ești bogat. Foarte bogat. Deci, 
probabil vorbim despre milioane... 

— Miliarde, mă corectează amuzat. 

La naiba! 

Îmi dreg glasul. 

— Miliarde. Prin urmare, ești miliardar, dar încă 
te ocupi cu vânzarea fetelor, deși se presupune că ai 

atât de mulţi bani, încât vor beneficia de ei și străne- 
poţii tăi. 

Se oprește la o suflare distanță, mușcându-și 
distrat buzele. 

— Nu înţeleg care e întrebarea, Ellie. 

Îmi rosteşte numele pe un ton apăsat, ba chiar 
excitant, părând că abia se controlează să nu-mi râdă 
în nas. 

— Vrei să știi de ce nu renunţ la afacerea asta, 
dacă tot sunt aşa bogat? 

Încuviinţez, simţindu-mă tot mai stânjenită, atât 
de felul în care se uită la mine, cât și de curiozitatea 
mea. 

— Nu știu, murmură, ochii lui căzând pe gura 
mea. 

— Nu ştii? pufnesc. 

Mă așteptam la altceva. 

— Nu știu, aprobă. La început, o făceam pentru 
bani. Apoi, după atâţia ani, a devenit o rutină. Pur şi 
simplu, o fac. E... un soi de tradiţie. Singurul lucru care 
mă leagă de prietenii mei şi ne aduce laolaltă pentru 
trei luni pe an. 

— Dar e mai mult decât atât, nu? 

Ochii lui se mijesc deodată și orice urmă de amu- 
zament dispare din ei ca prin farmec. 

— lubito, dacă vrei să îți răspund la întrebări, 
încearcă să fii mai precisă. Ce te face să crezi că e mai 
mult decât atât? 

— Nu sunt sigură, ridic din umeri. Doar mi se 
pare o coincidenţă mare ca tu să te apuci de afacerea 
asta la vârsta la care ai aflat că mama ta a fost o... 

— Nu o să vorbesc despre Ilya cu tine, Ellie, mi-o 
retează chiar înainte să termin de vorbit. Dacă Deke nu 
era gură-spartă, tu nu aflai niciodată despre ea. 

— De ce nu? întreb curioasă. Nu din cauza ei sunt 
aici? 

— Aşa credeam și eu la început, dar apoi am con- 
statat că nu semeni deloc cu ea. 

Ei bine, știu niște persoane care l-ar contrazice în 
privinţa asta, cum ar fi Drew... Până la urmă, unchiul 
lui Keith poartă o vendetă împotriva mea tocmai din 
cauză că semân cu ea. 

— Ai ajuns în situaţia asta din cauza ei, dar acum 
nu mai ai nicio legătură cu ea. De acum înainte o să 
fac tot posibilul să fiu pentru tine doar iubitul tău şi 
atât. Nimic mai mult sau mai complicat. Doar iubitul 
tău bijutier, care e băgat în rahat până la gât, dar care 
te iubește. 

Zâmbesc strâmb, apoi întreb: 

— Să înţeleg că vei continua să faci asta la nesfâr- 
şit? 

Nici nu ştiu de ce vreau să aflu asta. Nu mă simt 
în stare să-i spun ce ar trebui să facă sau să-i cer să 
renunțe. Mă îndoiesc că am ajuns în stadiul acela al 
relației, în care el să țină cont de ceea ce-mi doresc. 

În ciuda avertismentelor sale, m-am atașat - mai 
mult sau mai puțin - de cele şapte fete de pe insulă. 
Poate că Angel a sărit din nou din schemă, dar mai e 
Roxette. Mai e Reina şi Mia. La dracu, mai e şi Vicky! 
Chiar dacă noi două nu ne-am înţeles prea bine, nu-mi 
doresc pentru ea să ajungă pe mâinile cuiva nepotrivit. 

Keith își înclină capul, privindu-mă de data asta 
curios. Probabil știe ce-mi trece prin cap acum și nu 
cred că e fericit. 

— Fir-ar să fie, Ellie! mârâie dintr-odată, trecân- 
du-și mâna peste față. Ti-am cerut să nu te ataşezi de 
ele! 

Îmi aplec privirea în podeaua din lemn vechi, 
simțindu-mi obrajii luând foc. Aştept tăcută până trece 
de impactul constatării și se apropie de mine, ridicân- 
du-mi fața cu mâinile și obligându-mă să mă uit la el. 

— lubito, oricât aş vrea să îţi fac pe plac, mă tem 
că de data asta nu e posibil. Există nişte reguli. Nu le 
pot lăsa să plece și să-mi expun prietenii astfel. 

Degetul lui mare trece peste buza mea inferioară, 
mângâind-o delicat. 

— Ba mai mult, te-aș expune și pe tine, dacă aș 
face una ca asta, îmi explică blând. Acum, că ești cu 
mine, ai putea fi prinsă la mijloc. Poate nu am dat multă 
importanţă, dar le-am auzit vorbind și unele dintre ele 
cred că n-ai fost în aceeași situație nici măcar pentru o 
clipă şi că totul a fost o şaradă. Nu le-ar lua prea mult 
timp până să arate cu degetul spre tine și atunci aş face 
ceva necugetat. 

Dau din cap, pesemne că sunt de acord cu el. 
Lucrurile ar lua o turnură şi mai neplăcută dacă una 
dintre ele ar vorbi și nu pot garanta pentru toate că 
îşi vor ţine gura. Singurele în care am cu adevărat 
încredere sunt Angel, Roxette și Reina. Mia, în schimb, 
a făcut în așa fel încât să mă îndoiesc de ea, în pofida 
faptului că la început am fost pe aceeași lungime de 
undă. Nici măcar nu știu de ce s-a întors împotriva 
mea. 

În rest, pentru celelalte trei, nu pot garanta deloc. 
Una dintre ele ar putea spune totul și atunci cu toţii am 
fii în pericol, inclusiv Keith. 

— Ştiu că unele dintre ele s-au atașat de băieţii 
mei, îmi mărturiseşte. Ştiu de Deke și Reina. Ştiu și de 
Micha şi Roxette. Dar, dacă până la finalul sezonului, 
niciunul dintre ei nu le revendică, așa cum a făcut 
Ryder cu Angel, atunci... 

— N-o să ai încotro, îl completez. 

— Da. Nu s-a mai întâmplat până acum ca unul 
dintre ei să facă asta, aşa că nu am idee ce s-ar putea 
întâmpla. Însă cel mai bine ar fi să te obişnuieşti cu 
gândul că vor pleca, Ellie. O să fie mai ușor pentru tine. 

Bănuiesc că are dreptate. Tocmai îl pun pe Keith 
într-o situaţie care nu are multe ieșiri, cel puţin nu 
unele care să-mi convină. Totuși, face eforturi, altfel nu 
le-ar fi dat lor de ales. În dimineaţa asta mi-a demon- 
strat că e capabil să facă compromisuri, în clipa în care 
a primit-o pe Angel în sânul lor, și pare pregătit să o 
facă din nou dacă unul dintre băieţi își exprimă inte- 
resul pentru una dintre fete, iar treaba ar fi reciprocă. 

— În fine, mormăi. Ce voiai să-mi arăţi? 

Keith oftează apăsat, dându-mi de înţeles că nu-i 
face nicio plăcere să dezvăluie motivul pentru care m-a 
adus aici. Mă sărută scurt pe gură, apoi mă trage după 
el afară din living. Trecem în grabă pe lângă bucătăria 
înghesuită și deschisă și ne oprim în faţa unei uși din 
lemn, a cărei vopsea e sărită pe alocuri. 

— Ai încredere în mine, iubito, îmi cere. Nu o să se 
întâmple nimic rău. Poţi pleca oricând, dar nu înainte 
să mă lași să-ţi explic. 

O deschide șovăitor, scoțând la iveală un şir de 
trepte ce duc spre subsolul casei. Aprinde un întreru- 
pător și demisolul se luminează suficient cât să cobor 
scările, cu genunchii ușor tremurânzi și emoționată. 

Fir-ar să fie! Inima mi-o ia la goană în piept când 
ajung jos şi văd obiectul ce tronează chiar în mijlocul 
încăperii - singurul de altminteri. Chiar dacă e acoperit 
cu o prelată groasă și mare, care nu lasă nimic la iveală 
din ce se ascunde sub, imensitatea ei mă cutremură 
din toate încheieturile. 

Presentimentul prost revine în forță, făcându-mă 
să ezit la baza scărilor, gata oricând să o rup la fugă. 
Dacă mâna lui Keith nu s-ar lipi de baza spatelui meu, 
cel mai probabil aş face-o înainte să văd ce se află acolo. 

— Ce-i aia? îl întreb, arătând cu un gest spre... 
orice naiba ar fi. 

Ar putea fi orice, până la urmă. Are aproximativ 
doi metri înălțime și la colțurile de sus îmi dau seama 
că e dreptunghiulară. Orice ar fi, Keith are și el emoţii 
în privinţa ei. 

Rămân ţeapănă în loc, cât el pornește spre ea. 
Fără să se uite la mine, apucă prelata cu ambele mâini 
și o trage jos, dezvăluind-o sub ochii mei cât cepele. 

Doamne Dumnezeule! 

Străluceşte de-a dreptul sub becul slab ce atârnă 
deasupra ei. E complet din sticlă și poate cuprinde 
doar un om, căci până la urmă pentru asta e făcută. 

E o cușcă. 

— Nu! zbier, cuprinsă de o panică atât de mare, 
încât aproape cad din picioare când mă lovesc de mar- 
ginea treptei de jos. Nu, nu, nu! 

Nici nu știu cum mă răsucesc cu fața spre trepte și 
încep să le urc în viteză. Ăsta e coşmarul meu! 

— Ellie, stai! 

— Ellie! 

Keith mă înșfacă înainte să ţâşnesc pe uşă şi mă 
lipește de perete, prinzându-mă de ambele încheieturi. 
Pe față îi traversează o undă de îngrijorare, însă eu... eu 
sunt în șoc. 

— De ce ţii aia acolo?! mă răstesc. Voiai să mă 
închizi? 

— Lasă-mă să-ţi explic, iubito. 

Aş vrea să-i spun să se ducă dracului, dar îmi 
amintesc la timp că mi-a cerut să am încredere în el și 
că, apoi, mi-a promis de mai multe ori că nu-mi va face 
niciun rău. Și îl cred. Nu pentru că mi-ar fi dat motive 
să am încredere în el, ci pentru că... știu că nu m-ar în- 
chide acolo. Ştie de claustrofobia mea severă și de cum 
am reacționat ultima oară când am fost închisă într-un 
spaţiu strâmt, cum e cușca aceea. Nu m-ar supune la o 
astfel de tortură, nu-i așa? 

— Ştiu că arată rău, iubito, dar nu e cum crezi tu. 

— Adică, nu ai cușca aia pentru mine? 

Arăt cu degetul spre ușa demisolului, privindu-l 
cu ochii mari. Nici n-am nevoie de un răspuns la asta, 
căci alt motiv pentru care ar avea așa ceva nu există. A 
construit Edenul pentru mine, până la urmă. E limpede 
că și-a dat silința să îmi pregătească tot ce se poate mai 
rău. 

— Am adus-o pentru tine, dar nu aveam de gând 
s-o folosesc, îmi spune sincer, uitându-se fix în ochii 

mei, ca să alunge orice dubiu. De aceea e acolo și nu în 
Eden. Mi-am dat seama la timp că e prea mult. 

— Atunci, de ce mi-o arăţi acum? 

Chiar dacă încerc să mă stăpânesc, încep să tre- 
mur de frică și ochii mi se umplu de lacrimi. Oftând, 
îmi eliberează mâinile și mă cuprinde în braţe, trăgân- 
du-mă la pieptul lui înainte să plâng de-a binelea. 

Mereu mi-a fost teamă de spaţiile închise. Acea 
teamă s-a transformat apoi în teroare pură, după ce 
tatăl meu și-a dat seama că poate folosi asta împotriva 
mea, ca să mă controleze. Dar acum, când am înţeles 
că toate astea s-au terminat și că niciodată nu voi mai 
trece prin ceva similar, am lăsat deoparte acea frică 
teribilă. Nu m-am mai gândit la ea. Nu mi-am mai făcut 
griji că aş putea trece din nou prin asta. lar Keith toc- 
mai m-a prins în momentul în care garda mea era prea 
jos ca să nu reacţionez urât, în pofida faptului că mi-a 
cerut să am răbdare şi încredere. 

— Ellie... mormăie aproape de urechea mea, 
buzele sale mângâindu-mi lobul. Te iubesc. În ciuda a 
tot ce am făcut ca să-ți demonstrez contrariul, chiar te 
iubesc. Şi sunt conștient că nu merit nimic din toate 
astea, dar asta nu mă opreşte să încerc să-mi îndrept 
greşelile. 

— Cum? îl întreb, ridicându-mi privirea spre el. 
Închizându-mă acolo? 

— M-ai înţeles greșit, iubito. Nu suntem aici ca să 
te pedepsesc pentru ceva. Am trecut peste asta. Ăsta e 
și motivul pentru care am dat foc Edenului, să fii sigură 
că nu o să mai fac asta niciodată. Te-am adus aici ca să 
te ajut. 

Să mă ajute? Probabil se vede pe faţa mea cât 
de confuză sunt, căci buzele îi tresar într-un zâmbet 

stânjenit şi Îşi trece palmele peste obrajii mei, mângâi- 
ndu-mă în repetate rânduri ca să mă liniștească. 

— Nu vreau să-ţi mai fie frică de nimic, îmi ex- 
plică blând. De absolut nimic pe lumea asta. Așa că am 
vorbit cu un terapeut despre fobia ta. 

Așa a făcut? Deși ar trebui să mă înfurii că a vorbit 
cu cineva despre problema mea, mă trezesc copleșită. 
E o dovadă clară că vrea cu orice preț să mă ajute, că îl 
supără gândul că mi-e teamă de ceva. 

— Trebuie să recunosc că e unul mai noncon- 
formist, căci m-a sfătuit să te ajut să-ţi înfrunţi frica 
în modul cel mai brutal, adică să te închid acolo şi să 
rămân cu tine până treci prin toate etapele și te obiş- 
nuiești. 

Ochii mi se fac și mai mari, îngrozită de ceea 
ce-mi aud urechile. Sper că glumește, pentru că n-am 
de gând să intru acolo nici moartă. Singura modalitate 
prin care aș intra în cușca aceea de sticlă ar fi cu forţa, 
dar îmi place să cred că Keith nu ar întrece măsura din 
nou, indiferent de argumente. 

— Nu! îi strig în faţă, cuprinsă de panică. Nu intru! 

— Ellie, ascultă-mă, îmi cere. O să fiu cu tine în 
permanenţă. Nu o să ţi se întâmple nimic. O să mă poţi 
vedea în fiecare clipă. 

— Eşti nebun?! Nu o să te las să mă închizi într-o 
cutie, în subsol! 

Nu-mi pasă cât de lașă sunt în momentul ăsta. 
Doar simplul gând să fiu încuiată mă îngrozește cât 
să mă strecor pe lângă el și să încerc să fug cât mai 
departe de locul ăsta. 

Nu-mi pasă nici care sunt intenţiile lui, că încearcă 
să mă ajute să scap de cea mai mare frică a mea. Dau 
s-o şterg și să uit complet de propunerea sa, dar nu 

ajung departe. Abia pun mâna pe clanţă, că mă şi trage 
înapoi şi mă lipește, de data asta cu faţa, de același 
perete. 

— Lasă-mă să plec! 

Panicată şi mânioasă în aceeași măsură, mă îm- 
ping cu tot corpul în el, străduindu-mă să-l îndepărtez. 

— Ellie, calmează-te! se răstește. 

— Nu-mi vine să cred că ţi-a trecut prin cap că o 
să fiu vreodată de acord cu asta! zbier furioasă. Eşti 
dement! Eşti un dement dacă îţi închipui că o să intru 
acolo! Mai bine mă omori! 

— Nu mai spune asta, la naiba! 

În clipa în care mă răsucesc cu faţa spre el, îl poc- 
nesc cu putere, făcându-l să îngheţe la un pas distanță 
de mine. Până și eu înlemnesc, cu răsuflarea greoaie 
și cu ochii măriţi, uitându-mă la el şocată. Nici măcar 
n-am avut intenţia de a-l lovi, darămite peste obraz. 
Îmi aduce aminte de ultima oară când am făcut-o și de 
felul în care a reacționat - nu prea bine. 

Acum mă privește uluit cum îmi ţin mâna peste 
gură, înmărmurită de ceea ce am făcut. Apoi face un 
pas spre mine. Din instinct fac și eu unul, dar înapoi, 
iar spatele mi se lovește de perete. 

Rahat! 

Îi aud mârâitul gutural şi ochii îi devin mai violenti, 
mai frumoși. Fiori reci îmi traversează coloana, însă 
nu mai sunt fiori de teamă, ci de anticipare. Adâncul 
meu e cutremurat de felul în care mă urmărește, ca un 
prădător ce tocmai a pus ochii pe prada lui, pe care are 
gând s-o mănânce lent și chinuitor. 

Ajungând mai aproape de mine, capul i se înclină, 
iar eu înghit în sec. Dumnezeule, cum mă privește! 
Întregul trup mi-e curentat de săgețile de foc pe care 

le transmite cu acele irisuri de smarald. Orice urmă 
de frică mi-e alungată și buzele mi se întredeschid, 
aşteptând nerăbdătoare să fie devorate. 

Mai are vreun rost să mă mint de una singură că 
n-am înnebunit după bărbatul ăsta de-a dreptul letal? 
În adâncul minţii mele ştiu cât de anormale sunt senti- 
mentele mele pentru el, dar niciodată nu m-am simţit 
mai pregătită să mă arunc în gol pentru cineva. Acum, 
în clipa asta, aș face orice pentru el, inclusiv să-mi dau 
viaţa. 

— Mărită-te cu mine. 

Ilcnesc. 

— Ce? 

Atât mai apuc să spun. Gura mi-e zdrobită, apoi 
invadată de un sărut ca lava, ce topește totul în mine 
încă de la prima atingere. Barba aspră i se freacă de 
pielea sensibilă din jurul gurii, dar e ultimul lucru de 
care îmi pasă acum. Nările îmi sunt inundate de mi- 
rosul lui și am impresia că niciodată nu o să mă mai 
vindec de el. 

Mă ridică în braţe, strângându-mă cu putere de 
fund. Mă apasă mai tare în perete și îi gem în gură când 
erecţia i se freacă de centrul coapselor mele, înainte 
ca buzele să-i alunece pe gâtul meu, lingând pielea de 
jos, de la bază, până lângă ureche. Îl strâng tare între 
picioare, înfiorându-mă în întregime. Mă șochează și 
pe mine cât de sensibilă devin la orice atingere de-a sa, 
cât de receptivă, de parcă trupul meu îl recunoaște și îl 
iubește mai nebunește decât inima. 

— Eşti tot ce îmi doresc, Ellie, îmi șoptește, buzele 
lui frecându-se la fiecare cuvânt de ureche. Singurul 
lucru pe care îl mai vreau. 

Gura lui alunecă din nou pe gâtul meu și suspin, 
simțindu-mă tot mai excitată, atât de ceea ce-mi face, 
cât și de gândul că mă vrea. 

N-am crezut că cineva o să aibă vreodată nevoie 
de mine, darămite cineva ca el. De când l-am cunoscut, 
am trăit cu senzaţia că n-aş putea niciodată să-l ating 
într-un mod așa profund, încât să mă dorească toată 
viaţa. Nici măcar nu mă pot uita la el, fără să mă gân- 
desc că ar putea avea pe oricine, oricând. 

Cu toate astea, am auzit de femeile frumoase care 
au trecut prin viața lui, dar nu am aflat și dacă vreuna 
a rămas. Nu știu dacă Keith a fost vreodată îndrăgostit. 
Dacă și-a dăruit vreunei femei inima, așa cum mi-o dă- 
ruieşte mie. În pofida neîncrederii sale în oameni, mi-o 
întinde pe o tavă de argint, de parcă e pentru prima 
oară când o face. Îşi deschide larg porţile în fața mea. 

— Te rog... 

Îmi strâng pleoapele până văd sclipiri în spatele 
lor. Nu ştiu pentru ce îl rog, dar simt nevoia să o fac. În 
momentul ăsta, mă simt foarte copleșită de senzaţii şi 
habar nu am pe ce planetă sunt. Știu doar că mă încor- 
dez în braţele lui, ce mă ţin strâns de fund, când dinții 
i se adâncesc în gâtul meu, mușcând feroce din mine, 
înainte să lingă suav aceeași porţiune îndurerată. 

— Orice pentru tine, iubito. 

Îşi ridică faţa, lăsându-mă să-i răsuflu greu peste 
obraji. Ochii lui superbi sunt înceţoșaţi de excitare. 
Susținându-mă doar cu şoldurile, îmi fereşte cu ambele 
mâini părul căzut în față, privindu-mi cu intensitate 
buzele, că simt cum gura mi se usucă. 

— Atât de frumoasă, Ellie Bryant. 

Mă simt frumoasă. Datorită privirii sale aprinse, 
nici n-am cum să mă simt altfel, și nici felul în care mă 

sărută nu-mi oferă o altă opţiune. Parcă ar vrea să mă 
înghită cu totul; gura lui e posesivă și nebună și mă 
devorează. 

Suspinând prelung, îmi trec degetele prin părul 
lui, trăgând cu putere de el. Nu mă las mai prejos. Îi 
ling interiorul gurii până îl simt zvâcnind între picioa- 
rele mele, tare ca o stâncă. E doar o chestiune de timp 
până trupul îi devine rigid și tremură în braţele mele. 
Execută o mișcare sugestivă din șolduri, frecându-se 
exact de centrul meu. 

Complet pierdută în sărutul lui apăsat și flămând, 
nici nu-mi dau seama când mă mută. Sug încet limba-i 
păcătoasă, ce se retrage din gura mea tocmai când îmi 
era lumea mai dragă și îmi cere printre gâfăieli: 

— Deschide ochii, Ellie. 

Deși nu mă mai sărută, nu sunt pregătită să o 
fac. Îmi ţin cu încăpățânare ochii închişi, moale ca o 
cârpă în braţele sale și savurând la intensitate maximă 
buzele ce-mi mângâie în treacăt gâtul. 

— Deschide ochii, iubito. 

În timp ce continuă să-mi depună sărutări pe gât 
și pe umăr, fac efortul măreț de a-mi deschide ochii 
și de a clipi de câteva ori, ca să alung ceața excitării. 
Abia reușesc să constat că nu mai suntem pe coridorul 
casei, ci în interiorul cutiei din sticlă. 

Captivi. Împreună. Și nici măcar nu mă pot panica, 
căci gura insistentă a lui Keith, ce alunecă spre piept, 
nu mă lasă să mă desprind de moment și să realizez pe 
deplin unde mă aflu. 

Dumnezeule, niciodată n-am fost mai excitată! 
Limba lui trasează dâre umede și fierbinţi între valea 
dintre sâni și trage cu degetele de topul compleului, 
încercând să mă dezbrace. 

— Keith, gem, agățându-mă strâns cu braţele de 
gâtul lui. 

O undă de teamă se strecoară în mintea mea 
buimacă. 

— Nu mă lăsa. 

— Nu te las nici mort, șuieră. 

Se oprește din înaintat spre sâni și, susținându-mă 
cu un singur braţ, trage de sfoară și închide unul dintre 
pereţii cutiei, blocându-ne înăuntru în spaţiul strâmt 
și sufocant. Faptul că e construită special să cuprindă 
un singur om o face şi mai strâmtă și mai sufocantă, 
dar teama prin care trec acum nu e la fel de mare ca 
de obicei, când mă aflam într-o situaţie asemănătoare. 
Știindu-l pe Keith aici, cu mine, atingându-mă în per- 
manenţă, totul e mai ușor de înfruntat. 

Totuși, asta nu mă scutește de palpitaţii. Devin 
dintr-odată conștientă de felul în care îmi bate inima, 
cu o forță înspăimântătoare. Pot jura că o aude și el, 
căci imediat își apasă corpul de al meu, presându-mă 
de peretele de sticlă din spatele meu. 

Locul ăsta e mai rău decât colivia. 

— Atât timp cât sunt cu tine, să nu-ţi fie frică de 
nimic, îmi spune, lăsându-mă cu picioarele pe podeaua 
de sticlă și îndesându-și în schimb, mâinile în părul 
meu desprins. Ai înţeles? Atât timp cât sunt cu tine și 
în tine, nimic nu o să-ţi facă rău. 

Înghit în sec, încuviinţând din cap şi inspirând 
adânc când fruntea lui ușor transpirată se lipește de 
a mea. 

— Dau foc întregii lumi, dacă e nevoie. Tu ești 
doar a mea. Numai și numai a mea. Spune-mi „da, 
Ellie! 

Clipesc ameţită. N-am nici cea mai mică idee ce 
vrea de la mine, dar din instinct încuviinţez din nou. În 
clipa asta n-aş putea să-i spun „nu', oricum. Sunt luată 
cu asalt de diferite emoţii și la cât sunt de amestecate, 
încă nu știu exact ce simt. O combinaţie mortală de frică 
puternică și excitare maximă. Mă derutează complet. 

Abia apuc să dau de două ori din cap, că îmi și sfå- 
șie topul din voal, nebăgând în seamă faptul că braţele 
i se lovesc cu zgomot de pereţii strâmţi. Lăsându-mă 
pe jumătate goală, mă întoarce cu spatele la el și cu 
fața aproape lipită de sticla rece. Mă cutremur din 
toate încheieturile când gura i se lipeşte de urechea 
mea, suflând aer fierbinte peste pielea înfiorată. 

— Așa, frumoasa mea. Acum, o să te fut de n-o să 
mai știi de tine. 

Fir-ar! Întregul corp începe să-mi trepideze în 
așteptare. Mă cuprinde din spate, lipindu-și trupul 
fierbinte de al meu. Cu o mână îmi cuprinde un sân și 
pe cealaltă o strecoară între picioarele mele, trecând 
ca prin farmec de voalul fustei și de slip, făcând toate 
astea în același timp în care buzele-i alunecă pe umărul 
gol și se strecoară lent spre ceafă. 

— Desfă-ţi picioarele! îmi ordonă pe neașteptate. 

Ca la comandă, le despart până când gleznele mi 
se lovesc de pereţii cutiei. Parcă aș fi o marionetă, dar 
nu-mi pasă. Dacă el vrea să o fac, o fac pur și simplu. 
Nici măcar nu mă mai gândesc la asta. 

— Hmm, miroși demenţial, geme, nasul lui în- 
desându-se în părul meu. Mă înnebunești, Ellie. 

Degetele îi trec prin umezeala mea, masând lent 
miezul și gemând adânc. Gem și eu, lăsându-mi capul 
să se sprijine de umărul lui și savurând totul cu ochii 
închiși. 

Lipindu-se și mai bine de mine, îmi vâră degetele 
umede în gură, răsuflând furtunos în spatele meu. 
Tresar de uluire, în special când îmi simt propriul gust, 
însă nici gândul să mă opun nu-mi trece prin mintea 
năucită de excitare și teamă. 

Îl simt urmărindu-mă cu toată atenţia, ţinându-și 
respiraţia cât degetele sale alunecă în gura mea și 
ating cercelul din limbă. Tresare, apoi geme profund, 
din adâncul sufletului, nu doar al gâtului. 

— Oh, Dumnezeule, ce-mi faci? Vrei să ieşim de 
aici? 

— Nu, murmur. Sunt bine. Eşti cu mine. 

—0 să fiu cu tine atât timp cât mă vrei. 
Dezbracă-te, îmi cere hotărât. Te vreau goală toată. 

Fără să stau pe gânduri, îmi smulg mâinile de pe 
peretele din fața mea și împing fusta pe fund, lăsând-o 
să cadă grămadă la picioarele noastre, odată cu slipul 
de plajă. Keith se trage o idee în spate și se lovește de 
celălalt perete, eliberându-mi sânul masat în între- 
gime. Nu mă întorc spre el, dar am impresia că mă 
studiază atât cât îi permite locul. 

— Eşti atât de frumoasă, Ellie, murmură. 

Îmi mătură părul, aruncându-l pe tot peste umăr, 
în faţa mea, şi dezgolindu-mi partea din spate. 

— Nu o să fiu blând, iubito. 

— Nu-mi pasă, mărâi. Hai odată! 

Mă înșfacă dintr-odată, cu un braţ de gât și cu 
celălalt de șolduri și se înfige în mine exact cum m-a 
avertizat: brutal. Mă umple până la refuz, aproape 
frângându-mi spatele când îmi trage fundul spre el 
și îmi prinde strâns între degete bărbia. Totodată, se 
ciocnește de perete, sticla scoțând un sunet ciudat 
care îmi acoperă geamătul chinuit, când trupul lui se 
izbește în ea, apoi în mine. Abia acum constat că nu e 

locul ideal în care să facem asta, dar e prea târziu să-i 
cer să mă scoată de aici. 

Odată adânc înfipt în mine, Keith devine de ne- 
controlat. Nu mai ţine cont că ne lovim frecvent în pe- 
reți și că mișcările sale sunt limitate. Nu mai ţine cont 
nici că ajung să fiu lipită cu totul de sticla din faţa mea. 
Îmi dă ce mi-a promis, tare şi necruţător. În acelaşi 
timp, gemetele se lovesc la rândul lor de pereţii între 
care suntem prinși și întreaga cutie din sticlă răsună 
de glasurile noastre răgușite. 

Dar chiar dacă nu avem mult spaţiu în care să ne 
exteriorizăm așa cum ne-am învăţat, totul e mai intens 
decât până acum. Nu-mi dau seama dacă e de vină lo- 
cul sau frica mea constantă, pe care încă n-am reușit să 
o alung, dar niciodată nu m-am simţit mai... terminată. 
Keith parcă smulge viaţa din mine, cu fiecare împin- 
gere, cu fiecare mână pe care o trece pe corpul meu 
deja asudat și cu fiecare sărut pe care îl depune ori- 
unde ajunge. Şi, cum mișcările sale sunt limitate şi mai 
adânci ca niciodată, orgasmul meu vine mai repede, 
luându-şi răgazul de a rade tot în urma lui. Sigur îl 
simte și el, căci se împinge şi mai tare, stimulându-mă 
și cu mâna, în timp ce îmi șoptește la ureche cuvinte 
tot mai obscene. 

Curând, îmi dau seama că niciunul dintre noi nu 
mai are control. Niciodată nu l-am auzit gemând mai 
tare. Nici eu n-am gemut mai tare ca acum. Corpul lui 
se izbește de mine, împingându-mă în faţă și aproape 
strivindu-mă de sticla răcoroasă. Curg apele pe mine, 
la propriu! 

Cu toate astea, mă trezesc încercând să-mi întâr- 
zii climaxul. Nu vreau să se termine. Nu încă. Dacă se 
termină, o să revin la realitate și o să devin pe deplin 


Elita păpușarilor - Volumul 3 


conștientă că mă aflu într-un spaţiu ca ăsta. O să am 
un atac de panică pe care nici Keith n-o să-l poată opri. 

Disperată, îi smulg mâna dintre picioarele mele, 
făcându-l să mârâie animalic în spatele meu. 

— Nici să nu îndrăznești! 

Glasul lui puternic tună în cutia de sticlă, străpun- 
gându-mă până în cele mai întunecate cotloane. 

— E al meu! mârâie profund. 

lritat de încercarea mea, mă răsucește cu faţa 
spre el și mă ridică în braţe, strecurându-și braţele pe 
sub genunchii mei, înainte să se sprijine în peretele de 
care mă lipește. Stropi de transpiraţie curg pe fruntea 
și pe nasul lui, iar ochii îi sunt mai ageri și mai vii decât 
i-am văzut vreodată. 

E superb. Sunt hipnotizată complet de modul în 
care se uită la mine, în timp ce pompează adânc, hotă- 
rât să-şi primească orgasmul dorit. Şi chiar dacă nu e 
deloc blând, ci chiar agresiv, nu aș fi putut să mă simt 
mai iubită decât atât. Se uită numai și numai în ochii 
mei, umplându-mă perfect și asigurându-mă din toate 
puterile lui că sunt în deplină siguranţă aici, cu el. 

Până la urmă, face asta pentru mine. Doar pentru 
mine. Pentru mine dă glas celor mai vibrante gemete 
ale sale. Tot pentru mine depune efortul ca din gura 
mea să iasă gemete la fel de răsunătoare. E un duet 
perfect. 

— Îl vreau, Ellie! îmi spune printre gâfâieli tot 
mai sonore, părând să vorbească cu ultimele lui forţe. 
Dă-mi-l! 

Și i-l dau. Climaxul ce mă lovește în plin e ca o 
prăbușire violentă de sol. Mă sfărâmă și mă împrăștie 
în milioane de bucăţi. Țipătul ce-mi părăsește gura 
probabil pătrunde prin pereţii de sticlă şi răzbate în 
toată casa, nu doar la demisol, și îi aduce lui Keith cel 

mai frumos zâmbet din lume. Printre spasmele ce-mi 
cuprind trupul și printre pleoapele pe care cu greu le 
mai ţin deschise, îl urmăresc în toată splendoarea lui 
cum se întinde spre mine și își adânceşte dinţii în buza 
mea de jos, mușcând-o feroce, pe când își găsește pro- 
pria eliberare în mine. Plutește pe valurile propriului 
orgasm cu ochii închiși și faţa lipită de a mea. Apoi ex- 
piră tot aerul în gura mea, gâfâind și tremurând ca un 
om care tocmai a trecut prin cea mai intensă plăcere. 

— Te iubesc așa cum n-am mai iubit pe nimeni în 
toată viaţa mea, şoptește. Nu știu ce naiba mi-ai făcut, 
dar... La dracu, fetiţo, mi-am pierdut minţile după tine! 
Te măriţi cu mine? 

Încuviinţez, simţindu-mă prea întoarsă pe dos ca 
să pot vorbi. 

— Da? 

Zâmbetul ce îi acaparează gura e și mai orbitor 
decât precedentul. Îmi vine să plâng, dar nu sunt 
sigură care e motivul pentru care simt nevoita să mă 
exteriorizez în hohote. Pur şi simplu, simt cum pieptul 
mi se umflă de o emoție îngrozitoare. Cauza poate fi 
întrebarea pe care tocmai mi-a pus-o sau faptul că am 
acceptat fără ca măcar să mă gândesc la asta, la nici trei 
luni de când l-am cunoscut. Sau poate fi vina faptului 
că știu că aș fi realmente distrusă fără el și iremediabil 
nebună. 

Dar nu-mi pasă. Sărutul pe care îl primesc imediat 
ce îi ofer răspunsul așteptat mă face să înţeleg că e în 
regulă să fiu nebună, atâta timp cât voi continua să be- 
neficiez de senzaţia pe care mi-o stârnește. E singurul 
bărbat care a fost vreodată capabil să mă sărute în așa 
fel, încât să știu că reprezint întreaga lume pentru el. 

— Rămâi cu mine? îl întreb, cu vocea tremurândă. 
Nu pot să fac asta singură. 


— 100 — 


Elita păpușarilor - Volumul 3 


— Nu plec nicăieri, răspunde serios. 

Într-un final, mă pune înapoi pe picioarele mele 
moi. Abia acum constat că toate hainele mele sunt pe 
podea, iar el e complet îmbrăcat, dar în clipa asta totul 
devine irelevant. 

Gândul că o să rămân singură în cutia asta strâmtă 
mă înspăimântă şi o studiez din toate colţurile, cât 
Keith își încheie pantalonii și iese. 

Când ușa de sticlă se închide în urma lui, mă simt 
înghițită pe de-a-ntregul. Palpitaţiile se întorc în forță, 
făcându-mi inima să bubuie în piept, iar sângele să 
îngheţe. 

La naiba! 

Cuprinsă de panică, închid ochii și inspir adânc, 
înainte să mă aşez în fund. Dincolo de peretele trans- 
parent, îl văd pe Keith îngenunchind în fața mea şi 
lipindu-și mâinile de sticlă, privindu-mă parcă copleșit 
de griji. 

Gheaţa ce-mi strânge inima mă face să gem și 
ochii mi se umplu de lacrimi de frică. N-am idee dacă 
asta o să aibă vreun efect asupra mea şi dacă aș putea 
vreodată să mă vindec, dar simpla prezenţă a lui Keith 
mă îndeamnă să încerc s-o fac. Pentru el. 

— Sunt aici, iubito, mă asigură, vocea lui sunând 
înfundat. Nu plec nicăieri fără tine. 

Greutatea din piept devine și mai mare, însă tot 
fac efortul de a mă ridica în genunchi şi de a-mi lipi 
fruntea încinsă de sticla rece, în acelaşi loc în care și-o 
lipește el pe a lui, pe partea cealaltă. Și aproape plâng 
când se întinde şi depune un sărut pe geam, în semn 
de susţinere. 

— După ce ieși de acolo..., murmură, o să te fac 
cea mai fericită femeie de pe pământ. Promit! 

Respiră, Ellie! Respiră! 

Greutatea de pe piept parcă devine tot mai mare, 
cu fiecare secundă pe care o petrec aici, în cutia asta. 
Habar nu am cât timp a trecut, dar bănuiesc că nu prea 
mult. 

— Eşti bine? 

Keith își lipește palma de sticlă, atrăgându-mi 
atenţia spre el. E ușor să fiu distrasă de propriile emo- 
ţii, mai ales în astfel de circumstanţe. Senzaţiile sunt 
imposibil de ignorat, mai ales când acestea mă fac să 
transpir abundent. Mă simt de parcă urmează să sufăr 
un atac de cord. 

— Aşa cred. 

Mă ridic în genunchi și expir ușor, lipindu-mă 
de geamul care ne desparte. Buzele îi tresar într-un 
zâmbet reţinut. 

Bineînţeles, faptul că îl văd în permanenţă mă 
ajută mai mult decât mă aşteptam. Când știu că e 
acolo, gata oricând să mă scoată, frica mea nu e la fel 
de mare, ceea ce mă face să mă întreb dacă asta o să 
funcționeze vreodată. 

— Arăţi ca o păpuşă în vitrină, iubito. 

Nici nu mă îndoiesc. O păpușă goală pușcă. 

— Nu cred că merge aşa, Keith, mărturisesc. 

— Bineînţeles că nu merge așa, Ellie, aprobă 
calm. Acum doar facem un... experiment, să spunem. 
Să te obișnuiești puţin. 

— Adică, o să mă lași singură aici? 

— O să vină şi momentul ăla. 

Oh, nu! Sunt conștientă că nu o să mai fie la fel 
de ușor ca acum, însă probabil că asta e și ideea, să-mi 
înfrunt frica. Nu o voi înfrunta niciodată, dacă îl văd 
în continuare acolo. Nu e aceeași senzaţie pe care o 
simţeam când eram încuiată într-o încăpere strâmtă şi 
întunecată, fără vizibilitate. 

— O să te acoperim cu prelata, dar o să fiu tot aici, 
îmi promite. 

— De câte ori ai de gând să mă închizi? 

Expresia lui spune „de multe ori”. Nu-mi oferă un 
presentiment bun. 

— Până te vei convinge că nu e atât de rău pe cât 
crezi, răspunde blând. 

Gemând, îmi lipesc faţa încinsă de geamul rece. 
Keith se trage mai aproape, lăsându-și la rândul lui 
fruntea să se sprijine de el, în dreptul meu. Ceva de pe 
chipul lui frumos îmi spune că nu-i place, de asemenea, 
situaţia în care mă pune. 

Cușca asta e într-adevăr mai rea decât colivia. 
Prin colivie aș fi putut să-l ating şi vice-versa, dacă ne 
doream. Acum, însă, poate doar să mă observe. 

Totuşi, asta nu-l împiedică să încerce să mă 
atingă, probabil din reflex. Trece cu degetele peste sti- 
clă, în dreptul pieptului meu, parcă vrând să ferească 
șuviţele lungi de păr de pe sânul dezgolit, și cum nu-i 
reușește, se trezește pufnind nemulţumit. 

— De unde ai știut că sunt claustrofobă? îndrăz- 
nesc să-l întreb. Știai despre asta înainte să mă închizi 
în dulapul de sub scări. 

Ochii lui verzi se ridică ţintă spre faţa mea. 

— Ştiu totul despre tine, replică prompt. Sunt la 
curent atât cu viaţa ta, cât și cu fișa medicală. 

— Fişa medicală nu e ceva confidenţial? 

Adevărul e că port discuţia asta cu el nu pentru că 
aş fi curioasă de unde știe cam toate lucrurile despre 
mine, ci să-mi distragă atenţia de la locul în care mă 
aflu. E mai ușor de înfruntat realitatea dacă mă ţine 
de vorbă, deși asta nu-mi încetinește deloc bătăile 
accelerate ale inimii şi nici nu mă scapă de gheara din 
piept. Încă mă simt strangulată. 

— lubito, prea puţine lucruri nu se pot cumpăra, 
iar fișa ta medicală nu e unul dintre ele. Ştiu că ai ajuns 
des la urgenţe cu atacuri de panică și cu lovituri. Tatăl 
tău te bătea, nu-i așa? 

„Mă bătea” sună ca un eufemism. 

— Obișnuia, mărturisesc. 

— De ce? vrea să ştie. 

— Nu tu spuneai că ştii totul? îl iau peste picior, 
apoi oftez. O făcea pentru că nu eram cine voia el să fiu. 

— Şi anume? 

— Genul de fată care poartă fuste până în pământ 
şi fuge mâncând pământul când un băiat o bagă în 
seamă. 

— Ei bine, asta nu te-a oprit să ţi-o tragi cu deşi- 
ratul ăla. 

— Peter? 

— Dracu ştie cum îl cheamă. A fost primul? 

Încuviinţez fără reţinere, strâmbând dezgustată 
din nas. Toată chestia cu Peter a fost doar curiozitate 
pură și prostie din plin. Abia apoi mi-am dat seama că 
nu puteam să aleg mai prost. Nu e nimic spectaculos în 
a-ți pierde virginitatea cu un începător. 

— Bănuiesc că s-a descurcat de minune, odată ce 
i-ai făcut vânt a doua zi, rânjește. 

Nu-mi vine să cred că se distrează pe seama asta. 
Credeam că ar fi stânjenitor să vorbesc cu el despre 
foștii mei parteneri de năzbăâtii, însă totul e natural. 
Râsul lui mă ajută extrem de mult să mă relaxez în 
cutia asta idioată. 

— S-a descurcat excelent, mormăi. Nu m-a tortu- 
rat mult, ţinând cont că a ejaculat precoce înainte să 
apuc să mă încing. 

Hohotele lui cresc în intensitate. Se distrează 
copios. 

— Bastard norocos, spune amuzat, făcându-mi 
şmechereşte cu ochiul. Şi al doilea? 

— Ce-i cu el? 

Amuzamentul din ochii lui dispare ca prin far- 
mec, ajungând să se uite la mine diabolic. Nu se mai 
distrează. 

— Tipul ăla mi-a cam dat bătăi de cap, căci nu era 
nici pe departe la fel de deșirat ca primul. 

Nu, nu era. De fapt, Craig era un tip... obișnuit. 
Suficient de popular să-mi atragă atenţia în primul 
an de studenţie și suficient de drăguţ să-l primesc în 
dormitorul meu şi să-l păstrez pentru o perioadă. 

— Ai avut o relaţie cu el. 

Înghit în sec. Nu e chiar cuvântul prin care aş 
descrie întreaga aventură cu Craig, dar nu spun nimic. 
Keith nu mai pare să se bucure de discuţia asta la fel ca 
în cazul lui Peter. Din contră, se uită la mine de parcă 
ar fi... gelos. 

— Ei bine, mi-am dat seama că nu o să demon- 
strez nimic nimănui, dacă o să schimb bărbaţii ca pe 

șosete, murmur, puţin intimidată de felul în care mă 
studiază prin sticlă. 

— Deci, a fost doar partener, constată. 

— Dar tu? 

Luminile reflectoarelor cad pe el de îndată ce pun 
întrebarea, arcuindu-mi curioasă sprâncenele. Sunt 
sigură că are o listă interminabilă cu femeile care i-au 
trecut prin braţe. 

— Ce-i cu mine? 

— Niciuna care să-ţi fi furat inima? 

Expresia lui rămâne exact la fel, împietrită. Nici 
măcar nu tresare când schimb subiectul. 

— Inima mea nu e un lucru pe care să-l poţi fura 
ușor, Ellie. Prima oară trebuie să-mi demonstrezi că o 
meriți și n-ai de gând să te joci cu ea. 

— Şi eu o merit? 

Îmi zâmbeşte cu un colţ al gurii. 

— Sunt în genunchi în faţa ta, nu? 

Da, este. Literalmente. Totuși, nu credeam că 
înseamnă atât de mult, dar acum îmi dau seama că 
nu e genul de bărbat care să se târască la picioarele 
femeilor, de obicei. 

— Ai spus că Craig ţi-a dat bătăi de cap, mormăi. 
De ce? 

— Pentru că, contrar aşteptărilor mele, nu voiai 
să-i faci vânt, răspunde senin. Nu ştiam de ce. Te-ai 
descotorosit ușor de Peter. 

Mă încrunt. 

— Mi-a făcut el vânt mie, recunosc. Brusc. De ce 
am acum impresia că ai o legătură cu asta? 

Surâde. 

— Pentru că am. 


— 106 — 


Elita păpușarilor - Volumul 3 


— l-ai cerut să se despartă de mine?! pufnesc, 
luată pe nepregătite. 

Ei bine, am aflat cu ceva timp în urmă că şi-a făcut 
obiceiul de a mă spiona, însă nu mă aşteptam să inter- 
vină în astfel de situaţii. Trăiam cu impresia că doar 
m-a observat dintr-un colţ întunecat, ca un psihopat, 
nu că și-a băgat și nasul în treburile mele. 

Asta ar trebui să mă înfurie, dar nu mă simt deloc 
înfuriată. Nu am o explicaţie pentru asta. 

— Prima oară i-am cerut și nu m-a ascultat, măr- 
turiseşte. A doua oară nu i-am mai cerut. 

— L-ai pocnit? întreb calmă. 

— Nu. 

— Atunci, l-ai ameninţat cu arma? 

M-aş aștepta la una ca asta. 

Keith chicotește. 

— Nu. Credeam că o să fie nevoie să-l scutur 
puţin, ca să mă ia în serios, dar doar m-am uitat urât 
la el. Sincer, ţi-am făcut o favoare, iubito. Nu meriţi să 
fii cu cineva care face pe el când îl privești puţin mai 
neprietenos. 

— A făcut pe el? icnesc. 

Dumnezeule! Nici nu vreau să-mi imaginez modul 
în care s-a uitat la el, dacă s-a întâmplat asta. Craig nu 
era chiar genul de băiat care s-ar fi speriat uşor. Însă 
vorbim despre Keith aici; poate să fie al dracului de 
înspăimântător atunci când își dorește. 

— Ellie, ai nevoie de cineva care să te consume, 
să te facă să înnebunești. La fel și eu. Am nevoie de 
o femeie care să-mi ţină piept, chiar dacă voi încerca 
mereu s-o domin. Să încerce la rândul ei să mă domine 
pe mine. lar tu... tu ești făcută pentru mine. Mi-am dat 

seama de asta în momentul în care, deși tatăl tău te 
snopea, încă găseai puterea de a te revolta, chiar dacă 
nu o făceai împotriva cui trebuia. 

Adică, împotriva Ameliei și a celorlalți asemănă- 
tori el. 

— Nu ești o victimă. Ești o luptătoare. Și sunt al 
naibii de mândru de tine! 

Zâmbesc. Îmi place că e mândru de mine. E primul 
care îmi spune asta. 

— Ce ar fi să te scoatem de acolo? mă întreabă. 

— Da, te rog. 

Ne ridicăm amândoi în picioare, iar el deschide 
cușca de sticlă, lăsându-mă să ies. Primul lucru pe care 
îl face când ajung în faţa lui, fără obstacole, este să 
ferească șuvița de păr ce îmi acoperă sânul gol, dând-o 
peste umăr. 

După zile întregi petrecute în Eden cu el, nu mai 
simt nicio urmă de pudoare. Să stau complet dezbră- 
cată în faţa lui și să fiu studiată cu atenţie, e la fel de 
natural ca şi când aș sta înaintea sa îmbrăcată. 

Eden... Mi-e dor de Eden. Încă n-am avut ocazia să 
văd cu proprii ochi ce a mai rămas din el, dar bănuiesc 
că n-au rămas prea multe. 

— La ce te gândești? mă întreabă Keith concen- 
trat, mângâind cu vârful degetelor sfârcul înălțat. 

— La grădină. 

— Ce-i cu ea? 

— Nu-ţi pare rău că i-ai dat foc? 

— Nu, vine şi răspunsul lui hotărât. O să-ţi fac alta 
mai frumoasă, în momentul în care vom ajunge acasă. 

Acasă. Oare unde o fi aia? 

— Şi unde anume e acasă? 

— În Hamptons. 

— Hamptons? 

De fapt, n-ar trebui să fiu mirată că acesta locu- 
iește într-o zonă unde doar oamenii înstăriți își permit 
să locuiască. E obscen de bogat; logic că stă unde naiba 
vrea el. 

— Deci, stai în Hamptons. 

— Stăm în Hamptons, mă corectează, nasul lui 
dând târcoale urechii mele. Tu vii cu mine. Să nu-ţi în- 
chipui nici măcar o clipă că o să dispari undeva. Acolo 
o să te poţi plimba în pielea goală oricât îţi dorești, dar 
acum... 

Face un pas în spate, eliberându-mă să-și poată 
da cămaşa jos. 

— Trebuie să te îmbrăcăm! anunţă vesel. 

O strecoară pe capul meu, făcându-mă să surâd. 
Mă îmbracă cu grijă, înainte să îmi recupereze slipul şi 
să mi-l tragă pe picioare. 

Când ieșim de la demisol, Keith pornește spre 
lampa de pe bancul de lucru ca s-o stingă. 

— Lucrezi la ceva acum? întreb curioasă, spriji- 
nindu-mă de peretele livingului. 

— Da. 

— Pot să văd? 

Pun pariu că sub prelata ce acoperă al doilea banc 
de lucru se află lucruri interesante. 

— Nu, nu poţi să vezi, Ellie. 

— De ce nu? 

— Pentru că încă nu e gata. 

Se întoarce lângă mine și mă prinde de umeri, 
rânjindu-mi ștrengăreşte cu un colţ al gurii. 

— E ceva pentru tine, aşa că nu ai voie să tragi cu 
ochiul. 

Acum sunt și mai curioasă să aflu la ce anume 
lucrează şi sigur se vede pe fața mea, căci acesta 
chicoteşte și mă împinge spre ușă, cât mai departe de 
prelata minune. 

— E un alt colier? îl întreb nerăbdătoare. 

— Nu. 

— O brățară? 

— Nu. 

— Cercei? 

Pufnește. 

— Cât o mai ţinem așa? Nu fi copil! 

Când se așteaptă mai puţin, o zbughesc pe lângă 
el, pornind cu paşi repezi spre bancul de lucru. Dacă el 
nu vrea să-mi arate, o să văd singură. N-am fost nicio- 
dată o persoană răbdătoare. 

Însă nu ajung prea departe. Râzând, mă înşfacă 
de șolduri și mă trage înapoi, chiar când mâinile mele 
dau să prindă prelata şi s-o smulgă. Înainte să-mi dau 
seama ce face, mă întoarce spre el și mă saltă pe un 
umăr, grăbindu-se să ajungă la uşă. 

Măcar am încercat. 

— O să vezi doar când e gata, iubito, mă infor- 
mează distrat, ieșind din casă. Până atunci, fii fetiţă 
ascultătoare și nu-ţi băga nasul unde nu-ţi fierbe oala! 

— În regulă! oftez. Acum poţi să mă pui jos, omul 
cavernelor! 

Nu că ar face ce-i cer. Keith înaintează pe alee, 
continuând să mă care în spate ca pe o pradă. Tot ce-mi 
mai rămâne de făcut este să încerc să-mi controlez 

greaţa cauzată de plimbatul cu capul în jos și să-mi 
trec palmele pe spatele lui gol și musculos. 

Îmi place spatele ăsta. De fapt, ador spatele ăsta. 
Abia rezist impulsului de a-l linge. 

— Nu poţi să trăieşti fără omul ăsta, Ellie! 

— Ha! Nu crezi că ești cam plin de tine? surâd. 

— Au fost cuvintele tale, nu ale mele, îmi amin- 
teşte senin. Ştii tu, când credeai că mor în Eden? 

Fir-ar! Are dreptate, parcă am urlat ceva de genul 
ăsta, însă îmi place să dau vina pe adrenalină și dispe- 
rare. În momentele acelea, chiar am crezut că moare. 
Inima mea era frântă în două. 

— În orice caz, tu de unde ai apărut atunci? pufăi. 
Pentru că e clar că n-ai ieșit din grădină și din flăcări, 
ca un super erou. 

— Am fost chiar sub nasul tău, iubito! chicotește. 
Te-am văzut căzând în living. Ba chiar te-am strigat, 
dar în clipele acelea nu cred că mai auzeai ceva, în 
afară de propriile urlete. Dacă nu te opream, chiar ai fi 
intrat acolo pentru mine? 

Tac. Aș fi intrat, dar nu e cazul să o ştie și el. Deja 
egoul său dă pe dinafară, se pare. 

Mâna lui urcă pe fund şi mă bate liniștitor peste 
fesa dezgolită de cămașă, mângâind-o apoi în repetate 
rânduri, pe măsură ce paşii îi încetinesc pe alee. 

— Nu trebuie să-ţi fie rușine, iubito, replică, de 
data asta cu seriozitate în glasul răgușit. Şi eu m-aș fi 
aruncat în foc, dacă aș fi știut că eşti acolo. Rahat! 

Rahat? Mă încrunt. Asta nu sună bine, după ce 
mi-a mărturisit că ar muri oricând pentru mine. 

— Ce cauţi aici? 

— Poftim? întreb confuză. 

Mârâind, se oprește din mers și mă pune pe pi- 
cioare. Abia apoi îl observ pe Drew apropiindu-se de 
noi, cu mersul lui încrezut și cu mâinile adâncite în bu- 
zunarele din faţa ale bermudelor. Ciudat e faptul că se 
îmbracă mereu ca Keith, chiar dacă are peste patruzeci. 
Și mai ciudat e că îl prinde de minune vestimentația. Îl 
face să arate mai tânăr decât este. 

Ochii lui cad pe mine pentru o clipă, sclipind 
într-un mod dubios. După discuţia de azi-dimineaţă, 
am impresia că lucrurile au început să fie și mai com- 
plicate între noi. Are un secret pe care eu i l-am ghicit, 
iar asta probabil că îl face să nu se simtă confortabil. 

— Aş vrea să vorbim, îi spune lui Keith, ridicân- 
du-şi apoi privirea asupra lui. Între patru ochi. 

Oftând, brunetul își apleacă ochii spre mine și 
încuviințez înainte să apuce să deschidă gura. 

— E în regulă, îi spun. Și așa am nevoie de un duș 
și o pauză. 

— Să nu pleci prea departe. 

Mă sărută prelung pe gură, chiar în faţa lui Drew, 
apoi mă îndeamnă să mă car de acolo cu o palmă zdra- 
vănă peste fund și un rânjet malefic. Nemernicul! 

Aștept în loc să-l văd întorcându-se spre vechea 
vilă, cu Drew pe urmele lui. Rămasă singură, îmi dau 
seama că ăsta ar putea fi prilejul potrivit în care să văd 
în ce s-a transformat singurul loc de pe plaja asta pe 
care l-am adorat, într-un fel sau altul. 

Drumul spre Eden îl parcurg din instinct. Ştiu 
exact unde e, aşa că nu sunt nevoită să mă gândesc 
la asta. Picioarele mă conduc singure până în dreptul 
ușii, unde îmi iau răgaz preţ de un minut întreg să-mi 
adun curajul de a intra. 

Nimic nu mai e la fel. Ăsta e primul gând care 
îmi trece prin minte, de îndată ce pătrund în grădină, 
privind cu ochii mari la pagubele produse de foc. Chiar 
dacă o bună parte din ea a rămas intactă, nimic nu mai 
e la fel. Miroase îngrozitor, aleea e murdară și nu se 
mai aude niciun ciripit. E mai pustiu ca niciodată. 

Partea din faţă a Edenului e complet pârjolit. De 
fapt, mai bine de jumătate din grădină e doar negreală 
și nimic mai mult. Cenușă. Aspersoarele n-au reușit 
să salveze decât un mic colț din raiul ce obișnuia să 
fie. Și, după urmele catastrofale lăsate de focul ce mi-a 
înghiţit Paradisul, îmi dau seama că totul a pornit de la 
colivia acum așezată pe pământ. Blestemata nu mai e 
nici pe departe la fel de strălucitoare. 

Singurul colţ care, totuși, a rămas neatins de flă- 
cări e chiar colţul în care mi-am petrecut cel mai mult 
timp. Patul cu landou e la fel de impecabil și întreg 
precum Îmi amintesc. Lucruri mari s-au întâmplat aici 
și bănuiesc că tocmai asta l-a oprit pe Keith să nu-l 
atingă. 

Și, oricât de îngrozitor ar mirosi aici, în Eden, nu 
rezist tentației de a mă întinde pe saltea, bucuroasă 
să o găsesc exact cum am lăsat-o, moale și plăcută, cu 
așternuturi răcoroase. 

Nu știu cât timp trece, dar am senzaţia că am ați- 
pit aici, dovada fiindu-mi gâtul acum înţepenit. Cu greu 
îmi fac curaj să mă ridic şi să pășesc ușor spre dușul de 
grădină, învârtind robineţii aurii ca să dau drumul la 
apă. Însă ţevile scot un sunet dubios şi nicio picătură 
de apă nu curge din dușul de deasupra capului meu, pe 
care îl privesc frustrată. 

Nu, nimic nu mai e la fel. 

Un material fin îmi acoperă brusc ochii, lăsân- 
du-mă în beznă, şi două mâini fac fașei un nod la 
spate. Întregul corp îmi înţepeneşte, apoi se relaxează 
simţitor când aceleași mâini mă prind de umeri și mă 
masează delicat. 

— Keith? 

În loc de răspuns, îmi răsuflă în ceafă, furtunos. 

— Keith, vorbeşte cu mine, îi cer. 

Adevărul este că, deși mâinile lui îmi sunt famili- 
are, nu sunt pe deplin sigură că el e cel care se lipește 
de spatele meu, împungându-mă cu o erecție colosală. 

Cum răspunsul lui întârzie, mă încordez din nou. 
Îmi ridic mâna să feresc faşa de la ochi, însă nici nu 
apuc s-o ating. Încheieturile îmi sunt înşfăcate pe ne- 
aşteptate şi unite la spate, ţinându-le departe de faţă. 

— Eu sunt, răspunde deasupra urechii mele. 
Calmează-te. 

Răsuflu ușurată. 

Braţele lui mă cuprind din spate într-o îmbrăţi- 
şare, iar capul i se lipeşte de al meu. Întregul trup îi 
trepidează și îi simt tristeţea, chiar dacă nu-l văd. 

— Eşti bine? îl întreb curioasă. 

Mă strânge și mai tare. 

— Acum, da. 

Vocea îi este prea nesigură ca să-l cred pe cuvânt. 
Nedumerită, dau să mă întorc cu faţa spre el și să-mi 
smulg eșarfa de mătase cu care mi-a legat ochii, însă 
strânsoarea sa se înteţește, refuzând să mă lase să mă 
mişc. 

De ce am senzația că plânge sau că Îi vine s-o facă 
și ăsta e motivul pentru care nu mă lasă să-l văd? Nu 
e ca și când n-ar mai fi făcut-o o dată în fața mea, dar 
bănuiesc că asta nu-l face să fie mai puţin ruşinat. 

Dar nu insist. Îl las să mă strângă cât îşi doreşte 
de tare și să-și găsească alinarea în mine, oricare e 
motivul pentru care o caută. 

Oricum, e de la sine înţeles că Drew e cel care a 
distrus ceea ce se anunţa a fi o zi frumoasă. lubitul meu, 
care e mai sensibil decât ar crede vreodată cineva, era 
la fel de senin ca un om lipsit de griji, înainte să apară 
el. De fapt, totul a luat-o razna de când a apărut el. 

Stăm minute în şir astfel, Keith complet lipit de 
mine și tăcut, legănându-ne ușor sub dușul secat. Eu 
nu mai pun întrebări, iar el nu se grăbește să-mi ex- 
plice ce anume s-a întâmplat şi e în regulă. 

— Elena... 

Deschid dintr-odată gura, gata să-l corectez, 
însă mă răzgândesc. De fapt, începe să-mi placă să-mi 
spună așa. Numele meu n-a sunat niciodată atât de... 
intim pe buzele cuiva. Parcă mi-ar spune „iubita mea’, 
alint de care încep să devin dependentă. 

— Da, iubitule. 

— Tu mă iubeşti? 

Nu-mi scapă din vedere modul în care formulează 
întrebarea. Tu mă iubești. Tu. E limpede că se gândește 
la cineva care nu l-a iubit. La Ilya. Astfel, discuţia lui 
cu Drew a avut-o în prim plan pe femeia care i-a frânt 
inima bărbatului ăstuia, care acum simte nevoia per- 
manentă de a i se aminti că este iubit. 

Aproape îmi simt inima strângându-se în piept, 
chinuită de nevoile lui, înainte de a-i spune categoric: 

— Te iubesc, Keith Levine. 

Zâmbește delicat pe curbura gâtului meu, părând 
mulțumit de răspunsul meu. 

— Bun, mormăie. Pentru că am de gând să te 
păstrez toată viaţa. 

— Când ai de gând să-mi spui despre ce ai vorbit 
cu Drew? 

— Dar tu când ai de gând să te oprești din a le 
ocoli pe celelalte fete? 

Îmi mijesc ochii spre Keith, nemulțumită de fap- 
tul că schimbă subiectul. Din nou! În ultima săptămână 
a ţinut-o tot așa, făcând eforturi supreme să mă facă 
să uit sau, cel puţin, să nu mai iau în seamă faptul că 
relaţia lui cu Drew s-a răcit considerabil. Văd în ochii 
lui că nu-și doreşte să aflu motivul pentru care nici nu 
vrea să-l mai privească. 

Și, în ciuda nervozităţii mele, el nu face nimic 
altceva, decât să-mi rânjească obraznic, cu ochelarii lui 
de soare pe nas și cu picioarele goale adâncite în nisip. 

— Nu tu spuneai că ar fi mai bine să nu interacţi- 
onez cu ele? 

— Da, mormăie, sprijinindu-se în coate și întin- 
zându-şi picioarele lungi chiar în faţa mea. Însă cred că 
fuga ta are un cu totul alt motiv, unul pe care ţi-e rușine 
să-l recunoști. 

Capul i se înclină și pe buze îi joacă un zâmbet 
cicălitor, cu care cel mai probabil vrea să mă irite. 
Adevărul este că reuşeşte, dar nici pe asta n-o s-o 
recunosc. 

— Nu știu despre ce vorbeşti, blufez, mutându-mi 
privirea de la el, în larg. 

Astăzi parcă e mai cald decât zilele trecute. Deși 
port doar un costum de baie, iar briza răcoroasă nu 
încetează să-mi biciuiască pielea extrem de bronzată, 
tot simt că urmează să devin crocantă. 

Dar nu-mi pasă. Ţinând cont că în seara asta vor 
veni clienţii speciali ai Elitei, ultima săptămână a fost 
agitată pentru toată lumea, inclusiv pentru Keith. Deși 
se presupune că împărţim același dormitor, n-am mai 
avut parte de mult timp de momente în care să fim 
singuri și să ne privim în ochi cel puţin de trei secunde, 
înainte să dispară. 

— Pe cine crezi că duci de nas, Ellie? mă întreabă 
amuzat, arcuindu-și ambele sprâncene. Știu de ce le 
ocolești. Ţi-e rușine să te uiţi în ochii lor pentru că 
împarți patul cu mine, iar eu sunt omul cel rău din 
povestea asta, care le ţine captive. Ţi-e rușine să te uiţi 
în ochii lor și să mărturisești că mă iubeşti. 

— Te înșeli, i-o retez scurt. Nu mi-e rușine că te 
iubesc. Nu vreau să le privesc în ochi pentru că știu 
deja ce părere au despre mine. 

Și, sinceră să fiu, m-am împăcat cu asta. Dacă, 
să-l pot iubi pe el, trebuie să cad în dizgrație, o s-o fac. 
Până la urmă, am acceptat gândul că nu mai pot să 
fiu normală şi că e târziu să mai fiu eroina care să le 
salveze pe toate. O să mă duc direct în Iad, iar el o să 
mă aștepte acolo. 

— Trăiesc cu impresia că, dacă împart patul cu 
tine, te pot face să te răzgândești în privinţa lor, că le 
pot salva. 

— Şi de ce nu încerci s-o faci? mă întreabă cu- 
rios, cu o mină serioasă și privindu-mă pe deasupra 

ochelarilor aviator. De ce nu profiţi de faptul că te-am 
primit în patul meu și să mă manipulezi? 

— De ce aș face asta? întreb mirată. 

— Pentru că asta ar face cineva cu mustrări de 
conștiință, mi-o trântește. 

Deși stau întinsă pe nisipul fierbinte, sub soarele 
arzător, simt cum inima îmi cade în stomac. Asta a fost 
o lovitură nepermisă, una care doare ca dracu. 

Cu buzele strânse într-o grimasă, mă ridic în 
șezut și îmi scutur nervoasă nisipul lipit de picioare, 
evitând să-l mai privesc. Ăsta ar fi momentul în care 
ar trebui să-i spun să se ducă dracu, dar tot ce fac este 
să-i spun tăios: 

— Sau poate n-o fac pentru că ştiu care ar fi 
răspunsul tău la o astfel de cerinţă. Mă iubeşti și știu 
asta, dar mă îndoiesc că mă iubești chiar cât să le oferi 
înapoi libertatea doar pentru că ţi-o cer eu. 

Sprâncenele lui se arcuiesc și mai tare, în semn 
de surprindere. Nu pare să-i aducă vreo plăcere ceea 
ce tocmai i-am spus. 

— Nu fi atât de sigură, Elena. Nu mi-ai cerut-o, 
aşa că nu ai de unde să ştii care ar fi răspunsul meu. 
Mai nou, singurul scop în viață pe care îl mai am este 
acela de-a te face pe tine fericită. 

Nu-mi dau seama dacă vorbeşte serios sau doar 
mă testează, motiv pentru care nu mă reped să-i cer 
să le elibereze și, totodată, să-i pun la încercare senti- 
mentele pe care mi le poartă. Cu Keith, totul e dificil și 
intens. 

— Dacă mi-ai fi cerut-o ieri, aș fi făcut-o, mărturi- 
seşte senin, dându-și jos ochelarii ca să mă poată privi 

în ochi. Pentru tine. Dacă asta te-ar fi făcut fericită ieri, 
le-aş fi eliberat. Însă astăzi... 

— E prea târziu, îl completez, clătinând nesigură 
din cap. 

Evident. Nu de puţine ori mi-a spus că, cei care 
vor veni în seara asta, nu sunt oamenii potriviţi pe care 
să-i sfidezi în vreun fel. Ar fi o ofensă la adresa lor dacă 
ar ajunge aici, iar ele n-ar fi disponibile pentru ei. 

— Ellie, ar trebui să fii sinceră cu tine însăţi, mă 
sfătuiește. Să-ţi mărturisești singură adevărul. Eşti 
egoistă. Faptul că nu mi-ai cerut-o n-are nicio legătură 
cu teama de a nu primi un răspuns pozitiv, ci cu faptul 
că nu-ţi pasă cu adevărat ce se va întâmpla cu restul, 
atâta timp cât tu ești în siguranţă. Şi nu e nicio rușine 
să te pui mereu pe primul loc, iubito. Asta înseamnă că 
ai instinct de conservare şi îţi funcționează. 

— Asta ar trebui să mă facă să mă simt mai bine? 
pufnesc. 

Chicotește, lăsându-și capul pe spate ca soarele 
fierbinte de deasupra noastră să-i mângâie faţa fru- 
moasă. 

De fapt, ce contează? Dacă tot urmează să mă 
duc în cel mai întunecat colţ al Iadului, măcar să fiu 
în stare să-mi mărturisesc mie însămi că are perfectă 
dreptate. Sunt egoistă. Mereu am fost. Mereu am făcut 
tot posibilul să supraviețuiesc, în orice situaţie, fără 
să mă gândesc la cel care ar putea avea de suferit din 
cauza mea. Ideea e că, până acum, n-am avut niciodată 
curajul să recunosc asta, nici în capul meu. 

— Keith! 

Micha se apropie de noi, punând capăt discuţiei 
dintre mine şi Keith, chiar dacă aceasta era departe de 

a se încheia. Cu o expresie furioasă și cu maxilarul în- 
cordat, blondul se opreşte în dreptul nostru și se uită 
cu subînţeles la Keith, înainte să replice scurt: 

— A ajuns primul musafir. 

Oftând adânc, brunetul încuviinţează din cap, 
nemulțumit. 

— Cine e primul musafir? întreb curioasă, ui- 
tându-mă ba la Keith, ba la Micha, în așteptarea unui 
răspuns. Unul dintre ei? 

— Nu-ţi face griji, îmi cere iubitul meu, evitând 
intenţionat să-mi răspundă la întrebare. Asigură-te 
că primește cea mai bună cameră, îi spune lui Micha, 
apoi. Să nu-i lipsească nimic. Ştii foarte bine cât de 
pretenţios e nemernicul. 

— „Pretenţios” e puţin spus! bolboroseşte Micha, 
prost dispus. Probabil se aştepta să-l întâmpin cu covor 
roșu şi șampanie franțuzească, căci imediat ce și-a dat 
fundul jos din elicopter, a început să plescăie din buze. 
Și el, şi bodyguardul lui! Să mai spun și despre faptul 
că a fost nemulțumit că l-am întâmpinat eu, și nu tu? 

— Îi trece, replică Keith sec. Oricum, presimt că o 
să plece la fel cum a venit, ca de obicei. 

Bărbatul din picioare pufnește zgomotos, înainte 
să-și împreuneze braţele la piept, enervat. Oricine ar fi 
primul venit, e clar că le cam dă bătăi de cap amându- 
rora și că niciunul dintre ei nu se bucură de prezența 
lui. Cu toate astea, nu pot decât să bănuiesc că e unul 
dintre cei importanţi, genul cu buzunar extrem de 
gros, după felul în care e tratat. 

— Unde e acum? vrea Keith să ştie, ridicându-și 
privirea spre el, prin ochelarii fumurii. S-a cazat? 

— Probabil, mormăie Micha, nonșalant. 

— Probabil? întreabă brunetul nedumerit, arcu- 
indu-și o singură sprânceană. 

Asta pare să-l surprindă, iar eu chiar fac eforturi 
mari să înțeleg ceva din discuţia asta. Nu se grăbeşte 
nimeni să mă pună în temă şi pe mine cu ceea ce se 
întâmplă aici. 

Micha ridică nepăsător din umeri. 

— După ce a bolborosit câteva cuvinte în limba 
lui, s-a cărat. Am avut intenţia de a mă ţine după el, dar 
bodyguardul lui a fost de altă părere. Deci, pot doar să 
bănuiesc că și-a cazat fundul de unul singur. 

— Clientul ăsta pare o figură, îmi dau cu părerea, 
distrată de nemulțumirea de pe faţa blondului. Dacă a 
reușit să-l enerveze pe Micha, sigur e ceva. 

Keith îmi aruncă o ocheadă obraznică cu colţul 
ochiului, reprimându-și zâmbetul. 

— Nu-l stârni, iubito. 

— E mai răsfăţat decât un copil de cinci ani! 
explodează blondul, înroşindu-se la faţă ca un felinar. 
lar Keith nu face nimic altceva, decât să-i sufle în ceafă 
toată ziua! De parcă nu e enervant și fără să-i confirmi 
de trei ori pe zi cât de important e pentru noi să fie 
aici! Mai că se aşteaptă să-l încoronăm. 

— Poate pentru că e obişnuit să fie tratat regeşte? 
pune Keith întrebarea pe un ton zeflemist, menit să-l 
calce pe prietenul lui pe bătături. 

De parcă nu e suficient de nervos şi fără asta. În 
ultimele zile, Micha a fost un pachet constant de nervi, 
naiba știe de ce. Am senzaţia că starea lui are o oare- 
care legătură cu seara asta, dar nu sunt pregătită să fac 
afirmaţii nefondate. 

O fi vinovată însăși Roxette? Dacă este să fiu eu 
cea întrebată, aș spune că blondina nu-i este complet 
indiferentă, aşa cum se străduiește să lase impresia. Ar 
fi o surpriză? Bănuiesc că nu. Nu e nici primul și n-o să 
fie nici ultimul care cade în propria-i capcană, aşa cum 
a făcut Keith și, nu în ultimul rând, cum a făcut-o Ryder. 

Însă n-ar fi o coincidenţă mare ca, după zece ani, 
toți să-şi găsească perechea acum? În sezonul ăsta? De 
fapt, cred că ar fi o coincidenţă mai mare ca ele să-și 
ofere inimile unora ca ei, aşa cum am făcut eu. 

— Vreau să nu-i lipsească nimic, adaugă apoi, pe 
un ton serios, privindu-și prietenul avertizator, ca şi 
când ar încerca să-i transmită un „stai cuminte”. Chiar 
dacă nu-l placi, e unul dintre cei mai importanţi clienţi 
ai noștri și nu-mi doresc să părăsească insula asta cu 
capsa pusă pe mine. 

— Calmează-te, amice! pufnește Micha, enervat. 
Nu o să-l omor în somn, așa că nu ai de ce să-ţi faci 
griji. Ne vom ocupa exclusiv de el, ca să se simtă bi- 
ne-primit. 

Keith încuviinţează hotărât, iar blondul pleacă 
la fel cum a venit, cu o expresie posacă şi cu pumnii 
strânși pe lângă corp, aruncând nisip în urma lui la 
fiecare pas pe care îl face. 

Îl urmăresc cu privirea până dispare din raza 
vizuală, apoi îmi mut atenţia asupra lui Keith, ce se în- 
tinde sub ochii mei în toată splendoarea sa, lăsându-și 
pielea să fie mângâiată de soare. 

— Deci, lasă-mă să înţeleg, mormăi într-un final, 
după un minut lung de tăcere. Aveţi un prinţ ca client? 
Adică, un prinţ adevărat? 

— 122 — 


Elita păpușarilor - Volumul 3 


— Depinde pe cine întrebi, surâde. Ti-am spus cu 
ceva timp în urmă că vor veni doar oameni de seamă. 

Oameni de seamă? Prea puţin spus. Mă așteptam 
ca pe insula asta să calce avocați, arhitecţi și, poate, 
mafioţi, în niciun caz ceva mai mult, cu rang mai înalt. 

— Acum trei ani am avut şi un prinț adevărat, 
mărturisește mândru, rânjind la mine cu toţi dinţii. A 
venit un singur an, însă cel care a venit acum e unul 
dintre cei mai vechi clienţi și revine în fiecare an. 

Oh, drace! Oare îmi doresc să-l cunosc? Ceva mă 
face să cred că e la fel de insuportabil pe cât îl consi- 
deră Micha şi că acesta are toate motivele din lume să-l 
dispreţuiască. 

— Să înţeleg că încă nu a găsit ceea ce caută? 

Oftează, trecându-șşi un braţ pe sub cap ca să se 
sprijine în el. Cu cealaltă mână îmi prinde încheietura 
și mi-o ridică spre gură, sărutându-mi prelung pielea 
încinsă, cu buzele sale moi. 

— Să spunem că gusturile sale în materie de fe- 
mei sunt mai diferite față de ale celorlalți clienţi. Încă 
nu a găsit ceva care să-i placă, dar sunt sigur că o să 
găsească odată ceva pe sufletul lui. 

Icnesc când, deodată, mă răstoarnă pe spate și 
se ridică agil deasupra mea, întinzându-mă pe nisip. 
Ochelarii îi alunecă pe nas, lăsând la iveală perechea 
de ochi ce mă lasă mută de fiecare dată. Privirea neru- 
șinată pe care mi-o aruncă mai că mă face să mă topesc 
sub el, iar rânjetul malefic îmi provoacă un chicot 
amuzat. 

— Cam aşa cum am găsit eu, replică poznaş. O 
fată exact pe sufletul meu. 

— Tu ţi-ai făcut norocul cu mâna ta, i-o trântesc 
senină, adâncindu-mi dinţii în buza de jos ca să nu râd. 
Ai ştiut că sunt pe sufletul tău înainte să mă aduci aici. 

— Da, dar puteai la fel de ușor să nu mă dorești, 
mormăie, aplecându-se și mai mult spre fața mea. 

Gura i se apasă de buzele mele într-o sărutare 
delicată ce mă îndeamnă să-i cuprind gâtul cu braţele 
și să-l trag mai aproape, dorindu-mi mai mult decât 
atât. Mult mai mult decât un sărut fugar într-un loc în 
care ne-ar putea vedea oricine. 

Sunt dependentă de el. De mirosul lui. De gura 
lui... La naiba, o să ard într-un cazan cu smoală pentru 
totdeauna! O veșnicie, doar pentru că îl doresc. 

— Vreau să te rog ceva, murmură serios, trecân- 
du-și degetele prin părul meu ca să mi-l ferească de pe 
tâmple. 

— Ce? întreb euforică, zeâindu-mă lung la gura 
lui. 

— Vreau să rămâi în seara asta în dormitor. 

Revenirea la realitate e dureroasă și mă face să 
clipesc buimacă, simţindu-mă de parcă m-ar fi pocnit 
peste faţă. Probabil se citește pe chipul meu confuzia 
prin care trec, legată de cererea lui neașteptată. 

— Poftim? 

— În seara asta, la petrecerea de bun-venit... 
vreau să rămâi în cameră. 

Și felul în care o spune îmi dă de înţeles că nu e 
tocmai o cerere, ci mai degrabă un ordin. 

Nici nu știu cum ies de sub el și mă ridic în capul 
oaselor, trecându-mi ambele mâini prin păr ca să-l 
scutur de nisip. Toată fierbinţeala pe care o simţeam 
între coapse şi în piept se evaporă subit. 


— 124 — 


Elita păpușarilor - Volumul 3 


Keith rămâne întins pe o parte și își scoate oche- 
larii de tot, uitându-se la mine suspicios, cu ochii uşor 
mijiți. 

— Îmi spui şi motivul pentru care vrei să rămân 
în dormitor, de vreme ce restul se vor distra, sau mă 
lași să ghicesc? îl iau peste picior, nemulțumită. 

— Da, replică sec. Nu vreau să te afli prin preajma 
lor, cel puţin nu astăzi. Cei cinci clienţi care vor veni 
își doresc să le cunoască pe fete încă din seara asta, 
de aceea organizăm o fiestă pentru ei. Nu îmi doresc 
ca vreunul dintre ei să facă vreo confuzie în ceea ce te 
privește. 

Scot un sunet indignat, ofticată atât de seriozita- 
tea din glasul lui, cât și de cerința propriu-zisă. E fix ul- 
timul lucru la care mă așteptam acum, după ce am fost 
martoră la o săptămână întreagă de pregătiri intense. 
Acum, că îmi refuză dreptul de a participa cu prezenţa 
la fiesta din seara asta se simte de parcă mi-ar fi fost 
luat înapoi un cadou. 

— E ridicol, contraatac printre dinţi, făcându-l pe 
acesta să se uite la mine mirat, ca și când nu se aștepta 
să opun rezistenţă. Nu mă poţi ţine încuiată în cameră, 
Keith, doar ca unul dintre ei să nu cumva să mă con- 
funde cu restul. În plus, nu tu spuneai că paznicii se 
vor asigura că nimeni nu o să atingă pe nimeni? 

— Ba da, dar nu mă încântă deloc ideea ca unul 
dintre ei să pună ochii pe tine, replică enervat, cu un 
glas profund, gros şi ameninţător. Nu vreau nici măcar 
să te privească, darămite să se gândească la faptul că 
ar putea să te aibă. 

— Aşa că, ce? aproape mă răstesc. O să mă ţii în 
cameră până vor pleca? 

Privirea i se întunecă și mai tare și din străfundul 
gâtului său se aude un mârâit de avertizare, ce-mi 
spune precis că e pe cale să-și iasă din minţi. 

— Nu mă tenta, iubito. Ştii, când te-am adus aici, 
nu am luat în calcul și că s-ar putea să trebuiască să te 
ascund de restul. O să le sucești minţile și nici măcar 
nu e necesar să-ți dorești asta! 

Gura mi se întredeschide de uluire și sunt tentată 
să-l lovesc, dar mă abţin. Strâng în ambii pumni nisipul 
de lângă și înjur zgomotos în gând, spunându-mi mie 
însămi că e nebun de legat. 

— Eşti maniac, bolborosesc nervoasă. Și dus cu 
capul! 

— Ellie..., oftează. 

Se întinde spre mine când mă ridic în picioare, 
dar nu apucă să mă și prindă de încheietură, chiar 
dacă se repede s-o facă. Sar un pas în spate, trântindu-i 
cea mai dispreţuitoare privire a mea, care îi spune să 
rămână acolo unde e. 

— Nu o să stau în dormitor, îl informez hotărâtă. 
Mai ales dintr-un motiv... absurd, adaug, fluturând fre- 
netic din mână. N-ai decât să îţi înghiți nemulţumirile, 
pentru că, să fiu a naibii dacă o să-ţi ofer satisfacția 
asta! 


După o oră în care fac tot posibilul să nu mă mai 
întâlnesc cu el, mă trezesc stând în faţa cuştii din sticlă, 
studiind-o în toată splendoarea ei înfiorătoare și între- 
bându-mă dacă nu cumva m-am ţicnit de tot. 

— Eşti sigură că vrei să intri acolo? 

Angel se uită înspăimântată la cutia de sticlă din 
fața noastră, cu ochii mari ca două farfurii. Spre deose- 
bire de mine, e pentru prima oară când o vede. 

— Nici eu n-aş intra acolo, chiar dacă nu sunt 
claustrofobă. 

— Am mai făcut asta, o informez, cu dinţii adân- 
ciți în buza de jos, de griji. O să fie în regulă. 

Însă ceva din sinea mea nu mă convinge de asta. 
În ultima săptămână, am venit des aici. Nu a existat zi 
în care să nu-l las pe Keith să mă închidă în „Cristalul 
Soarelui”, aşa cum am poreclit-o în batjocură. 

Aşadar, am trecut deja peste frica imensă de a nu 
fi încuiată într-un spaţiu strâmt și sunt pe cale să mă 
vindec odată pentru totdeauna. 

Dar acum îmi doresc cu totul altceva, ceva ce n-am 
mai încercat până acum, nici măcar cu Keith. De fiecare 
dată când am intrat acolo, el mă aștepta dincolo de 
peretele de sticlă. Îl vedeam constant şi îl puteam privi 
de fiecare dată când simţeam că pieptul mi se strânge 
și sunt aproape de un atac de panică. Acum, însă, se 
presupune că ar fi prima oară când iau în considerare 
ideea de a înfrunta totul de una singură, fără el. 

— Uite cum facem, mormăi, inspirând adânc ca 
să prind curaj. Intru, închizi și pleci. 

Capul blond al lui Angel se întoarce spre mine şi, 
chiar dacă nu credeam că e posibil, ochii ei verzi se fac 
cât două hubloane. 

— Adică, să te las singură aici? icnește. Nici gând! 
mi-o retează hotărâtă. Ultimul lucru pe care mi-l do- 
resc acum este să fiu linşată de iubitul tău nebun, doar 
pentru că te mănâncă în fund! 

Îşi strânge braţele la piept şi clatină vehement 
din cap, provocându-mi un surâs distrat. 

— Oare mai există cineva pe insula asta care să nu 
se teamă că poate să fie linșat de iubitul meu dement? 
întreb amuzată. 

Mă cam îndoiesc de asta, sinceră să fiu. După tot 
ce s-a întâmplat cu Brian și John, nici măcar paznicii 
nu se mai uită la mine când îmi păzesc fundul preţios. 

— Poate ţie ţi se pare amuzant, dar mie nu, îmi 
spune serioasă. O să te închid acolo doar dacă vine el 
și îmi cere s-o fac, altfel gâtul meu frumos riscă să fie 
strangulat. 

— În regulă, oftez, lăsându-mă păgubaşă. Atunci, 
o s-o fac singură! Mulţumesc pentru nimic. 

— Ellie, mormăie, întorcându-se spre mine cu tot 
corpul. Ar fi o idee mai bună să-l aştepţi. Nu cred că 
ești pregătită să rămâi singură aici, în cutia aia. Până și 
mie îmi zbârleşte părul de pe ceafă. 

Adevărul este că al meu s-a zbârlit încă de când 
am coborât la demisol și am văzut-o, dar nu sunt gata 
să recunosc asta cu voce tare. Sunt nevoită să-mi în- 
frunt cea mai mare teamă și o s-o fac, într-un fel sau 
altul. O să mă vindec. 

— O să fiu bine, insist, privind-o lung până când 
aceasta ia hotărârea de a porni spre scări. 

— Cum vrei tu. 

De îndată ce pleacă și rămân singură în subsolul 
casei, mă mai zgâiesc o clipă la cușca din faţa mea și 
pășesc înăuntru, simțindu-mă din prima secundă ca 
prinsă într-o capcană pentru șoareci. E un sentiment 
pe care l-am tot experimentat în ultimul timp, deci nu 
mi-e nici pe departe străin. 

Însă partea cea mai rea vine când mă închid cu 
propriile mâini, un lucru pe care nu credeam că o să-l 
fac vreodată în viaţa asta. Pieptul mi se contractă din- 
tr-odată și, inconștientă, îl caut pe Keith cu privirea, să 
mă agăţ de imaginea lui ca să pot înfrunta amalgamul 
de emoţii ce pune stăpânire pe mine. 

E îngrozitor! De fiecare dată când am intrat aici 
a fost îngrozitor, dar parcă acum este și mai groaznic. 
Faptul că sunt complet singură, într-o încăpere prost 
luminată, cu pereţi din piatră şi fără ferestre, nu face 
decât să amplifice frica pe care o simt crescând în mine 
considerabil. 

Cu palmele pipăi sticla, căutând deja să ies, la 
nici câteva secunde de când am intrat de bunăvoie. 
Credeam că sunt pregătită să îmi înfrunt demonii de 
una singură, dar m-am înşelat. Amarnic chiar! Viteza 
cu care îmi bate inima în piept e dovada clară că sunt 
departe de a fi pregătită s-o fac fără Keith și fără susţi- 
nerea lui. 

Disperată, caut să deschid cutia transparentă şi 
să ies, însă disperarea prin care ajung să trec mă face 
să uit cum se deschide. Apăs cu palmele, răsuflând tot 
mai greoi, şi caut panicată ieşirea. Nimic din ce apăs nu 
se mai deschide. 

— La naiba! blestem printre dinţi. Unde naiba 
ești? 

E hilar când mă gândesc că, deşi are patru pereţi 
verticali, întâmpin dificultăți. Mă opresc pentru o clipă 
și îmi trag suflul, apoi încerc din nou, amintindu-mi pe 
unde am intrat de atâtea ori și pe unde ar trebui să ies. 
Împing cu mâinile peretele de mai multe ori, înainte să 
constat că m-am blocat aici. 

Ei bine, asta nu e o întâmplare fericită! 

— Angel! 

Strig cât de tare pot, bătând totodată cu palmele 
în sticlă, în speranţa că aceasta nu a apucat să iasă din 
casă. În sinea mea, sper că încă trăieşte cu impresia 
că asta e o idee proastă și se va întoarce după mine, 
însă nici după cinci minute de strigat întruna, nu o văd 
venind. 

Până să îmi mărturisesc mie însămi că a avut per- 
fectă dreptate, sunt deja cuprinsă de panică. Ameţită, 
îmi lipesc o palmă de piept, în locul în care simt oxige- 
nul blocându-se și în cealaltă mă proptesc, în special 
când genunchii încep să-mi tremure. Groaza prin care 
am trecut dăţile trecute e nimic în comparaţie cu fiorii 
ce mă străbat acum; am senzaţia că o să mor curând, 
asfixiată. 

lar singurul gând care îmi trece prin minte este 
să-l strig pe el, pe Keith. Atât. În sinea mea, trăiesc cu 
impresia că el e singurul care ar mai putea să mă scape 
de teroarea pe care o experimentez în momentele 
astea. 

— Keith! Keith! 

Aproape îmi înghit limba, în timp ce strig ne- 
încetat, cât mă ţine gura. Speriată, bat cu palmele în 
peretele de sticlă, făcând intenţionat gălăgie, sperând 
că astfel mă va auzi cineva. 

Apoi, aud pași pe treptele din lemn ale pivniţei şi 
o siluetă înaltă şi zveltă apare în fața mea, zgâindu-se 
la mine cu ochii ca safirele. Pentru o clipă, am senzaţia 
că sufăr o halucinație, căci bărbatul tânăr dinaintea 
mea, ce mă privește uluit prin peretele de sticlă, nu are 
cum să fie real. Nu pentru că ar fi unul dintre cei mai 
frumoși bărbaţi pe care i-am văzut vreodată, ci pentru 
că o halucinație ar fi singura explicaţie a prezenţei lui. 

Asta înainte ca totul din jurul meu să se scufunde 
în întuneric, odată cu el. 

Când mă trezesc, aceeași ochi albaștri mă privesc 
curioși şi, pentru o clipă scurtă, am impresia că îi cu- 
nosc. Se uită la mine printre bucle șatene și imediat 
sunt tentată să ridic braţul întins lângă șold și să i le 
feresc din faţă. Oare nu-l deranjează? 

Abia apoi constat că stau întinsă în prezenţa unui 
străin, asta după ce am leșinat jalnic în faţa lui și nici 
nu știu cum sar în capul oaselor, dând startul unei mi- 
grene colosale, ce pornește exact de la ceafă. Pun pariu 
că am un cucui cât un munte de mare. 

— Hei! 

Acesta se repede spre mine, prinzându-mi umă- 
rul în palmă ca să mă oprească din mișcat. 

— Eşti bine acum, mă asigură cu o engleză stâlcită 
și un accent exotic. Nu-ţi fie teamă. 

Mă holbez la el, literalmente. Chiar şi cu dureri de 
cap, îmi dau seama în ce situaţie sunt. Un străin stă în 
genunchi pe podea și încă mă ţine prudent de umeri, 
privindu-mă de parcă se așteaptă să o iau razna și să-l 
mușc, ca şi când aș fi vreo nebună. Sau poate chiar 
sunt! 

— Te cunosc? îl întreb încruntată, făcând abstrac- 
ție de zvâcnitul creierilor mei. 

Pe buzele lui subţiri apare un zâmbet reţinut. 

— Încă nu. Numele meu e Amir. Sunt client al 
Elitei de câţiva ani. Însă tu... Tu cu siguranţă eşti nouă. 

Nouă? 

Cuvântul „client” distruge farmecul ce îl încon- 
joară și mă smulge din amorţeala de după leșin. Nu mai 
sunt confuză în legătură cu el, dar tot sunt deranjată de 
faptul că mâna lui continuă să mă atingă. Probabil își 
dă seama și el de asta după ce arunc o privire scurtă 
asupra degetelor ce îmi strâng umărul, căci și le re- 
trage imediat ca ars. 

Ştiam că astăzi vor veni și, totuși, asta nu explică 
prezenţa lui aici. Suntem în atelierul lui Keith, locul în 
care doar eu am voie să intru și asta cu mici excepții. 
Sunt sigură că, dacă el ar fi aici, nu i-ar plăcea deloc să-l 
găsească pe Amir pe podeaua bârlogului său, în faţa 
mea. 

— Amir, mormăi ca pentru mine. Eşti turc? 

Bărbatul tânăr din fața mea clipeşte mirat. 

— Arab, mai exact. 

Oare de ce nu sunt șocată de faptul că Elita are un 
client arab? 

— Ştii, ăsta e un loc privat. Mă îndoiesc că accesul 
ţi-e permis. 

Vocea Îmi sună nesigură și mă urăsc pentru asta. 
De ce naiba am emoţii în faţa lui? 

— Te-am auzit strigând, replică surprinzător de 
acid, buzele strângându-i-se într-o grimasă. Păreai să 
ai nevoie de ajutor. Ei te-au închis acolo? Așa vă tra- 
tează pe toate sau ăsta e doar un caz izolat? 

Pe toate? Închis? În pofida migrenei mele, cuplez 
repede ce vrea să spună cu asta și ceea ce crede despre 
mine. Bineînţeles că mă consideră una dintre ele; nu 
are niciun motiv pentru care să n-o facă. 

Dar să fiu a naibii dacă ştiu ce să-i spun. Mă holbez 
uluită la el, realmente lipită de spătarul canapelei din 

atelierul lui Keith ca să pun o distanţă între noi. Nu-mi 
place cât de aproape e de mine, chiar dacă nu mai face 
niciun gest care să-mi dea de înţeles că își doreşte să 
mă atingă. 

— Te-ai lovit destul de tare acolo, spune la un 
moment dat, după un minut lung de tăcere stânjeni- 
toare. Ultimul lucru pe care mă așteptam să-l găsesc 
aici a fost o fată într-o cutie, pe punctul de a face un 
atac de panică. 

— Asta pentru că m-am blocat. 

Sprâncenele lui dispar sub marea de bucle casta- 
nii, care îi cad în ochi. 

— Te-ai blocat? întreabă mirat. Nu cred că înţeleg. 

De fapt, nici eu nu înțeleg multe. Poate îi sunt 
recunoscătoare că a apărut într-un moment în care 
aveam cea mai mare nevoie de o salvare, dar n-ar tre- 
bui să stau de vorbă cu el. Keith a fost precis când mi-a 
cerut să nu interacţionez cu niciunul dintre clienţii lui 
și bănuiesc că are un motiv bun pentru asta. Chiar dacă 
Amir nu pare periculos, n-am voie să uit pentru ce e 
aici. 

— Cred că există o confuzie... 

— Mie îmi spui? 

Glasul gros al iubitului meu mă ia pe nepregătite 
și ambii ne întoarcem capetele spre coridor. Keith se 
uită iritat la noi, având braţele strânse la piept și o în- 
cruntătură de toată frumuseţea. Se vede de la o poștă 
că nu-i place deloc ceea ce se întâmplă sub ochii lui. 

— Acesta e un loc în care clienţii nu au voie să 
intre, replică sec, uitându-se fix la Amir. 

Dregându-și glasul, bărbatul se ridică de pe podea 
şi îşi scutură grijuliu bermudele crem, înainte să facă 
un pas spre el. 

— Îmi place să cred că sunt singurul dintre clien- 
ţii tăi, care știe foarte bine care sunt regulile, Levine. 
Nu e prima oară când vin aici. 

— Şi, totuşi, ai încălcat regula de aur, i-o retează 
Keith cu o mină serioasă, rămas în defensivă. 

Regula de aur? Ei bine, aș vrea să pot spune că 
știu despre ce vorbeşte, însă am pierdut numărătoarea 
regulilor impuse de Elită, reguli ce vor ca toată lumea 
să le respecte. E modul lor prin care se asigură că toată 
lumea va rămâne în deplină siguranţă, în special fetele. 

— N-aş fi făcut-o, dacă domnișoara de faţă nu ar 
fi avut nevoie disperată de ajutor, contraatacă Amir, pe 
același ton rece pe care îl folosește și Keith. Vezi tu, am 
găsit-o închisă într-o cușcă. Nu știu ce anume a făcut 
de a meritat o asemenea pedeapsă, dar aș dori ca pe 
viitor să nu mai fiu pus în astfel de situaţii. 

Brunetul se uită scurt la mine, ușor uimit, înainte 
ca pe buzele lui să răsară un zâmbet amuzat. Mă face 
să mă rușinez de boacăna pe care am făcut-o. 

— Cum spuneam, e o confuzie, spune senin. Ellie 
face terapie pentru claustrofobie, ceea ce explică de ce 
anume ai găsit-o într-un spaţiu închis. Credeam că ai 
înţeles în cei cinci ani de când eşti client, că avem mare 
grijă cum tratăm femeile aduse pe insulă. În caz con- 
trar, niciuna nu ar beneficia de luxul pus la dispoziţie. 

Amir încuviințează gânditor din cap, strângân- 
du-și buzele într-o linie dreaptă, cât mai face un pas 
spre iubitul meu. Ceva din atitudinea lui mă pune pe 
gânduri. Nu-mi dau seama dacă asta e o calitate sau un 

defect, însă acesta se crede mai superior față de Keith, 
chiar dacă nu e decât un musafir aici. 

— Şi să înţeleg că, pe lângă luxul pus la dispoziţia 
lor, le trataţi și de fobii? 

Înghit în sec când constat că încearcă dinadins 
să-l enerveze. În mod cert îl ia pe Keith peste picior. 

Maxilarul brunetului se încordează, trădându-i 
iritarea faţă de felul în care e tratat de clientul lui. Mă 
aştept să-i dea replica, însă cum nu o face imediat, 
devin şi mai suspicioasă în legătură cu Amir și cu ceea 
ce reprezintă el. 

Oare despre el vorbea Micha? 

— Nu, răspunde sec. De asta beneficiază doar 
femeia mea. 

Accentul pe care îl pune pe ultimele două cuvinte 
e imposibil de scăpat din vedere. Nu poate să fie mai 
limpede de atât că acesta încearcă să-l informeze pe 
Amir că tocmai a călcat pe teren minat și că nu sunt 
cine crede el. Astfel, se asigură că bărbatul din fața 
noastră, a cărui atitudine e surprinzătoare, pricepe 
mesajul. Sunt a lui şi numai a lui. 

— Atunci, poate ar trebui să ai mai multă grijă 
de iubita ta, Levine, îl sfătuiește Amir tăios, deloc in- 
timidat de răspuns. Nu arăta de parcă terapia asta ar 
funcţiona. Din contră, arăta ca o persoană care ar da 
orice să nu mai treacă prin asta. 

După ce lansează ultimul atac, acesta trece pe 
lângă el și iese din casă relaxat, lăsându-ne singuri. 
Keith se întoarce spre mine, iar sprânceana lui dreaptă 
se arcuiește în semn de întrebare. Pare supărat foc. 

— Pot să știu şi eu ce naiba s-a întâmplat? mă 
întreabă printre dinți. 

— Ușa cuștii s-a blocat și m-am panicat. 

— Şi ce naiba căutai tu în cutie? vrea să știe. Ellie, 
ţi-am cerut clar să nu faci asta fără mine! De ce naiba 
erai acolo?! 

Vocea i se ridică, ajungând să strige la mine. Și nu 
știu dacă e de vină asta sau toată povestea cu Amir, dar 
reușește să mă înfurie într-o clipită. 

— Nu ţipa, Keith! mă răstesc și eu, sărind în 
picioare ca să-l confrunt mai bine. Să nu uităm cine 
a venit cu ideea de a mă închide zilnic într-o cutie de 
sticlă ca să scap de ceva ce mă îndoiesc că o să treacă 
astfel! 

— Eu am venit cu ideea, dar era vorba să o faci cu 
mine, nu singură! 

— Ei bine, te-aș fi așteptat, dacă nu m-ai fi enervat 
astăzi! pufnesc. 

La naiba, am rămas fără argumente împotriva lui! 
Cum naiba aș putea să continui cearta asta, atâta timp 
cât are perfectă dreptate? A fost o idee proastă să intru 
acolo de una singură și o știe și el, la fel de bine cum o 
știu și eu. 

— Mi-ai interzis să merg la petrecerea din seara 
asta, doar pentru că ești un maniac care trăiește cu 
impresia că toată lumea vrea să-ţi fure iubita! Îţi dai 
seama cât de ridicol sună asta, nu? 

— Oare? întreabă înţepător. lubito, nu știu dacă 
ești oarbă sau doar o faci pe proasta, dar deja ai făcut 
impresie şi nici măcar nu te-ai străduit! Nu ai habar ce 
efect poţi avea asupra unui bărbat. 

Îmi dau ironic ochii peste cap. 

— Exagerezi. 

Ofticată, îi întorc spatele și mă așez pe canapea, 
evitând să-l mai privesc. Nu pot spune că îl înţeleg sau 
îi înțeleg teama, când nici măcar nu știu de ce îi este 
frică. 

— Ba nu, Ellie! 

Într-un final, se clinteşte din locul lui şi se apropie 
de mine, pașii săi purtându-l până în dreptul canapelei. 
Se lasă pe vine, așezându-și palmele mari și fierbinţi 
pe picioarele mele goale, apoi mă priveşte serios. 

— De ce ţi-e frică? cutez să-l întreb, făcându-l să 
se încrunte. Ce anume te sperie, de vrei să mă ţii cât 
mai departe? Nu e ca și când aș fugi în lume cu unul 
dintre ei! 

Keith face o grimasă urâtă, arătând de parcă l-aș fi 
lovit peste față cu replica asta. Abia apoi înţeleg. Chiar 
se teme să nu cumva să fug în lume cu unul dintre ei. 

— Nu-mi vine să cred! zbier, pe jumătate amuzată 
şi pe jumătate nervoasă. Tu chiar vorbeşti serios? Într- 
adevăr trăieşti cu impresia că aș face-o? 

— În tine am încredere, replică posac. În ei nu 
am. Din momentul în care te vor vedea, vor face tot 
posibilul să te aibă. Nu vor ţine cont că ești a mea. Crezi 
că blestematul de Amir se va lăsa păgubaș? 

Aș vrea să-l întreb ce legătură are Amir cu asta, 
dar n-o fac. Am senzaţia că aș arunca paie pe foc. A stat 
doar cinci minute prin preajma mea și văd, practic, 
cum toată siguranţa lui Keith se clatină din temelii. 

— Şi nu doar că vor face tot posibilul să te aibă, ci 
vor face și tot posibilul să te convingă că asta ar fi cel 
mai bine pentru tine. Se vor folosi de mine ca să ajungă 
la tine. 

— De ce? 


— 137 — 


LEXI B. NEWMAN 


Devin tot mai convinsă că nu mai gândește coe- 
rent. Tot ce îi iese pe gură acum sună cu vorbele unui 
om paranoic. 

— Pentru că mă cunosc, răspunde prompt. Şi știu 
tot ce e mai rău despre mine. 

Clar e paranoic! 

— Am văzut deja părțile tale rele, îl informez, 
aplecându-mă în faţă ca să-i cuprind chipul între 
palme. Am făcut cunoștință cu ele și, mai mult de atât, 
le-am acceptat. Nu există nimic nou din ceea ce ar 
putea să-mi spună sau să-mi arate despre tine, pentru 
că ştiu totul. Așadar... 

— Așadar, rămân în dormitor în seara asta, mi-o 
trântește hotărât. 

Șocată, rămâi cu mâinile în aer când se ridică și își 
îndreaptă spatele, pregătindu-se de plecare. Incredibil! 
Tot discursul meu, cu care am încercat să-l conving că e 
o prostie să îmi interzică participarea la fiestă, se duce 
pe apa sâmbetei chiar sub ochii mei. Până la urmă, 
Keith nu e un bărbat pe care să-l prostești atât de ușor. 

— Să ţi-o trag! bolborosesc ofticată, cât el rânjeşte 
obraznic. 

— Ai grijă ce îţi dorești, iubito! S-ar putea să te 
las! 


Nici când vine seara nu reușesc să mă calmez. Din 
vârful patului îl urmăresc pe Keith cum își aranjează 
reverul sacoului în oglinda de podea, făcând abstracţie 
de pufniturile pe care le scot special ca să-i atrag aten- 
ţia. Toată treaba asta încă mi se pare absurdă. 

— Nu e corect! replic cu maxilarul încleștat. 
Angel are voie să fie prezentă, iar eu nu, chiar dacă se 

presupune că suntem în aceeași situație. Ce înseamnă 
asta? 

— Înseamnă că Ryder e un prostănac, mai ales 
dacă trăiește cu impresia că iubita lui o să scape ne- 
curtată de cei mai influenţi oameni ai lumii. 

— Ei bine, Amir nu mi s-a părut că ar fi unul din- 
tre cei mai influenţi oameni ai lumii, în ciuda atitudinii 
sale de cocoș. 

Oftează. 

— Depinde, mormăie. Tu crezi că șeicii sunt oa- 
meni influenţi sau nu? 

Șeici? Îşi bate joc de mine! 

— Amir e un șeic? Are măcar optsprezece ani? 
întreb batjocoritor. 

— În pofida glumelor tale nesărate, tot nu o să 
mergi la petrecere, Ellie! 

Fir-ar! 

— Bineînţeles, zâmbesc. Pentru că ţi-e teamă să 
nu cumva să îmi fure vreun șeic inima! 

Mârâind nervos, Keith se întoarce cu faţa spre 
mine, în toată splendoarea lui. Poartă un costum 
scump, croit pe talie, în care arată numai bun de mân- 
cat. Cu frișcă! 

— Nu e amuzant, Ellie! mă dojenește. Poate tu nu 
știi, dar eu am fost martor. Amir ne este client de cinci 
ani şi, chiar dacă a văzut până acum sute de fete, nu s-a 
uitat la niciuna așa cum s-a uitat la tine. 

— Aşa, și? întreb nonșalant, deloc impresionată 
de argumentele lui. 

Nu-mi pasă câtuși de puţin de ceea ce își dorește 
Amir sau oricare altul, în afară de cel din faţa mea. 
Doar că el pare să fi uitat asta. 

— Şi nu o să-i permit nici în ruptul capului să se 
apropie de tine, nici măcar să te salute! 

— Eşti nebun, i-o trântesc sec. 

— Nu-mi pasă, mi-o trântește și el. 

La naiba! Îmi vine tot mai greu să port lupta asta 
cu el, mai ales când nu e dispus să facă compromisuri. 

Zâmbind, se așază pe marginea patului și îmi 
cuprinde glezna între degete, înainte să mă tragă din- 
tr-odată spre el. Cu cealaltă îmi prinde ceafa și curând 
ajung să îi simt respirația mentolată pe obraji. 

Miroase demenţial, la fel cum arată. Prin urmare, 
cum ar putea să creadă că l-aș lăsa în favoarea altuia, 
când mie îmi tremură sufletul de fiecare dată când e 
lângă mine? Trebuie să fie complet nebun să trăiască 
cu gândul că m-aș mai putea oferi altcuiva, după ce am 
fost a lui. 

O să fiu veșnic a lui. 

— Nu o să te împart cu nimeni, niciodată, îmi 
spune hotărât, strângându-mă lângă el și privindu-mă 
fix în ochi. Nici măcar astfel. În plus, este vorba doar 
despre seara asta. Încearcă să nu mă sfidezi. 

Strâng din dinţi de iritare, dar încuviinţez din cap 
în semn că am înţeles și primesc un sărut pentru asta, 
înainte să se ridice şi să părăsească dormitorul ca s-o 
facă pe gazda. Bineînţeles, n-are nici cea mai mică idee 
că n-am de gând să rămân aici, aşa cum mi-a cerut, ci 
să-l sfidez mai tare decât am făcut-o vreodată. 

Îi arăt eu lui! 

La doar câteva secunde de la plecarea sa, ies din 
dormitor și străbat coridorul pe vârfuri, rugându-mă 
în gând să nu dau nas în nas cu nimeni care să mă 
pârască. Planul meu e acela de a vedea cu ochii mei 

uimirea prin care sigur va trece, când va realiza că nu 
mă poate dresa şi nici stăpâni. 

În orice caz, era de aşteptat să fac asta. Îmi place 
la nebunie să-l provoc. Am făcut-o de la bun început 
și nu o să mă opresc acum, ţinând cont că pedepsele 
lui nu mai sunt ce au fost. Aș fi complet idioată să nu 
profit de slăbiciunea sa față de mine și să-i demonstrez 
că, într-adevăr, sunt sufletul lui pereche. 

Dar nu am atât noroc. Nici nu ajung la scări, că şi 
simt o mână așezându-mi-se pe umăr și făcându-mă să 
înlemnesc. Oare cum mă așteptam să nu fiu prinsă în 
flagrant, când e o petrecere jos? 

— Unde crezi că mergi? 

Ofticată, mă întorc cu fața spre Trent și pufnesc. 
Dorinţa de a-l pocni e imensă și cu greu mi-o reprim. 
Nu doar că mi-a făcutinima să sară din piept de spaimă, 
ci mi-a și distrus toate planurile. 

Cu toate astea, observ cât de bine arată în costum. 
Parcă a fugit de la nuntă. 

— Arăți... spectaculos. 

— Nu pot spune același lucru despre tine, replică 
nonșalant. 

Au! 

Mă uit la mine și înţeleg la ce se referă. Nu sunt 
îmbrăcată ca pentru petrecere, ci ca pentru o seară 
de petrecut în pat, cu un bol de popcorn în braţe și 
telecomanda alături. 

— Dacă ai de gând să-i provoci lui Keith o criză 
de nervi, măcar fă-o când ești îmbrăcată mai bine, mă 
sfătuieşte. Nu știu de unde naiba ai scos pantalonii ăia, 
dar sunt ai dracului de urâţi! 

Ei, fir-ar să fie! 

— Cine te-a făcut pe tine poliţia modei? 

Trent surâde. 

— Ştii, dacă ţi-ai mai scoate din când în când 
capul din patul lui Keith, ai afla că mă ocup cu asta, 
păpușă. Scapă de pantaloni! Sunt sigur că găsești în 
șifonier lucruri mai... acceptabile decât atât. 

Și eu sunt sigură de asta, dar acum nu e vorba 
despre pantalonii mei, cei care îl deranjează pe Trent 
mai mult decât ar trebui. 

— O să mă spui lui Keith? îl întreb curioasă, 
strângându-mi braţele la piept, bosumflată. 

— Că te-am prins când voiai să o ștergi? rânjește. 
Voi încerca să-mi ţin gura. Nu de alta, dar pe insula asta 
se află oameni importanţi, care mă îndoiesc că vor să 
asiste la o criză de nervi de-a lui. O să mă prefac că nu 
v-am văzut, nici pe tine și nici pe pantalonii tăi hidoși. 

Apoi pleacă, trecând pe lângă mine ca și când 
nimic nu s-ar fi întâmplat. Însă, chiar dacă mi-a promis 
că nu-i va spune lui Keith despre tentativa mea de 
evadare, întâlnirea cu el mă face să mă răzgândesc şi 
să apelez la planul B, pe care îl inventez pe loc. 

E simplu. După o jumătate de oră în care fac tot 
posibilul să arăt la rândul meu, spectaculos, cobor la 
parter purtând una dintre puţinele rochii negre, de 
seară, cu spatele gol și fără mâneci, ce se mulează pe 
șoldurile mele deranjant de perfect. 

Acum sunt convinsă; nu o să facă o criză de nervi, 
ci direct infarct. 

Observ din pragul ușii cât s-a străduit personalul 
ca seara asta să fie specială. Terasa din spate e de vis. 
Torţe din bambus luminează porțiunea de lângă pis- 
cina cu apă limpede și un adevărat bar a fost montat în 

apropiere, ca să fie la îndemână. Lângă el, fetele sunt 
aliniate, îmbrăcate în rochii albe, ca niște zeițe grecești. 
E realmente imposibil să nu le văd expresiile înțepate 
de pe feţe, mai ales că în faţa lor stau trei bărbaţi necu- 
noscuți, toţi cu alură de oameni putred de bogaţi. 

Ei bine, am de gând să le distrug seara! 

De îndată ce îl zăresc pe Keith, picioarele încăl- 
tate în sandale elegante, cu toc, mă duc singure spre 
el. Totodată, fac abstracţie de privirea dușmănoasă pe 
care mi-o aruncă Micha și de nedumerirea de pe chipu- 
rile bărbaţilor trecuţi de treizeci de ani, dar în special 
fac abstracţie de consternarea de pe faţa lui Drew - ce 
mă înjunghie telepatic din dreptul piscinei. Singurul, 
dintre toţi, care nu mă observă apropiindu-mă e însuși 
Keith, care e prea ocupat să poarte o discuţie cu Amir, 
chiar dacă arabul mă dezbracă din priviri într-un mod 
de-a dreptul indiscret. 

Abia când mă apropii, aud că iubitul meu maniac, 
ce e întors cu spatele la mine, vorbeşte pe limba ma- 
ternă a lui Amir, cu o uşurinţă care aproape mă face să 
mă îndoiesc de originile sale. Sunt atât de surprinsă de 
asta, încât mă opresc la un pas distanţă și replic fără să 
gândesc: 

— Nu ştiam că vorbeşti arabă! 

Viteza cu care capul lui se întoarce spre mine 
sigur îi aduce o ameţeală zdravănă, iar șocul i se citește 
limpede în ochii ca jadul. Însă nu mă las. Chiar dacă 
uluirea de pe fața lui spune precis că n-am ce căuta aici 
și că s-ar putea s-o păţesc pentru asta, e târziu să mai 
bat în retragere. 

— Ellie, ce naiba... 

Se oprește din vorbit când mâna mi-e luată de 
lângă corp și ridicată spre buzele lui Amir, înainte să 
fie sărutată galant, chiar sub privirea lui turbată. 

Pe asta n-am prevăzut-o! Şi nu doar că n-am pre- 
văzut-o, dar mă surprinde atât de tare, încât nu mai 
sunt în stare să mă mișc. Trebuie să recunosc că dă 
dovadă de un tupeu extraordinar. Cred că e singurul 
de pe plaja asta care ar putea să facă așa ceva în fața 
unui om care nu e cunoscut pentru răbdarea lui. 

La cum arată Keith acum, chiar e pe cale să facă 
un infarct adevărat. 

— Elena, mă bucur să te revăd. 

Șeicul își îndreaptă spatele și îmi strânge degetele 
mai tare, refuzând să-mi dea drumul mâinii. Ochii lui 
albaștri strălucesc într-un mod ciudat. 

În ce m-am băgat? 

— Ăă... nu ştiu ce să spun, mărturisesc stânjenită. 

Tensiunea pe care Keith o emană prin toți porii 
mă readuc cu picioarele pe pământ și îmi smulg delicat 
mâna din strânsoarea lui Amir. 

— În afară că atingerile sunt nepermise, replică 
brunetul printre dinţi, simţitor de încordat. 

Amir își drege zgomotos glasul. 

— Îmi cer scuze. Doar voiam să-mi manifest plă- 
cerea pe care o trăiesc prin faptul că te revăd, Elena. 
Levine mi-a spus că nu te simţi bine și că nu o să parti- 
cipi la fiesta din seara asta. 

Pun pariu că așa i-a spus. 

— Acum mă simt puţin mai bine, blufez. 

— Nu pentru mult timp, bombăne Keith, mascând 
cuvintele printr-o tuse neconvingătoare. 

Mâna i se așază pe talia mea și mă trage lângă el, 
lipindu-mă de trupul lui încins de nervi. 

— Scuză-ne puţin. Trebuie să vorbesc ceva cu 
logodnica mea, în privat. 

Șeicul încuviinţează incert din cap, înainte ca bru- 
netul să mă tragă departe de el, asta înainte ca măcar 

să realizez ce se întâmplă. Când mă dezmeticesc, sunt 
deja în livingul vilei, în faţa unui bărbat al dracului de 
furios, ai cărui ochi sunt peste tot. 

— Dumnezeule, cum arăţi! geme. 

Mă cuprinde grăbit în braţe și mă trage mai 
aproape, până când fruntea lui se lipeşte de a mea. 

— Aş fi fost dezamăgită să nu observi, odată ce 
m-am aranjat pentru tine, îi spun calmă, trecându-mi 
palmele peste pieptul lui. 

— M-ai sfidat, constată apoi, frecându-și nasul de 
obrazul meu. 

— Şi tu m-ai provocat. 

— Atunci, nu rămâne de făcut decât un singur 
lucru. 

Îmi trag capul înapoi, cât să-l pot privi în ochi. 

— Ce anume? 

— Să te gândești rapid la un motiv pentru care să 
nu te duc înapoi afară, să te culc peste bar și să te bat 
cu cureaua în faţa tuturor! 

Surâd scurt. Aş minţi dacă aș spune că nu mă 
așteptam la o reacţie ca asta. E Keith, până la urmă, 
și îi ador părţile întunecate, așa cum le iubesc pe cele 
bune. 

— Nu am nevoie de unul, mărturisesc senină, 
agăţându-mi braţele de gâtul lui. Pentru că nu o vei 
face, orice aş spune. 

— De ce? 

— Pentru că sunt sufletul tău pereche. Şi cum sunt 
sufletul tău pereche, înseamnă că și tu mi-ai acceptat 
latura rea, așa cum am acceptat-o eu pe a ta. Așa că, zic 
să fim întunecaţi amândoi! 


— 145 — 


Capitolul 51 


— Keith. 

De îndată ce îi aud vocea, fiori de neplăcere mă 
străbat din cap până în picioare. Aș vrea să pot spune 
că m-am obișnuit deja cu el și cu emoţiile pe care mi 
le stârnește, dar nici pe departe. Nu cred că o să vină 
vreodată ziua în care să îl plac pe Drew câtuși de puţin. 

Ochii lui Keith devin curioși, imediat ce îmi simte 
sub palme tremurul, apoi surâde. Pe el, unul, pare să-l 
distreze ranchiuna pe care o port unchiului său. 

— Empatizează cu dușmanul, iubito! mă ia peste 
picior. 

— Nici moartă. 

Ne întoarcem amândoi spre ușa terasei, în pragul 
căreia se află. Drew a ales să poarte în seara asta unul 
dintre costumele lui elegante, ca să fie în ton cu restul. 
Urăsc cât seamănă Keith cu el. 

— Ce faceţi aici? ne întreabă posac. Rataţi petre- 
cerea. 

— Doar petrec timp de calitate cu logodnica mea, 
răspunde iubitul meu, senin. Sau ar trebui să-ţi cer 
voie? 

Nici nu poate fi mai evident că relaţia lor nu mai 
e aceeași. Pe lângă tensiunea ce plutește între ei ca o 
pătură de ceaţă, privirile tăioase pe care și le aruncă 
reciproc sunt dovada clară că au o problemă, una mare. 

— Să nu vorbim despre asta acum, îi cere Drew, 
ofticat, făcând un pas înăuntru. Eşti gazdă în seara 
asta. Ar trebui să fii acolo și să-ţi întâmpini clienţii, să 

te asiguri că totul decurge perfect. Nu poţi lăsa totul pe 
seama prietenilor tăi. 

Îmi arcuiesc delicat sprâncenele, având senzaţia 
că Drew încearcă să-i transmită ceva și că discuţia asta 
nu e ceea ce pare a fi. 

— Sau nu-ți mai pasă? 

Mâna lui Keith trece pe spatele meu și se oprește 
pe șold, înainte să mă tragă cu o idee mai aproape. 
Nu-mi dau seama ce vrea bărbatul din fața noastră 
să afle de la el, însă e cert că ultima întrebare pe care 
i-o pune îl irită într-o oarecare măsură. Când îmi ridic 
ochii spre chipul lui, maxilarul i se încordează, iar 
privirea nu-l mai părăseşte pe Drew nici măcar pentru 
o clipă. Se uită la el ameninţător, ca și când ar încerca 
să-i spună un „vezi că sari calul”. 

— E afacerea mea, aşa că nu e treaba ta dacă îmi 
mai pasă de ea sau nu, replică într-un final, vorbind 
mai mult printre dinţi, decât relaxat. 

Acum îmi dau seama unde vrea Drew să ajungă 
cu asta. Nu sunt singura care a observat o schimbare, 
cât de mică, în atitudinea lui Keith față de ceea ce se 
întâmplă în jurul lui. Chiar dacă mai este doar puţin 
până la deschiderea oficială a sezonului, nu pare să-l 
mai intereseze la fel de mult dacă clienţii lui vor fi mul- 
țumiţi de ceea ce vor găsi sau nu. În pofida faptului că 
săptămâna asta a făcut eforturi ca totul să fie perfect 
când aveau să vină primii musafiri, dezinteresul lui e 
limpede. 

Ceva s-a schimbat. Nu știu, însă, ce anume. 

— Eu doar vreau să mă asigur că nu faci vreo 
gafă tocmai acum, Keith, îi spune Drew, nemulțumit, 
apropiindu-se de noi cu încă un pas. 

Postura lui devine rigidă, nesigură. Parcă s-ar 
teme să se apropie și mai mult de el. 

— Mai este puţin până când vor veni şi ceilalți. Mă 
îndoiesc că vrei să stârnești un scandal doar pentru că 
acum nu gândești limpede. 

— Ce vrei să spui cu asta? îl întreabă Keith, ner- 
vos, chicotind fără amuzament. Că Ellie mă distrage de 
la adevărata îndatorire? Drew, cred că ești destul de 
matur încât să o spui fără ocolișuri. Spune-mi în faţă că 
te deranjează ideea că prefer să fiu aici, în living, cu ea, 
decât să pup în fund niște străini, în curte. 

Ochii lui Drew se fac mari, ca şi când nu i-ar veni 
să creadă că ăsta e răspunsul pe care îl primește. Acum 
e și mai limpede că lui Keith nu-i mai pasă chiar deloc 
de ceea ce se întâmplă afară. lar lui Drew nu-i convine 
asta. 

— Haide! îl provoacă. Spune-o! Știu că abia aş- 
tepţi să-mi oferi niște lecții de morală, mai ales când 
ai făcut la rândul tău aceleași greșeli și ştim amândoi 
cum s-a terminat. 

— Să nu vorbim despre greșelile mele acum, 
replică acesta, enervat. Să nu uităm motivul pentru 
care mă aflu pe insula asta. Doar mă asigur că nu te 
abați de la treaba ta și că duci totul la bun sfârșit, fără 
complicaţii inutile! Fetița asta te distrage! 

Drew flutură din mână spre mine, făcându-mă 
să oftez. Ei bine, chiar mă întrebam când o să înceapă 
să arate cu degetul. Are neapărat nevoie să dea vina 
pe cineva, ca să nu ajungă la concluzia că nepotul lui 
se abate singur de la plan. Se încăpățânează să nu 
realizeze că priorităţile lui Keith s-au schimbat. Asta 
ar fi lovitura sa de graţie. Ar dovedi că temerile lui, în 
privinţa mea, au fost fondate. 

Într-adevăr, am influenţă asupra lui Keith. 

— Şi nu-mi poţi spune că nu e adevărat, pentru că 
se observă cu ochiul liber! își continuă Drew tirada, su- 
părat. Ţi-ai uitat îndatoririle! Ai lăsat în baza altcuiva 
ceea ce ar fi trebuit să fie treaba ta! 

Pe buzele iubitului meu răsare un zâmbet obraz- 
nic. Știu dinainte s-o rostească, că urmează să spună 
ceva care să-i taie lui Drew întregul elan. 

— Treaba mea este Ellie și nimic altceva. 

Mă uit uluită la el, simțind cum inima îmi crește 
în piept de o emoție bine cunoscută. Sunt flatată că un 
bărbat ca el spune asta cu voce tare, dar sunt şi mai 
flatată că o spune în faţa lui. 

— Şi dacă nu-ţi place ce vezi, n-ai decât să te 
întorci de unde ai venit. Cu ocazia asta, poate îi spui şi 
tatălui meu că am crescut și că acum sunt prea mare ca 
să mai fiu ţinut sub supraveghere. 

Drew face o grimasă de nemulțumire, privindu-și 
nepotul într-un fel în care nu l-a mai privit niciodată în 
fața mea. E limpede că nu-i face plăcere ce aude. 

— Nu credeam că o să apuc vreodată ziua în care 
să-ți spun asta, Keith, dar... Eşti o dezamăgire, băiete! 

Faţa iubitului meu rămâne neclintită, împietrită 
într-o expresie rece și distantă. 

— Nu te preface surprins, Drew, i-o trântește sec. 
Am cu cine semăna! 

Atât îi mai spune. Apoi își mută mâna așezată la 
baza spatelui meu și își strecoară degetele printre ale 
mele, urmând să mă conducă afară din vilă. 

În curte, petrecerea e în toi, dacă pot spune aşa. 
La ce atmosferă tensionată este, aş crede că e un 
priveghi, nu o fiesta. Cele șase fete pentru care patru 
bărbați frumoși și extrem de bogaţi au venit de la mare 

distanţă, special să le cunoască, au rămas neclintite 
lângă bar, încercând din răsputeri să evite orice contact 
cu vreunul dintre ei. Deşi, cei trei bărbaţi aflați în fața 
lor fac tot posibilul să se angajeze într-o conversaţie 
cu ele, niciuna nu dă dovadă de o atitudine mai puţin 
respingătoare. Şi chiar aş vrea să îmi spun mie în gând 
că au noroc cu prezenţa constantă a paznicilor care 
sunt acolo să se asigure că niciunul nu le atinge, dar mă 
îndoiesc că ele se simt măcar pe jumătate norocoase. 

E o imagine neașteptat de greu de îndurat și încep 
să regret rapid că am coborât. Credeam că o să reușesc 
să mă detașez de ele, însă acum realizez că îmi pare 
rău chiar și pentru Vicky, cu toate că, odată, a încercat 
să mă omoare. 

Dar nici băieţii nu par mai relaxaţi în seara asta. 
E pentru prima oară când îl văd pe Micha atât de 
abătut, încât nu-și mai lasă paharul de la gură. Retras 
într-un colț al barului din dreptul piscinei, urmărește 
vaga interacțiune între clienţi şi „marfă' cu o expresie 
înfumurată, pe care nu o schimbă nici când ajungem în 
dreptul lui. 

— Te simţi bine, amice? îl întreabă Keith, nedu- 
merit. Ai de gând să te îmbeţi? 

Fără să se întoarcă spre noi, rostește cu paharul 
în dreptul gurii: 

— Mă simt minunat. 

Bineînţeles că nu e deloc convingător. Numai un 
idiot ar crede pe cuvânt că se simte în largul lui, cel 
puţin. Sigur ceva nu-i dă pace. 

Keith se uită confuz la mine, însă nu știu mai 
multe decât știe el. Nu-mi pot da seama care e motivul 
pentru care întreaga atitudine prietenoasă a lui Micha 
s-a schimbat drastic. Parcă nu mai e el. 

Oftând, blondul se întoarce cu faţa spre noi, pri- 
vindu-l pe Keith cu amărăciune. 

— Amice, cred că a venit timpul să-ţi spun că, 
după ce sezonul se va încheia, mă retrag. N-ai decât să 
continui s-o faci fără mine, dar eu am terminat. 

— Nu poţi spune că nu te-am atenţionat de o 
grămadă de ori, Micha, îi răspunde acesta, surescitat. 
Regulile au fost făcute special pentru a evita astfel de 
întâmplări. 

— Despre ce vorbiţi? îi întreb încruntată. 

— Despre Roxette, evident, îmi spune brunetul, 
tăios. În ciuda avertismentelor mele, a lăsat-o să-i 
intre pe sub piele. 

Uimită, o caut cu privirea pe blonda în cauză și 
o găsesc uitându-se la noi cu coada ochiului, ţinând 
strâns în mâini un pahar de cocktail. Mai exact, privirea 
ei e fixată numai și numai pe Micha și înțeleg. Chipul 
său exprimă ceea ce aștepta de la el. 

Voia s-o salveze. Voia ca el să facă ceea ce Ryder a 
făcut pentru Angel, să o revendice. Asta ar fi scăpat-o 
de poziţia în care se află acum. 

lar Micha cu siguranţă ar fi făcut-o, dacă nu i-ar fi 
fost loial lui Keith. 

— Te-ai supus singur la asta, îi spune brunetul, 
cu o mină serioasă. Puteai să eviţi astfel de incidente, 
dacă ai fi ales diferit în momentul în care v-am spus 
tuturor ceea ce i-am spus și lui Ryder. Așa că, nu e cazul 
ca acum să arunci cu acuze, Micha. Dacă într-adevăr o 
voiai, era a ta acum! 

Chiar aşa, de ce n-a făcut-o? Dacă are sentimente 
pentru ea, de ce n-a salvat-o? Keith i-a oferit o portiţă 
de scăpare, chiar dacă a fost pentru câteva momente. 

Ar fi trebuit să profite de ea, așa cum a făcut-o Ryder în 
privinţa lui Angel. 

— Şi să vă expun pe toţi, inclusiv pe mine? con- 
traatacă Micha, cu maxilarul încordat și ochi scăpără- 
tori. Spre deosebire de Ryder, eu nu pot s-o fac. Nu pot 
să risc pentru că nu am încredere în ea. Nu am încre- 
dere că nu o să ne trădeze încă din primul moment în 
care ar realiza că e liberă. Spre deosebire de el și de 
tine, eu nu pot să-mi pun întreaga viaţă în mâinile unei 
fete pe care am cunoscut-o doar cu trei luni în urmă. 

Ei bine, acum am aflat şi motivul pentru care n-a 
făcut-o: îi este teamă. Nu o cunosc pe Roxette bine, dar 
cred că ar fi putut să-i divulge pe toţi, odată ce ar fi 
prins ocazia. Lucrul ăsta e valabil în cazul tuturor fe- 
telor, inclusiv al meu sau al lui Angel. Keith și Ryder au 
riscat. Şi-au pus vieţile în mâinile noastre, la propriu. 

— De aceea mă aștept să înţelegi de ce vreau să 
mă retrag, continuă, expresia lui fiind una serioasă și 
tonul fiindu-i grav și hotărât. Nu vreau ca asta să se mai 
întâmple. Nu vreau să mai fiu vreodată nevoit să aleg 
între Elită și ceea ce-mi doresc, pentru că mereu vă voi 
fi loial vouă și, totuşi, voi fi privit ca pe un trădător. 

— Fără atingeri! 

Vocea impunătoare a lui Jordan ne distrage de la 
discuţie și toţi trei ne întoarcem capetele spre locul în 
care incidentul are loc. Roxette e ţinută de mână de 
unul dintre clienţi, asta înainte ca paznicul fioros să 
intervină, să o prindă pe blondă de braţ și să o tragă 
departe de cel care a uitat regula de aur. Mișcarea lui îl 
face pe cel cu trăsături interesante să-și ridice palmele 
în semn de predare și să arunce cu scuze atât spre 
Jordan, cât și spre Roxette. 

Tot incidentul aduce pe chipul lui Micha o cris- 
pare nervoasă. Nici nu vreau să știu ce e în mintea 
lui acum, deşi expresia sa e a naibii de grăitoare. Și, 
înainte ca unul dintre noi să apuce să mai spună ceva, 
își dă paharul peste cap şi pleacă pe neașteptate, în- 
dreptându-se hotărât spre intrarea în vilă. 

Enervat, Keith îmi eliberează mâna ca să o treacă 
pe a lui peste față, apoi se uită la mine curios. 

— Şi tu crezi că sunt băiatul rău din poveste? 

Clatin din cap, buimacă. Ăsta e ultimul lucru pe 
care credeam că o să-l întrebe, căci nu văd legătura. 

— Aşa te consideră Micha? vreau să știu. 

— Mereu a fost de părere că încerc să mă mint de 
unul singur, doar ca să am o impresie mai bună despre 
mine însumi, mărturisește. Că, ceea ce facem noi este 
doar trafic de persoane, împachetat într-o explicaţie 
care să îndulcească termenul. Tu ce părere ai despre 
asta? 

Ei bine, nu credeam că are nevoie de părerea 
mea. Sunt oarecum surprinsă că vrea să o audă tocmai 
acum, în al doisprezecelea ceas. 

Însă văd în asta prilejul potrivit în care să fiu pe 
deplin sinceră cu el și nu doar pentru că îmi lasă ocazia 
să fiu, ci pentru că, undeva în mintea mea, încep să cred 
că o să înţeleagă de data asta. 

— Vrei să te mint? întreb moale, zâmbind cu 
reţinere. 

— Nu, răspunde serios. Vreau să-mi spui exact ce 
crezi. 

— Cred că nu există cu adevărat termenul „mi- 
rese”. Cred că le spui așa, pentru că nu vrei să accepţi 
faptul că ești atât de rău pe cât te consideră unii. Și 

mai cred şi că alergi să faci mândru pe cineva care nu 
merită. 

Keith izbucnește în râs, sprijinindu-se de margi- 
nea barului. 

— Au! exclamă amuzat. Tu chiar știi să fii nemi- 
loasă! 

— Tu ai vrut neapărat părerea mea sinceră! puf- 
nesc. Acum e rândul tău. 

Își arcuieşte ambele sprâncene, oprindu-se din 
râs, dar încă păstrând un zâmbet distrat pe buze. 

— Ce vrei să spui? Cu ce ar trebui să fiu eu sincer? 

— Cu ceea ce vrei cu adevărat. 

Barmanul pune pe bar două pahare de șampanie, 
iar Keith îmi întinde unul, rânjetul său risipindu-se ca 
prin farmec. Arată ca un om al cărui punct slab a fost 
atins. 

— Crezi că fac asta ca să-mi fac mândru tatăl? 

— Ce alt motiv ai avea? 

Sorb din băutura efervescentă, uitându-mă la el 
pe deasupra paharului. 

— Te-ai gândit că poate fac asta pentru că nu sunt 
un băiat bun? 

Asta e cert. Nu e un băiat bun. Nici nu avea cum să 
fie, până la urmă. 

— Nu-mi pasă de ele, Ellie. 

— Vrei să spui că nu te-ai gândit niciodată la ce se 
va întâmpla cu ele, de îndată ce părăsesc insula asta? 
Dacă urmează să aibă o viață bună, așa cum tot spui, 
sau un iad? 

— Nu, replică scurt. 

Deși niciun mușchi de pe chipul lui nu se clintește 
când îmi răspunde, ceva din glas îl trădează. 

— Mă minţi, constat cu voce tare. Ideea era să fim 
sinceri. 

— De ce mi-ar păsa? mă întreabă. 

— Pentru că, dacă se întâmplă ceva rău cu ele, ar fi 
doar vina ta. Şi nu-ţi place să fii băiatul rău din poveste, 
indiferent cât te-ai strădui. Văd asta acum. Dacă ai fi 
fost cel puţin la fel de rău pe cât vrei să pari, nu l-ai fi 
lăsat pe Ryder să fie cu Angel și nici nu ţi-ar fi părut rău 
pentru Micha. Ba mai mult, nu m-ai fi lăsat niciodată să 
ies din Eden, pentru că n-ai fi fost niciodată capabil să 
te îndrăgostești de mine. 

Vizibil iritat de ceea ce îi spun, Keith înșfacă 
paharul lui cu șampanie și îl dă peste cap din câteva 
înghiţituri, înainte să întrebe încordat: 

— Unde vrei să ajungi cu asta, Ellie? 

— Eu cred că ţi-ai dori să le dai drumul. Să le laşi 
să plece. Doar că ţi-e teamă că e târziu pentru asta. 

Surâde. 

— Teamă? Glumești! 

— Atunci, fă-o! îl provoc. Scutește-le de chinul 
prin care trec acum. Dacă spui că nu faci asta ca să-i 
demonstrezi ceva tatălui tău și nici nu ţi-e teamă de 
faptul că fetele s-ar putea să te deteste prea mult ca să 
fii în continuare în siguranţă, atunci dă-le drumul! 

Acesta trântește paharul cu picior, acum gol, pe 
marginea barului, uitându-se acid la mine. 

— Nu. Ar fi trebuit să-mi ceri asta acum multă 
vreme, Ellie. Poate aș fi făcut-o pentru tine. Însă acum, 
singurul lucru de care îmi pasă cu adevărat este ca tu 
să nu mă detești. Atât. 

Se apropie de mine și îşi ridică mâna ca să-și 
treacă degetele reci peste obrazul meu fierbinte, pri- 
vindu-mă de sus, cu blândeţe. 

— Oricât mă flatezi cu încrederea pe care mi-o 
porți, Elena, poate nu sunt atât de bun pe cât mă con- 
sideri. Pentru că nu, nu le-aș fi dat niciodată drumul 
pentru că mă mustră conștiința, ci pentru că te mustră 
pe tine. Ti-am spus de la început că nu e o idee bună să 
te ataşezi. Acum, n-ai decât să te conformezi! 

Rămân nemișcată, ușor dezamăgită de eșecul 
meu. Abia acum realizez că aveam speranţe, că speram 
că o să-l conving să renunţe. Și nu mai găsesc puterea 
de a mă uita la el când se apleacă să-mi sărute obrazul. 

Asta păţesc când îmi pasă și de altcineva, în afară 
de mine. 

Îl simt plecând, dar nu mă întorc să-l urmăresc 
sau să-l urmez. 

Să mă conformez? Are dreptate, mi-a spus că e o 
idee proastă să mă atașez, însă am făcut-o. Nu pentru 
că am vrut, ci pentru că nu m-am putut abţine. Micha 
nu e singurul căruia i s-a strecurat pe sub piele cineva 
și nu e singurul care se simte de rahat. 

Dar, spre deosebire de el, eu n-am de gând să 
renunţ. Am văzut în Keith o schimbare și acum sunt 
sigură că, dacă insist și continui să sap în întunecimea 
lui, o să ajung la lumină... într-un final... 

Apoi ochii aceia mari și umezi, care mă privesc 
tulburător din partea cealaltă a barului, nu o să se 
mai uite la mine de parcă aș fi putut face ceva și n-am 
făcut-o. 

Petrecerea asta e oribilă! Și nu doar pentru că 
mi-au amorţit picioarele în sandalele astea sau pentru 
că iubitul meu m-a lăsat cu ochii în soare. Nimeni nu 
pare să se distreze cu adevărat, în afară de cei trei per- 
verşi veniți din colțuri diferite ale lumii și ai căror ochi 
strălucesc dubios. Văd pe fețele lor cum se gândesc cât 
sunt dispuși să plătească pentru ele. Nici măcar tona 
de șampanie pe care am băut-o nu mă ajută să nu ob- 
serv modul în care aceştia le studiază, parcă încercând 
să le descopere toate defectele încă din prima seară. 
Se vede de la o poştă cât de mult vor ca fata pe care o 
aleg să fie perfectă din toate punctele de vedere, ca o 
păpușă Barbie în ediţie limitată. 

lar seara mea devine și mai proastă când îmi dau 
seama că Amir nu o să renunţe ușor, mai ales când îl 
observ cu coada ochiului venind spre mine. Nu apuc 
să arunc paharul aproape gol pe bar și să plec, pre- 
făcându-mă că nu l-am văzut, căci e deja în fața mea, 
privindu-mă curios. 

Are ceva tupeu! Pe lângă faptul că profită de lipsa 
lui Keith ca să se apropie de mine, deși a fost evident 
cât îi displace iubitului meu asta, e singurul de aici care 
parcă s-a străduit să arate ca și când n-ar da nici doi 
bani pe el. Încrederea cu care îşi poartă cămaşa şifo- 
nată şi bermudele kaki e hilară și trebuie să recunosc 
că îl găsesc amuzant, într-o oarecare măsură. Nu doar 
că are tupeu. Puțin pare să-i pese că asta e o petrecere 
în care toţi au făcut efortul de a se aranja ca de gală. 

— Eşti singură, constată cu glas tare, acoperind 
muzica de fundal. E aproape trist să te privesc stând de 
una singură aici, marginalizată. Unde e logodnicul tău? 

— Cred că tu știi mai bine decât mine unde e, 
ținând cont că ţi-ai făcut un obicei să spionezi. 

Surprinderea ușoară de pe faţa lui îmi spune că 
nu se aştepta să-l fi observat stând acolo, într-un colț 
întunecat, la fel de singur, și privind de la distanţă ca 
un om care ține morţiș să știe tot ce se întâmplă aici. 

— Nici măcar nu te-ai apropiat de ele, darămite 
să încerci să le cunoști, spun cu nonşalanţă. 

— Asta pentru că nu mă interesează niciuna, 
mărturiseşte serios, accentul lui exotic ieșind în evi- 
denţă la fiecare cuvânt rostit. 

Nici nu poate fi mai precis decât atât. Pe bună 
dreptate, abia dacă s-a uitat o dată în direcţia lor. 

— Pentru că sunt blonde? 

Interesul meu e fals și probabil că îşi dă și el seama 
de asta. Nu-mi pasă cu adevărat care e motivul pentru 
care nu i-a atras niciuna atenţia, în mod deosebit. 

— Pentru că nu au nimic special, zâmbește. 
Culoarea părului e irelevantă. Dacă nu-mi plăceau 
blondele, renunţam de mult timp, mai ales că Elita 
are un tipar bine stabilit, la care se pare că nu vrea să 
renunţe. 

Din nou, el știe mai bine decât mine. 

— Dar mă simt nevoit să recunosc că, pentru o 
clipă, am crezut că acesta s-a schimbat, replică amuzat. 

— Cum aşa? întreb dezinteresată. 

— Eşti brunetă. 

Nu mai e nicio surpriză că, chiar și pentru un 
moment, Amir a crezut că sunt una dintre ele. Mi-am 
dat seama deja de asta. 

— E o poveste lungă, pe care nu am de gând să 
ti-o spun, i-o trântesc, alături de un zâmbet forțat. 

Așa, Ellie! Ţine-l la distanță! 

Adevărul este că mă stânjenește. Nu e interesat 
de ele, dar ceva îmi spune că e interesat de mine și 
asta nu poate să se sfârșească decât într-un singur fel: 
dezastruos. 

Oricât de șarmant ar fi bărbatul din faţa mea, nu 
simt nimic față de el. Nu-mi stârnește nicio emoție, cât 
de vagă... Da, e într-adevăr unul dintre cei mai frumoși 
bărbaţi pe care i-am văzut în viața mea și e înzestrat 
din plin cu sex-appeal, dar nu-mi face inima să bată 
nebunește și nici nu-mi dă senzaţia că aş fi pe cale 
să o iau razna, așa cum păţesc în preajma lui Keith. 
Bărbatul acela parcă ar fi pus stăpânire pe fiecare 
celulă din mine, asigurându-se astfel că niciun altul nu 
ar mai putea să mi se pară interesant. 

— Şi totuși, arăţi de parcă ai prefera să mi-o spui, 
decât să mai petreci vreo clipă aici, îmi spune distrat, 
ochii lui albaștri devenind brusc batjocoritori. Sau ţi-e 
frică de mine? 

Sorb ultima picătură de șampanie și așez paharul 
pe marginea barului, înainte să întreb: 

— De ce mi-ar fi frică de tine? 

Amir zâmbeşte şi mai larg, expresiile sale întine- 
rindu-l cu cel puţin cinci ani. 

— Atunci, mi-ar face o imensă plăcere să mă înso- 
teşti la o plimbare. 

Plimbare? Înghit cu noduri când un val de stânje- 
neală îmi transformă obrajii în mingi de foc. Habar nu 
am cum ar trebui să refuz o invitaţie ca asta, fără să se 
simtă ofensat. Până la urmă, indiferent de tupeul lui și 
de vârsta pe care o are, e un om influent și prezenţa lui 

aici e importantă pentru Keith. Ultimul lucru pe care 
aş vrea să-l fac acum este să-l supăr. 

Și, totuși, nu-mi doresc să lungesc discuţia asta 
mai mult decât atât. 

— Cred că ar fi mai bine să o lăsăm pe altă dată. 

Îi zâmbesc scurt, apoi dau să trec pe lângă el, 
rugându-mă în gând să o lase baltă, însă abia apoi aflu 
că nu sunt deloc norocoasă, când îl aud spunându-mi: 

— Nu-mi place să fiu refuzat, Elena. 

Mă opresc, înlemnind pe loc, în timp ce îl caut pe 
Keith cu privirea. Doar el ar mai putea să mă salveze 
dintr-o situaţie ca asta, însă nu e pe nicăieri, iar Amir 
devine din ce în ce mai greu de ignorat. 

Crispată, mă întorc cu faţa spre el, privindu-l 
buimacă. Expresia sa e una serioasă, chiar dacă trupul 
său are o poziţie relaxată. 

— Mai ales de o femeie atât de frumoasă, adaugă 
pe un ton grav. 

— Am impresia că nu ai înţeles, replic rușinată. 
Nu fac parte din... „meniu'. Sunt logodnica lui Keith, 
respectiv gazda ta, și nu cred că acesta ar aprecia felul 
în care te uiţi la mine acum. 

— Cred că persoana care nu a înţeles, ești tu, 
zâmbeşte. Nu-mi pasă a cui ești. Ştiu doar că vreau 
să te cunosc mai bine și, de obicei, nu-mi refuz nicio 
dorinţă. 

Fir-ar! 

Mă holbez la el, literalmente, nevenindu-mi a 
crede cât tupeu are. Bineînţeles că nu-și refuză nimic 
și că, de obicei, primeşte tot ce-și dorește. E șeic. Un 
soi de conducător. lar asta nu face decât să îngreuneze 
situaţia, mai ales dacă dă dovadă de o asemenea încă- 
păţânare. 

— Chiar dacă aş accepta invitaţia ta la plimbare, 
asta tot n-ar schimba nimic, îl informez mânioasă. În 
plus, nu sunt aici ca să-ți îndeplinesc dorinţele, Amir. 
Singurele dorinţe pe care vreau să le îndeplinesc sunt 
ale iubitului meu și atât. 

Siguranţa lui se clatină în fața ochilor mei și îl văd 
clipind uimit, ca şi când nu se aștepta să fie refuzat cu 
promptitudine, chiar şi după ce mi-a spus într-un mod 
discret, că e pentru prima oară când i se refuză ceva și 
nu-i face plăcere. 

— M-ai înţeles greșit, Elena. 

— Ba eu cred că te-am înţeles corect, i-o retez 
nervoasă. Ai impresia că poţi obţine tot ce vrei, dato- 
rită rangului pe care îl deţii, dar înainte de asta, ar fi 
trebuit să te documentezi puţin. Însuşi Diavolul și-a 
blestemat zilele, încercând să-mi intre în grațţii! Dacă 
tu crezi că poți să obţii ceva de la mine doar cu privirea 
aia, cu tonul ăla și cu ifosele de print... Ei bine, prietene, 
oficial, o să fie prima oară pentru tine când nu o să 
obţii nimic! 

Fumegând de-a dreptul, îmi prind rochia cu 
mâinile, cu gândul să închei seara, însă privirea mea 
ajunge ca prin minune înapoi pe chipul palid al lui 
Roxette, chiar dacă am încercat să evit un alt contact 
vizual cu ea. 

Nu știu de ce, dar de fiecare dată când se uită la 
mine, simt cum mi se strânge sufletul. Nu-mi dau seama 
dacă e de vină faptul că mă simt vinovată sau altceva, 
însă reușește să mă prindă preț de câteva clipe, într-o 
bulă. Văd în ochii ei strigătele de ajutor. Deși gura îi 
tace, parcă ar urla la mine să fac ceva. 

Prin urmare, cum aş putea acum să-i întorc spa- 
tele și să mă prefac că nu e acolo şi nu se aşteaptă să o 

salvez? În ciuda timpului limitat pe care l-am petrecut 
împreună, am sentimente pentru ea. 

Fără să-i mai arunc lui Amir vreun cuvânt sau 
vreo privire, iau pe loc hotărârea de a o scăpa de chin. 
Pornesc cu pași mărunți spre partea cealaltă a barului, 
în dreptul căruia se află atât ele, cât și cei trei bărbaţi 
insistenți. Unul dintre ei se apropie de Roxette şi în- 
tinde mâna spre ea, parcă vrând să o prindă de înche- 
ietură, însă ceva îl face să se răzgândească la timp. E 
același care a mai atins-o o dată, în pofida regulilor, şi 
care e vădit interesat de ea. După postură şi trăsături, 
aş spune că e cu siguranţă un mogul grec care habar nu 
are ce să mai facă cu banii. 

În următoarea secundă, ajung să stau între ei. 
Toţi cei trei bărbaţi fac câte un pas în spate, iar fetele 
se lipesc de bar, și toţi muţesc deodată, de parcă le-ar 
fi retezat cineva limbile. 

Și, totuși, toţi par să știe cine sunt. 

— Domnilor, îi salut, aranjându-mi cu grijă un 
zâmbet prietenos pe buze, zâmbetul de gazdă. Mă 
bucur că aţi putut fi cu noi în seara asta, însă mă tem 
că suntem nevoiţi să o încheiem aici. Paznicii noştri vă 
vor conduce înapoi spre camerele voastre. 

— S-a întâmplat ceva? 

Cel care întreabă e însuși curtenitorul lui Roxette 
și am avut dreptate în privinţa lui; accentul îi trădează 
originea. Farmecul lui e pur grecesc, deși costumul pe 
care îl poartă e pur italian. Înalt, brunet, cu ten măs- 
liniu și ochi căprui - nemernicul e şarmant chiar și la 
treizeci de ani. 

— Bineînţeles că nu, zâmbesc. Doar cred că seara 
asta a început să fie obositoare pentru toată lumea, iar 
fetele noastre au nevoie de odihnă şi răgaz. În schimb, 

Elita vă promite un program mai lung pentru ziua de 
mâine. 

Din fericire pentru mine, niciunul dintre ei nu 
pare să-mi pună autoritatea sub semnul întrebării, 
chiar dacă e pentru prima oară când mă văd în faţa lor. 
După o încuviinţare din cap, toţi trei fac o reverență în 
fața fetelor şi părăsesc pe rând terasa, ca nişte gentle- 
meni veritabili. Și nu reușesc să mă mai clintesc până 
când nu se fac complet nevăzuţi. 

Încet, mă răsucesc cu faţa spre fete şi observ că 
toate mă privesc confuze. Probabil că niciuna dintre 
ele nu se aștepta să intervin, mai ales după ce am lăsat 
atâta timp impresia că nu-mi pasă de soarta lor. 

— Ce a fost asta? întreabă Mia prima, clipind des 
din genele ei rimelate. Ţi-ai dat seama că s-ar putea să 
nu poţi dormi liniștită în noaptea asta și te-ai gândit să 
o faci pe eroina? 

— Uite, înţeleg că mă urăști, dar nu e cazul să fii 
nerecunoscătoare, replic înţepată. Îmi dau silinţa aici. 
Nu e ca şi când aș putea să fac ceva mai mult decât atât. 

— Ciudat! pufnește dispreţuitor. Și eu care cre- 
deam că, să te culci cu unul dintre ei, o să-ţi aducă mai 
multe beneficii! 

Șocată, o urmăresc cum se întoarce pe călcâie şi 
pornește nervoasă spre intrarea în vilă. Sinceră să fiu, 
credeam că o să fie mai recunoscătoare decât atât, dar 
apoi îmi dau seama că n-am făcut nimic pentru care 
să-mi mulțumească. Nu încă, cel puţin. 

Adevărul este că nu e singura care mă priveşte 
suspicios printre gene. Până şi Roxette se uită la mine 
neîncrezătoare, cât o împinge pe Reina spre ieşire. Și, 
evident, nu primesc nici măcar un „mulțumesc'. 

— Credeai că vor sări să-ţi sărute picioarele? 

Întrebarea lui Jordan mă face să mă simt şi mai 
rău, dacă e posibil. Oftând, îmi ridic privirea spre el 
doar ca să-l văd cum își strânge buzele într-o linie 
dreaptă. 

— Ar fi trebuit să-ţi dai seama că asta o să se 
întâmple, încă din momentul în care te-ai alăturat lor. 
Acum, tot ce îți mai rămâne de făcut, Ellie, este să te 
întrebi pe tine însăţi cui vrei să-i fii loială. 

Atât îmi spune, înainte să se îndepărteze, pornind 
agale spre intrare din spate, în același moment în care 
Keith iese în curte. După ce brunetul se uită nedumerit 
în jurul lui, probabil întrebându-se unde a dispărut 
toată lumea, se apropie de mine cu mâinile adâncite 
în buzunarele pantalonilor din stofă și cu înfumurare 
pe chip, parcă gata pentru o ceartă de zile mari. Nici 
nu trebuie să fie vreun geniu, ca să-și dea seama că 
eu sunt singura vinovată de felul în care a ajuns să 
decurgă seara asta. 

Și nu pot să fiu mai pregătită să-l confrunt, decât 
sunt acum. E limpede că am ajuns într-un punct în care 
interesele noastre se ciocnesc, un lucru pe care, sincer, 
îl aşteptam de ceva timp. 

Rămasă pe loc, îl aştept cu stomacul colcăind de 
emoții și cu o uşoară frică în suflet. Ceva din mintea 
mea îmi spune că o să-și iasă din minţi, chiar dacă 
momentan pare a face eforturi mari să se controleze. 

Când se oprește în fața mea, primul lucru pe care 
îl întreabă este: 

— Ellie, unde e toată lumea? 

Ochii lui verzi se uită fix la mine, așteptând un 
răspuns pe care, probabil, îl știe deja. 


— 164 — 


Elita păpușarilor - Volumul 3 


— Ştim amândoi unde e, îi spun serioasă, ţinân- 
du-mi bărbia ușor ridicată şi privindu-l la rândul meu, 
în ochi, curajoasă. 

Acesta așteaptă o clipă, în care nici măcar nu mai 
respiră, apoi mă întreabă iritat: 

— De ce vrei neapărat să mă sfidezi? Nu ţin minte 
să-ți fi dat vreodată voie să intervii în treburile mele, 
Ellie. Afacerea asta e a Elitei. Chiar dacă te-am primit 
în patul meu, nu înseamnă că acum ești una dintre noi. 

— M-ai primit în patul tău? întreb mirată, deran- 
jată de modul în care o spune. 

Parcă mi-ar spune în față că ar fi putut fi cu 
ușurință alta în locul meu și că ar trebui să fiu recu- 
noscătoare pentru locul pe care l-am primit. Nici dacă 
mi-ar fi dat un croşeu de dreapta nu m-aș fi simţit mai 
umilită. 

— Cred că ai nevoie de o împrospătare a me- 
moriei, iubitule, căci nu tu ești cel care m-a primit pe 
mine. Nu e ca şi când ai fi ușor de iubit. Să nu uităm în 
ce circumstanţe am ajuns aici şi felul în care a decurs 
relația noastră la început. În ciuda tuturor lucrurilor 
rele pe care le-ai făcut, am crezut că, totuși, există o 
șansă de izbăvire pentru tine. 

— Cine a spus că am nevoie să fiu izbăvit? 

Furia cu care întreabă e evidentă, mai ales când 
cuvintele îi ies pe gură cu un oarecare dispreţ. E ciudat. 
În timpul conversaţiei cu Drew, parcă era alt om. Sau 
poate nu era nimic altceva, decât o altă faţă de-a sa. 

— Nu poţi spune că nu știai în ce urmează să te 
bagi, Ellie, mă avertizează. Ai ştiut de la început şi nu 
ti-a păsat. Sau ai crezut că o să reușești să mă schimbi? 

De fapt, cea care s-a schimbat sunt eu. Îmi măr- 
turisesc mie însămi că nu am avut niciodată ideea de 

a-l schimba pe el, însă nu mă așteptam ca acum, în al 
doisprezecelea ceas, să mă simt așa. Era mai simplu 
când nu-mi păsa de nimeni altcineva, în afară de mine. 

— Nu suntem într-un basm, iubito. Nu voi re- 
nunţa la toate astea, doar pentru că ai tu mustrări de 
conştiinţă. 

Și, totuşi, uite că mă aşteptam să o facă. Pentru 
mine... 

— Cum rămâne cu conștiința ta? îl întreb cu calm, 
străduindu-mă să-mi ascund dezamăgirea din glas şi 
abordând o poziţie defensivă, cu braţele la piept. Am 
auzit tot ce i-ai spus lui Drew, cum că nu-ţi mai pasă de 
afacerea asta. 

Keith chicotește scurt. 

— Am spus ceea ce ştiam că nu vrea să audă, mi-o 
trântește. Nu mă aşteptam să o iei în serios. Sau asta 
a fost ceea ce ţi-a lăsat impresia că există o șansă de 
izbăvire pentru mine? 

Nu-i răspund la asta. E suficient că mă simt rău 
și fără să-mi rânjească batjocoritor în față, ca și când 
m-ar crede naivă în momentul ăsta. 

Și poate că asta sunt. Naivă. Chiar am crezut că se 
schimbă ceva în el. Că iubirea lui faţă de mine îl face să 
fie mai deschis la opinii, decât înainte. Că ar putea să-i 
înmoaie inima... 

Dar acum aflu că el, de fapt, nu deţine una. 

— Nu vreau să fiu izbăvit, iubito, replică prompt. 
Sufletul meu nu o să fie salvat cu un simplu gest de 
bunăvoință, făcut pentru o fată care trăiește cu impre- 
sia că băieţii răi pot fi vindecaţi cu un sărut! Ştiai cine 
sunt! Ştiai că nu o să fac totul pentru tine! Ştiai că nu o 
să-mi las inima să-mi întunece judecata, doar ca să nu 
te rănesc! Acum n-ai decât să te obișnuiești cu gândul 

că, deși ştiai toate astea, tot mi te-ai aruncat în braţe. 
Și știi de ce? 

Nu-i răspund nici de data asta. Sinceră să fiu, nici 
nu știu ce aș mai putea să-i spun, după ce mi le aruncă 
pe toate în față într-un mod nemilos. Mă face să cred 
că niciodată nu m-a iubit, ci doar a avut impresia că o 
face. Sau poate că a vrut cu disperare să o creadă. 

— Pentru că nu ai fost niciodată o martiră, Ellie! 
se răstește. Puțin ţi-a păsat când te-ai îndrăgostit de 
mine, că aş putea oricând să te frâng! Doar ai făcut-o. 

— Da, mormăi, copleșită de emoţiile din piept, 
care vor toate să năvălească afară. Şi începe să-mi pară 
rău pentru asta. 

Keith se crispează, ca şi când cuvintele mele l-ar 
fi lovit chiar sub centură. Probabil că au făcut-o, căci 
furia ce-i mocnește în ochii aprinși e dovada vie că 
tocmai l-am rănit. 

— Atunci, poate a venit momentul să fugi cât mai 
poţi, mă sfătuiește. Deoarece n-am de gând să le salvez. 
Nici măcar pentru tine. 

Ei bine, chiar dacă mă aşteptam să-mi spună asta, 
după întreaga discuţie, doar pentru a demonstra că nu 
o să se aplece niciodată la picioarele unei femei, tot 
simt impactul tăios al vorbelor sale. 

Mă alungă... Sau, cel puţin, doar îmi lasă impresia 
că e capabil oricând s-o facă, fără efort, doar ca să 
scoată în evidenţă că n-aș putea niciodată să-l rănesc. 
Dar ce nu ştie el e că încep să-mi fac un scop în a-i 
demonstra că se înșală. 

Orice bărbat a căzut măcar o dată în viaţă în 
genunchi, în fața unei femei. lar el nu o să fie excepţia. 

Însă, chiar dacă am o grămadă consistentă de 
răspunsuri pe care să i le ofer şi cu care să-i distrug 

siguranța din voce, pe care i-o ghicesc când îmi spune, 
într-un mod discret, că mai bine ar renunţa la mine 
decât la afacerea lui, nu rostesc niciunul. E limpede 
că bătălia asta a fost câștigată de el. Războiul, însă, e 
departe de a se termina. 

Aşa că, după ce îmi aranjez cu grijă un zâmbet pal, 
pe care cu greu mi-l forţez pe buze, tot ce mai spun e: 

— Noapte bună, Keith. 

Apoi pornesc spre ușă, oprindu-mă abia când îl 
aud întrebând panicat: 

— Unde pleci? 

Când mă întorc spre el, întreaga expresie amenin- 
țătoare și tăioasă pe care a avut-o pe parcursul discu- 
tiei noastre piere în faţa uneia agitate, ba chiar uluite. 
Mă face să pufnesc în sinea mea, în timp ce îmi spun 
în minte cât de incredibil este. Doar nu se așteaptă să 
rămân lângă el după toate astea, nu? 

— Acolo unde îmi e locul și de unde n-ar fi trebuit 
să plec. Ştii, înainte să vii, Jordan mi-a dat temă de 
gândire în legătură cu un lucru. Mi-a spus că a venit 
vremea să mă întreb cui vreau să-i fiu loială, ţie sau 
lor. Și, sinceră să fiu, e lucrul la care m-am tot gândit de 
la început, încă din prima zi petrecută pe insula asta. 
Acum am răspunsul, datorită ţie. 

— Care e răspunsul? vrea să știe. 

Mă îndoiesc că vrea cu adevărat să-l audă, însă, 
după tot ce am discutat adineauri, nu mai am nici cel 
mai mic motiv pentru care să-l menajez, așa că îi spun 
serioasă, cât îl privesc în ochi: 

— Nu pot să fiu loială cuiva care nu îmi este loial 
mie. 

Cobor treptele, una câte una, auzind voci pe terasa 
din spate, voci care se opresc în momentul în care mă 
opresc şi eu în pragul ușilor de sticlă, striîmbându-mă 
din pricina luminii puternice ce se reflectă în piscină. 
E o zi la fel de însorită ca celelalte și îmi lasă senzaţia 
că trăiesc un deja-vu la nesfârșit, ca şi când s-ar repeta 
întruna aceeași zi. E pentru prima oară când mi-aș fi 
dorit să mă trezesc altundeva, departe de mare, de 
nisip şi de soarele exotic. 

Poate și de privirile neîncrezătoare ce îmi sunt 
aruncate... 

Toate fetele sunt în jurul mesei pentru a servi 
micul dejun. Roxette e cea care face primul pas și îmi 
arată cu un gest din mână spre singurul scaun rămas 
liber, ca o invitaţie de a mă alătura, chiar dacă văd pe 
faţa ei o oarecare reţinere. Nu are încredere în mine, 
asta-i cert. De fapt, nici eu nu aș avea, dacă aş fi în locul 
ei. 

— Mia mi-a spus că ai dormit aici azi-noapte, îmi 
spune curioasă, de îndată ce mă așez. S-a întâmplat 
ceva? 

Ceva, în afară că iubitul meu m-a dezamăgit pro- 
fund? 

— Nu am fost alungată, dacă asta vrei să afli, 
replic senină. Am plecat de una singură. 

— De ce? vrea Reina să știe. 

— Pentru că altfel nu știu cum aș putea să-mi 
susțin cauza, răspund sinceră. Am cerut eliberarea 

voastră. Bineînţeles, surâd amar, nu am primit ce 
mi-am dorit. 

— l-ai cerut lui Keith să ne elibereze? 

Mirarea din vocea Miei e jignitoare, dar o înţeleg. 
Până acum probabil a trăit cu impresia că nu-mi pasă 
de ele. Şi a avut dreptate. La început nu mi-a păsat, nu 
cu adevărat. Nu am luptat pentru ele. Nu am făcut nici 
minimul de efort să încerc să-l conving pe Keith să le 
redea libertatea. 

Însă acum, lucrurile stau altfel. Chiar dacă m-am 
trezit târziu, sunt pregătită să lupt până în ultima zi, 
dacă e nevoie. N-am de gând să mai renunţ. 

Și poate că, într-un final, acesta o să mă aleagă pe 
mine, în detrimentul banilor. 

— Uite, oftez, ştiu că mă urăști. Știu că ești de pă- 
rere că am făcut toate astea doar ca să-mi scap pielea. 
Și nu te înșeli în totalitate. A fost mai ușor pentru mine 
să vă întorc spatele, decât să mă simt neputincioasă. 
Am fost egoistă şi am plecat, când ar fi trebuit să rămân. 

Mia se uită la mine suspicioasă, ca o persoană 
care nu știe dacă să aibă încredere în ceea ce îi spun 
sau nu. 

Adevărul este că nu mă aşteptam să ajung vreo- 
dată în momentul în care să mă urăsc pe mine pentru 
ce le-am făcut lor. Am fost atât de orbită de strălucirea 
lui Keith, încât am uitat ce e moral. M-am lăsat atrasă 
în vârtejul lui până mi-am pierdut minţile și nu m-am 
mai gândit că, ceea ce face el, ar putea să mă bântuie 
toată viața. 

— Nu mă aștept să fiu iertată, mormăi, foindu-mă 
stânjenită pe scaun, sub șase perechi de ochi curioși. 
Doar să credeţi că, de azi înainte, voi face tot posibilul 
să vă scot de aici. 

— Ce ai putea face tu? mă întreabă Vicky, pe un 
ton disprețuitor. Poate Keith simte ceva pentru tine, 
dar tot un nemernic e și mă îndoiesc că o să-l poţi 
schimba vreodată. 

Cine a spus că vreau să-l schimb? Singurul lucru 
la care sper este să se schimbe el însuși, pentru mine. 
Și poate că cer mult de la cineva care nu e capabil să 
simtă empatie faţă de o altă persoană, dar asta nu mă 
face să sper mai puţin. 

Ei bine, cred că m-am înșelat când am spus că pot 
să-l accept cu toată întunecimea lui. De fapt, se pare că 
nu pot. 

— Puţină înţelegere n-ar strica, i-o trântește 
Roxette, sfidătoare. Să nu uităm cine te-a scăpat de 
italianul ăla. Dacă ar fi fost după mine şi mi-ai fi făcut 
ce i-ai făcut lui Ellie, l-aș fi lăsat să te ia. 

Vicky trimite o săgeată răutăcios cu privirea, dar 
nu mai spune nimic. Îşi apleacă privirea în farfuria ei, 
înroșindu-se ușor în obrajii bronzaţi. 

Însă apoi îmi dau seama că nu vorbele lui Roxette 
sunt cele care o fac să își închidă gura, ci prezenţa din 
pragul uşii, de care devin conştientă abia după câteva 
momente. Nu mi-e mare mirarea că toate fac același 
lucru, când marele Keith stă în faţa lor, ciufut de dimi- 
neaţă. 

Îi arunc o singură privire peste umăr, dat fiind 
faptul că stau cu spatele la el, şi îl observ făcându-mi 
semn din cap să-l urmez. Ticăloasa din mine și-ar dori 
să-l refuze, special să-l enerveze și mai tare, însă fac 
efortul de a mă ridica fără să comentez și trec pe lângă 
el ca din puşcă, ca să-i dau de înţeles că nu sunt încân- 
tată de intervenţia lui. 

După câţiva pași, mă opresc în mijlocul livingului 
și mă așez pe braţul canapelei albe, cu braţele strânse 
la piept. Spre deosebire de mine, el rămâne drept în 
picioare și cu ochii în flăcări. 

— Ce cauţi aici? mă întreabă direct. Adică, mi-am 
dat seama că o să-ţi petreci noaptea în vila asta, special 
să mă scoţi din sărite, însă credeam că o să-ţi intre 
minţile în cap când o să deschizi ochii. 

— Ei bine, se pare că minţile mele nu vor să se 
întoarcă prea repede, rânjesc. Care-i problema, Keith? 
N-ai dormit bine? 

— Aş fi dormit bine, dacă iubita mea nu s-ar fi 
comportat ca un copil răzgâiat. Crezi că, dacă te întorci 
să locuieşti aici până la licitaţie, o să demonstrezi ceva? 

Ridic din umeri nonşalant. Îmi place să cred că, 
dacă asta nu l-ar fi deranjat, nu s-ar mai fi aflat aici, 
acum, să mă certe. E clar că plecarea mea din dormito- 
rul lui are un efect, altfel n-ar mai fi un pachet de nervi. 
Emană multă furie reținută şi nemulţumire. Risc să mă 
sufoc dacă mai petrec timp prin preajma lui. 

— Nu mă poţi obliga să rămân acolo unde nu-mi 
mai doresc să mă aflu, îi spun sec. 

— Nu, dar tot cu mine o să pleci. 

Siguranţa cu care o spune nu poate decât să-mi 
demonstreze cât de stabil se consideră. În mintea lui, 
trăieşte cu ideea că nu o să fiu niciodată capabilă să-l 
părăsesc, ceea ce mă face să înţeleg că nu mă cunoaște 
la fel de bine pe cât credeam. 

Până la urmă, sunt expertă în a întoarce oameni- 
lor spatele, oricât de tare mă doare. 

— Mai vedem noi. 

Ochii lui se mijesc, zgâindu-se la mine ca şi când 
ar încerca să-mi intre în minte, ca să vadă ce se petrece 

acolo, fără să ia în calcul şi faptul că s-ar putea să nu 
înțeleagă. Nici eu nu înţeleg ce se întâmplă în mintea 
mea. Parcă totul s-ar fi schimbat peste noapte. Am fost 
lovită în plin de un sentiment de vinovăţie pe care nu 
reușesc să-l îndur. Mă simt de parcă aş fi făcut parte 
dintre ei, adică una dintre cei care le face să treacă prin 
calvarul de acum. 

— Ce se întâmplă cu tine, Ellie? mă întreabă în- 
tr-un final. Ce vrei de la mine? 

— Nu știu, mărturisesc spăşită. Știu doar că nu 
vreau să mă mai simt așa. 

— Aşa cum? 

— Ca și când eu sunt cea care le distruge viaţa. 

Keith începe să chicotească. 

— Excelent moment în care să te transformi în- 
tr-o victimă, Ellie! 

Dă să plece, însă vorbele lui au efectul de a mă 
scoate dintr-odată din minți și nici nu știu cum sar de 
pe braţul canapelei, făcându-l să se oprească și să se 
întoarcă cu fața spre mine. 

— Sunt fiinţe umane, nu păpuși gonflabile! zbier 
la el, înfuriată. Când o să înţelegi că, dacă vei continua 
să faci asta, vei ajunge să fii ca cel pe care îl deteşti cel 
mai mult? 

Sprâncenele lui se arcuiesc în semn de uluire, 
arătând șocat de ceea ce tocmai am scos pe gură. Și 
drept vorbind, și pe mine mă ia pe nepregătite valul 
de mânie ce mă acaparează, amenințând să mă înghită 
cu totul. 

— Sau când o să înţelegi că motivul pentru care 
nu vrei nici măcar să te uiţi la ele, este că îţi aduc 
aminte de cineva? 

— Dacă le ţii partea, nu o să devii mai curată, 
iubito, mi-o retează tăios. 

— Tocmai asta e ideea, Keith, că nu încerc să-mi 
spăl păcatele. Încerc să te opresc din a te transforma 
într-un monstru! 

— Ei bine, părea să-ţi placă până acum monstrul 
ăsta, Ellie! mă batjocorește, rânjind obraznic. Ce s-a 
schimbat între timp? 

Faptul că îmi râde în faţă tocmai acum, când încerc 
să-l fac să înțeleagă și când sunt atât de mânioasă, nu 
face decât să mă înfurie şi mai tare. Simt cum sângele 
începe să-mi fiarbă în vene și spun exact lucrul la care 
mă aşteptam mai puţin: 

— Nu vreau să mă transform în mama ta, ţinând 
cont că tu te transformi tot mai mult în tatăl tău. 

Și i-o spun pe un ton răutăcios şi plin de ură, că 
nici măcar nu mă recunosc. Ochii lui se fac mari şi nu 
cred că ar fi ajuns să se uite așa la mine nici dacă l-aș 
fi lovit. 

— Aşa că, dacă vrei să continui cu asta, adaug pe 
un ton mai moale, înghițind consecutiv în sec, atunci ar 
fi bine să te gândești la un preţ și pentru mine. Pentru 
că n-am în plan să plec de aici fără ele. 

Fac semn din mână spre ușa terasei, în pragul 
căreia fetele ascultă conversaţia cu sufletele la gură. 
Keith le privește scurt, cu maxilarul încordat și pumnii 
strânși pe lângă corp, înainte ca ochii lui aprinși să se 
întoarcă asupra mea, schimbaţi. Nu mai văd nicio urmă 
de uimire în ei, ci doar hotărâre, așa că știu din timp ce 
urmează să-mi spună, chiar înainte să deschidă gura şi 
să replice categoric: 

— Bine! Atunci, vei pleca cu ele! 

Aș vrea să pot spune că sunt șocată sau furioasă 
pe el, dar nu sunt. Știu că e doar un joc de-al lui, prin 
care încearcă să mă facă să las garda jos, prin care 
să mă facă să cedez. Şi dacă frica mea ar fi fost mai 
mare decât dorinţa de a-l face să regrete, aș fi bătut 
în retragere, înapoi în locul în care aș fi fost în deplină 
siguranţă. 

Dar nu o s-o fac. Mereu mi-a plăcut să cred despre 
mine că nu sunt atât de ușor de doborât. Eu eram cea 
care obişnuia să doboare pe altcineva şi nu o să schimb 
tocmai acum asta. 

Gândurile îmi sunt întrerupte de apariţia neașş- 
teptată a lui Micha, ce pune capăt momentului meu de 
liniște de pe plajă. Se oprește în fața mea, rămânând în 
picioare şi privindu-mă de sus, ca pe o persoană care 
a înnebunit. 

— Ce naiba e în capul tău? mă întreabă cu un calm 
înşelător, strângându-și brațele la piept. 

Bineînţeles că a aflat. Nu mă îndoiesc că deja știe 
toată lumea că „favorita” lui Keith tocmai a trecut pe 
lista licitaţiei. 

— Mai bine te-ai întreba ce naiba e în capul tău, 
nu într-al meu. 

— Scutește-mă de chestiile astea Zen, Ellie! 
pufnește. Nu știu ce soi de carte ai înghiţit, dar începi 
să calci pe nervi pe cine nu trebuie. Poate Keith a fost 
indulgent până acum, însă nu e cazul să-ţi forțezi no- 
rocul cu el. O să te azvârle înainte să apuci să clipeşti. 

— Pentru că asta e ceea ce știe el să facă cel mai 
bine, nu? zâmbesc. 

— Nu mă asculţi, mă atenționează nervos. Dacă 
mai continui să-l provoci... 

— Despre asta e vorba? îl întreb, întrerupându-l 
din vorbit. 

Îmi las capul pe spate să mă pot uita la el, însă 
soarele puternic mă orbește și îi aplec la loc, privindu-i 
în schimb picioarele adâncite în nisip. 

— Ţi-e teamă de ce ar putea să facă, dacă voi 
continua să-l provoc? 

— Tu nu-l cunoşti la fel de bine cum îl cunosc eu, 
replică printre dinţi. Keith e în stare să te vândă primu- 
lui care licitează pentru tine, doar ca să-ţi demonstreze 
ceva. Dacă o face, nu mai e cale de întoarcere, Ellie. Te 
joci cu focul! Nu e întocmai persoana potrivită căreia 
să-i testezi limitele astfel. 

— Ei bine, oftez, atunci e cazul să privim partea 
bună a lucrurilor. Nu asta ar fi trebuit să se întâmple 
de la bun început? Nu pentru asta am fost adusă aici, 
pe insula asta? 

— Nu înţelegi. Am spus că o s-o facă pentru a-ţi 
demonstra ceva, dar n-am spus că o să fie și împăcat cu 
asta. Din cauza ta, o să se bage în probleme care îl vor 
depăşi cu siguranţă, pentru că nu o să te lase să pleci 
nici în ruptul capului. Ultimul lucru pe care mi-l doresc 
acum este ca unul dintre clienţii noştri să creadă că 
Elita şi-a bătut joc de el, că i s-a promis ceva şi nu i s-a 
dat! Oamenii ăștia nu sunt genul de oameni cu care ai 
vrea să te încurci, Ellie! 

Am mai auzit asta, de atât de multe ori încât am 
pierdut numărătoarea. Şi îl cred pe cuvânt că nimeni 
nu-şi dorește ca unul dintre ei să creadă că a fost sfidat 
sau bătaia de joc a Elitei, dar ăsta e ultimul lucru pen- 
tru care îmi fac griji acum. Inima mea e pe primul plan. 

— E prietenul tău, nu al meu, spun nonșalant, ca 
şi când nu mi-ar păsa deloc. În loc să fii aici și să mă 

cerți, mai bine te-ai asigura că nu o să facă nimic din 
toate astea. Sau am o idee şi mai bună! 

— Care? 

Mă ridic cu greu de jos, scuturându-mi rochia din 
mătase de nisip, apoi replic înainte să plec: 

— Alegeţi-vă alt rege. Ăsta e defect. 

Primul gând este să mă întorc la vilă, însă mă 
răzgândesc în momentul în care pun piciorul pe aleea 
pavată. Picioarele mă duc singure spre Eden, ca și când 
nu au uitat nici măcar pentru o clipă care e drumul. 

Sau mă rog, ce a mai rămas din el... 

E de la sine înţeles că locul meu preferat de pe 
insulă nu mai e ce a fost și nici n-o să mai fie, dar asta 
nu mă împiedică deloc să mă întorc la el, în pofida 
faptului că îmi amintește de lucrurile pe care aș putea 
să le pierd în lupta asta dintre mine și Keith. 

Abia cotesc pe lângă vila Elitei, când Amir îmi iese 
în cale pe neașteptate, părând să se întoarcă de la o 
lungă plimbare şi, ţinând cont că e chiar în fața mea, 
la doar un pas distanţă, cât pe ce să se ciocnească de 
mine, devine rapid imposibil să-l mai evit. 

Zâmbetul care îi acaparează dintr-odată buzele e 
larg și poate prea prietenos. E limpede cât îl bucură să 
mă întâlnească tocmai când încercam să mă ascund de 
toți. 

Minunat! Altul care se consideră rege. 

Dar apoi expresia lui se transformă într-una pru- 
dentă, imediat ce îmi vede iritarea de pe chip. 

— Elena, mă salută gânditor. Eşti bine? 

Sângele îmi ia foc subit. 

— Normal că sunt bine! mă trezesc ţipând. De ce 
naiba n-aş fi?! 

Dumnezeule mare! În sinea mea parcă ar erupe 
un vulcan, căci sunt luată prin asalt de un val imens de 
mânie pură și neiertătoare. Ar fi trebuit să mă aştept 
la asta, la o explozie. După discuţia cu Keith de aseară 
și de azi-dimineaţă, prăbușirea mea din înaltul cerului 
nu putea fi mai dureroasă decât atât. Doar el putea să 
dea cu mine de pământ într-un mod în care să simt că 
mă sfărâm în milioane de bucăţi. 

Amir face un pas mic înapoi, luat pe neașteptate 
de izbucnirea mea. Sau poate lacrimile de furie şi dez- 
amăgire din ochi îl fac să bată rapid în retragere. 

— Deci, e adevărat, constată cu voce tare, pe ace- 
lași ton gânditor. 

— Ce vrei să spui? 

— Zvonurile circulă repede în locul ăsta. Am auzit 
că se vorbește despre tine, că sunt șanse mari să fii 
trecută în „meniu', aşa cum ai spus seara trecută. 

Face ghilimele cu degetele, însă chiar dacă ţine 
morțiş să ironizeze cuvântul în sine, tot nu mă face 
să mă simt mai bine. Se pare că grija lui Micha nu era 
tocmai nefondată. Keith chiar se gândește să mă bage 
în licitaţie. Cel mai sigur a ţinut o întreagă şedinţă cu 
restul Elitei, în legătură cu asta. 

— Nu erai logodită cu el seara trecută? se în- 
cruntă. 

— Dacă ai de gând să râzi de mine, nu ţi-ai găsit 
momentul potrivit, amice! îl avertizez pe cel mai ame- 
ninţător ton al meu. 

— Mă înţelegi greșit, Elena. Nu mă bucur pentru 
suferinţa ta. Mă bucur pentru că, acum, după un amar 
de vreme, am şanse să nu mai plec de aici singur. 

Colţurile gurii sale se arcuiesc într-un zâmbet 
reținut, iar eu mă holbez la el. Ce naiba vrea să în- 
semne asta? Că plănuiește să plece cu mine? Şi eu care 
credeam că nu există om mai dement decât fostul meu 
iubit. 

— Amir, îmi pare rău să te dezamăgesc, dar mă 
îndoiesc că eu sunt femeia pe care o cauţi de atâta 
timp. Crede-mă pe cuvânt ce-ţi spun. Chiar şi prin 
absurd vorbind, dacă reușeşti să faci asta... Mai bine 
te-ai ţine bine! Iadul tău o să fie de două ori mai rău 
decât al meu. 

Dau să trec pe lângă el, hotărâtă să pun capăt 
discuţiei aici și acum, însă sunt trasă înapoi după un 
singur pas făcut, când mâna lui îmi înșfacă braţul. 
Privirea mi se îndreaptă ţintă spre locul în care mă 
atinge şi pe care îl simt arzând, apoi se ridică în ochii 
ca safirele. 

— Poate ar trebui să încetezi să mai tragi conclu- 
zii pripite în privinţa mea, Elena. Nu am de gând să-ţi 
fac viaţa un Iad, ci un Paradis. Asta spre deosebire de 
el. 

— El fiind cine, mai exact? 

Sângele, ce fierbea până acum în venele mele, în- 
gheaţă dintr-odată la auzul vocii sale impunătoare. În 
acelaşi moment, Amir îmi eliberează brațul doar ca să 
se întoarcă cu faţa spre Keith, mișcare ce mă ajută și pe 
mine să-l văd, într-un final. Stă chiar acolo, la distanţă 
mică de noi, cu braţele strânse la pieptul lat și cu furie 
în ochii de jad. 

În timp ce eu nu mai cutez să mă mişc de sub ei, 
bărbatul de lângă mine, ce ajunge cumva să se posteze 
în faţa mea ca un paravan menit să mă protejeze, 


— 179 — 


LEXI B. NEWMAN 


surâde ușor. Nu-mi dau seama dacă e complet nebun 
sau se consideră mai superior față de Keith, dar încep 
să mă tem de o eventuală clacare din partea fostului 
iubit. Totodată, îmi amintesc cuvânt cu cuvânt, tot ce 
mi-a spus Micha despre modul în care ar putea decurge 
lucrurile, dacă Keith și-ar ieşi din minţi. 

— Chiar la tine voiam să vin, îl informează Amir, 
senin, comportându-se de parcă în faţa lui n-ar sta un 
munte de om furios. 

— Se pare că te-ai împotmolit pe drum, îl ia Keith 
peste picior. Și te surprind, din nou, încălcând regula 
de aur! Cum se face că, mereu când întorc ochii, te văd 
cu mâinile pe iubita mea? 

— Mă gândeam că nu mai e iubita ta din momen- 
tul în care ai început să te gândești la un preţ pentru ea, 
i-o trântește arabul, cu accentul lui puternic, luându-l 
la rândul său peste picior. Ăsta e şi motivul pentru care 
voiam să te vizitez. 

Keith mă privește fugar peste umărul lui Amir, 
apoi se uită din nou la el, trăsăturile feței sale frumoase 
începând să se înăsprească din ce în ce mai tare. 

— Care anume? 

Aceeași întrebare mi-o pun și eu în minte. Care e 
motivul pentru care voia să-l viziteze? 

Nici nu trebuie să-l văd, ca să-mi dau seama că 
zâmbește. Atitudinea trupului său, mai puţin făcut 
decât al lui Keith, îl dă de gol. Arabul îi zâmbește lui 
Keith în plină figură. 

— Am o ofertă pentru tine. Una care conţine 
multe zero-uri. Acum, întrebarea este: eşti dispus să 
o auzi? 

Devin tot mai nesigură de ceea ce încearcă Amir 
să facă, pentru că acum, cel puţin, îmi lasă impresia că 
îşi dă toată silința să-l scoată pe Keith din minţi, iar eu 
nu sunt decât mijlocul perfect prin care s-o facă. 

Sau poate chiar vorbește serios, iar asta numai 
ar înrăutăţi situaţia. Tot ce-mi mai lipsește acum este 
unul care trăiește cu ideea că mă poate avea cu suma 
potrivită. 

— Ai o ofertă! pufnește Keith, privindu-l pe acesta 
consternat. Lasă-mă să ghicesc. Ai o ofertă pentru ea. 

Face semn din bărbie spre mine, evitând să-și 
mute ochii de pe el. 

— Asta la numai o zi de când ai venit. 

— Sunt un om care știe ce vrea, îi spune Amir 
nonșalant. 

— Şi o vrei pe ea, constată el, consternat. Pe Ellie. 

Arabul îmi aruncă o privire peste umăr, zâmbin- 
du-mi cu un colţ al gurii, înainte să încuviinţeze din 
cap spre Keith. În schimb, eu nu reuşesc să-mi mai 
găsesc cuvintele. Nu pot nici măcar să îmi dau seama 
ce ar trebui să simt în legătură cu asta. În sinea mea, e 
o adevărată bătălie între emoţii tot mai puternice. 

Trebuie să fie o glumă. Oricât de hotărât ar fi Amir, 
cât de bine știe ceea ce-și dorește de la viață, mi-e greu 
să cred că, într-adevăr, mă vrea. Nici nu mă cunoaște, 
fir-ar să fie! 

— Aşa că, sunt gata oricând să vorbim despre 
ofertă, replică bărbatul din faţa mea, la ceafa căruia mă 
holbez şocată. 

Keith se crispează, înfuriat de situaţia în care 
e pus. Văd pe chipul lui faptul că își reprimă cu greu 
pornirea să nu-i trântească un pumn în faţă sau măcar 
niște cuvinte usturătoare. De fapt, văd cât se strădu- 
ieşte să păstreze relaţia dintre el și Amir pe o oarecare 
linie de plutire. Evită să-l supere. Evită și să-l refuze 
din start, dar nici nu arată ca o persoană care ia o astfel 
de propunere în considerare. Am vaga impresie că nici 
el nu știe exact ce simte în legătură cu asta. 

— Sau poate suma pe care sunt dispus să o ofer 
pentru Elena o să te ajute mai bine să iei o decizie, re- 
plică tot arabul, când vede că acesta nu reușește să-şi 
mai găsească glasul. Ce spui de treizeci de milioane de 
euro? 

Aerul mi se blochează în gât, iar privirea îmi fuge 
spre Keith, ca să-i observ reacţia. Ochii lui superbi se 
fac dintr-odată mari, dar nu-mi dau seama dacă de 
mirare sau de surprindere. 

Oare suma asta îl încântă? Acum aș da orice să 
văd pentru o clipă în mintea lui, pentru a afla răspun- 
sul la asta. 

Și, totuşi, atât valorez? Treizeci de milioane de 
euro? 

Durează o veșnicie până reacţia i se schimbă. 
După momente lungi în care doar se uită la el, parcă 
prea șocat ca să poată deschide gura, izbucnește în râs 
în hohote răsunătoare, bulversându-mă și mai tare. 
Până şi Amir e uluit de accesul de râs al lui Keith, căci 
imediat se întoarce spre mine cu o expresie întrebă- 
toare. 

— Oh, Doamne, cred că îţi baţi joc de mine! 

— Pot să plusez, spune arabul, serios, părând 
deranjat de reacţia lui. Spune-mi un preţ. 

— Tocmai asta e ideea, prietene! Oricât ești dis- 
pus că plusezi, nu o să ajungi niciodată la valoarea ei! 
Nu eşti suficient de bogat ca s-o ai pe ea! 

Îmi simt obrajii luând foc şi o furie instantanee 
îmi încălzeşte interiorul, toată fiind îndreptată numai 
și numai spre Keith. Măcar de aș ști ce anume mă înfu- 
rie astfel... 

— Sunt suficient de bogat încât să am pe oricine 
îmi doresc, vine şi răspunsul lui Amir, pe un ton încor- 
dat. 

Hohotele lui Keith scad în intensitate și, într-un 
final, rămân doar un zâmbet pe buze. 

— Nu și pe Ellie, i-o retează categoric. E a mea şi 
nu e de vânzare, iar asta nu o să se schimbe nici dacă 
ești dispus să-mi dai întreaga ta avere. 

Puțin din furia pentru el se risipește, însă nu sunt 
nici pe departe mulțumită. Faptul că nu renunţă la 
mine nu schimbă, din păcate, cine e. Poate nu e dispus 
să renunţe la mine, indiferent de sumă, dar nu e dispus 
nici să se sacrifice. 

— Hmm, mormăie Amir, gânditor. Ciudat. Eşti 
gata să refuzi afacerea secolului, prima noastră afa- 
cere, pentru cineva care în momentul ăsta nu pare să 
te iubească prea mult. 

Imediat ce acesta lansează lovitura de graţie, 
zâmbetul lui Keith piere, trădând faptul că nu e com- 
plet imun la ceea ce aude. 

— Dar asta rămâne de discutat, continuă bărba- 
tul, mai senin. Încă nu s-a încheiat sezonul. 

Îl urmăresc cu ochii mari cum îl bate pe umăr, 
ca o atenţionare că toată treaba asta nu a luat sfârșit, 
apoi trece pe lângă el, lăsând între mine şi Keith o 
tensiune atât de mare, încât pielea mi se înfioară. Fără 
să mă gândesc, îmi strâng braţele în jurul meu ca într-o 

îmbrăţișare și mai aştept câteva clipe - clipe în care 
doar se uită la mine -, înainte să iau hotărârea de a 
pleca la rândul meu. 

De îndată ce mă întorc pe călcâie, degetele lui 
se înfăşoară ca prin farmec în jurul cozii mele şi sunt 
smucită înapoi, toate într-o singură secundă. Scap un 
icnet când spatele mi se ciocnește de pieptul lui, apoi 
un altul când mă cuprinde cu braţele din spate, ţinân- 
du-mă forţat pe loc, bărbia lui ajungând să se frece de 
urechea mea. 

E doar o chestiune de timp până când întregul 
trup îmi ia foc, în ciuda nervozităţii de care sufăr. 

— Chiar crezi că poţi fugi de mine, iubito? mă 
întreabă, aproape de ureche, înfiorându-mi pielea și 
mai tare. Ai uitat că eşti în ladul meu personal? 

— Asta nu înseamnă că nu o să găsesc o scăpare, 
până la urmă, îi răspund pe măsură, încrezută. 

— Nu există o scăpare, Ellie. Oricât de tare sau de 
departe ai fugi, mereu o să ajungi exact în acelaşi loc. 
Aici, în braţele mele. 

Înainte să apuc să protestez, Keith mă răsuceşte 
în braţele lui și mă întoarce cu faţa, iar mâinile sale 
îmi cuprind de data asta chipul, vârfurile degetelor 
apăsându-mi ceafa. Gura mea ajunge atât de aproape 
de a lui, încât devine imposibil să respir. 

Și urăsc din prima clipă rânjetul pe care îl afi- 
șează fără rușine, ca un bărbat care știe exact cât de 
irezistibil este. Parcă și-ar bate joc de mine. Dar apoi 
genunchii îmi tremură când se apleacă și mai tare și 
inspiră adânc, cu ochii închiși, parfumul pe care îl port. 

— Dacă tu crezi că o să renunţ ușor la tine, te 
înșeli, replică prompt. Odată ce te-am lăsat să îmi intri 
în inimă și în minte, n-ai decât să rămâi. Cum am mai 
spus, inima mea nu e un loc de joacă, Ellie. 

— Doar că ai ales deja, îi amintesc sec. Când ai 
decis că e mai important pentru tine să continui toată 
șarada asta, decât să mă vezi fericită. 

— Nu vorbi prostii, îmi cere tăios. Vreau să fii 
fericită! 

Fără să ştie, tocmai îmi servește muniţie împo- 
triva lui, muniţie pe care am de gând s-o folosesc. Până 
la urmă, poate nu suntem cu mult diferiți. Şi eu sunt 
dispusă să joc murdar, ca el. 

— Atunci, renunţă! 

Keith pufnește scurt, îndepărtându-se cât să mă 
poată privi în ochi, încruntat. 

— Nu, mi-o trânteșşte printre dinţi. Asta nu o să se 
întâmple, iubito. 

Nici nu mă aşteptam la un alt răspuns din partea 
lui, sinceră să fiu. E Keith. Mai degrabă ar muri, decât 
să accepte faptul că, datorită mie, priorităţile sale se 
schimbă. 

— Bine, spun senină. Atunci, inima ta o să fie locul 
meu de joacă preferat! 


Mai trec două zile în care Amir își continuă 
spectacolul, insistând să facă oferte tot mai absurde și 
să-mi dea târcoale, totodată. Două zile în care grecul a 
copleșit-o, realmente, pe Roxette cu atențţii și cadouri 
extravagante, în speranţa că aceasta o să-i cadă la pi- 
cioare înainte să apuce să facă vreo ofertă. 

Mă aflu în bucătăria vilei fetelor, când blonda dă 
buzna furioasă și se îndreaptă direct spre coșul de 
gunoi de lângă insula ce ocupă centrul încăperii. O ur- 
măresc uşor amuzată cum aproape azvârlă capacul şi 
aruncă ceea ce are în mână, comportându-se de parcă 
abia aștepta să scape de el. 

— Ce a fost aia? o întreb apoi, strecurându-mi 
printre buze o boabă de strugure. 

— Care aia? întreabă la rândul ei, pe un ton nevi- 
novat, stârnindu-mi un chicot. 

— Nu o face pe inocenta, Rox! o dojenesc distrată. 
Ce ai aruncat în coș? Un alt cadou de la Cezar? 

Mai smulg o boabă de strugure din platoul de 
fructe din fața mea, abţinându-mă cu greu să nu râd 
de ea. Nu e prima oară când aruncă ceea ce primește 
de la cuceritorul grec ce mai că se dă peste cap să-i 
intre în graţii. În ultimele două zile a făcut-o atât de 
des, încât probabil coșul nostru de gunoi a căpătat o 
valoare inestimabilă. 

— De fapt, era un cadou de la Micha, mărturisește 
supărată. 

Rânjetul îmi piere de pe buze şi o privesc ne- 
dumerită cum se îndepărtează de coș și se așază pe 
scaunul de pe partea cealaltă a insulei, trântindu-și în 
cele din urmă, coatele pe blatul rece. 

— Scuze, cred că nu am auzit bine. Micha ţi-a dat 
un cadou, iar tu l-ai aruncat? întreb mirată. De ce? 

Adică, am înţeles de ce aruncă toate bijuteriile 
primite de la Cezar, dar de data asta nu mai reușesc să 
o înţeleg. Îl place pe Micha. De fapt, cred că simte pen- 
tru el ceva mai mult decât atât, ţinând cont că e extrem 
de supărată că acesta nu a făcut nici măcar vreun gest 
să împiedice dezastrul ăsta. Prin urmare, de ce naiba 
ar arunca la coș ceea ce pare a fi o încercare din partea 
lui - chiar și patetică - de a îndrepta lucrurile? 

— Şi ce ar fi trebuit să fac? pufăie. Să mă topesc 
ca o jalnică ce sunt, doar pentru că tipul cu care m-am 
sărutat de câteva ori, apoi m-a scos la vânzare ca pe o 
vază, mi-a oferit o blestemată de brățară? Bărbaţii de 
pe insula asta ar trebui să înceteze să mai arunce cu 

bijuterii în noi, în speranţa că asta o să le spele păca- 
tele. Nu suntem proaste! 

— Bineînţeles că nu, o aprob, distrată de felul 
în care gesticulează. Dar pun pariu că era o brățară 
frumoasă. 

Ochii ei se întorc fulgerător spre mine, trădând 
faptul că nu gustă deloc ironia cu care tratez situ- 
aţia dintre ea şi Micha. Înainte să îi ghicesc intenţia, 
Roxette înșfacă un măr din fructieră şi îl aruncă spre 
mine, vrând probabil să mă pedepsească pentru ce am 
spus. Tot ce mai apuc să fac este să mă feresc la timp 
din calea lui și să-l urmăresc şocată cum se izbește de 
frigider, apoi se rostogolește pe podea. 

— Hei! strig tare. Era să mă lovești! 

— Asta era și ideea. De fapt, meriţi mai mult decât 
un măr peste faţă. 

— De ce? rânjesc. Pentru că Micha ţi-a făcut un 
cadou? 

— Pentru că râzi de mine pe seama asta. 

Nici bine nu o spune, că Jordan și dă buzna în bu- 
cătărie, cărând pe braţe o cutie mare și albă. Amândouă 
muţim deodată și îl urmărim curioase cum ocolește 
insula ca să ajungă la mine, înainte să îmi trântească 
cutia în faţă, alături de o privire batjocoritoare. 

— Ce e asta? întreb nedumerită. 

— Cadou, răspunde sec. De la Keith. 

Roxette izbucnește în râs. 

— Karma asta e o jigodie afurisită! hohotește. 

Mie îmi spune? Tocmai râdeam de ea pentru că a 
primit un cadou de la Micha, unul cu care încearcă s-o 
cumpere. Chiar nu apreciez ironia situaţiei. 

Adevărul e că mai mult mă irită tupeul lui Keith 
de a-mi trimite cadouri, după două zile în care n-am 
mai dat ochii cu el, decât că Roxette râde de mine. Ştiu 

ce încearcă să facă. Rochia neagră pe care o găsesc în 
cutie și căreia îi arunc doar o privire scurtă, înainte să 
trântesc capacul la loc, e o ofrandă de pace sau, mai 
bine spus, o încercare patetică de a se apropia. 

— Du-o înapoi, îi cer lui Jordan, împingând cutia 
spre el. Şi spune-i că, dacă vrea să-mi intre în chiloţi, 
trebuie să se străduiască. 

— Nu cred că e pentru asta, mi-o retează paznicul, 
plescăind plictisit din buze. E o invitaţie de a te alătura 
la cină în seara asta. Vor fi toţi prezenți. 

Râsetul lui Roxette se oprește la fel de subit cum 
a început, ajungând în schimb, să se uite la Jordan ca la 
mașini de lux. 

— Adică, şi noi suntem invitate? 

Paznicul doar încuviințează, dar asta nu mă 
opreşte să-l privesc suspicioasă. Ce încearcă Keith să 
facă? Pentru că sigur are un plan, altfel nu m-ar pune 
să stau la aceeaşi masă cu Amir, mai ales după ultima 
discuţie cu el. 

— Care e poanta? îl întreb încruntată. 

Acesta își arcuiește confuz o sprânceană. 

— Nu e nicio poantă. Cina asta e o tradiţie. Se ţine 
în fiecare an şi toată lumea trebuie să participe. Pentru 
mai multe informații, contactaţi serviciul „relaţii cu 
clienții . 

Se întoarce pe călcâie și părăsește bucătăria fără 
să mai adauge ceva, lăsându-ne să ne holbăm în urma 
lui. Să înţeleg că, până la urmă, Keith nu are un plan, 
așa cum credeam? Ci doar respectă tradiţia? 

— Asta o să fie interesant, mormăie blonda din 
fața mea, amuzată. 

Și, totuși, nu sunt atât de convinsă că iubitul meu 
dement nu pune ceva la cale. Aflu mai târziu că eu sunt 
singura care a primit o rochie neagră, de înmormântare. 

Nu-mi dau seama dacă e de vină umorul lui macabru 
sau vrea să demonstreze ceva cu asta, dar, după ce le 
văd pe toate fetele îmbrăcate în alb, mă simt de parcă 
sunt victima unei glume proaste. 

Mă privesc cu ciudă în oglindă, prea nervoasă 
să apreciez că are în continuare gusturi bune. Rochia 
ce îmi îmbracă trupul bronzat e din satin fin, are un 
decolteu generos şi o despicătură tare adâncă, încât 
piciorul meu drept e aproape în întregime dezgolit. 

— Pentru cineva care toată ziua a bombănit că nu 
o să participe la șarada Elitei, te-ai străduit cam mult 
să arăţi ca și când ai vrea dinadins să atragi întreaga 
atenţie. 

Mia intră în dormitorul pe care îl împărţim, îm- 
brăcată într-o rochie albă, de seară, ce se întinde până 
la podea şi nu lasă loc imaginaţiei în partea de sus. 
Corsetul ei e fără mâneci și îi scoate în evidenţă sânii 
fermi, de parcă pietrele strălucitoare de pe el nu sunt 
suficiente să-ţi fure privirea. 

Și mai observ un lucru la ea, în afară de înfățișarea 
impecabilă. Un zâmbet mic în colţul gurii, care mi-e 
destinat, pe lângă tonul glumeţ și deloc acuzator. 

Să înţeleg că suntem pe drumul cel bun, din nou? 

— Mă îndoiesc că am de ales, mormăi, privin- 
du-mă lung în oglinda de podea. Dacă nu vin de bună- 
voie, probabil îl vor trimite pe Jordan să mă aducă cu 
forța. 

— Deci, faci asta pentru Jordan? surâde. 

Ridic din umeri. 

— Cineva trebuie să aibă grijă şi de el. 

— Sunteţi gata? 

Reina se înființează în pragul ușii, bătând din pi- 
cior nerăbdătoare. Spre deosebire de mine, ea pare că 
abia așteaptă să afle ce o să se întâmple în seara asta. 
Ceva îmi spune că nu o să fie doar o seară obișnuită, în 
care vor servi cina laolaltă. Presentimentul sau poate 
intuiţia mă asigură că urmează să se petreacă ceva ce 
probabil va schimba puţin jocul. În favoarea cui... vom 
afla. 

Mă mai uit un moment în oglindă, asigurându-mă 
că părul meu e perfect strâns într-o coadă lungă şi 
groasă, apoi întorc spatele reflexiei mele și pornesc 
spre uşă încrezătoare. 

Și, aşa cum mă aşteptam, Elita și-a dat toată 
silinţa ca seara asta să fie una specială sau, cel puţin, 
să promită asta. De îndată ce ajungem pe terasa din 
spatele vilei, observăm cu câtă atenţie a fost aranjată 
masa lungă, pe care stau înșirate mai multe feluri de 
mâncare, unele mai sofisticate ca altele. 

Cel care ne iese în întâmpinare mie și Reinei e 
nimeni altul decât Drew, purtând pe buze un rânjet 
batjocoritor. Nu trebuie să fiu vreun geniu ca să știu 
că mi-e adresat. Am așteptat momentul ăsta, în care 
să îmi râdă în faţă, într-un final. Se vede pe faţa lui că 
se consideră câștigător, deși războiul dintre mine și el 
încă nu s-a încheiat. 

Dar nici eu nu mă las mai prejos. Îmi aranjez cu 
grijă pe buze un rânjet mai batjocoritor decât al lui, ca 
să îşi dea seama că, în pofida faptului că sunt pe tere- 
nul său, nu mi-e teamă şi nici nu mă simt ca o muscă 
prinsă într-o pânză de păianjen. 

— Elena, mă salută, înclinându-și capul. Arăţi 
de-a dreptul răpitor. 

Jigodia! 

— Nici tu nu arăţi rău, contraatac pe un ton calm. 
Păcat că Ilya nu te-a ales pe tine, în detrimentul fratelui 
tău. 

Zâmbetul lui păleşte pentru o clipă, trădând fap- 
tul că lovitura mea a avut efect, însă apoi devine şi mai 
strălucitor. 

— Ai răbdare, Elena. Seara abia a început. 
Păstrează-ţi împroșcăturile cu venin pentru desert. 

— Bună seara! 

Accentul inconfundabil al lui Amir mă face să 
mă întorc ca să-l văd stând în spatele meu, alături de 
bodyguardul lui personal. Din nou, observ că nici nu 
s-a străduit să se îmbrace mai elegant sau, cel puţin, 
să arate mai bogat și educat decât un cerșetor. Părul 
lui buclat stă zburlit în toate părţile, adăugând o notă 
rebelă vestimentaţiei casual pe care a ales-o pentru 
seara asta specială. 

În schimb, ochii îi lucesc ca ai unui lup flămând şi 
scapără de-a binelea când îi coboară pe piciorul meu, 
dezgolit de crăpătura rochiei. 

Nu apuc să spun ceva. Drew se strecoară printre 
mine și Reina și îi strânge mâna arabului, întâmpinân- 
du-l ca la carte, de parcă prezenţa lui Amir a fost cea 
mai așteptată. 

— Mă bucur că ai decis să ni te alături. 

Bărbatul îl privește rece și detașat. 

— N-ar fi trebuit, i-o trântește surprinzător, 
făcându-mă să izbucnesc scurt în râs, înainte să fac 
efortul de a-mi reprima amuzamentul. Ţinând cont de 
felul în care am fost tratat. Așa că, puteţi să-i mulţumiţi 
Elenei pentru prezenţa mea. 

Mie? Până și Drew pare consternat de asta, nu 
doar eu. Cred că ultimul lucru pe care l-ar face acesta 

este să-mi mulțumească pentru ceva. Dar apoi expre- 
sia lui Drew se schimbă dintr-odată, în ceva ce n-am 
mai văzut până acum. Curiozitate? Interes? 

— Dacă n-aş fi aflat că o să participe și ea la cina 
asta, n-aş fi venit, adaugă Amir, la fel de prompt. 

— Ştiu că ești supărat din cauza comportamentu- 
lui nepotului meu, dar... 

Drew se oprește din a-şi cere scuze faţă de el când 
Amir dispare din faţa lui și, în schimb, se apropie de 
mine, încălcând încă o dată regula de aur a Elitei când 
îmi prinde mâna și mi-o ridică spre gura sa, pentru a 
o săruta delicat. În ciuda spectatorilor pe care îi avem 
și a senzațţiei ciudate pe care mi-o oferă, tot reușește 
să-mi facă obrajii să ardă prin gestul lui neașteptat de 
elegant. 

— Arăţi admirabil în seara asta, Elena, îmi spune 
blând, ochii săi licărind și mai puternic. 

Imediat ce îmi eliberează mâna, o răcoare stra- 
nie îmi învelește degetele și, în continuare cu obrajii 
arzând, îl urmăresc cum face o mică plecăciune în 
fața Reinei, apoi iese pe terasă, urmat îndeaproape de 
bodyguardul lui taciturn şi vigilent. 

Buimacă, îmi întorc atenţia spre Drew, a cărui 
privire nu mă mai scapă. Se uită la mine uluit, ca și 
când comportamentul lui Amir față de mine l-a luat pe 
nepregătite. 

— Vezi ce se întâmplă când te crezi mai presus 
de oricine? îl întreb, abia așteptând să profit de ocazie. 
Ţi-o iei în freză! 

Reina mă împunge dintr-odată cu cotul, atrăgân- 
du-mi atenţia la a patra persoană din încăpere, pe care 
o văd abia acum apropiindu-se de noi, arătând ca un 
înger decăzut. Keith se opreşte lângă noi cu o mină gân- 
ditoare, păstrând o expresie serioasă cât mă studiază 


— 192 — 


Elita păpușarilor - Volumul 3 


din cap până în picioare, încheindu-și totodată butonii 
cămășii. Când, într-un sfârșit, își ridică ochii într-ai 
mei, buzele sale frumoase se arcuiesc într-un zâmbet 
cald, departe de cel obraznic cu care m-am obişnuit. 

Ajung rapid la o concluzie, în special când simt 
dorința de a-mi întinde mâinile spre el, ca să-l prind, 
dar conştiinţa mă trage înapoi. Niciodată, iubirea 
noastră nu a fost mai complicată. 

— Nu mă aşteptam să vii, mărturiseşte la un mo- 
ment dat, cu o mină calmă, ba chiar senină. 

— Cina asta e o tradiţie, nu? 

Încuviinţează nesigur, ușor încruntat. Probabil se 
întreabă în sinea lui unde vreau să ajung cu întrebarea 
asta. 

— Atunci, se poate spune că nu am avut de ales. 
Sunt proprietatea Elitei și sunt nevoită să mă confor- 
mez, că vreau sau nu. 

— Ellie... mârâie frustrat, închizându-şi ochii 
pentru câteva clipe. 

Nu mai aștept să-și revină în fire şi să-mi ser- 
vească o replică cu care să-mi închidă definitiv gura. 
O prind pe Reina de braţ și ieșim în aerul cald al serii, 
pornind împreună spre masa la care Amir e deja așezat 
și singur. 

— Ce încerci să faci? mă întreabă blonda în 
șoaptă. Să-l omori? 

— Stai liniştită, zâmbesc. Nu o să păţească nimic, 
în afară de o criză frumușică de nervi. 

Și pe bună dreptate, sunt convinsă că e imposibil 
să i se întâmple ceva, în afară să îi explodeze o venă 
înainte să cedeze și să-mi cadă la picioare. Diavolul e 
nemuritor, iar el e Diavolul. 


— 193 — 


Capitolul 55 


Îl urmăresc printre gene pe Keith cum poartă o 
conversaţie antrenantă cu clienţii lui, la un pahar de 
tărie. Toţi arată ca scoși din cutie, în costumele extra- 
vagant de scumpe și cu atitudinea tipică unor oameni 
de succes. 

Se vede după poziţia relaxată că nu e pentru 
prima oară când face asta. Emană atâta încredere, 
încât pufnesc în sinea mea. 

După cina în timpul căreia nu am schimbat nici 
măcar o vorbă, deși scaunul meu a fost poziționat stra- 
tegic lângă el, ne-am mutat la o altă masă, mai aproape 
de intrarea în vila impresionantă, unde am fost serviţi 
cu diverse băuturi. Spre deosebire de Keith, care în- 
vârte între degete un pahar cu whisky, eu sorb cu ciudă 
dintr-un pahar cu şampanie roz, dulce și aromată. Din 
nefericire, nu conţine îndeajuns alcool cât să mă îm- 
bete şi să mă facă să uit în ce rahat sunt. 

— Cred că ar trebui să o laşi baltă, Ellie, mă sfătu- 
ieşte Reina, stând aproape lipită de mine, pe scaunul 
de lângă. E târziu. 

Îmi întorc privirea în ochii mari şi trişti, cu care se 
zgâieşte la mine. Nu poate să fie mai evident pe faţa ei 
faptul că nu mai are nicio speranţă. 

— Încă nu e târziu. Mai sunt câteva zile până la 
licitaţie. 

— Tocmai, mormăie. Doar câteva zile. Nu e sufici- 
ent să-l faci pe Keith să se răzgândească. De fapt, dacă 
este să fiu sinceră, nici nu cred că vei reuși vreodată. 


— 194 — 


Elita păpușarilor - Volumul 3 


Chiar te aștepți să renunţe la ceea ce face de atâta timp, 
doar pentru că o faci foarte bine pe supărata? 

Da. Chiar mă aştept să facă asta. Poate o fi Keith 
încăpățânat, dar nu e mai încăpățânat decât mine. Ştiu 
că el e cel care o să cedeze, într-un final, indiferent cât 
de tare se ţine pe poziţii acum. 

La un moment dat, o să i se facă dor de mine. Sau 
cel puţin sper. 

Ridic paharul spre gură, sorbind din licoarea efer- 
vescentă, și continui să-l urmăresc pe ascuns. Deși e 
aproape de piscină, la o distanţă considerabilă, pot să-i 
observ cu ușurință zâmbetul relaxat pe care îl poartă 
pe durata discuţiei cu bărbatul cu trăsături asiatice, ce 
pare a fi interesat de Mia, într-o oarecare măsură. 

— Ai încredere, îi cer Reinei, cu voce joasă. Tu 
nu-l cunoşti la fel de bine ca mine. 

Nici eu nu îl cunosc bine, dar timpul pe care l-am 
petrecut cu el m-a ajutat să ajung la concluzia că inte- 
riorul său nu e făcut din piatră. Chiar dacă sunt puţine 
dăţile în care se deschide în fața mea, acestea există. 
Keith are momente în care dă dovadă că e la fel de 
uman ca restul. 

Și, oricât de ciudat ar suna în capul meu să afirm 
asta, ştiu că are o slăbiciune pentru mine. 

— O să cedeze, replic categoric. 

— Aş vrea să pot spune că sper să o facă, dar mi-e 
frică să mai sper, mărturisește spășită, strângând între 
degete piciorul lung al paharului elegant de șampanie. 
Mi-ar mai fi plăcut și ca totul să nu depindă doar de 
el. Degeaba sunt cinci, căci doar Keith ar mai putea să 
împiedice asta şi, la cum se prezintă situaţia... El e cel 
mai rău dintre toți. 

Aș vrea la rândul meu să o pot contrazice, dar are 
dreptate. Totul depinde de el, iar asta nu e o veste bună 
pentru noi. 

Ha! Numai eu puteam să mă încurc cu unul care 
se consideră rege peste insula asta și peste întreaga 
lume, nu doar peste mine. Şi numai eu sunt vinovată 
pentru asta. Am început să fiu încă de când l-am lăsat 
să creadă că, într-adevăr, e Dumnezeul meu. 

Din păcate, nu reuşesc să-i mai găsesc scuze sau 
argumente, înainte ca Reina să se ridice de la masă și 
să mă lase singură, pentru a se alătura celorlalte fete, 
strânse la câțiva metri distanţă. E limpede că, deși 
am făcut tot posibilul, nu am reușit să le fac să aibă 
încredere în mine, că le pot salva. Măcar de ar fi asta ce 
mă deranjează cel mai tare. Cea mai mare teamă a mea 
este să aibă dreptate. 

Simţind cum încep să mă înfurii, mai mult pe 
mine, decât pe el, iau hotărârea de a pune capăt serii. 
Mă ridic de pe scaun și, cu picioarele ușor amorţite de 
la șampanie, pornesc spre intrarea în vilă, cu gândul să 
fac un duș rece. Poate-poate apa o să mai spele puţin 
din păcate. 

Nu că aș avea atât noroc. 

— Elena. 

Accentul puternic al lui Amir mă face să mă 
opresc în living și să-mi dau ochii peste cap, înainte să 
mă întorc cu faţa spre el. Oare de ce am crezut că, dacă 
nu îi ofer niciun strop de atenţie pe parcursul cinei, o 
să-l fac să bată în retragere? Pentru că e limpede ca 
apa din piscină că nu are de gând să renunţe. 

— Amir. Te pot ajuta cu ceva? 

— Cu un răspuns ar fi excelent, zâmbește. 

Se oprește în fața mea, pătrunzând în spaţiul 
personal ce mă ţine departe de orice sentiment de 
stânjeneală. Devine din ce în ce mai greu să-l ţin la 
distanţă, când el face tot posibilul să îl invadeze tot mai 
mult. Cu fiecare discuţie de-a noastră, parcă ajunge tot 
mai aproape. 

Ca acum, de altminteri. Deşi sunt puţin îmbătată 
de aroma șampaniei pe care am băut-o, tot simt căl- 
dura pe care o emană trupul lui înalt și zvelt. 

— Ce răspuns? vreau să știu, încercând să mă 
concentrez la el, nu la felul în care i se zbate vena jugu- 
lară pe sub pielea măslinie. 

Îmi smulg cu greutate ochii de pe porțiunea de 
piele descoperită de nasturele descheiat al cămășii 
din in, când degetele sale reci îmi ating bărbia. Îi ridic 
într-ai săi, realizând brusc cât sunt de beată. Îmi place 
să cred că senzaţia de ameţeală ce mă ia în stăpânire 
e efectul băuturii, în niciun caz al bărbatului plin de 
el din fața mea, ce continuă să mă atingă, în pofida 
regulilor. 

— De ce fugi de mine? mă întreabă. Atât de res- 
pingător mă consideri? 

— Nu respingător, murmur. Poate doar puţin 
insistent. 

E orice altceva, numai respingător nu. Şi mă urăsc 
al naibii de mult că am părerea asta. 

— Mă tem că trebuie să fiu puţin insistent, altfel 
n-aş mai prinde ocazia să te privesc în ochi sau să-ţi 
vorbesc. Mereu ai fost alunecoasă? 

— Doar cu persoanele care nu-mi trezesc niciun 
interes, i-o trântesc sec. 

Ochii lui incredibil de albaștri se fac cu o idee mai 
mari. 

— Să înţeleg că preferi bărbaţii care nu au niciun 
gram de respect pentru tine? 

Contraatacul lui mă ia complet prin surprindere. 
Nu rezist să nu mă holbez la el, şocată, simţindu-mă de 
parcă m-ar fi pocnit peste faţă. 

— S-a găsit cine să vorbească despre respect! 
replic acid. Un tip care a venit de departe pentru a-și 
cumpăra o soție, în loc să se aleagă cu una prin metoda 
clasică! Nu știu ce părere ai tu despre asta, Amir, dar 
nici ăsta nu prea se numește respect față de o altă 
ființă umană! 

Dau să plec, însă mă prinde rapid de braţ ca să mă 
oprească. După expresia lui, îmi dau seama că nu voia 
ca discuţia asta să ia o astfel de întorsătură. 

— Ai dreptate, se grăbeşte să spună. Îmi pare rău. 
Nu am venit ca să te acuz de ceva. 

— Atunci, pentru ce ai venit? întreb iritată. 

— Să-ţi ofer ceva. 

Într-un final, îmi eliberează mâna doar ca să şi-o 
vâre pe a lui în buzunar şi să scoată din acesta un săcu- 
leț din catifea neagră. Dacă până acum mă întrebam de 
ce Roxette nu refuză nimic din ceea ce grecul îi oferă 
drept atenţii, chiar dacă ulterior le aruncă la coșul de 
gunoi, acum aflu. Mă trezesc în postura în care stau 
dreaptă în fața unui bărbat atrăgător care îşi dă silința 
să se facă plăcut și dorit. Care știe exact cum să facă o 
femeie să se simtă prea copleșită și rușinată să poată 
refuza. 

Pe jumătate mânioasă pe el şi pe jumătate curi- 
oasă, îl urmăresc cum răstoarnă conţinutul săculețului 
în palma mare. Prima oară cred că nu e nimic altceva 
decât un colier extravagant cu pietre preţioase, dar 
abia când îl apucă cu ambele mâini și îl îndreaptă 

spre capul meu, îmi dau seama ce cadou neobișnuit 
îmi oferă. Amir îmi așază pe cap colierul pentru păr, 
lăsând lanţul cu pietre să se întindă de-a lungul cărării 
și marginile preţioase să atârne de-o parte și de alta a 
urechilor. Piatra mare, în formă de lacrimă, se lipește 
de fruntea mea, aranjată de degetele lui blânde. 

Și orice impuls pe care l-aș avea să-l smulg și să 
i-l trântesc în braţe dispare ca prin farmec când observ 
pe buzele lui un zâmbet al dracului de frumos. Se uită 
la mine de parcă bijuteria de pe părul meu mi-ar veni 
mai bine decât s-ar fi aşteptat vreodată și l-ar face 
mândru. Mă lasă fără cuvinte. 

— Mi-ar fi plăcut să-ţi ofer ceva mai special, dar 
nimic nu s-ar fi potrivit mai bine cu ochii tăi, decât 
safirul, replică la un moment dat, privindu-mă fix în 
ochi. Eşti cea mai frumoasă fiinţă pe care am văzut-o 
vreodată, Elena. Așadar, scuză-mă că încercările mele 
de a te face a mea sunt enervante, dar n-am de gând 
să renunţ, oricât de tare te-aş supăra. Odată ce te-am 
găsit, o să mai plec de aici doar cu tine. Nu contează 
dacă o să trebuiască să le dau toată averea mea ca asta 
să se întâmple. 

Degetele lui părăsesc piatra ce-mi atârnă în 
mijlocul frunţii și îmi mângâie obrazul cu ele, ochii săi 
căzând pe gura mea preţ de câteva clipe ale naibii de 
lungi. Văd în ei dorința de a mă săruta și probabil că ar 
fi făcut-o, dacă umbra din spatele lui nu m-ar face să 
tresar cu putere și să fac un pas înapoi, căutând să pun 
distanţă între noi. 

Ghicind motivul pentru care mă retrag brusc, ru- 
pând vraja în care m-a prins chiar și pentru o secundă, 
Amir oftează și se întoarce pe călcâie, cu fața spre 
Keith. 

Șocul de pe chipul lui e dovada clară că scena la 
care a fost martor e lovitura fatală. Instantaneu, am 
presentimentul că e doar o chestiune de timp până 
când totul o să se transforme într-un dezastru și asta 
doar din vina mea. Şi am dreptate. În momentul în 
care Keith face un pas spre Amir, iar în ochii lui apare 
scânteia aceea ce atenționează că e pe cale să-și piardă 
firea, totul se duce de râpă. Reacţionez cu o clipită 
mai târziu de momentul în care îl înșfacă pe arab de 
cămașă, atât de puternic, încât materialul sensibil se 
sfâşie, şi degeaba mai sar în faţa lui ca să-l împiedic, că 
deja e pierdut. 

Mă împinge cu propriul corp, parcă uitând defini- 
tiv că sunt chiar aici, apoi sunt trasă în spate cu forţă. 
Totul se întâmplă prea rapid și nu apuc să-mi regăsesc 
echilibrul pe care îl pierd de îndată ce sunt smulsă din 
loc și mă prăbuşesc pe podeaua livingului, în fund. Sub 
ochii mei măriţi de groază, Keith îl domină complet pe 
Amir. 

— În momentul ăsta, îţi iei bagajul şi dispari de 
pe insulă şi de lângă femeia mea! Ai înțeles? 

Îl scutură cu putere, provocându-i lui Amir un 
hohot de râs, de vreme ce eu nu-mi mai revin din șoc, 
cât să mă pot ridica. Privesc totul cu gura căscată, 
nevenindu-mi să cred care e reacţia lui Keith. E pentru 
prima oară când îl văd atât de măcinat de gelozie, 
încât să nu mai poată gândi limpede şi îmi amintesc 
când mi-a spus că nu o să-și lase niciodată inima să-i 
întunece raţiunea. 

Ei bine, acum o face. Nu doar că își lasă inima 
să-i înece rațiunea și să uite că, cel din mâinile lui, e 
unul dintre cei cu care nu voia să se pună. O lasă să-l 
conducă. O lasă să-l facă să uite complet de cine e şi ce 

ar trebui să facă. Și știu că n-ar trebui să mă bucur de 
asta, dar nu mă pot abtine. În sfârşit văd în el omul care 
ar renunţa la întreaga lui viaţă pentru mine. Bărbatul 
care nu pune nimic mai presus şi care nu rezistă gân- 
dului că ar putea să mă piardă în favoarea altcuiva. 

lar Amir nu face nimic altceva, decât să mă ajute 
să ajung la momentul în care Keith o să clacheze, prin 
simpla lui atitudine. 

— Femeia ta? pufnește arabul, amuzat, executând 
un pas înapoi ca să iasă din mâinile lui. Nu ştiu ce să 
spun despre tine, Levine, dar dacă ar fi fost femeia 
mea, nu aş fi lăsat-o niciodată să se amestece cu ce- 
lelalte, acolo unde toţi cei care calcă pe insula asta ar 
considera că poate fi a lor. Asta spune multe despre cât 
o respecţi. 

— Hei! strigă Ryder, apărând de nicăieri și inter- 
punându-se între cei doi. Ce naiba se întâmplă aici? 

Îl împinge pe Keith înapoi, însă asta nu-l face pe 
acesta să-şi mute privirea de pe adversarul lui. Felul 
în care se uită la Amir îmi spune că ăsta e momentul 
crucial. Mă îndoiesc că o să mai poată să dea înapoi sau 
că o să vrea măcar. 

— Keith? întreabă Ryder, îngrijorat. 

Curând, livingul devine centrul spectacolului. Le 
văd cu coada ochiului pe fete îngrămădindu-se pe uşa 
terasei, ca să urmărească scena, în timp ce restul Elitei 
i se alătură lui Keith, așteptând fiecare o explicaţie. 
Până și pe ceilalţi trei bărbaţi, clienţi fideli ai Elitei, îi 
observ apropiindu-se de locul în care sunt căzută, cu 
câte un pahar în mână și o expresie confuză. 

Tensiunea ce plutește în aerul sufocant al încăpe- 
rii atinge apogeul. Inima îmi bate cu putere în piept şi 
privirea refuză să-l mai părăsească pe Keith. Aștept cu 

sufletul la gură să facă ceea ce îmi doresc cel mai mult, 
adică să pună capăt. 

Micha se înfiinţează lângă mine și mă ajută să mă 
ridic, uitându-se la mine nedumerit. 

— Eşti bine? 

— N-am nimic. 

— Keith, cred că ar fi mai bine să iei o gură de aer, 
îl sfătuieşte Trent, bătându-l cu mâna pe umăr. Orice 
s-ar fi întâmplat aici, o putem rezolva. 

— De fapt, mormăie Amir, aranjându-și cămaşa 
flendurită, e în regulă. Nu trebuie să vă îngrijorați. 
Totul e bine. A fost doar o mică neînțelegere. 

Neașteptat de calm, acesta le zâmbește lui Ryder 
și lui Trent, care au făcut front comun în faţa lui Keith, 
dând de înţeles că e pe cale să pună punct întâmplării 
din seara asta, înainte ca lucrurile să degenereze. Ba 
chiar ridică mâinile în semn de predare şi dă să se 
întoarcă pe călcâie ca să plece, când vocea gravă a lui 
Keith îl oprește: 

— Mică? 

Încremenesc, deşi mă mişc cât de puţin pot. Inima 
îmi stă în loc pentru o clipă, mai ales când înţeleg că 
iubitul meu e departe de a pune capăt situaţiei. În 
pofida faptului că Ryder şi Deke îi cer în șoaptă să o 
lase baltă, niciodată nu l-am văzut mai hotărât să facă 
exact opusul. 

— Da, răspunde Amir senin. Consider că, ceea ce 
s-a întâmplat, e doar o neînțelegere mică. Eşti frustrat 
din cauza faptului că relaţia ta cu Elena se deterio- 
rează, aşa că o să fac efortul de a uita ce s-a petrecut. 
Ar fi păcat să distrugem relaţia noastră doar pentru un 
moment de rătăcire. 

Brunetul pufăie dispreţuitor, ca și când ar con- 
sidera că efortul depus de arab pentru ameliorarea 

problemei e patetic. Totuși, deși Amir chiar depune 
un minim de efort pentru a lăsa întâmplarea asta pe 
seama unei mici scăpări, mă îndoiesc că Keith o s-o 
facă. Orice şansă de a cădea la o înţelegere se risipește 
când își întoarce ochii verzi spre mine și mă vede pur- 
tând pe cap cadoul lui Amir - cadou ce se transformă 
într-un steag roșu fluturat prin faţa unui taur furios. 

— Nu știi nimic despre mine şi Ellie, mârâie ener- 
vat. 

— Ştiu destul cât să ajung la concluzia că nu o 
meriți. De cât timp ne cunoaștem, Keith? De cinci ani? 

În loc de răspuns, acesta își încleştează maxilarul, 
uitându-se la el dispreţuitor. 

— Am fost martor atâta timp la modul în care 
tratezi femeile. Mereu te-ai uitat la ele ca la ceva care 
ar putea să-ți aducă o avere impresionantă, în pofida 
faptului că, personal, n-ai fi dat pe ele nici doi bani. 
Așadar, mi-e greu să cred că ești capabil să simţi şi 
altceva faţă de o femeie precum Elena, în afară de dis- 
preţ și un simţ ascuţit al proprietăţii și sunt sigur că, 
dacă aş schimba în momentul ăsta oferta la o sută de 
milioane de euro, mi-ai da-o cu ochii închiși. 

Noua ofertă a lui Amir cade în cel mai prost 
moment, în care nervii mei sunt întinşi la maximum 
și afectaţi de comportamentul bizar al lui Keith. Spre 
deosebire de mine, el nu pare revoltat de tupeul extra- 
ordinar al arabului din faţa noastră, care pune cărțile 
pe masă în faţa tuturor. Dimpotrivă, ochii lui verzi se 
măresc uşor, ca şi când ar fi surprins că i se oferă o 
asemenea sumă, fără negocieri. 

— O sută de milioane? 

Pământul îmi fuge de sub picioare când găsesc 
în tonul lui Keith o urmă de interes și inima mi se 


— 203 — 


LEXI B. NEWMAN 


chircește în piept, așteptând lovitura finală. O sută de 
milioane de euro ar putea fi preţul meu? 

Toată lumea muţește. E o liniște de mormânt. 
Pot jura că îmi aud pulsul zbătându-se, iar ochii mi se 
umplu de lacrimi înainte să mă pot controla. 

— O sută de milioane și voi pleca chiar în seara 
aceasta, îl asigură Amir, serios. O să fie ultima oară 
când o să ne mai vedem. 

Copleșită de emoții, mă uit lung la Keith, aștep- 
tând cu sufletul la gură să-l refuze. Apoi mă simt și mai 
înfrântă când Drew se apleacă spre el şi îi spune ceva 
la ureche, ceva ce-l face pe acesta să mă privească în 
ochi. 

Ar putea s-o facă. Toată lumea crede că o s-o facă. 
Până și pe fete le văd evitând să se mai uite la mine, 
tocmai pentru că trăiesc cu impresia că o va face. Şi eu 
cred la fel... 

— Amir, intervine Drew, într-un final, după un 
minut lung, cred că ar fi bine să vorbim despre asta 
într-un loc mai privat. Lucrurile de genul ăsta necesită 
timp de gândire. 

— De fapt, nu necesită, replică Keith, prompt. Am 
deja un răspuns pentru tine. 

Drew se întoarce spre el, parcă cuprins de panică. 
Eu, în schimb, simt cum mă destram tot mai mult. 
Ochii lui verzi mă găsesc tremurând și abia rezistând 
tentaţiei de a pleca. Nu vreau să-l aud cum o spune, 
cum renunţă la tot ce a ţinut în braţe în ultimele luni, 
pentru cea mai bună ofertă pe care a primit-o vreo- 
dată, însă nu mă pot mișca. 

Înghite în sec, înainte să-şi mute privirea înapoi 
pe Amir și să-i ofere răspunsul ce înșală așteptările 
tuturor: 

— Mai bine mor, decât să trăiesc fără ea. Datorită 
ție, mi-am dat seama că am fost mai preocupat să 
servesc fanteziile unor ticăloși ca voi, decât să-mi fac 
femeia fericită şi să-i ofer ceea ce vrea, indiferent de 
risc. Așa că luaţi-vă ofertele, luaţi-vă cadourile și că- 
raţi-vă naibii de pe insula mea! 

Umilirea publică prin care îl trece Keith pe Amir 
continuă când se apropie de mine și îmi smulge coli- 
erul de păr de pe cap, apoi i-l trântește în braţe sub 
privirile consternate ale celorlalți clienţi. Nici Drew 
nu pare că își mai poate reveni din șoc, după ce Keith 
refuză vehement cea mai scandaloasă ofertă pe care a 
primit-o Elita până acum. Şi nu doar că o refuză pe a 
lui Amir. Tocmai spune tare şi răspicat că sezonul s-a 
încheiat pentru toată lumea. 

Fără să se mai uite la el sau la oricine altcineva, îşi 
îmbrâncește unchiul din calea lui și dispare pe scări, 
neţinând cont că în urma lui izbucnește un circ. Cei 
trei bărbați care au fost lăsaţi brusc cu ochii în soare 
se reped în sincron spre Drew, cerând explicaţii peste 
explicații, în legătură cu faptul că tocmai li s-a spus că 
a venit momentul să plece. Niciunul nu e mulţumit de 
decizia neașteptată a lui Keith de a încheia totul. 

— Ce naiba înseamnă asta, Levine? se răstește 
grecul, mânios. 

Însă Drew nu le dă niciunuia atenţie. Ochii lui 
răutăcioși se zgâiesc la mine, cât e luat cu asalt de trei 
bărbați furioși ce-şi cer drepturile. Și profit de oportu- 
nitatea de a-i rânji în faţă, mai ales când constat că am 
câștigat și ăsta e motivul pentru care se uită la mine 
așa. 

Ştie și el ce ştiu şi eu. S-a terminat. 

— Crezi că a vorbit serios? întreabă Vicky, privin- 
du-le pe fete curioasă. 

Stă aşezată pe fotoliul din livingul nostru ca pe 
ace, arătând de parcă ar mai avea puţin până să sară 
ca un arc. Asta e întrebarea care le macină pe toate şi 
care începe să mă macine și pe mine. Dacă, totuși, nu 
s-a terminat? Dacă hotărârea lui Keith a fost doar un 
impuls de moment, cauzat de gelozie? 

— Eu nu cred nicio iotă, replică Mia iritată, cu 
braţele împreunate la piept. 

Le privesc pe rând, incapabilă să spun ceva, chiar 
dacă toate se uită la mine în așteptarea unui răspuns 
care să mai elimine din confuzie. Adevărul este că nici 
nu ştiu ce să le spun. Mi-e teamă să le asigur că totul 
e real și că s-a terminat și nu pentru că le-aș face să 
spere, ci pentru că s-ar putea s-o cred și eu. 

— Poţi să nu mai fi atât de pesimistă? o apostro- 
fează Roxette, enervată de neîncrederea Miei. Distrugi 
starea tuturor cu negativismul ăsta! 

— Ei bine, spre deosebire de voi, eu nu sunt chiar 
aşa naivă. După trei luni, și voi ar fi trebui să vă dați 
seama că nu mai există nicio șansă să plecăm de aici 
libere. Nu sunt deloc proști! 

— Ce vrei să spui? o întreabă Reina, nedumerită. 

— Ce anume ne-ar mai face să ne ţinem gurile, 
după ce vom pleca de aici? 

Întrebarea Miei le pune pe celelalte pe gânduri. 
Se zgâiesc una la alta cu neîncredere, ca şi când s-ar 
acuza reciproc în gândurile lor. Deja devin sătulă de 
asta. 

— Ce anume îi face să fie siguri că nu îi vom da în 
vileag imediat ce punem piciorul pe uscat? 

— Nu știu ce să spun despre voi, dar eu de 
îndată ce voi pune piciorul pe celălalt țărm, voi fugi 
mâncând pământul, mărturiseşte Vanessa, serioasă, 
sprijinindu-se de braţul canapelei. Refuz să le mai ofer 
vreo clipă din timpul meu. Cu cât uit mai repede de 
experienţa asta, cu atât mai bine. 

— De ce nu vreţi să recunoașteţi? 

Toate privirile se întorc spre mine. 

— Ce să recunoaştem? vrea Mia să ştie. 

— Că, de fapt, nu vreţi să plecaţi? 

Un cor de pufnete umple liniștea din living. 

— În ciuda modului în care aţi ajuns pe insula 
asta, aţi fost tratate aşa cum n-aţi mai fost niciodată. 
Regește. Aţi avut mai mult decât aţi putut spera. 

— Asta nu-i face mai puţin agresori, comentează 
tot ea, fluturând din mână spre mine. Dar explică de ce 
le ţii partea. Ai fost şi tu ca ei odată, nu-i așa? 

Cumva, Mia reuşeşte să-mi închidă gura. Da, 
am fost ca ei odată. N-am uitat. Cu toate astea, m-am 
schimbat. Faptul că m-am îndrăgostit de unul dintre 
agresori, nu mă face să mă întorc de unde am plecat. 

— Mia, exagerezi, îi spune Roxette, pe un ton 
dispreţuitor. Niciunul dintre ei nu ţi-a atins nici măcar 
un fir de păr. Ar fi putut fi mai rău. Ar fi putut să ne 
lovească. Ar fi putut să ne pedepsească de fiecare dată 
când îi călcam pe nervi. 

— Spui asta pentru că treci prin ce trece şi Ellie, 
și Angel, i-o trânteşte Mia, ironic. Te-ai îndrăgostit de 
unul dintre ei. 

Ghicesc în vocea ei o notă de gelozie care mi-a 
scăpat până acum. 

— Ar trebui să fii puţin recunoscătoare! se răs- 
tește Reina la ea, sărind în picioare de pe canapea ca să 
o poată privi mai bine. Datorită lui Ellie te afli încă aici! 

— De ce naiba aș fi recunoscătoare?! sare şi Mia, 
înfuriindu-se atât de tare, încât ne ia prin surprindere 
pe toate. Că ne-a abandonat? 

Ochii mi se fac mari când, în sfârșit, înţeleg care e 
motivul pentru care era nervoasă. Şi nu sunt singura. 
Toate ajung să se holbeze la ea șocate, iar Mia abia 
acum pare să-și dea seama ce a spus şi că a spus-o cu 
voce tare. 

— Poftim? întreb buimacă. 

— Ei bine, da! se răsteşte la mine. M-am săturat 
să primești tu totul! De când am ajuns pe insula asta, 
ai făcut tot posibilul să îţi scapi propria piele. L-ai făcut 
pe Keith să-ți mănânce din palmă și ai uitat complet 
de noi! 

Nici nu știu cum mă ridic în picioare şi mă reped 
spre ea, gata să o pocnesc. Mia are darul de a mă face 
să mă înfurii într-o fracțiune de secundă. 

— Ai grijă ce vorbeşti! o avertizez. Nu știu ce 
impresie ai tu despre mine, dar nu-ţi permit să... 

— Ştii foarte bine care e părerea mea despre tine, 
mă întrerupe cu o mină sfidătoare, privindu-mă fix în 
ochi, în timp ce mă confruntă. Eşti o lașă! Crezi că, dacă 
te-ai zbătut acum să ne salvezi, o să uităm că nu ai fost 
aici când am avut nevoie? Că ai preferat să te arunci în 
braţele inamicului, decât să ne protejezi? 

Mă uit mirată la ea cum începe să lăcrimeze, deşi 
face tot posibilul să rămână dreaptă în fața mea, ca şi 
când n-ar copleși-o ce tocmai a spus. Devin tot mai 
confuză de ceea ce vrea, de fapt. 

— Uiţi un lucru, Mia. Nu e treaba mea să vă pro- 
tejez. 

— Ba da. Eşti mai mare decât noi şi, până acum, 
am crezut că ești mai curajoasă. Ba chiar mi-am pus 
toate speranţele în tine, că o să ne scapi de aici, dar nu 
ai făcut nimic altceva decât să te dai de partea lor. Ar fi 
trebuit să ai grijă de noi. 

Glasul îi tremură spre final, iar ochii îi sunt plini 
de dezamăgire. Se uită la mine de parcă aș fi trădat-o 
într-un mod îngrozitor. 

Până acum, n-am ştiut că aceasta așteaptă să o 
protejez, în pofida faptului că am fost în aceeași situ- 
aţie. La fel ca ea, m-am trezit pe o insulă în mijlocul 
Mării Mediterane, la distanţă mare de casă şi printre 
străini. Mi-a fost la fel de teamă ca ei. Cu toate astea, 
Mia mă face să mă simt vinovată că nu am făcut mai 
multe pentru ea, doar pentru că sunt cu doi ani mai 
mare și am preferat să înfrunt necunoscutul, decât 
să-mi plâng de milă. 

Însă acum îmi dau seama de un lucru. Are multe 
așteptări de la mine, așteptări pe care nu le pot înde- 
plini. Și trebuie să rezolv asta prin singura metodă pe 
care o ştiu. 

— Îmi pare rău, dar nu pot să fiu cine vrei tu să 
fiu, îi spun. Nu pot să te apăr de mânia sau de planurile 
lor. Nu pot să-ţi promit să o să te întorci acasă la fel 
de simplu cum ai venit. De fapt, nu-ţi pot promite nici 
că îţi vei mai putea vedea casa vreodată. Nu sunt cine 
crezi. 

Aceasta încuviințează din cap, strângându-și 
buzele într-o grimasă. 

— Mda, mormăie. Se pare că nu ești. Din păcate, 
am văzut în tine ceva ce nu o să fii niciodată: o eroină. 

Când te-am văzut în prima zi, am crezut că ești singura 
care o să poată vreodată să le ţină piept şi singura care 
e cu adevărat capabilă să ne scoată de aici. Bineînţeles, 
nici prin cap nu mi-a trecut că, de fapt, ești prea slabă 
de înger ca să poți rezista farmecului unui ticălos care 
o să se descotorosească de tine în secunda a doua în 
care s-a plictisit. Te-a făcut simplu să te cobori la un 
nivel de la care nu cred că o să te mai ridici. 

Pieptul mi se umple de o durere stranie, pe care 
n-am mai trăit-o până acum. Nici când tatăl meu mă 
considera una dintre acele femei de joasă speţă nu 
mă simţeam mai jignită decât mă simt acum. Și ştiu 
că are perfectă dreptate. Keith m-a făcut să păşesc pe 
un drum pe care n-ar fi trebuit să merg niciodată. M-a 
făcut să mă scutur de toate părțile bune pe care le-am 
avut. 

Bănuiesc că asta se întâmplă. Când iubeşti un om 
ale căror moravuri sunt îndoielnice, ai toate șansele 
din lume să ajungi ca el. 

Și când Mia îmi întoarce spatele, punând capăt 
oricărei discuţii pe tema asta, îmi dau seama cât de 
defectă sunt, de fapt, căci, oricât de tare m-ar mai jigni 
sau cât de tare ar mai ţipa la mine, nu îl iubesc mai pu- 
țin. Nu am vreo revelaţie și nici nu dispar sentimentele 
pentru el. 

Așadar, tot ce îmi mai rămâne de făcut este să nu 
mă mai zbat. Să le îmbrăţișez, să mă scald în întunericul 
în care m-a învăluit și să-l accept cu totul. Să cad întru 
totul în negura lui și să nu mă mai gândesc niciodată 
la consecinţe. Cel puţin, întunericul nu are așteptări de 
la mine. 

Resortul e pustiu când ies în aerul răcoros al 
nopţii şi pornesc agale pe aleea pavată ce mă va duce 

direct spre el. În noaptea asta, nici măcar paznicii nu 
mai sunt la locurile lor și tot ce se mai aude în liniște 
sunt valurile mării și vuietul brizei cu miros de apă 
sărată. 

Pierdută în gânduri, îl observ pe Drew venind spre 
mine abia când ajung în dreptul fântânii. Ne oprim faţă 
în față și îmi strâng braţele la piept, nervoasă de faptul 
că face un pas lateral ca să-mi împiedice trecerea. El 
e ultima persoană pe care aș vrea să o văd acum sau 
cu care să vorbesc. Îmi dau seama după expresia ner- 
voasă pe care o are că mă consideră singura vinovată 
de felul în care a decurs seara asta. 

— Keith nu e acolo, mă informează încordat, 
ochii lui arzând de o furie pe care cu greu pare să o 
stăpânească. 

Zâmbesc, tentată fiind să-i râd în nas. 

— Dar unde e? 

— Din păcate, nu e acolo unde îmi doresc să fie, 
adică la o sută de mile distanţă de tine. 

Nicio surpriză aici. M-a vrut cât mai departe de 
el încă de când m-a privit pentru prima oară în ochi. 
Probabil a realizat atunci ceea ce a realizat şi acum, că 
nu sunt uşor de îndepărtat. 

— Care-i treaba, Drew? întreb curioasă, nerezis- 
tând să nu-i rânjesc sfidător. Ai realizat, într-un final, 
că te-ai înșelat în privinţa mea? 

Nasul lui se încrețeşte de neplăcere și își mută 
pentru câteva clipe privirea de pe mine, scărpinân- 
du-și frustrat bărbia. 

— De fapt, Elena, mă aşteptam să nu scap de tine 
atât de simplu. Cel în privinţa căruia m-am înșelat e 
Keith. N-am crezut niciodată că o să-mi văd nepotul re- 
nunțând la tot ce a construit în ultimii zece ani, pentru 
o blestemată de femeie! 

Face un pas înainte, apoi se apleacă spre faţa mea, 
ochii săi aruncând cu fulgere, și știu deja că urmează să 
mă amenințe cu ceva. Am ajuns să-l cunosc prea bine 
ca să mă mai poată lua pe nepregătite. Nici măcar pri- 
virea lui urâtă sau dorinţa arzătoare de a se răzbuna, 
ce-i joacă în irisurile hazel, nu mai sunt ce au fost. 

Acum, nimic nu mă mai sperie. 

— Nu ştiu ce naiba i-ai făcut, fetiţo, dar află că 
lucrurile nu vor rămâne așa, mă asigură. Nu o să am 
odihnă până când nu o să te văd dispărută din peisaj. 

— Deci, n-ai de gând să te conformezi cu gândul 
că am câștigat, constat amuzată. 

— Niciodată. 

— Atunci, sper că îţi place să fii dezamăgit, Drew, 
pentru că n-am de gând să plec nicăieri. 

Acesta pufnește enervat, trăgându-se înapoi cu o 
idee. 

— Asta rămâne de văzut, Elena, replică senin, 
ba chiar forțând un zâmbet prevestitor de rele. Nu te 
gândi că, dacă Keith a luat o hotărâre în seara asta, 
totul s-a terminat. Din contră, abia acum începe. 

Mă încrunt ușor, făcând eforturi mari să-l înţeleg. 
Pentru mine nu poate fi mai clar decât atât, însă pen- 
tru el pare mai complicat. Bănuiesc că îi este greu să își 
recunoască lui însuși că a ajuns într-un punct din care 
nu mai poate schimba nimic. Keith m-a ales pe mine. E 
limpede. 

— Ce crezi că îmi poţi face și n-am mai trecut 
prin asta? îl întreb curioasă, înclinându-mi capul și 
privindu-l lung cum devine tot mai nervos. Timp de 
trei luni am dansat cu Diavolul, Drew. Mă îndoiesc că 
există ceva pe lumea asta care să mă mai poată speria 
suficient de tare, încât să-l abandonez pe Keith și să 
fug. Nimeni şi nimic nu o să mă facă să plec de lângă el. 

Drew îmi ascultă tirada încrezătoare cu zâmbetul 
pe buze și, spre final, ajunge să râdă la propriu, ca şi 
când aș fi spus ceva amuzant pentru el. 

— Cât de naivă ești! chicotește. Cine a spus că îţi 
voi face eu? 

Mă încrunt și mai adânc. Am impresia că îmi 
scapă ceva. 

— Dacă nu tu, atunci cine? 

— O să afli. Crede-mă când îţi spun, Ellie. Există 
pe lumea asta cineva mai rău decât Diavolul. Sau crezi 
că Diavolul nu se teme de nimeni? 

Și m-a pierdut complet. N-am nici cea mai mică 
idee despre cine vorbește sau dacă nu cumva asta e 
o simplă încercare de a mă face să mă pierd cu firea. 
N-am de unde să știu dacă joacă la cacealma sau în- 
tr-adevăr are un as în mânecă împotriva mea. 

— Keith e în atelier, mă informează apoi, senin. 

Buimacă, decid să pun capăt discuţiei şi trec pe 
lângă el, însă apuc să fac doar doi paşi înainte să-l aud 
în spatele meu spunând: 

— Bucură-te de victoria ta cât mai poţi. 

Nu mai aștept să-mi spună și altceva. Mai mult 
îngrijorată, decât nervoasă, plec în căutarea lui Keith, 
gândindu-mă obsesiv la ceea ce voia Drew să spună. 
Cine poate fi mai rău decât Diavolul? Sau mai bine mă 
întreb de cine îi e frică Diavolului? 

Cu gândul la asta, intru în atelierul lui, casa veche 
de pe partea cealaltă a insulei, ce are deschidere la 
propria-i plajă. Când intru, scârţâitul de sub talpa san- 
dalei mă face să mă opresc și să privesc nedumerită la 
cioburile de sticlă de pe podeaua veche, rămășițe ale 
unei sticle de whisky împrăștiate de-a lungul corido- 
rului slab luminat. Sunt dovada clară că acesta nu s-a 
retras aici pentru a avea liniște sau pentru a scăpa de 

explicaţiile pe care le cerea toată lumea după hotărâ- 
rea lui neașteptată. 

Îmi dau seama de intensitatea crizei sale de nervi 
abia când păşesc în living. Cele două bancuri de lucru 
sunt răsturnate pe podea și toate lucrurile lui Keith 
sunt răsfirate până în dreptul ușilor din sticlă, ce dau 
spre plajă. Pășesc cu grijă peste ele și mă îndrept spre 
ieșire când aud zgomot în spatele meu. 

Keith mă privește din umbră în dreptul coridoru- 
lui, cu braţele strânse la piept și o expresie îngheţată. 
Nici nu deschide gura, că deja ştiu cât de supărat e și 
probabil că motivul pentru care totul e praf în jurul 
meu are legătură strânsă cu același motiv pentru care 
a renunţat la tot: Amir. 

Prin urmare, când mă apropii de el, o fac cu pru- 
denţă, în pofida faptului că nu mă tem. Știu că nu mi-ar 
face niciun rău, dar asta nu înseamnă că nu încerc pe 
cât de mult cu putinţă să fac mișcări încete și calculate, 
ca să nu declanșez o altă criză de nervi. Și aşa pare că 
ar fi pe punctul de a exploda. 

Apoi mă opresc la doar câţiva pași distanţă de el. 

— De ce nu vii mai aproape? mă întreabă senin. 
Sau ţi-e teamă de mine? 

— Ar trebui să-mi fie? 

Acesta pufnește scurt, înainte să se sprijine de 
perete într-o poziţie relaxată. 

— Chiar vrei să-ți răspund sincer la asta? Pentru 
că, dacă este să răspund sincer la întrebarea ta, ţi-aș 
spune că ai avut motive să te temi de mine încă din 
prima zi, dar n-ai făcut-o. Acum nu-mi dau seama dacă 
simţul tău de conservare nu funcționează sau, pur şi 
simplu, eşti curajoasă. 

Zâmbind, mai fac un pas spre el. Nu mă așteptam 
să înceapă conversaţia astfel, în special după seara pe 

care am avut-o. Mă aşteptam, în schimb, la tunete și 
fulgere, la accese de gelozie și la acuze. 

— Să spunem că nu sunt atât de deșteaptă pe cât 
se presupune că ar trebui să fiu, replic calmă. Și nici tu 
nu ești atât de periculos pe cât vrei să pari. 

— Mă jigneşti, iubito. Credeam că ai venit aici ca 
să reparăm stricăciunile, nu să aruncăm cu vorbe grele. 

Cu toate astea, nu pare deranjat de ceea ce i-am 
spus. Are în continuare zâmbetul pe buze, un zâmbet 
cu o tentă obraznică și provocatoare, care parcă îmi 
spune „vino mai aproape”. 

— Dacă ai fi fost, atunci nu ţi-ai fi alungat clienţii 
de pe insulă pentru mine. 

— Cine a spus că am făcut-o pentru tine? 

Ridic din umeri. 

— Vreau să cred că ai făcut-o pentru mine, măr- 
turisesc. Fără a ţine seama de cât de egoist sună asta. 
Îmi place să cred că ai renunţat pentru că preferai să 
pierzi asta, decât să mă pierzi pe mine. 

Keith încuviinţează gânditor, strângându-și bu- 
zele într-o linie dreaptă. 

— Îţi pare rău? 

— Pentru că nu i-am oferit lui Amir încă o ocazie 
în care să se apropie de tine? În care să râvnească la ce 
e al meu? 

Clipesc mărunt, neștiind ce aș mai putea adăuga 
la asta. Știam că ăsta a fost impulsul ce l-a făcut să ia 
hotărârea brusc. Nici nu a încercat să ascundă faptul 
că e gelos, că scena cu Amir i-a adus un gust amar 
în gură. Şi poate că a fost nedrept din partea mea să 
permit să se ajungă la asta, dar a fost strict necesar. 
Începeam uşor să cred că bărbatul din faţa mea nu e 
cine credeam că e. 

— Cred că i-am oferit destule șanse să o facă, 
spune iritat. De fapt, m-am ferit din calea lui în mo- 
mentul în care am ales să continui șarada asta, în 
detrimentul tău. 

— Acum crezi că e o șaradă? 

— Mereu a fost o șaradă. Sunt conștient de ceea 
ce am făcut, Ellie. Sunt conştient câte vieţi am distrus 
şi, sincer puţin mi-a păsat de riscuri. Nu aveam ce să 
pierd, oricum. Însă acum am de pierdut mai mult decât 
aș putea să îndur, chiar dacă nu mi-am dat seama până 
în seara asta, când te-am văzut lângă el. 

Cu ochii mari, îl urmăresc cum își îndreaptă spa- 
tele, apoi pornește spre mine cu pași hotărâți, oprin- 
du-se abia când ajunge în fața mea, la câţiva milimetri 
distanţă, iar mâinile sale se fac căuș în jurul chipului 
meu. 

Acum, că îl pot privi de aproape, în toată splen- 
doarea sa, văd în irisurile verzi cât de sincer e. Nu 
cred că l-am mai văzut vreodată așa deschis și pregătit 
să-mi spună tot ce are pe suflet. Odată, am crezut că nu 
poate fi capabil să rostească asemenea cuvinte sau să 
simtă ceva la fel de intens cum e teama de a pierde pe 
cineva. 

Poate că sufletul lui nu e atât de negru... 

— Te iubesc, Ellie, îmi spune blând, mângâin- 
du-mi în repetate rânduri obrajii. Şi nu vreau să mai 
trăiesc niciodată sentimentul acela că sunt pe cale să 
te scap printre degete, mai ales din cauza mea. Atât 
timp cât te am pe tine, nu mai am nevoie de nimic. 

Într-un final, când tirada lui se încheie, constat 
că nu mai sunt în stare să-mi reprim zâmbetul. E larg 
și autentic, încât îi stârnesc un surâs ce distruge rapid 
atmosfera caldă în care m-a prins. 

Amuzat, mă cuprinde în braţe şi își aşterne buzele 
pe fruntea mea, strângându-mă puternic la piept. 

— Vom pleca curând de aici, îmi promite. O să te 
duc cât mai departe de locul ăsta, undeva unde să fim 
doar noi doi. 

— Cum ar fi o insulă privată? îl ironizez, rânjind 
răutăcios peste cămașa lui șifonată. 

— Nu-ţi stă bine când mă iei peste picior, iubito. 
Cred că te-a bătut soarele în cap prea tare. 

— Oare din cauza cui? îl întreb distrată, lăsân- 
du-mi capul pe spate ca să-l privesc în ochi. Dacă ai de 
gând să mă mai răpești vreodată, îţi sugerez să cauţi 
un loc cu mai puţin soare, cum ar fi Alaska. 

— Vrei în Alaska? chicotește. 

Ei bine, n-ar fi rău. După trei luni petrecute pe in- 
sulă, parcă duc dorul unei schimbări de peisaj. Nu-mi 
pasă dacă e vorba despre Alaska sau despre oricare alt 
loc din lume și e timpul să o afle și el. 

— Vreau să fiu oriunde ești și tu. 

Pe chip i se aşterne o expresie blândă, iar buzele 
i se curbează într-un zâmbet cald. Îmi fereşte gentil 
părul pe spate, trecându-și mâna peste el din vârful 
capului, până la jumătatea spatelui. 

— Ştii că te poţi întoarce acasă, nu? Nu doar ele 
sunt libere să se întoarcă la vechea lor viață, de parcă 
ultimele trei luni nici n-au existat. Şi tu eşti liberă să 
pleci. Deşi sper să nu o faci, vreau să ştii asta. 

— Ştiu, confirm serioasă. Dar ultimele trei luni au 
existat pentru mine. Nu pot să le uit, cum nu pot să 
ignor nici faptul că, pentru mine, „acasă” a căpătat un 
nou sens. 

— Care? întreabă curios. 

— Tu. 

Mâna ce îmi strânge degetele îmi oferă o stare 
de bine și de confort, pe măsură ce coborâm scările în 
livingul în care aşteaptă restul Elitei, cât şi un Drew în- 
fumurat. Îmi dau seama după expresiile lor că fiecare 
așteaptă o explicaţie pentru tot ce s-a întâmplat seara 
trecută. Probabil a fost o surpriză pentru toată lumea, 
ținând cont că hotărârea a fost luată în cel mai neaș- 
teptat moment și în cele mai tensionate circumstanţe, 
fără ca aceasta să fie discutată în prealabil. 

Dar Keith nu pare îngrijorat de asta. Nu pare că 
și-ar face griji în privinţa vreunei revolte. Nu știu dacă 
asta are legătură cu încrederea lui în ei sau nu-i pasă. 
Ce e cu adevărat important e că, după discuţia de seara 
trecută, sunt convinsă că nu o să se răzgândească. 

Ne oprim împreună în faţa canapelelor, ţinân- 
du-ne în continuare de mână. Îl aud pe Drew pufnind 
pe deasupra paharului de whisky pe care îl ţine între 
degete, însă decid să-l ignor. Știu deja care e părerea 
lui despre toate astea și faptul că îl deranjează să mă 
vadă aici, deși a sperat încă de când a călcat pe insula 
asta, că o să dispar. 

— Ştiu că aveţi nedumeriri... 

— Nedumeriri? întreabă Ryder, întrerupându-l 
din vorbit. 

Sprâncenele lui aproape urcă pe mijlocul frunțţii. 
Stă trântit pe canapea și se uită la Keith năucit și oare- 
cum revoltat. 

— Mi-am făcut griji că ai luat-o razna, amice. Ăla 
a fost ultimul lucru pe care mă aşteptam să-l faci. Mai 
aveai puţin şi săreai la gâtul lui Amir. 

— Asta nu s-ar fi întâmplat, dacă Amir nu ar fi 
încercat să mă ia de prost, răspunde Keith, calm. În 
cazul ăsta, a primit ce a meritat. 

— Şi ceilalţi? vrea Micha să știe. Toţi sunt revol- 
taţi acum. Sunt supăraţi de felul în care au fost tratați. 
Niciodată nu s-a mai întâmplat asta. Dacă asta e o 
decizie de moment, e cazul să ne spui acum. 

Îmi ridic privirea spre el, surprinzându-l uitân- 
du-se la mine curios, ca și când ar încerca să se asigure 
că asta e ceea ce vrea cu adevărat. Şi știu deja răspunsul 
când buzele i se arcuiesc într-un zâmbet discret. 

— Nu este, le spune băieților, într-un final. A fost 
o decizie spontană, într-adevăr, însă am vorbit serios. 
Cred că a venit timpul să tragem linie și să ne socotim. 

— Şi fetele? vrea Trent să știe, sprijinit de spe- 
tează cu un aer relaxat. 

— E limpede ce se va întâmpla cu ele, replică 
Drew, intervenind în discuţia ce nu-l privește. Nepotul 
meu vrea să le elibereze. Şi, bineînţeles, asta e ideea 
Elenei, deci ei ar trebui să-i mulţumiţi de faptul că 
urmează să vă pună tuturor vieţile în pericol. 

Keith mârâie lângă mine. În schimb, eu nu mă las 
afectată de vorbele lui. Mă așteptam să mă atace. 

— Despre ce vorbeşti? întreabă Deke, parcă trezit 
brusc dintr-un somn adânc, privindu-ne ba pe el, ba pe 
mine. 

— Calmează-te, îi cer. Nu o să se întâmple nimic. 
Tot ce își doresc ele este să se întoarcă acasă în sigu- 
ranţă. 

— De unde știi tu? intervine și Trent, privindu-mă 
încruntat și neîncrezător. Ce anume te face să fii sigură 
că nu vor încerca să ne „sape” încă din momentul în 
care se vor vedea scăpate? 

Oftând, mă uit din nou la Keith. Nimic din ce 
urmează să le spun nu o să-i asigure de nimic, nici 
propriul cuvânt. Adevărul este că nu le pot promite că 
asta nu o să le aducă probleme. Cu toţii știm riscurile. 

— Asta nu o să se întâmple, replică bărbatul de 
lângă mine, privindu-i într-un fel care îmi dă de înţeles 
că îmi scapă ceva. Pentru că niciuna dintre ele nu știu 
nimic despre voi. 

Sunt gata să-l contrazic, când acesta continuă: 

— Practic vorbind, niciunul dintre voi nu există. 
Nimeni nu ştie cine sunteţi cu adevărat, cu ce vă ocu- 
paţi sau măcar care e numele vostru real. 

Rămân cu gura căscată, uimită de ceea ce îmi aud 
urechile. Cum adică nu știe nimeni cine sunt cu ade- 
vărat? Înseamnă că identitatea lor, cea pe care eu am 
cunoscut-o, e doar o acoperire? O portiţă de scăpare 
pentru situațiile de genul ăsta? 

Asta înseamnă că și Keith are una? 

— Dar asta nu e valabil și în cazul tău, se repede 
Micha să spună. Sau ai uitat că totul o să se spargă în 
capul tău, în cazul în care una dintre ele va merge la 
poliție? 

Instantaneu, îl strâng și mai tare de mână, răsu- 
flând ușurată. Pentru o clipă scurtă mi-am făcut griji că 
totul a fost o minciună și că habar nu am cine stă lângă 
mine. Nu o să înţeleg niciodată pe deplin ce se petrece 
aici. Nu o să înţeleg cum funcționează mintea lui Keith 

și de ce a pus totul la bătaie, când putea la rândul lui să 
se protejeze, ca restul. 

Sau poate chiar nu i-a păsat că ar putea fi prins 
cândva? Așa cum a spus și el, nu a avut multe lucruri 
de pierdut. Prin urmare, a fost chiar atât de nebun în- 
cât să se expună, fără să-i pese de consecinţe? Fără să-i 
pese că ar putea să facă mai mulţi ani de închisoare 
decât am eu degete să număr? 

Nu, nu voi înţelege cu adevărat ce s-a întâmplat 
în astea trei luni. Abia acum realizez că le-am trăit ca 
pe un vis lung din care m-am trezit ţinând de mână un 
infractor. 

Însă e târziu să-mi mai fac griji de ce a ajuns viața 
mea, așa cum își fac ceilalți. Mă îndoiesc că poate fi mai 
rea decât a fost înainte să ajung pe insulă. Adică, mă 
uit la Keith și pot jura că văd viitorul, unul în care nu o 
să mă mai tem de nimic pe lume, în afară că îl voi trăi 
fără el. 

Brusc, simt nevoia de a mă lipi de braţul său, 
atrăgându-i atenţia asupra mea. Se încruntă ușor. 

— Ei bine, mormăie, înainte să-și întoarcă pri- 
virea asupra băieților, asta nu mai este grija voastră. 
După zece ani în care mi-aţi fost loiali și alături, a venit 
timpul să ne luăm rămas bun. 

Un icnet lung iese din gura lui Ryder. Ceilalţi, în 
schimb, ajung să se zgâiască la Keith surprinși și ner- 
voși, parcă nevenindu-le să creadă că acesta tocmai îşi 
ia adio de la ei. 

Sinceră să fiu, nici eu nu mă așteptam la asta. 
Altfel credeam că o să decurgă discuţia. 

— Stai puţin! se răsteşte Deke, sărind în picioare. 
După atât timp, ne întorci spatele? 

— Chiar aşa, îl susține și Micha. Ce naiba în- 
seamnă asta? 

— Calmaţi-vă! le cere Keith, ridicând mâna liberă 
ca să-i potolească. Nu vă întoarce nimeni spatele. Doar 
fac ceea ce e mai bine pentru voi toţi. 

— Fii mai explicit, la dracu! sâsâie Ryder, ridicân- 
du-se în picioare la rândul său. Pentru mine, una e să 
pui capăt afacerii fără să ne întrebi și alta e să îţi dorești 
să pleci! După zece ani în care ţi-am ţinut spatele, mă 
aştept la ceva mai mult decât o strângere de mână şi o 
scuză penibilă! 

— Nu e nicio scuză penibilă! 

Glasul lui Keith se ridică dintr-odată și, din in- 
stinct, fac un pas înapoi, ieșind de pe câmpul de luptă. 
Ei bine, asta e ceea ce mă aşteptam încă de când am 
coborât în living, ca lucrurile să o ia razna la un mo- 
ment dat. Speram să n-am dreptate. 

Și, de parcă nu ar fi destul că băieţii mai au puţin 
până să sară la gâtul lui Keith, îl văd cu coada ochiului 
pe Drew râzând pe fotoliu, ca și când s-ar bucura că s-a 
ajuns la asta. 

— Spre deosebire de voi, eu sunt cel expus! își 
continuă brunetul tirada, bătându-se cu pumnul în 
piept, în timp ce aproape urlă la Ryder. Dacă este să 
tragă cineva pentru toate astea, odată cu plecarea lor, 
atunci eu voi fi acela! 

— Dacă ţi-e teamă să nu cumva să tragem pentru 
asta, atunci nu le da drumul, vine Trent cu ideea, pe 
un ton nonșalant. Știi ce se poate întâmpla dacă una 
dintre ele nu-și va ţine gura. 

— Da, știu, replică Keith sec. Dar mai ştiu și că eu 
v-am pus în situaţia asta. Afacerea a fost ideea mea de 
la bun început. Dacă este să cad odată cu ea, aşa să fie! 

— Când te-ai transformat într-un martir? 

Întrebarea lui Drew îi reduce la tăcere şi toate 
privirile se întorc spre el, ca să-l vadă stând acolo, înţe- 
penit pe fotoliul acela, arătând ca un om fără griji. Nu 
face nimic altceva decât să mă înfurie, în special când 
înţeleg că întrebarea îi este adresată lui Keith și are ca 
scop să-l enerveze. 

Și funcţionează. Mazxilarul lui se încleștează și îl 
privește mânios, că mi-e teamă că o să-și iasă din minţi. 

— Poftim? îl întreabă printre dinți. 

— Înainte, obişnuiai să fii mândria familiei 
Levine. Asta în ciuda faptului că te-ai născut dintr-o tâ- 
râtură egoistă, care a considerat până în ultima ei clipă 
de viață că e mai bună decât noi toţi. Acum ești doar o 
ruşine. Și pentru ce? Pentru o altă târâtură egoistă care 
o să te lase cu ochii în soare de îndată ce o să i se urce 
la cap şi o să creadă că e prea bună pentru tine? 

Keith mă privește fugar, înainte să-l privească din 
nou. 

— Poate n-am nevoie să fiu mândria familiei 
Levine. Te-ai gândit la asta vreodată? 

— Ciudat să întrebi așa ceva, după ce ai făcut tot 
posibilul să îl faci mândru pe tatăl tău. Timp de zece 
ani te-am văzut încercând să-l imiţi în speranţa că o să 
fii vreodată ca el. 

Obrajii iubitului meu capătă dintr-odată o culoare 
stacojie și pot să-mi dau seama cât de tare îl doare asta. 
E dovada vie că Drew are dreptate pe undeva, chiar 
dacă nu-mi place ce aud. 

— Însă află un lucru, băiete, continuă acesta, 
ridicându-se de pe fotoliul lui confortabil. Dacă până 
acum aveai șanse mici să ajungi ca el, acum nu mai ai 
deloc. Şi ştii de ce? 

Keith alege să păstreze tăcerea, chiar dacă arată 
de parcă şi-ar dori să-i poată spune ceva. În schimb, 
îl aud scrâşnind din dinţi de nervi. Îl priveşte cu o 
asemenea dușmănie, încât mă mir că nu explodează. 

Mă încordez cu putere când Drew se apropie de 
el, purtând pe buze un rânjet batjocoritor. Degetele mi 
se strâng în pumni pe lângă corp și fac apel la toată 
răbdarea din lume ca să nu sar între ei. Mă îndoiesc că 
aş rezista chiar şi pentru o clipă să-l văd atingându-l, 
după ce îl tăvălește prin noroi chiar în faţa tuturor. 

Apoi îi spune ceea ce cred că ar fi declanșatorul 
perfect pentru nervii lui Keith şi nu o face oricum. Îi 
rostește în nas fiecare cuvânt în parte pe un ton ofen- 
sator, parcă încercând dinadins să-l aducă la capătul 
răbdărilor: 

— Tatăl tău nu s-a târât niciodată la picioarele 
unei femei, așa cum o faci tu. 

Ăsta e momentul în care inima mi se strânge cât 
un purece, de frică. Chipul lui Keith se schimonosește 
de furie și devine doar o chestiune de timp până să se 
piardă cu firea. 

Dacă nu-l loveşte el, o s-o fac eu! Și nu pentru că 
folosește sentimentele lui pentru mine drept armă cu 
care să-l doboare, ci pentru că n-are niciun drept să-l 
judece. 

Însă, în pofida aşteptărilor mele, Keith nu face 
nicio mișcare greșită. Dimpotrivă, în loc să-l lovească, 

buzele sale se arcuiesc într-un zâmbet mai batjocori- 
tor decât al lui Drew. 

— Poate ar fi trebuit s-o facă. 

— Ce vrei să spui? pufnește dispreţuitor. 

— Tatăl meu a fost prea mândru să se târască la 
picioarele femeii pe care a iubit-o. A trăit cu impresia 
că asta nu-l va mai face bărbat, când de fapt, ăsta ar fi 
fost singurul lucru care l-ar mai fi putut salva în ochii 
ei. Cam așa cum ai făcut tu, de exemplu. 

Rânjetul de pe buzele lui Drew dispare ca prin 
farmec, iar ochii i se fac cu o idee mai mari. 

— Îmi vorbeşti mie despre ce ar trebui să fac pen- 
tru o femeie sau nu, dar ai uitat câte ai făcut tu pentru 
[Ilya doar ca să înceteze să te mai vadă ca pe fratele tău 
și să te iubească. Te-ai târât la picioarele ei mai mult 
decât oricare alt bărbat pe lumea asta, însă a fost prea 
târziu. Ei bine, unchiule, eu nu o să fac aceeași greșeală. 
Nu o să fiu prea mândru să renunţ la tot pentru femeia 
mea și nici nu o să aștept momentul în care o să fie 
târziu ca să mai pot face ceva. Prefer să fiu considerat 
laș și o rușine, decât să fiu un blestemat în ochii ei. 

Îi simt pe toți uitându-se la mine, însă ochii mei 
nu-l mai părăsesc pe Keith. Niciodată nu mi-am simțit 
inima crescând cât să cred că e pe punctul de a exploda. 
Emoţia pe care o trăiesc acum e ca o binecuvântare. 

— Deci, mormăie Drew, părând să se conformeze, 
în sfârșit, cu gândul, mai importantă e o femeie pe care 
ai cunoscut-o în urmă cu trei luni, decât familia ta. 

— În cazul ăsta, unchiule, Ellie e familia mea. 

Și o spune pe un ton atât de serios, încât Drew nu 
are nicio șansă să se îndoiască că nu e adevărat. 

— Atunci, băiete, cred că a venit timpul să-ţi arăţi 
dragostea faţă de ea și să o scoţi de pe insulă, de prefe- 
rabil înainte ca Dom să ajungă aici. 

Când ochii lui Drew se întorc spre mine, în sfârşit 
înțeleg despre cine vorbea seara trecută, iar ochii 
mi se fac cât cepele de șoc. Acum îmi dau seama că 
într-adevăr există cineva mai rău decât Diavolul. De 
fapt, mereu am știut asta, însă abia acum constat că 
am toate motivele din lume să mă tem de el, în special 
când Keith face un pas mic înapoi și se albește, la fel ca 
întreaga Elită. 

Nici nu mai are rost să întreb cine e Dom, pentru 
că știu deja. 

— Vine aici? întreabă Keith uluit, cu vocea-i lip- 
sită de forţa de odinioară. 

Faţa lui Drew rămâne îngheţată într-o expresie 
serioasă, în pofida impresiei că îi va rânji sfidător. 
Bănuiesc că subiectul „Dom” taie tuturor cheful de iro- 
nii sau ameninţări. E limpede că și lui îi e teamă de el. 

— L-ai chemat aici?! zbiară dintr-odată. 

Tresar cu putere și mă îndepărtez de Keith, lăsân- 
du-i loc de manevră. lubitul meu iute la mânie îl prinde 
pe Drew de gulerul cămășii din in şi îl trage spre el, 
neratând ocazia de a-l scutura puţin. 

— Ai înnebunit complet? îl întreabă printre dinţi, 
prea mânios ca să mai urle la el. Ai uitat că e capabil să 
ne ia tuturor capetele, inclusiv pe al tău? 

— Eu n-am uitat, dar tu cu siguranţă ai făcut-o, 
îi răspunde prompt. Oricum ar fi aflat. Nu cred că îţi 
dorești să fugi până la capătul lumii de el, doar pentru 
că i-ai ascuns ceva de asemenea importanţă. 

Furios, Keith îl îmbrânceşte cu forță, iar Drew se 
împleticește înapoi, gata să se prăbușească. Abia apucă 

să-și revină, că brunetul se repede din nou spre el și, 
pentru o clipă, am impresia că vrea să-l lovească. Din 
fericire pentru noi toţi, tot ce face este să îndrepte un 
deget spre el drept avertizare și să mârâie grav: 

— Până deseară vreau să dispari. A doua oară 
nu-ți mai spun! 

Apoi se întoarce pe călcâie și, cu o expresie pani- 
cată, îl caută pe Jordan din priviri, până îl găsește stând 
lângă uşă în poziţie de drepţi. Îi face semn din mână să 
se apropie, iar paznicul solid ca un munte se clintește 
cu greu din loc, oprindu-se abia când ajunge în dreptul 
lui Keith, în tot timpul ăsta menținându-și pe chip o 
expresie serioasă, de om profesionist. 

— Scoate fetele de pe insulă. 

Atât îi spune. Jordan apucă doar să încuviinţeze 
din cap, căci Ryder și sare în faţa lui, interpunându-se 
între ei, revoltat. 

— Ce naiba vrei să faci?! îl ia la rost. Chiar îţi 
dorești să mori sau care-i faza? 

— Dacă Dom vine aici, fetele acelea nu vor mai 
apuca ziua de mâine, iar asta e valabil şi pentru iubita 
ta. O să facă tot posibilul să încheie afacerea și fără noi 
și, crede-mă, nu vrei să îl pornești împotriva ta. 

Ryder face instantaneu un pas în spate, ochii lui 
devenind cu o idee mai puţin înflăcăraţi și nervoși. 
Imediat ce Keith pomenește de Angel, întreaga atitu- 
dine i se schimbă și nu mai pare la fel de pornit să i se 
împotrivească. 

— Da, dar... 

— Niciun „dar”, i-o retează. Jordan le va scoate de 
pe insulă înainte să apară și o va lua și pe Ellie cu el. 
Fără discuţii! 

Nici bine nu îmi aud numele, că am aceeași reac- 
ție ca Ryder, în privinţa lui Angel. Viteza cu care intru 
în panică e incredibilă. Refuz din prima clipă să mă 
gândesc că o să plec de aici fără el. Doar peste cadavrul 
meu! 

— S-o crezi tu! mă răstesc la el, atrăgând asupra 
mea întreaga atenţie. 

Privirea verde a iubitului meu se înfige în mine 
violent și se încruntă urât, dându-mi de înţeles că nu-i 
place deloc intervenţia mea. 

— Nu plec nicăieri! adaug hotărâtă, apropiin- 
du-mă de locul în care se află. 

— Ba da, pleci! mă contrazice enervat. O să stai în 
Ibiza cu Jordan până rezolv problema cu tatăl meu și tu 
n-ai nimic de spus despre asta! 

Gura mi se întredeschide de șoc și mânie. Sunt 
tentată să-mi strâng braţele la piept şi să încep să bat 
din picior, ca un copil supărat, însă nu cred că m-ar 
ajuta în situaţia de faţă. Dacă vreau ca lucrurile să iasă 
cum îmi doresc, trebuie neapărat să-i ţin piept şi nu o 
să fie ușor. Observ cât de serios e în privinţa asta. O să 
fie război... din nou! 

— Keith, puţin îmi pasă ce probleme ai cu tatăl 
tău! Nu plec nicăieri fără tine și punct! 

Acesta închide ochii preţ de câteva clipe și pot 
jura că murmură în gând câteva înjurături, dar nici de 
asta nu-mi pasă prea tare. Sunt hotărâtă să rămân și 
nimeni și nimic nu mă poate convinge să n-o fac. 

— Jordan, îl aud mormăind. 

Târziu înţeleg de ce îi rostește numele, prea tår- 
ziu ca să mai pot fugi. Paznicul se întoarce spre mine, 
iar braţele lui mari mă înghit cu totul, înainte să mă 
ridice şi să pornească cu mine spre ieşire. Tot ce îmi 

mai rămâne de făcut ca să ies din încurcătură, este să 
acţionez copilăreşte. În dreptul ieşirii, când Jordan e 
pregătit să mă scoată din vilă, îmi înfig dinţii în braţul 
lui și mușc tare, dându-i drumul abia când îl aud stri- 
gând de durere şi slăbind strânsoarea. 

În următoarea secundă sunt deja în faţa lui Keith 
și îl împung nervoasă cu degetul în piept, drept răzbu- 
nare pentru încercare, ignorând chicotele băieţilor şi 
înjurăturile grosolane ale lui Jordan. Doar nemernicul 
dinaintea mea pare uluit că tocmai am mușcat pe ci- 
neva şi oscilează între amuzament și furie. 

— Dacă mai încerci vreodată asta, jur solemn că o 
să rup carnea de pe el! îl avertizez, arătând cu degetul 
în spate, spre paznic. Nu te pune cu mine! 

— Ellie, mârâie frustrat. 

— Nu plec nicăieri! i-o trântesc categoric. Dacă 
tatăl tău vine după mine, atunci să vină! Însă refuz 
să plec de aici fără tine! Mi-ai promis că o să plecăm 
împreună și n-am de gând să... 

Restul e o mormăială în gura lui, căci se repede 
să mă sărute tocmai când mă pregăteam să-l ameninţ. 
Grija că o să mă oblige, într-un fel sau altul, să părăsesc 
insula odată cu ele dispare ca prin farmec și mă înmoi 
în braţele ce îmi înconjoară spatele ca o susținere de 
oţel. Buzele parcă mi se topesc sub sărutul blând pe 
care mi-l dăruiește pentru a mă face să tac. 

Când se retrage, continuând să mă ţină în braţele 
sale, adaug moale: 

— „te las să îţi încalci promisiunea. 

— Bine, rosteşte calm. Nu e cazul să faci scandal. 
O să plecăm împreună, promit. 

Încuviinţez din cap mulţumită, iar gura lui îmi 
sărută blând fruntea, trăgându-mă mai aproape. Mai 
ușurată, îmi lipesc obrazul de pieptul său cald și mă 
întreb în gând: oare o să regret decizia asta? 

— Jordan, fă ce ţi-am cerut, replică Keith la un 
moment dat, după clipe lungi în care nimeni nu mai 
spune nimic. Vreau ca fetele să fie cât mai departe 
posibil când Dom o să ajungă pe insulă. 

— Eşti sigur că vrei să faci asta? îl întreabă bărba- 
tul de culoare, uitându-se dispreţuitor la mine printre 
gene şi frecându-și cu palma locul în care l-am mușcat. 
O să stârnească ladul împotriva ta când o să ajungă și 
o să vadă că nu mai e nimeni aici. 

Oftând, Keith se uită spre ceilalţi băieţi și îi observ 
cu coada ochiului încuviinţând discret, apoi se uită în 
jos la mine, iar ochii săi parcă cer acceptul. Probabil 
se întreabă în mintea lui dacă se merită să treacă prin 
asta pentru a proteja niște străine sau dacă merit eu 
să o facă pentru mine. Răspunsul vine de la sine, chiar 
dacă nu schițez niciun gest. Nici nu încuviinţez și nici 
nu clatin din cap, când Keith îi ordonă lui Jordan pe un 
ton hotărât: 

— Fă-o! 

— Sunteţi cu toţii nebuni! bolboroseşte Drew, 
frustrat. Eu m-am cărat de aici! Nu vreau să fiu martor 
când o să-ţi pui gâtul la bătaie, ca un copil prost ce ești, 
iar fratele meu își va ucide singurul fiu și toate astea 
pentru o blestemată de femeie! 

Dă să plece, însă nu înainte de a se opri în fața mea 
și a-mi spune ceea ce reușește să-mi înfioare pielea: 

— Sper că știi ce faci, păpușă. Pentru că, la final, 
mâinile tale vor și mai însângerate decât ale lor! 

Câteva ore mai târziu, îl găsesc pe Keith stând pe 
unul dintre șezlongurile de lângă piscină, cu un pahar 
de whisky în mână. Se uită gânditor în gol și îmi simte 
prezența abia când mă aşez în poala lui, literalmente. 
Ochii verzi i se ridică spre faţa mea dintr-odată, iar 
braţul îmi cuprinde talia din instinct, înainte să ofteze 
apăsat. Broboane de sudoare cauzate de soarele arză- 
tor de deasupra noastră îi curg pe frunte. 

— Te gândeşti la ce a spus Drew? îl întreb direct. 

— Mă gândesc că ar fi fost mai bine să pleci cu ele, 
mărturiseşte. Şi încă nu e târziu. Îi pot spune lui Jordan 
să întoarcă iahtul. 

lahtul ce a plecat acum o jumătate de oră, cu tot cu 
fetele de la care nu mi-am luat rămas bun... Sinceră să 
fiu, am evitat să mai dau ochii cu ele. Nu voiam să mai 
văd în ei disprețul pe care mi-l poartă, deși au părăsit 
insula asta, după trei luni ale dracului de lungi, datorită 
mie. Nu că aș fi așteptat recunoștință din partea lor. 

— Ştii deja răspunsul meu la asta, replic iritată, 
trecându-mi degetele pe gâtul dezgolit de gulerul lăr- 
git al cămăşii vaporoase. 

— Ellie, mi-e teamă că nu înţelegi. Când Dom o 
să apară, lucrurile vor deveni de un milion de ori mai 
tensionate și nu vreau să fii prinsă la mijloc. 

— Dom vine din cauza mea, îi reamintesc. Aşa că 
n-am cum să nu fiu prinsă la mijloc. Nu o să dau bir cu 
fugiţii acum și să te las pe tine să le încasezi pe toate. 

Îşi strânge buzele într-o linie dreaptă, nemulţu- 
mit. 

— În plus, ce fel de iubită aş fi eu dacă te-aş lăsa 
singur cu tatăl tău criminal? 

Zâmbind, îi prind chipul între palme şi mă apropii 
și mai tare de el, până fruntea ajunge să mi se sprijine 
de a lui. În schimb, el izbucneşte în râs. 

— Eşti fenomenală, Elena Bryant! Ţi-am mai spus 
asta? 

Surâsul său se stinge în cele din urmă, rămânând 
la a-mi mângâia părul repetativ, pe când privirea lui 
îmi studiază gura cu intensitate până aceasta se usucă. 

— Când te-am adus aici, nici prin gând nu mi-a 
trecut că o să mă faci una cu pământul. Ai făcut ceea 
ce nu credeam că o să reușească vreo femeie vreodată. 

— Ce anume? 

— Să mă trezeşti la viaţă. Și dacă e să mor pentru 
cineva, tu ești aceea. 

Mă trag cu o idee înapoi ca să-l pot privi în ochi. 
Sunt serioși şi licăresc de dragoste și mă întreb ce s-a 
întâmplat cu el. Nu e același Keith pe care l-am cunos- 
cut la început, cel care era pregătit oricând să-mi ofere 
o lecţie. Cel cu care îmi măsuram curajul, chiar dacă 
îmi era puţin teamă de el. 

Acum mă uit la el și văd un nou Keith, unul căruia 
nu-i este frică să-și pună în mâinile mele întreaga viaţă, 
așa cum a avut-o el pe a mea. Unul care are încredere 
că nu o să-l zdrobesc. 

Însă, chiar dacă mă copleşeşte încrederea lui 
în mine, totodată mă îngrijorează felul în care îmi 
vorbește. E limpede că se așteaptă la tot ce e mai rău, 
odată cu venirea lui Dom. Poate că n-a fost o idee bună 
să rămân, căci acum îl cred în stare să se întoarcă îm- 
potriva tatălui său pentru mine. Şi, dacă tot ce a spus 
Drew e adevărat, atunci mâinile mele ar putea sfârși 
însângerate. 

— Aș prefera să nu mori deloc, spun încordată. 

Degetele lui îmi feresc blând o şuviţă de pe obraz, 
dând-o după ureche. 

— Nu-ţi face griji, îmi cere apoi, mai vioi. Nu o să 
se întâmple nimic. De fapt, dacă este să fiu sincer, cred 
că Drew ne-a dus de nas pe toţi și că Dom nu ştie nimic. 

Sunt gata să sper că are dreptate, însă vuietul 
produs de elicele unui elicopter se fac auzite din de- 
părtare şi chipul iubitului meu devine palid. Zâmbetele 
noastre pier deodată. Amândoi ştim ce înseamnă asta. 

Ne privim reciproc preţ de câteva clipe ce para fi 
ore întregi. Când le ridicăm, elicopterul trece chiar pe 
deasupra noastră, pregătindu-se de aterizare pe heli- 
portul din spatele vilei și agitând furios aerul fierbinte. 

Asta e. Acum e acum. Nici dacă l-aș lua în mo- 
mentul ăsta pe Keith de mână și l-aș forţa prin toate 
modalităţile pe care le cunosc să se îmbarce pe Ellie şi 
să plecăm cât mai departe, nu cred că ne-ar mai salva 
de el. Doar din poveştile pe care le-am auzit despre 
Dominic Levine îmi dau seama că, într-adevăr, ar fi 
capabil să ne urmărească până la capătul lumii. 

Cu un ultim strop de curaj, mă ridic din poala lui 
Keith și îmi aranjez rochia lungă până la jumătatea 
coapselor, de culoarea untului. Inspir adânc, apoi îmi 
privesc iubitul în ochi cât de hotărâtă pot. 

— O să fie bine, îl asigur. Sunt eu lângă tine! 

Noi suntem cei care îl întâmpină pe Dominic 
Levine, imediat ce elicopterul aterizează pe heliport. 
Ţinându-l strâns de mână pe Keith, aştept ca elicele să 
nu-mi mai ciufulească părul lăsat desprins și Jordan 
să-l aducă la noi. În acelaşi timp, încerc să ignor viteza 
cu care inima îmi bate în piept, înnebunită de frică. 
Încep să cred că toate astea se pot termina într-un 
singur fel: ori morţi, ori vii. Probabil că nu sunt singura 

care trăiește cu aceeași impresie, ţinând cont că niciu- 
nul din ceilalți nu au vrut să se afle aici, în momentul 
ăsta crucial. 

Portiera elicopterului se deschide într-un final, 
de îndată ce elicele își domolesc rotirile. Prima oară 
îi văd piciorul lung, îmbrăcat în stofă albă, abia apoi îl 
văd cu totul. Costumul pe care îl poartă nu doar că urlă 
din toţi rărunchii a bogăţie și extravaganţă. Aproape 
mă orbește, la fel ca reflexia din ochelarii de soare pe 
care îi poartă pe nasul drept și care şi-au pierdut rolul 
când acesta şi-a completat ţinuta cu o pălărie. Dar nu 
asta e ceea ce îmi atrage cu adevărat atenţia, ci basto- 
nul elegant, cu mâner placat în aur, de care își sprijină 
mâna dreaptă, plină de ghiuluri. 

Mă tentează să izbucnesc în râs, mai ales când 
ajung la concluzia că nu de la el a moştenit Keith stilul 
vestimentar. Spre deosebire de iubitul meu, care e o 
copie fidelă a bărbatului cu perciuni cărunţi ce se 
apropie de locul în care am înţepenit, acesta chiar 
arată ca unul dintre mafioţii pe care îi vezi în filme. O 
grămadă consistentă de replici batjocoritoare îmi vin 
pe limbă deodată și nu mă mai pot abţine să nu râd 
când îl văd venind încrezător spre noi, de parcă el ar fi 
buricul pământului. 

Keith se uită confuz la mine, cel mai probabil 
întrebându-se ce m-a apucat. Habar nu are că, de fapt, 
mă aşteptam la cu totul altceva, la un bărbat mai impu- 
nător și mai periculos decât ceea ce-mi văd ochii. 

Dom se oprește în faţa noastră și, cu o mișcare 
teatrală, își scoate ochelarii, ochii lui verzi căzând pen- 
tru prima oară pe mine. Răutatea pe care o ghicesc în 
ei e dovada clară că a auzit multe lucruri despre mine 
și că nu a venit până aici ca să discute, ci să execute. 
Pare pus pe fapte mari și, în pofida faptului că ar trebui 

să-mi tremure genunchii în fața lui și a dușmăniei cu 
care mă priveşte, mă pomenesc chicotind din nou, 
înainte să-mi las capul pe spate și să-l privesc pe Keith, 
uluită. 

— Ai uitat să-mi spui că tatăl tău e replica proastă 
a lui Pablo Escobar. 

Atât el, cât și Dom, ajung să se holbeze la mine, 
parcă nevenindu-le să creadă că asta e ceea ce scot pe 
gură. Sinceră să fiu, nici mie nu-mi vine să cred, însă 
continui să cred că asta e cea mai bună tactică prin 
care îi pot arăta acestuia că nu mi-e frică de el. Nu de 
alta, dar acum știu cum merg lucrurile cu oamenii ca 
cel din faţa mea, ce se încruntă urât. Pot mirosi frica de 
la mile distanţă și au tendinţa de a se folosi de ea. 

— Ce a spus? întreabă la un moment dat, cu voce 
groasă și impunătoare, uitându-se uluit la fiul lui. 

— Nimic, se grăbeşte Keith să spună. Bine ai 
venit, tată! 

Apoi se întâmplă ceva ce nu credeam că o să văd 
vreodată. Dominic întinde mâna, cu ghiulurile la ve- 
dere, ca o persoană ce așteaptă să i se sărute degetele. 
Șocată şi revoltată în aceeaşi măsură, mă uit la el, apoi 
mă uit la Keith, devenind și mai bulversată când îl văd 
dezbrăcându-se de toată stima de sine și sărutându-i-o 
chiar sub ochii mei aproape ieșiţi din orbite. 

Ce naiba?! Nu-mi dau seama dacă ăsta e un soi 
de-al lor de a-și exprima afecțiunea sau Dom face asta 
dinadins, ca să-i arate cine e șeful, însă în clipa în care 
gura iubitului meu sărută mâna întinsă e clipa în care 
mă aprind precum un chibrit. În două secunde ajung 
să-l urăsc de moarte pe bărbatul din faţa mea, atât de 
tare încât i-aș lua capul de pe umeri cu mâinile goale 
dacă aș putea. E de la sine înţeles că toată treaba asta 
blestemată e un obicei și că nu e pentru prima oară 

când Keith se apleacă înaintea lui, dar s-o văd cu pro- 
prii ochi... Îmi stârneşte nişte sentimente intense, că 
abia mai sunt în stare să stau dreaptă pe picioare. 

— Incredibil, mormăi. 

Jordan vine lângă mine și mă împunge cu cotul, 
drept avertisment. Mă uit cu dușmănie la el, apoi mă 
uit şi mai urât la mâna ce apare în fața mea, plină cu 
aur. 

Aș spune că nu știu ce vrea de la mine și de ce 
Dom mă priveşte insistent, așteptând congestionat, 
însă ştiu, iar asta mă înfurie și mai tare. Vrea să i-o 
sărut la rândul meu. 

— Doar moartă, i-o trântesc. 

— Fetiţo, nu cred că vrei să începem relaţia cu 
stângul. 

Se trage mai aproape, fluturându-mi degetele 
prin faţa ochilor. 

— Nu am sărutat mâna tatălui meu în douăzeci 
de ani. Nu o să încep s-o fac tocmai cu tine. 

Maxilarul proeminent i se încleștează și o clipă își 
ridică privirea spre fiul lui, ca și când l-ar îndemna să 
mă facă să mă supun. Trece o clipă, apoi încă una, însă 
Keith nu face nici cea mai mică mișcare și nici eu. După 
un minut întreg în care Dom își ţine brațul întins spre 
mine, se satură de așteptat și îl lasă să cadă pe lângă 
corp cu un oftat prelung. 

— Drew a omis să-mi spună cât de încăpățânată 
ești, mărturisește calm. Dacă vrei să intri în familia 
noastră, așa cum am auzit, ar fi cazul să începi să res- 
pecți niște tradiţii. 

— Adică, să mă supun în fața ta? întreb sarcastic. 
Cred că glumești! Nu m-am supus în faţa fiului tău. Tu 
nu însemni nimic pentru mine. 

— Drew a uitat să-ţi spună şi că are gura slobodă, 
replică Keith în bărbie, tensionat. 

— Observ, murmură el, continuând să mă studi- 
eze. Singura persoană care a mai avut vreodată curajul 
să-mi vorbească astfel a fost mama ta. Și ea avea gura 
spurcată şi asta a băgat-o în necazuri de cele mai multe 
ori. 

Ghicesc în vocea lui o mică doză de amuzament, 
una pe care nu o trăiește și Keith, căci imediat îl simt 
încordându-se lângă mine. 

— O să fiu precis cu tine, Elena, îmi spune senin. 
Dacă vrei să ai viață bună lângă fiul meu, singurul fiu 
de altminteri, unica variantă bună pentru tine este să 
te supui. 

Mânioasă, îmi strâng pumnii pe lângă corp, pri- 
vindu-l fix în ochi. 

— Altfel, ce? 

— Mă îndoiesc că vrei să afli. Acum, adaugă mai 
senin, mi-aş dori să primesc ceva de băut. E foarte cald! 

Înainte să mai apuc să spun ceva, acesta porneşte 
odată cu bastonul lui spre vile, lăsându-ne în urmă. 
Ochii mei și ai lui Keith se întâlnesc instantaneu, dar 
contactul nostru vizual nu durează prea mult. Îşi 
apleacă rușinat capul și pornește după tatăl său cu o 
atitudine învinsă, ce nu face nimic altceva decât să-mi 
dea de înţeles că adevărata natură a relaţiei lor e dife- 
rită de ceea ce credeam. 

Dacă până acum trăiam cu impresia că Keith e 
un Dumnezeu, ei bine, iubitul meu atotputernic a avut 
nevoie doar de o secundă în prezenţa lui Dom ca să se 
transforme într-un sclav. Şi nu-mi place! 

— Fetiţo, jur că n-am mai văzut pe altcineva cu o 
dorinţă atât de mare ca a ta, de a se băga în probleme, 
bombăne Jordan, rămas neclintit lângă mine. 

— L-a pus să-i sărute mâna! mă răstesc, revoltată. 

— Şi încă n-ai văzut nimic, mă asigură serios. 
Scumpo, curând o să afli că tatăl tău nu e cel mai dia- 
bolic om din lume. Dracu chiar e atât de negru pe cât 
se spune! 

Cu un gust amar în gură și cu nervii întinși la 
maximum, decid să nu-l mai ascult. Pornesc de pe loc 
hotărâtă, deși toate instinctele îmi cer să fug în direcția 
opusă. 

Habar nu am ce urmează să fac cu individul ăsta. 
Atitudinea lui mi-a înșelat toate așteptările, dându-mi 
toate planurile peste cap. Nu mă așteptam să fie atât 
de... nici nu găsesc prin minte un cuvânt care să-l 
descrie în totalitate. E limpede că e obișnuit să fie 
tratat regește. 

Îl găsesc pe Keith într-un colţ al livingului, lângă 
bar, iar pe Dom stând confortabil pe canapea, cu picio- 
rul stâng peste celălalt și cu un braţ întins pe lungimea 
spetezei, înconjurat de restul Elitei. 

Strângând nervoasă din dinţi, străbat încăperea 
grăbită și nu mă mai opresc până nu ajung în dreptul 
lui Keith și mai am puţin până mă lipesc de el. 

— Ce naiba înseamnă asta? îl întreb printre dinţi, 
cu voce joasă. 

Îi caut în zadar privirea, căci face tot posibilul să 
o ferească de mine. Se preface preocupat să-i toarne 
ticălosului în pahar, ca un servitor. 

Deşi întreaga lui ființă emană tensiune, printre 
valuri ghicesc şi o undă de teamă, una puternică, care 
e realmente imposibil să o ignori. E necesar să se uite 
în ochii mei o singură fracțiune de secundă, ca să-mi 
dau seama cât de speriat e. Așa cum nu l-am mai văzut 
niciodată. 

— Ţi-am spus că ar fi trebuit să pleci cu restul, 
spune. 

— Da, dar am crezut că mi-ai cerut asta ca să mă 
protejezi, nu ca să nu văd că ești sclavul lui. 

— De ce crezi asta? mă întreabă, privindu-mă în 
sfârşit. Doar pentru că i-am sărutat mâna? Ellie, așa se 
arată respectul în familia mea. 

— Ăla nu a fost respect, i-o retez enervată. I-ai 
sărutat mâna ca o persoană care a fost antrenată mult 
timp să o facă. Ca un servitor. 

— Nu ştii despre ce vorbeşti. 

Înșfacă paharul cu două degete de whisky şi se 
îndepărtează, lăsându-mă și mai frustrată decât am 
venit. Cu ciudă, îl urmăresc cum se apropie de Dom 
și îl întinde, servindu-l ca pe cineva de viţă nobilă, cât 
restul își ţin aplecate privirile în pământ. 

Dumnezeule Mare, ce s-a întâmplat cu ei?! 

— Deci, Drew n-a minţit, constată bărbatul cu 
glas tare. Chiar v-aţi gonit clienţii. Fetele unde sunt? 
Vreau să le văd. 

Mă apropii şi eu de ei, preferând să rămân în 
spatele fotoliului, într-un colţ din care îl văd perfect pe 
Micha cum se uită îngrijorat spre Keith. 

— Sunt în Ibiza, răspunde brunetul, resemnat. 

Parcă ar şti din timp că asta e o veste proastă 
pentru Dom. Mâna bărbatului de pe canapea, cu care 
tine paharul, se oprește în aer la câţiva centimetru de 
gură, iar privirea îi devine vigilentă. 

— Poftim? întreabă nesigur. De ce sunt în Ibiza? 

— Pentru că le-am eliberat. Singurii care au mai 
rămas pe insulă suntem doar noi. 

Noi, o mână de oameni. Cei mai importanţi, 
de altminteri. După ce Amir și ceilalţi trei clienţi ai 
Elitei au părăsit insula, Keith i-a eliberat pe toţi din 

funcţie. Următorii care au plecat pentru ultima oară 
din Paradisul Diamantelor au fost paznicii și persona- 
lul, singurul care a decis să rămână fiind însuși Jordan. 
Despre el am aflat dinainte că singurul loc în care ar 
vrea să se afle este alături de Keith şi, pentru încă o 
dată, acesta a demonstrat cât de loial îi este. 

lar astăzi, în urmă cu puţin timp, al doilea iaht al 
Elitei a plecat odată cu fetele pe care Dom și-ar fi dorit 
să le vadă. Bineînţeles, Drew n-a ratat ocazia și și-a 
luat tălpășiţa odată cu ele. 

— Şi asta ce vrea să însemne? vrea să ştie. Ce 
ar trebui să înţeleg din faptul că toată lumea a plecat 
înainte ca sezonul să se încheie? 

Întrebările îi sunt adresate special lui Keith. 
Privirea lui refuză să-l părăsească pe cel care stă drept 
în faţa lui, ca un soldat. 

— Că ești atât de prost încât n-ai fost în stare să 
duci un lucru la bun sfârșit? 

— Vezi cum vorbeşti! 

Avertismentul îmi iese pe gură înainte să apuc 
să-l opresc sau măcar să mă gândesc de două ori. Toate 
privirile se întorc acum spre mine, dar puţin îmi pasă. 
Faptul că l-a jignit pe Keith în faţa mea mă aprinde din 
nou, înfuriindu-mă la culme și nu mai pot răbda. 

— Ellie, nu te băga! mărâie iubitul meu. 

Dom trântește paharul pe masă, supărat. 

— Keith, mârâie la rândul lui, nu știu ce mama 
dracului înseamnă asta, dar dacă nu îi închizi acum 
gura, o s-o fac eu! 

— Jordan! 

Fir-ar! 

Paznicul uriaș se înfiinţează lângă mine, agăţân- 
du-mă direct de braţ. Dă să mă tragă spre scări, însă 

acţionez înaintea lui și, cu cealaltă mână, mă prind 
de marginea fotoliului și strâng cu putere, blocându-i 
orice mișcare. 

— O să tac doar în momentul în care o să-mi 
tratezi iubitul cu respect! tun furioasă, simţindu-mi 
obrajii luând foc odată cu sângele. Nu e cârpa ta! 

lritat, acesta se ridică în picioare elegant, ocolește 
calm masa și se postează înaintea lui Keith, privindu-l 
acum de la același nivel. Curând, toţi ajung să stea în 
picioare, așteptând cu sufletul la gură să se întâmple 
ceva, în timp ce eu stau ca pe ace, cu genunchii flexați 
și gata de atac. 

O să-l mănânc de viu! 

— Aşa ai ajuns? îl întreabă Dom, nonșalant. Nu 
eşti în stare să stăpânești o târâtură cu limba ascuţită? 
Păi, în astfel de circumstanţe, nu e de mirare că aceeași 
târâtură ţi-a distrus întreaga afacere. Nu ești bărbat! 

Când mă aştept mai puţin, îi dă o palmă peste 
obraz, parcă dorind mai mult să-l umilească în fața 
tuturor, decât să-l rănească. Neputând să mă abţin, 
tresar la impact, simţindu-mă ca şi când m-ar fi lovit 
pe mine sau ca şi când aş trăi eu palma pe care Keith 
o încasează ca un copil mic și obraznic, cu privirea 
coborâtă și o atitudine spăşită. 

Pot jura că îmi aud inima frângându-mi-se în 
piept dintr-odată. Dacă urăsc ceva mai mult decât pe 
Dom, acel lucru este să-l văd pe Keith supunându-se 
cuiva. 

— Uită-te la mine, la dracu! urlă la el. Fii bărbat şi 
uită-te la mine! 

Însă nu se uită, iar asta îi mai aduce o lovitură, 
de data asta mai puternică decât prima. lubitul meu se 
clatină într-o parte, aproape căzând din picioare, însă 


— 241 — 


LEXI B. NEWMAN 


nu scoate niciun sunet. Cu ochii cât cepele îl observ 
strângând din dinţi, cu obrajii îmbujoraţi și cu aceeași 
atitudine enervantă, ce mă întoarce pe dos în moduri 
oribile. 

— Opreşte-te! zbier și eu, tremurând din toate 
încheieturile. 

Cu o mină fals surprinsă, Dom se răsuceşte spre 
mine și își arcuiește delicat sprâncenele. 

— Vrei să mă opresc? mă întreabă senin, iar eu 
încuviinţez din cap. Atunci, știi ce ai de făcut. 

Mă încrunt, confuză. 

— Trebuie să fii mai explicit decât atât, replic 
acid. 

— Uite, ca să-ţi arăt că sunt şi băiat bun, facem 
o înțelegere. Tu te pui în genunchi în fața mea și îmi 
săruți pantofii, nu mâna, iar eu încetez să-l mai lovesc. 
E o afacere bună, ţinând cont că ar trebui să-l omor cu 
mâinile mele! 

Aş vrea să spun că mă surprinde oferta lui, însă 
nu sunt deloc uimită. Am aflat deja că e genul de om 
care adoră să-i vadă pe alţii că îi ling pantofii. Probabil 
că asta îl face să se creadă puternic, mai presus de 
oricine. 

Vrea să mă umilească şi pe mine, asta e limpede. 
Bănuiesc că aşa a umilit pe toată lumea, inclusiv pe Ilya. 
Ei bine, nu e de mirare că aceasta a preferat un glonţ 
în frunte, decât să-l mai pupe în fund pe nemernicul 
ăsta, pentru care banii și puterea nu sunt suficiente 
să-l satisfacă. 

Și l-aş refuza cu cea mai mare plăcere, pe motiv 
că nu-mi place defel să sărut pantofi, însă asta nu o 
să-l oprească din a-l mai lovi pe Keith sub ochii mei. 
De fapt, nimic altceva nu o să-l oprească. 

Jordan a avut dreptate, dracu chiar e atât de negru 
pe cât se spune şi e aici. 

Înghițind în sec şi evitând să mă mai uit la ceilalţi, 
mă desprind de fotoliu și mă apropii de el, până mă 
interpun între cei doi bărbaţi, cu faţa spre Dom. Îl 
privesc duşmănos printre gene, ca să înţeleagă bleste- 
matul că, în pofida faptului că o să fac ce mi-a cerut, nu 
o fac pentru el. 

— Aştept, mormăie încordat. 

Cu dezgust, mă aplec și îmi pun genunchiul drept 
pe podeaua tare, simțindu-mă din prima clipă cu o 
tonă mai dezbrăcată de stimă şi respect de sine. Nu-mi 
vine să cred că fac asta! 

— Apoi îl lași în pace! îi ordon. Pe toţi ne lași în 
pace! 

— Nu întinde coarda, păpușă. Am spus că nu o 
să-l mai lovesc. 

Înjurând în gând, pun şi celălalt genunchi pe 
podea, abia atingând-o când o forţă mă trage din spate 
şi mă ridică rapid. Înainte să-mi dau seama ce se în- 
tâmplă, sunt răsucită tare, iar șuviţele brunete și lungi 
de păr îmi aterizează în faţa ochilor. Mă aflu din nou 
în picioare, doar că de data asta întoarsă spre Keith. 
Mâinile lui îmi strâng cu putere braţele și se uită la 
mine într-un fel pe care nu știu cum să-l interpretez. 
Nervi, hotărâre, încordare... toate emoţiile din lume îi 
traversează chipul frumos. 

— Nu o să te pui în genunchi nici măcar în faţa 
mea, darămite în fața lui! 

Apoi mă smucește într-o parte, azvârlindu-mă la 
propriu în braţele lui Jordan, ca pe o păpușă de cârpă, 
acesta fiind deja pregătit să mă prindă, să mă înșface şi 
să mă scoată din încăpere. 

— Dă-mi drumul, la naiba! 

Mă zbat cu putere, dând din mâini şi din picioare 
energic, în speranţa că o să mă scape, însă forţa lui 
Jordan e ceva cu care n-ar trebui să o măsor pe a mea. 
Degeaba zbier și îl lovesc cu coatele și cu călcâiele, căci 
e departe de a mă elibera. 

Continuă să mă care pe alee, îndepărtându-mă tot 
mai mult de vila în care cel mai probabil se întâmplă 
lucruri cruciale. Habar nu are că doar simplul gând că 
nu pot fi de față mă înnebuneşte. 

— Dă-mi drumul, n-auzi?! urlu frustrată. 

Picioarele mele ating aleea în dreptul fântânii 
arteziene din centrul resortului și amândoi ne întoar- 
cem surprinşi spre direcția din care auzim pe cineva 
gemând, special ca să-l vedem pe Dom prăbușindu-se 
în dreptul intrării, iar pe Keith în picioare lângă el, 
spumegând de furie. 

— Crezi că poţi avea totul?! 

În grabă şi şocată, mă scutur de mâinile lui Jordan 
și pornesc în fugă spre ei, în același timp în care ies şi 
băieţii afară, pentru a fi martori la spectacol. 

Ajung lângă ei când Dom se ridică în picioare cuun 
oftat și își scutură grijuliu pantalonii şi sacoul, nervos 
de mişcarea fiului său. În schimb, Keith nu pare să mai 
realizeze pe ce lume e. Dacă până acum abia își făcea 
curaj să-l privească în ochi şi mai avea puţin până să se 
târască la picioarele lui, ei bine, în momentul ăsta abia 
reuşesc să-l mai ţin ca să nu-i sară la gât. În zadar îl 

împing cu palmele în piept ca să-l ţin pe loc, căci ochii 
lui scăpărători sunt fixaţi pe celălalt și văd în ei dorinţa 
de a-l distruge. Dorinţa de a vărsa sânge. 

— Ca să vezi, mormăie Dom. Am crescut un șarpe 
la sân. 

— Nu, îl contrazice Keith, prompt. Doar primeşti 
ceea ce meriţi și ceea ce ar fi trebuit să-ţi ofer încă de 
la început! Înainte eram mic şi orb şi nu mi-am dat 
seama ce fel de monstru ești. Nici măcar după ce am 
aflat toată povestea cu mama, n-am putut să te detest. 
Însă acum ai întrecut măsura, Dom! Vii în casa mea 
și mă umilești în faţa prietenilor mei, încerci să-mi 
subminezi puterea de decizie şi să preiei conducerea 
afacerii mele şi, totuşi, n-am spus nimic. Însă niciodată 
nu o să-ţi permit să-mi transformi femeia în cârpa ta! 
Prima oară trebuie să mă omori, ca Ellie să se pună în 
genunchi înaintea unei jigodii ca tine! Tu ar trebui să 
te pui în genunchi în faţa ei! 

Dom se uită scurt la mine, cu o sprânceană arcu- 
ită, apoi pufneşte batjocoritor. 

— Cred că ţi-ai pierdut minţile, replică senin. Nu 
știu ce s-a întâmplat cu tine, băiete, dar e timpul să-ţi 
revii în fire şi să te comporti ca atare, altfel te nimicesc 
într-o secundă! Nimeni nu-mi vorbește astfel! 

Se bate furios cu pumnul în piept, făcând un pas 
spre noi. Eu sunt singurul lucru care îi mai ţine departe 
unul de celălalt și ambii arată de parcă ar vrea să se 
sfâșie reciproc. 

— Ar trebui să te gândeşti mai bine, îi sugerează 
Keith, cu o idee mai calm. Nu uita că ești pe teritoriul 
meu, tată! Aici, eu sunt rege! 

— Eşti rege datorită mie, îi spune Dom, cu maxi- 
larul încleștat și cu pumnii strânși pe lângă corp. Eu 

te-am făcut cine ești astăzi și nu uita că tot eu te pot 
transforma în nimic. 

Keith se împinge în mine ca să ajungă mai aproape 
de el, oprindu-se abia când celălalt braţ al meu se li- 
peşte de pieptul fierbinte al lui Dom. Curând, ajung să 
fiu prinsă între ei și aproape strivită din ambele părți. 
Sunt ca doi cocoşi. 

— Ai dreptate, mărturisește brunetul, clătinând 
repetativ din cap. Tu m-ai transformat în cine sunt 
astăzi, adică în cineva pentru care nu contează cât 
sânge are pe mâini sau al cui este. Tu ai fost cel care 
m-a învăţat că lumea asta e a bărbaţilor și că femeile 
sunt aici doar ca să reproducă sau să ne satisfacă cele 
mai murdare fantezii. Dar ghici ce? 

Sprâncenele lui Dom se încruntă de data asta, 
uitându-se la fiul lui cu răutate, de parcă știe din timp 
că urmează să audă ceva ce nu o să-i placă. 

— Mi-am dat seama că nu vreau să fiu ca tine, i-o 
trântește Keith, cu un rânjet îngrijorător de răutăcios. 
Nu vreau ca fiul meu să mă urască de moarte, atunci 
când o să se nască. 

Inima îmi încetinește de îndată ce-l aud și capul 
mi se lasă pe spate, întâlnind privirea lui strălucitoare 
cu care mă sfredelește de parcă ar vrea să-mi trans- 
mită ceva. 

— Fiul tău? 

Mă uit la Dom, a cărui expresie e îngheţată de 
uimire, apoi la restul bărbaţilor ce ne înconjoară din 
toate părţile şi care, spre deosebire de mine şi de tatăl 
lui, nu prezintă nicio urmă de surpriză. 

Abia apoi constat ce mi-a scăpat şi ochii mi se 
îndreaptă ţintă spre abdomenul plat, simțind un 
nod în stomac. Dacă n-aș fi prinsă între doi bărbaţi, 

literalmente, m-aş prăbuși. Cu greu rezist tentaţiei 
de a mă trânti în fund, pe alee, și rămân dreaptă, deși 
genunchii încep să-mi tremure cu putere şi copleșeala 
mă cuprinde de la vârful degetelor de la picioare, până 
în vârful capului. 

Ce înseamnă asta? 

În acelaşi moment, toţi par a renunţa la ideea de 
a se lovi unul pe celălalt sau de a arunca cu alte acuze. 
Dom face un pas înapoi, atrăgându-mi atenţia. Se uită 
la rândul său la abdomenul meu, ușor încruntat. 

— Eşti însărcinată? mă întreabă uluit, pe un ton 
moale. 

Cu toate că e o întrebare simplă și ar trebui să știu 
cum să-i răspund, constat că nu știu răspunsul la ea. E 
măcar posibil să nu ştiu un asemenea detaliu despre 
mine însămi? Să nu știu dacă sunt sau nu însărcinată? 

Buimacă, îmi întorc privirea spre Keith, așteptând 
să-mi spună el. Pare să ştie mai multe decât mine, mai 
ales când vine vorba despre asta, şi bineînţeles că știe. 
Nu e ca și când n-ar fi controlat totul până acum. El e 
singurul căruia dr. Lopez i-a dat raportul. 

— E însărcinată, afirmă senin, ochii lui ridicân- 
du-se spre Dom. Dar tu nu o să-ţi vezi nepotul nicio- 
dată. 

Bărbatul cărunt îşi trece mâna plină de ghiuluri 
prin părul tuns scurt și mai rar decât al lui Keith, hol- 
bându-se la mine șocat. 

— Stai, Îi cere, la fel de buimac ca mine. Cum adică 
nu o să-l văd niciodată? Ce vrei să faci? 

Întreaga lui atitudine se schimbă dintr-odată. 
Din omul care părea pregătit să dea cu toţi de pământ, 
se transformă în ceva ce nu o să-l învingă pe Keith 
niciodată. Observ asta după modul în care se uită la 

el, speriat și revoltat, ca cineva căruia i s-a promis că o 
să-i fie luat cel mai important lucru din lume. 

Până acum își dorea să-mi ia capul. Voia să mă 
pună să-i sărut picioarele şi să-i arăt respectul meu. 
Acum însă, se comportă de parcă și-ar face griji că nu o 
să mă mai vadă vreodată. 

— Ceea ce ar fi trebuit să fac cu mult timp în 
urmă, să mă asigur că ești cât mai departe cu putinţă 
de viața mea. Așa că, în seara asta vom părăsi insula, 
iar tu nu o să vii cu noi. 

Acesta face un pas mic în faţă, dar nu înainte de 
a mă prinde blând de braţ şi de a mă trage protectiv 
dintre ei. 

— Ştii care o să fie pedeapsa ta, după atâţia ani în 
care ai dovedit tuturor celor care s-au apropiat de tine 
cât de monstru ești, după atâta timp în care i-ai obligat 
pe toţi să te slujească? îl întreabă, apropiindu-şi chipul 
de al său și vorbindu-i pe un ton hotărât. Pedeapsa 
pentru că ai venit aici și ai încercat să îmi umilești 
viitoarea soție, singura femeie de pe lumea asta care 
ar putea cu adevărat să mă distrugă? O să rămâi aici. 
Singur. Fără toată averea ta, fără putere și fără oameni 
care să-ţi facă treaba murdară. Doar tu şi victimele 
tale, care te vor bântui până în ultima ta zi. Și nu o să 
mai fie nimeni prin preajmă căruia să-i ceri iertare şi 
în fața căruia să te căiești, pentru că nimeni, în afară de 
cei aflaţi aici, nu o să ştie unde eşti. Asta e pedeapsa ta! 

De îndată ce termină de vorbit, peste noi se 
aşterne o liniște atât de apăsătoare, încât ai crede că 
urmează să înmormântăm pe cineva. Şi poate chiar 
asta se întâmplă. Nu există o pedeapsă mai mare, nici 
măcar un glonţ în frunte nu ar fi, decât cea pe care 
tocmai i-a dat-o. 

Până și eu îmi dau seama cât de crudă e, dar 
Dom şi-o merită cu vârf și îndesat. Durerea și ura din 
vocea iubitului meu sunt dovezile clare că are motive 
cu nemiluita să-i facă una ca asta și, după tot ce s-a 
întâmplat în ultima oră, nu eu o să fiu cea care o să-l 
salveze de ceea ce a creat cu propriile mâini. 

— Glumești, nu? îl întreabă tatăl său, privindu-l 
pe Keith cu ochii mari și oripilaţi. Nu poţi să-mi faci 
asta! Sunt părintele tău! 

— Eşti un nimeni, i-o trântește sec. Şi cu toţii o 
ştim. Acum a venit momentul s-o ştii şi tu. Îmi pare 
rău, tată, dar ultima greşeală pe care ai făcut-o a fost 
să te uiţi în ochii lui Ellie și s-o vezi pe mama. Ea nu e 
Ilya, iar eu nu mai sunt copilul tău. 

Apoi îi face semn din cap lui Jordan şi Dom e 
înșfăcat din toate părţile, atât de paznicul hotărât să 
execute probabil ultimul ordin pe care îl primește, cât 
și de Micha. 


— S-a terminat? întreb moale, păşind agale pe 
aleea ce duce spre vila fetelor. 

Keith merge pe lângă mine, mai relaxat decât 
a fost încă de la început. E limpede că e un alt Keith 
față de cel pe care l-am cunoscut în prima zi și cel care 
m-a pedepsit cu o cravașă pentru simplul fapt că am 
vrut să-i trag un glonţ în faţă. Acum zâmbește. De fapt, 
acum este capabil să zâmbească, iar privirea lui e plină 
de speranţă și seninătate. 

— Da, s-a terminat, mă asigură cu un rânjet, 
strângându-mi degetele, cât mă conduce tot înainte. 
Băieţii o pregătesc pe Ellie de îmbarcare. Până deseară 
ar trebui să ne aflăm în Ibiza. 

— Apoi? 

— Apoi vom lua avionul până în Hamptons. 

— Să înţeleg că acum eşti doar Keith bijutierul? 

Surâzând, mă opresc din mers când o face şi el şi 
aştept amuzată să se întoarcă cu faţa spre mine și cu 
spatele spre plajă. 

Încă nu-mi vine să cred că asta e ultima zi în care 
voi mai simţi soarele de Spania pe pielea mea şi nisipul 
fin al insulei pe care mi-am petrecut trei luni din viaţă. 
Nu o să-mi fie dor de ea, cel puţin nu prea curând. 

— Nu e destul pentru tine, iubito? mă întreabă 
batjocoritor. Deja duci lipsa adrenalinei? 

— Nu chiar, strâmb din nas. Tot ce îmi doresc 
acum este să mă întind pe un pat şi să dorm în braţele 
tale o săptămână! 

— Doar o săptămână? mă tachinează. Ce spui de 
toată viața? 

Întrebarea lui îmi aminteşte de ceea ce m-am 
străduit să-mi scot din minte în ultima oră, ca să nu mă 
înnebunească. Degeaba își folosește puterea seducerii 
asupra mea ca să îndulcească momentul, căci tot simt 
cum mă cuprinde panica și cum mâna mi se îndreaptă 
spre abdomen, ca să-l atingă. 

— Keith, nu ştiu dacă ai spus-o doar ca să-l faci 
pe Dom să... 

— E adevărat, mă întrerupe senin. Dr. Lopez ţi-a 
făcut analizele ultima oară când ai fost la clinică pentru 
injecţia contraceptivă. Așa cere procedura. Chiar ești 
însărcinată, Ellie. 

Sfinte Sisoe! Nici prima oară când a rostit-o nu 
m-am simţit de parcă m-ar fi pocnit peste faţă, aşa cum 
mă simt acum. Din fericire pentru mine şi pentru inima 
mea prea slăbită ca să mai reziste unui șoc puternic, 
seninătatea cu care Keith o spune mă ajută enorm să 

trec peste un atac de panică. Spre deosebire de mine, 
el pare fericit. 

— Cum e posibil? mă încrunt. Am făcut toate 
injecţiile. 

— Da... mormăie gânditor. Dr. Lopez crede că 
tratamentul pe care l-ai luat pentru rana de la picior a 
anulat efectul injecţiei. 

— Se poate așa ceva? 

— Naiba știe, păpușă! pufnește. Nu sunt doctor! 
Și, sincer, nici dacă mi-ar fi desenat, n-aş fi priceput. 
Tot ce am auzit în momentul acela a fost „Elena e însăr- 
cinată', apoi am surzit. 

Fir-ar să fie! Palpitaţiile pe care mi le stârnește 
toată situaţia asta sunt dovada clară că sunt speriată 
de moarte, însă nu atât de speriată încât să resping 
gândul sau ideea că urmează să fiu mamă. Oricât aş 
încerca să mă conving pe mine însămi că nu sunt nici 
pregătită şi nici făcută să fiu mamă, simt o undă de 
bucurie ce crește în pieptul meu cu fiecare secundă ce 
trece. 

Pot să fac asta. Sunt sigură. 

Pierdută în gânduri, tresar când Keith îmi cu- 
prinde dintr-odată chipul în palme și mi-l ridică spre 
el, ca să-l privesc. 

— O să fie bine, mă asigură. Știu că nu e cel mai 
potrivit moment și că te sperie la fel cât mă sperie pe 
mine, dar tot ce vreau de la tine... 

— Cum ai spus și tu, nu sunt Ilya, i-o retez. Sunt 
capabilă să vă iubesc pe amândoi. Deja o fac. 

Gura lui o zdrobește pe a mea, sărutându-mă cu 
nesaţ și pasional, cu buzele moi și cu limba fierbinte, 
până îmi simt inima domolindu-și bătăile accelerate 
de frică. 

— Eşti ca un miracol, Ellie, îmi spune apoi, ferin- 
du-mi părul din faţă cu ambele mâini și privindu-mi 
lung buzele proaspăt sărutate. O să fac tot ce îmi stă în 
putinţă să te răsplătesc pentru tot ce ai făcut. 

— N-am făcut nimic. 

— Ba da, mă contrazice. Mi-ai ţinut piept până 
m-am trezit la realitate și am ajuns la concluzia că nu 
vreau nimic din toate astea. 

Face un gest din mână în jurul lui, cuprinzând 
insula, dar și ce s-a întâmplat aici. 

— Acum am deja mai mult decât mi-aș fi putut 
dori. 

Zâmbesc, inima tremurându-mi în piept de plă- 
cere. 

— Cine ar fi crezut că, sub tot învelișul de băiat 
rău se află de fapt, un romantic incurabil? îl iau peste 
picior. 

— Hmm, se încruntă. Încă sunt băiat rău! 

Izbucnesc în râs când mârâie jucăuș şi mă mușcă 
ușor de baza gâtului, strivindu-mă în braţele sale. 

— Haide să plecăm cât mai repede de aici, replică 
la urechea mea. Strânge-ţi lucrurile. Te voi aştepta la 
iaht. 

— În regulă. 

Mă desprind cu greu de el şi pornesc pe alee, 
evitând să mă mai uit înapoi. Știu că încă e acolo, ur- 
mărindu-mă, şi nu cred că aș rezista tentaţiei de a mă 
întoarce la el. Am mai făcut-o de câteva ori și probabil 
că nu mă voi opri niciodată din a o face. 

Intru pentru ultima oară în vila fetelor și o găsesc 
mai pustie ca niciodată. Totul arată impecabil, de parcă 
n-ar fi trăit nimeni aici timp de trei luni. 

Urc la etaj cu o oarecare melancolie în suflet. 
Asta o să fie ultima oară și când văd dormitorul în care 
m-am trezit în prima zi, cele trei paturi rânduite în fața 
peretelui din sticlă, cu privelişte spre jungla deasă a 
insulei. 

Pe așternuturile albe ale patului meu se află o 
cutie neagră și dreptunghiulară, cu capacul deschis, 
lângă un cartonașş pătrat. În cutie... e acelaşi colier de 
păr pe care Amir mi l-a dăruit cu puţin timp în urmă şi 
pe care Keith i l-a înapoiat. 

— Tu chiar n-o lași baltă, așa-i? chicotesc. 

Mă apropii de ea şi ridic cartonașul, citind curi- 
oasă singurul mesaj pe care mi l-a lăsat: „Mi-aș fi dorit 
să te cunosc în alt moment.. 

— Dacă tu spui, mormăi și arunc cartonașul îna- 
poi pe pat. 

Apoi mă uit lung la colierul de păr cu pietre 
prețioase, evitând să mă ating de el. Ăsta nu o să fie 
unul dintre lucrurile pe care le voi lua cu mine, ci unul 
dintre lucrurile care vor rămâne aici, în uitare. 

În plus, nu vreau să iau nimic de aici, deşi am 
multe lucruri. Şifonierul e în continuare burdușit de 
rochii elegante, dar nimic din mine nu-și doreşte să 
le scoată de pe insula asta. Așadar, după ce mă învârt 
în dormitor de mai multe ori, ies cu un singur obiect: 
lănţișorul cu perlă neagră ce îmi atârnă la gât și la care 
refuz să renunţ. Atât. Până și rochia de culoarea untu- 
lui o las acolo, pe marginea patului meu, îmbrăcând în 
schimb pantalonii scurţi și maioul de la început. 

Și, aşa cum mi-a promis, îl găsesc pe Keith aş- 
teptându-mă pe ponton, lângă iahtul ce îmi poartă 
numele, și purtând pe buze un zâmbet strălucitor ce 

se transformă într-un rânjet obraznic până ajung în 
dreptul lui. 

— Ei bine? mă întreabă curios. Unde îţi sunt lu- 
crurile? 

— Nicăieri, zâmbesc. Am ajuns acolo și mi-am dat 
seama că, de fapt, n-am nevoie de nimic. 

— În afară de mine, mă corectează instantaneu, 
ciupindu-mă de bărbie. Nu ai nevoie de nimic, în afară 
de mine. 

— De tine am cea mai mare nevoie, mărturisesc. 

Oftând, se apropie de mine şi mă sărută cast pe 
gură, de data asta serios, apoi îmi șopteşte peste buze: 

— Te iubesc, Elena. 

— Şi eu te iubesc. 

— Plecăm astăzi? 

Vocea groasă a lui Micha ne sparge bula în care 
am intrat și ne întoarcem amândoi spre el ca să-l ve- 
dem la bordul iahtului, privindu-ne supărat cu braţele 
strânse la piept. 

— Te grăbești?! îl întreabă Keith, enervat. 

— Da! răspunde prompt. Mi-e dor să beau un 
Martini la barul preferat, așa că e cazul să vă grăbiţi și 
voi. Avem drum lung în față! 

lubitul meu clatină ofticat din cap, înainte să mă 
îndemne să trec puntea şi să mă îmbarc la rândul meu. 

— Dacă ai concediat echipajul, cine o să pună 
iahtul în mișcare? întreb de îndată ce ajung lângă 
Micha. 

— Trent, mă informează calm. 

— Trent?! pufnesc, surprinsă. 

Acesta doar ridică din umeri, de parcă n-ar fi 
mare lucru. 

— Există foarte multe lucruri pe care le știm, dar 
nu le facem, se scuză. De exemplu, Trent e un pilot 
excelent, un designer priceput, nu are doar stofă de 
marinar. 

Ei bine, asta e o surpriză, însă n-ar trebui să mă 
mir prea tare. Nu-i cunosc bine. În ciuda timpului pe- 
trecut împreună, de curând am aflat că nu știu nimic 
despre cine sunt ei cu adevărat. 

— Nu-ţi face griji, iubito, îmi cere Keith, atin- 
gându-mi baza spatelui cu mâna. După ce ajungem în 
Ibiza, nu o să mai ai nevoie să ştii lucruri despre ei. 

— Să înţeleg că ești hotărât? întreb. Drumurile 
voastre chiar se despart? 

Ridică din umeri, apoi se uită lung la Micha. 

— Dar cu Dom cum rămâne? vreau să ştiu. Chiar 
ai de gând să-l lași închis în Eden? O să moară acolo. 

Privirea i se întunecă deodată. 

— Şi-a făcut-o cu mâna lui, Ellie. Nu sunt 
Dumnezeu, să-l iert la nesfârşit. În plus, dacă l-aş lăsa 
să plece, nu s-ar opri până când nu ne-ar distruge. 
Ultimul lucru pe care îl vreau acum este să mă uit 
constant peste umăr. 

Încuviinţez din cap, ca să vadă că sunt complet de 
acord cu el în privinţa asta, deși nu îmi place pedeapsa 
pe care i-a dat-o. E crudă chiar și pentru unul ca el, 
însă are dreptate. Dominic Levine ne-ar vâna până în 
ultima noastră zi și nu pot trăi cu gândul că un om ca el 
îmi vrea capul pe o tavă de argint. 

— Sunteţi gata? 

Ryder apare de nicăieri, arătând nerăbdător. 

— Şi tu te grăbești? pufăie Keith. 

— Angel mă așteaptă în Ibiza. Dacă știam că astfel 
se vor sfârși lucrurile cu Dom, nu mă mai grăbeam să o 
trimit cu primul iaht. 

— Niciunul dintre noi nu se aştepta să se termine 
astfel, mărturisește Micha, senin. Totuşi, ești sigur că 
te aşteaptă şi n-a fugit cu celelalte? îl ia peste picior. 

Ryder îi trântește o privire strâmbă, înainte să 
se facă nevăzut. Din câte se pare, nu a gustat gluma 
nevinovată a lui Micha, care surâde distrat. 

— Niciodată nu l-am văzut atât de îndrăgostit pe 
săracul prostănac. Aproape că mi-e milă de el. 

— De ce nu recunoști? îl întreb, pregătită să i-o 
trântesc. Râzi de el ca să nu îţi plângi de milă. Spre de- 
osebire de Angel a lui, blonda ta cu siguranţă a şters-o 
urlând! 

Rânjetul poznaș de pe buzele lui piere, rămânând 
cu o căutătură răutăcioasă. În schimb, Keith e cel care 
rânjeşte acum, amuzat de șutul pe care i-l livrez prie- 
tenului său. 

— Nu-i așa că e o dulceaţă? îl batjocoreşte. Mai 
ales când deschide gura! 

— Mai ales atunci! bombăne. E atât de dulce, 
încât îmi creşte glicemia! 

Apoi se uită la mine şi adaugă în barbă „scorpie 
afurisită', urmând să se răsucească pe călcâie şi să 
plece. 

Curând, iahtul părăsește pontonul, avântându-se 
în larg odată cu apusul. Cu părul fluturând în curentul 
produs de viteza cu care ne deplasăm, mă sprijin de 
marginea bordului, aruncând o ultimă privire insulei 
pe care o lăsăm tot mai mult în urmă. 

Nu o să-mi fie dor de locul ăsta. În schimb, o să 
duc lipsa Edenului și a fiorului pe care doar grădina 
aceea a reușit să mi-l stârnească, un fior pe care nu 
cred că o să-l mai simt vreodată, indiferent în ce colț al 
lumii urmează să fiu dusă. 

— Nu arăţi la fel de fericită pe cât aș fi crezut. 

Îmi întorc capul spre Keith exact în clipa în care 
întinde spre mine un pahar elegant de cocktail colorat 
în roșu și galben, ca cerul sub care ne aflăm. Doar că 
ezit să-l prind. 

— Am pus foarte puţin alcool, mă informează. Nu 
poţi sărbători cu suc. 

— Şi ce anume sărbătorim? întreb amuzată, apu- 
când paharul din mâna lui. 

— În primul rând, faptul că, după zece ani, am 
găsit în sfârşit o mireasă pentru mine. 

Soarbe din cocktail-ul lui, care sigur conţine 
destul alcool pentru amândoi, apoi strâmbă scurt din 
nasul pe care stă o pereche de ochelari de soare aviator. 

— Şi în al doilea rând, pentru o viaţă nouă. 

— Pentru o viață nouă! 

Ridic paharul, dar nu apuc să-l mai duc la gură. 
Acesta îmi cade din mână și se face zob de punte când 
o bubuitură puternică mă surzește și un suflu şi mai 
puternic îl doboară pe Keith de pe picioare. Flăcări 
înălțătoare acaparează partea din faţă a iahtului. Baza 
spatelui mi se lovește tare de barele din oţel și, din 
instinct, mă prind cu ambele braţe de ele, înainte ca 
același suflu să mă arunce. 

Un fum gros înconjoară totul în jurul meu, fiind 
atât de dens încât nu reușesc să-l mai văd pe Keith. 
Nici măcar nu realizez ce s-a întâmplat. Știu doar că 

aerul devine de-a dreptul imposibil de respirat și că 
accesul de tuse pe care îl am vrea să mă sufoce. 

Când s-a transformat totul într-un dezastru? 
E atât de ireal, încât am vaga impresie că trăiesc un 
coșmar, că visez. 

Unde e cerul în nuanţe portocalii? Unde e insula? 
Unde a dispărut atmosfera aceea exotică și mirosul 
sărat al mării? 

Parcă aș fi aterizat dintr-odată în lad. Sau eram în 
lad deja? 

— Ellie! 

Keith? La naiba! Urechile îmi ţiuie prea tare şi mă 
simt nevoită să le acopăr cu palmele. De ce naiba ţiuie? 
Opreşte-l! 

— Ellie! 

Tuşesc puternic, având senzaţia că urmează să-mi 
scuip plămânii. De unde vine fumul ăsta? 

Abia apoi realizez că, ceea ce se întâmplă în jurul 
meu e real. O mână iese din stratul gros și negru de 
fum şi mă înșfacă de încheietura mâinii cu care îmi 
acopăr urechea stângă. E reală și ea. 

lahtul. A explodat iahtul. 

— Ellie! 

O a două explozie, mai mare decât prima, aduce 
flăcările uriașe spre noi, iar suflul ce o însoțește mă 
împinge peste barele de fier, înghițind totodată stri- 
gătul disperat al cuiva ce-mi sună familiar. Şi degeaba 
mai încerc să-l strig înapoi. Când marea învolburată 
îmi îmbrățișează rece trupul, totul dispare din jurul 
meu și o negreală pacifistă îmi otrăveşte mintea și mă 
amorțeşte. 

Cine e Ellie? 

Nici acum nu știu ce s-a întâmplat în clipa aceea. 
A fost cel mai îngrozitor moment pe care l-am trăit și 
mă îndoiesc că o să-l uit vreodată. Încă îl visez noap- 
tea. Continui să simt fumul acela gros și înecăcios cum 
încearcă să mă sufoce, şi fierbinţeala ce m-a aruncat 
peste bordul iahtului în flăcări. 

Toată lumea a murit în ziua aia. Şi eu am murit în 
ziua aia, odată cu ei. Curios e faptul că nimeni n-a spus 
nimic despre moartea noastră, de parcă nici nu s-ar fi 
întâmplat. 

Sau cel puţin mi-aş fi dorit să mor... 

Am încetat cu mult timp în urmă să mai sper că, 
într-o zi, voi reînvia. După ce am naufragiat o noapte 
întreagă, am ajuns tot pe insulă, unde Dom deja mă 
aştepta. El spune că a fost o minune că am ajuns acolo, 
însă eu cred cu totul altceva. În seara aia, am pierdut 
o parte din mine, una de mărimi catastrofale. Nu o să 
mai fiu niciodată întreagă. 

Dar au trecut șase luni de atunci, iar viața mea nu 
mai e la fel. Oare când voi înceta să mă mai gândesc la 
asta? 

— Elena, de câte ori să-ți mai spun că nu o să te 
ridici de la masa asta până nu mănânci tot ce ai în faţă? 

Îmi ridic ochii din farfurie, revenind cu mintea 
la adevărata realitate, apoi îi îndrept spre Dominic. 
Se află în capul mesei din curtea din spate a casei lui 
imense din East Hampton, locul în care mi-am petrecut 
ultimele șase luni. O singură privire aruncată asupra 
lui și îmi amintesc instantaneu că sunt captivă aici, nu 

musafir de onoare. Orice vorbă de-a sa ar trebui să fie 
ordin pentru mine. 

Nu că mi-ar păsa! 

— Nu mi-e foame, replic sec. 

Suntem singuri la masă, așa cum am fost în fiecare 
blestemată de zi. Mă rog, singurii care stau așezați, 
căci masa e înconjurată de servitori pregătiţi să sară 
imediat, dacă șefului i-ar fi poftă de ceva. 

Îmi aplec din nou privirea în farfuria cu prânzul 
meu. Mă doare să mă uit la el. Seamănă atât de mult 
cu Keith! Mă mir cum de n-am luat-o razna până acum 
din cauza asta. 

— Ştii că nemulţumitului i se ia darul. 

— Crezi că îmi pasă dacă îmi dai mâncare sau nu? 
pufnesc. 

Înșfac paharul cu apă şi sorb din el, uitându-mă în 
orice altă parte, numai la el nu. Încă nu m-am obişnuit 
în totalitate cu locul ăsta. E de-a dreptul imens. Curtea 
se întinde pe hectare întregi de iarbă tunsă la mili- 
metru. Vila micuță a vecinilor pe care nu i-am întâlnit 
niciodată abia se vede în zare. 

Astăzi e mai cald ca în ultimele zile. Deși e februa- 
rie, n-am văzut fulg de nea iarna asta. Nu că aș fi pă- 
răsit vreodată, în cele șase luni, proprietatea marelui 
Dominic Levine, care și-a făcut un obicei din a mă păzi 
non-stop, chiar dacă nu i-am dat niciodată de înţeles 
că aș vrea să evadez. 

Sinceră să fiu, a încetat să-mi mai pese de ceea ce 
se va întâmpla cu mine cu mult timp în urmă. 

Mi-e dor de Keith... Prea dor. 

— Dacă ar fi fost după mine, aș fi preferat să fiu 
lăsată pe insula aia. 

Apuc, în sfârşit, furculita şi o înfig în salată. Îl simt 
pe Dom uitându-se la mine mirat, în pofida faptului că 

i-am spus asta de mai multe ori. Da, chiar aș fi preferat 
să rămân pe insula aceea. Acum, singurul lucru care 
îmi mai amintește de faptul că tot ce s-a întâmplat vara 
trecută a fost real, este lănţișorul cu perlă neagră de la 
gât, pe care îl ating de câte ori am ocazia, uneori şi fără 
să-mi dau seama. 

— Ce fel de om aș fi fost, atunci? mă întreabă calm. 
Să las să moară cel mai preţios lucru al fiului meu? 

— El te-a lăsat pe tine să mori. Oricum, încă nu 
mi-ai spus cum ai ieșit din Eden. 

— Toți m-aţi lăsat să mor, mă corectează încordat. 
Și, totuși, uite că trăiesc, iar ei nu. 

O amărăciune ca otrava îmi cuprinde sufletul 
dintr-odată. Încerc să nu mă gândesc la faptul că, pe 
lângă iubitul meu, toți s-au făcut una cu marea. Micha, 
Trent, Deke, Ryder și Jordan... Toţi au dispărut. Eu de 
ce am supravieţuit? 

— Când o să recunoști că nu sunt singura care 
a pierdut pe cineva? vreau să știu, privindu-l de data 
asta în ochi, ca să-i văd corăbiile înecându-se. Oricât 
de crud ești, îi duci lipsa la fel ca mine. A fost fiul tău. 

— Elena..., mormăie, dregându-și zgomotos gla- 
sul. 

— Recunoaște! îi cer, sprijinindu-mă de spătarul 
tare al scaunului. Ai fi preferat să fie el cel pe care l-ai 
găsit pe plajă, neavând habar pe ce lume e, decât eu. De 
ce m-ai salvat, oricum? 

— Îmi purtai nepotul în pântec, răspunde senin. 

— Nepotul tău a murit trei zile mai târziu. La fel 
și fiul tău. Prin urmare, nu ai niciun motiv pentru care 
să mă ţii aici. De ce mă ţii aici?! 

Glasul mi se ridică fără voia mea, apoi se îneacă 
din cauza nodului ce îmi apare în gât ca prin farmec. 
Dom aruncă tacâmurile, trântindu-le de farfuria sa, 

apoi oftează, ştergându-şi mâinile de un şervet alb. Îl 
urmăresc scandalizată cum îi face semn servitoarei de 
lângă el să-i reumple paharul cu apă. 

— Ai dreptate, îmi spune apoi, aruncând șervetul 
pe marginea mesei. Nu mai am niciun motiv să te ţin 
aici, aşa că o să te vând. Cunosc un client care sigur ar fi 
interesat de tine şi care e suficient de bogat să te aibă. 
L-ai cunoscut. 

Înghit în sec, deloc mirată că am ajuns din nou la 
asta. Sau poate sunt puţin surprinsă, dar nu simt nicio 
undă de revoltă. Adevărul este că nu mă simt prea vie, 
încât să-mi pese ce urmează să se întâmple cu mine. 

Bănuiesc că asta era de așteptat. Keith a fost fiul 
tatălui său, până la urmă. Dom e cel care l-a învăţat 
cum să încheie o afacere bună. 

— Cine? Amir? 

— Se pare că îți mai amintești de el, zâmbește. 

— Nu am cum să-l uit pe cel care mi-a omorât 
logodnicul şi copilul nenăscut. 

Acesta oftează apăsat, parcă sătul. 

— Elena, când o să înveţi? mă întreabă curios. Pe 
lumea asta există oameni pe care n-ar trebui niciodată 
să-i enervezi. Keith ştia asta şi a plătit pentru faptele 
lui. 

Deci, nu neagă că îl bănuiește. Niciodată n-a fä- 
cut-o, în orice caz. Probabil știe la fel de bine ca mine 
că nu există un alt vinovat. 

Însă acum nu mai contează. Încăpăţânarea lui 
tocmai îmi oferă prilejul perfect de a-l avea pe Amir în 
față, după şase luni în care am fost obsedată de ideea 
de a-l face să plătească. 

— Şi nu mai are niciun rost pentru care să te 
zbaţi, adaugă categoric. Prezenţa ta în casa asta a 
devenit inutilă cu mult timp în urmă, dar chiar şi un 

om ca mine e capabil să simtă milă pentru altcineva, în 
afară de el însuși. 

— Asta nu explică de ce vrei să mă oferi tocmai 
lui, i-o retez. Sunt sigură că ai fi putut găsi pe oricine 
altcineva. 

— El e cel care îmi vrea capul înfipt într-o ţepușă 
din cauza fiului meu, mărturisește. Să spunem că tu 
eşti ofranda de pace care o să-l facă să se răzgândească 
în privinţa loialității familiei Levine. Drew mi-a spus 
despre faptul că Amir era interesat de tine și că i-ar 
fi făcut o ofertă lui Keith, fiind și motivul pentru care 
acesta e revoltat pe întreaga familie. Keith l-a refuzat. 
Ba mai mult, l-a umilit așa cum n-a mai avut nimeni 
curajul să o facă. Așa că, singurul lucru care ar putea 
împiedica un război între mine și el este să îi ofer ceea 
ce şi-a dorit, adică pe tine. 

Îl privesc cu ochii mari cum se ridică de la masă 
și aşteaptă în picioare să spun ceva, însă habar nu am 
ce aş mai putea să-i spun după toate astea. În orice caz, 
nimic nu ar spăla ceea ce este cu adevărat. Un mon- 
stru. Unul căruia nu-i pasă că, cel pe care urmează să-l 
primească în casa lui și să-l mulţumească, este cel care 
i-a ucis fiul. Bănuiesc că pentru el nu contează familia 
la fel cât contează să-și salveze fundul. 

Dar asta nu o să rămână aşa. Chiar dacă ăsta o să 
fie ultimul lucru pe care o să-l mai fac. 

— Îi sugerez să mănânci, Elena, mormăie nonșa- 
lant, înainte să plece. Ai nevoie de puteri. În seara asta, 
totul o să se schimbe pentru tine. 

Și pentru el la fel. Dar nu apuc să i-o spun și lui, 
să-i spun cât de multă nevoie aveam ca el să-mi facă 
una ca asta. E pentru prima oară în ultimul timp, când 
destinul îmi scoate în cale o oportunitate pe care nu o 
s-o ratez nici moartă. 

La un minut de când Dom intră în casă, fratele său 
îi ia locul și mă prinde de braţ, îndemnându-mă să mă 
ridic de pe scaun. 

— Haide, păpușă! Trebuie să te pregătești. 


Zis şi făcut. Până se lasă seara, sunt deja îmbră- 
cată într-o rochie scumpă, din catifea neagră, și am tot 
părul strâns într-un coc la ceafă, coafură realizată de 
una dintre servitoarele pe care Dom le-a trimis să mă 
pregătească pentru momentul în care Amir o să fie aici. 

Când ceasul bate ora nouă seara, sunt gata, iar 
reflexia din oglindă se uită strâmb la mine. Parcă mă 
detestă că m-am străduit atât de mult să arăt astfel. 
Buzele îmi sunt vopsite în roșu, iar genele ce îmi înca- 
drează ochii cenușii îmi sunt grele de la rimel. Arăt de 
parcă mi-am dat toată silinţa din lume să impresionez. 

Două bătăi în ușa dormitorului mă fac să întorc 
spatele propriei imagini. Drew intră fără să-i cer şi, 
după ce face câţiva pași spre mine și oglinda de podea, 
îşi lasă privirea de atotcunoscător să mă studieze din 
cap până în picioare, curioasă. În schimb, eu studiez 
cutia neagră ce o ţine strâns în mâini. 

— Acceptabil, mormăie sec. 

Apoi întinde cutia spre mine, așteptând răbdător 
să o iau. 

— Ce e asta? 

— Un colier care să se potrivească cu rochia aia. 

Nici măcar n-o deschid când o întind înapoi spre 
el. 

— Am deja un colier. N-am nevoie de altul, mai 
ales de la voi. 

lritat, acesta își arcuiește sceptic o sprânceană, 
evitând s-o ia. Aştept aproximativ un minut, înainte să 
o arunc pe marginea patului. 

— Arabul e pe drum, mă informează. Sper că ești 
pregătită și mai sper și că nu o să faci vreo mișcare 
greşită în faţa lui. Și aşa e cu capsa pusă. 

— Şi ce-mi pasă mie? îl întreb nonșalant. E clien- 
tul vostru. Voi să-l pupaţi în fund! 

Palma pe care o încasez mă ia complet pe nepre- 
gătite. Impactul mâinii sale cu obrazul meu mă forțează 
să fac un pas înapoi ca să nu-mi pierd echilibrul, dar 
nu fac nimic în afară să strâng din dinţi şi să fac uz de 
toată răbdarea din lume, ca să nu i-o întorc. Și, după ce 
sunt complet sigură că nu o să acţionez spontan, îmi 
ridic ochii spre el şi îl privesc sfidător, zâmbindu-i cu 
un colț al gurii, în pofida faptului că obrazul îmi arde 
de usturime. 

— Atât poţi, țăran obosit? 

— Nu mă provoca, Elena! hârâie. Keith nu mai e 
aici, să te salveze. Eşti singură cu mine, aşa că îţi suge- 
rez să ai grijă ce scoţi pe gură. În cinci minute te vreau 
în living, cu zâmbetul pe buze și tăcută ca un mormânt, 
în caz contrar nu o să mai fiu la fel de blând. 

Scrâşnind din dinţi, îl urmăresc cum se răsuceşte 
pe călcâie și părăsește dormitorul cu mersul lui ele- 
gant şi cu mâinile îndesate în buzunarele pantalonilor 
de costum rafinat. 

Devin tot mai hotărâtă să închei toată treaba în 
seara asta. Oricum, am ajuns în situaţia în care nu mai 
am nimic de pierdut. Ce aș putea, în orice caz? Tot ce 
am avuta pierit în explozia ce a răsturnat întreaga mea 
viaţă. Așadar, tot ce mi-a mai rămas este să-l oblig pe 
singurul vinovat de asta să mă privească în ochi și să 
îmi mărturisească tot ce a făcut. 

Ăsta e ultimul lucru pe care vreau să-l mai fac. 

Cu gândul ăsta aștept cuminte în living să ajungă 
musafirul de onoare al lui Dom. Ochii mei refuză să 

mai părăsească ceasul cu pendulă de lângă șemineu, 
ce bate deja ora nouă şi jumătate, seara. Întârzie. 

— Se pare că musafirului tău îi place să se lase 
așteptat, mormăi pe un ton răutăcios, de pe canapea. 

Atât Dom, cât şi Drew, îşi întorc privire spre mine, 
iritaţi. 

— O să ajungă, mă asigură cel dintâi. Nu-ţi face 
griji. 

Eu nu-mi fac griji, însă ei par să-și facă. Se uită 
des unul la celălalt, înţelegându-se fără cuvinte, și de 
mai multe ori îl văd pe Drew privindu-și ceasul de la 
încheietură, cu o încruntătură tot mai adâncă. 

— Cred că a uitat de voi, replic amuzată, după o 
jumătate de oră lungă de așteptat. 

Soneria ușii clincăne de două ori, anunțând so- 
sirea cuiva. Dom și Drew își revin din amorţeală, iar 
ultimul îi face semn servitoarei din pragul bucătăriei 
să deschidă ușa. 

În sfârşit! Mă ridic încrezătoare de pe canapea, 
aranjându-mi rochia lungă până la genunchi, însă 
întreaga încredere mi se topește dintr-odată când văd 
cine îi calcă pragul conacului. 

Ăsta nu e Amir. Bărbatul îmbrăcat la costum 
negru, care are aproximativ treizeci de ani și un chip 
de om pe care, cu siguranţă, nu ţi-ai dori să-l enervezi, 
e departe de a fi cel pe care îl aşteptam cu nerăbdare. 
Poate o avea același sânge arab, însă tot mă pune în 
dificultate, ţinând cont că tot planul pe care mi l-am 
creat în minte nu mai are nicio șansă să funcţioneze. 

— Cine ești tu? îl întreabă Dom, la fel de încurcat 
ca mine. 

Bărbatul se opreşte la câţiva pași distanţă de noi 
și își aranjează reverul sacoului elegant, evitând să le 
strângă mâna. 

— Numele meu e Ismail, se prezintă, accentul 
lui puternic făcându-se cunoscut din prima clipă. Am 
venit din partea domnului Amir. 

— Îl aşteptam pe el, nu un intermediar, replică 
Drew, supărat. 

— Domnul Amir are momentan, lucruri mai im- 
portante de rezolvat. Veţi încheia afacerea cu mine. 

Ochii lui căprui se întorc spre mine pentru prima 
oară. Cu o expresie de cunoscător, mă studiază pe 
de-a-ntregul, nelăsând nimic din ceea ce îi trece prin 
gând să-i traverseze chipul ca piatra. 

— Cred că există o neînțelegere, bolborosește 
Dom, enervat. Refuz să închei vreo afacere cu un inter- 
mediar! Dacă vrea ceva de la mine, să vină personal! 

— Aş putea să-i spun asta, mormăie Ismail, sec. 
Dar nu cred că o să fie bucuros să afle că mâna lui 
dreaptă a fost pusă pe drumuri degeaba. Dimpotrivă, 
o să fie furios să afle că m-am întors fără ea. 

Face semn din bărbie spre mine. 

— Amir mă așteaptă? întreb curioasă. 

De când acesta a intrat, am fost ca un arc, însă în 
momentul ăsta mă relaxez într-atât că sunt tentată să 
mă aşez pe canapea. Încă nu e totul pierdut. 

— Desigur, îmi răspunde prompt. Ba mai mult, e 
foarte nerăbdător să te vadă. 

Un zâmbet larg mi se întinde pe buze, neputând 
să-l opresc la timp. Ca să vezi, nu sunt singura care 
așteaptă asta. 

— Atunci, propun să nu-l facem să aştepte. 

Acesta încuviinţează cu un zâmbet mic în colţul 
gurii, apoi îmi face semn spre ușă cu un gest din mână. 

— Maşina e afară, pregătită să ne conducă la 
avion. 

Încuviinţez mulțumită şi dau să mă apropii de el, 
când Dom mă prinde de braţ și mă trage forţat înapoi. 

— Prima oară ar trebui să vorbim despre prețul 
ei, înainte să plece cu tine. 

Sprâncenele bărbatului se arcuiesc în semn de 
întrebare. 

— Preţ? întreabă nedumerit. Ce preţ? 

Chiar așa, ce preţ? Nu spunea că eu sunt ofranda 
perfectă de pace? 

— Doar nu crezi că o s-o dau pe gratis, nu? puf- 
neşte. Adică, uită-te la ea! Știu cât o dorește Amir, așa 
că bag mâna în foc că e dispus să plătească oricât ca 
s-o aibă. 

— Nu dezmint, mărturisește Ismail, clătinând 
gânditor din cap. Însă asta nu o să se întâmple aşa. 
Elena va pleca cu mine în seara asta, iar voi nu o să pri- 
miţi nimic în schimb. Să spunem doar că ea e singurul 
motiv pentru care nu vă iau capul amândurora chiar 
acum, aşa cum aţi merita. 

Zâmbesc, fascinată de faptul că nu i se clinteşte 
niciun mușchi cât aruncă cu ameninţări asupra celor 
doi bărbaţi ce rămân complet muţi şi nervoși. 

— Așadar, o să te întreb ceva, Dominic. Chiar vrei 
să faci exact aceeași greşeală pe care a făcut-o fiul tău? 
Pentru că nu există nimic și nimeni pe lumea asta care 
să stea între domnul Amir și ceea ce își dorește. 

Sunt gata să admit că totul s-a terminat pentru 
Dom şi pentru Drew, până când tipul din faţa mea, care 
pare de neclintit în decizia de a mă lua de aici fără să 
ofere nimic în schimb, face o greșeală atât de minoră 
încât, pentru ceilalţi, e uşor de ignorat. Îl aud neclar 
mormăind un „Dumnezeule mare”, înainte să-și ridice 
braţul și să-și scarpine frustrat urma de barbă neagră 
ce îi acoperă maxilarul pătrăţos. 

Dumnezeu? 

Năucită, mă scutur de mâna lui Dom și mă 
apropii de Ismail când acesta îmi face semn s-o fac. 
Apoi, restul e simplu. Cum Dominic nu-şi mai găseşte 
cuvintele potrivite ca să-l împiedice sau curajul de a 
mai deschide gura în faţa lui, cel mai probabil speriat 
de gândul că Amir ar putea să se răzbune pentru ne- 
plăcerile cauzate, drumul spre ieşire e realmente liber. 
Pornesc înaintea lui Ismail, atentă fiind la zgomotul 
paşilor săi apăsaţi care mă urmează până în dreptul 
maşinii luxoase, de un negru ce străluceşte în lumina 
felinarelor de pe marginea pavajului. 

Rămân tăcută în tot acest timp. Rămân tăcută și 
când acesta se apleacă elegant și îmi deschide portiera 
din spate, lăsându-mă să alunec pe banchetă, în în- 
tunericul mașinii. Singurele sclipiri de lumină rămân 
beculeţele aprinse din bord, căci de îndată ce Ismail 
închide portiera în urma mea, geamurile fumurii îm- 
piedică o altă rază să pătrundă înăuntru. 

Miroase a parfum scump. Silueta de la volan e 
aproape imposibil de distins. Abia reușesc să-l disting 
pe Ismail în întuneric când urcă lângă mine, pe partea 
cealaltă a banchetei confortabile din piele. 

Nu durează mult până când mașina pornește, 
ocolind fântâna din mijloc și înaintând pe alee, spre 
porțile din fier forjat în afara cărora nu m-am mai aflat 
de şase luni ale naibii de lungi. Inima îmi bate inegal, 
grăbindu-și bătăile în clipa în care îmi întorc capul spre 
bărbatul de lângă mine, tăcut ca o piatră de mormânt. 

Poate nu ştiu ce să simt legat de situaţia asta, însă 
am încredere în instinctul meu când îmi spune că omul 
ăsta nu e cine a spus că este. Prin urmare, nu mă rețin 
deloc când îl întreb tare și răspicat: 

— Cine ești? Şi nu-mi spune că eşti mâna dreaptă 
a lui Amir, pentru că accentul tău e mai fals decât e 
sângele tău arab. 

Urmează un moment lung, în care nici nu cred că 
respiră, înainte să-l simt foindu-se. 

— Ce anume m-a dat de gol? vrea să știe, ghicind 
în glasul lui lipsit de vreun accent o undă de amuza- 
ment. 

— Ai spus „Dumnezeu ', nu „Allah'. Deci, cine ești? 

Acesta chicoteşte distrat. 

— Să spunem că sunt prietenul unui prieten, 
răspunde evaziv. Totuși, nu e pentru prima oară când 
ne întâlnim, Ellie. 

Ei bine, eu nu țin minte să-l mai fi văzut vreodată. 
Nu cred că l-aş fi uitat. Are chipul unui om cu care o fată 
normală la minte nu ar vrea să aibă de-a face. Genul 
acela de chip pe care poţi citi cât de multe lucruri rele 
a făcut şi de câte mai este în stare. 

— Unde ne-am mai întâlnit? îl întreb curioasă. 

— În urmă cu aproximativ nouă luni, în baia unui 
cinematograf din Cincinnati. 

Durează mai mult de câteva secunde să-mi dau 
seama despre ce vorbește. Când, în sfârșit, înţeleg ceea 
ce vrea să-mi comunice cu asta, inima începe să-mi 
bată și mai tare, aceasta fiind singura reacţie pe care o 
poate scoate de la mine. 

— Tu ești cel care m-a luat și m-a dat lui Keith, 
constat cu voce tare, la fel de calmă ca până acum. 

Știu în adâncul meu că nu astfel ar trebui să re- 
acţionez. Tocmai împart bancheta aceleiași mașini cu 
răpitorul meu, pe care nu am crezut niciodată că o să 
am ocazia să-l întâlnesc. 

— Eu sunt cel care a făcut o favoare unui om care 
mi-a oferit o viață, mărturisește. Acum să spunem că 
fac tot posibilul să-l răsplătesc. Cineva, acolo sus, te 
iubeşte, fetiţo. 

Poate, dar mă îndoiesc că mă iubește prea mult... 

— Nu-ţi faci griji de locul în care urmează să te 
duc? Nu ești curioasă? 

— Nu, răspund prompt și sincer. Dar nu o să te 
mint. Sunt dezamăgită că nu ești omul lui Amir. Mi-aş 
fi dorit să-l văd, însă acum îmi dau seama cât de slabe 
îmi sunt șansele să mă duci la el. 

— Amir e mort, păpușă. 

Ochii mi se fac mari în întuneric. Sunt luată pe 
nepregătite de vestea că singurul vinovat de moartea 
iubitului meu a dat colțul înainte să apuc să-l privesc 
în ochi şi să-l întreb de ce a făcut-o. Până la urmă, ăsta 
era singurul motiv pentru care mai voiam să trăiesc. 

Acum ce-mi mai rămâne? Nimic! 

— Asta păţești când te pui cu cine nu trebuie, 
replică falsul Ismail, pe un ton încordat. 

Mașina își continuă drumul către aeroportul din 
East Hampton şi spre destinaţia necunoscută. 

— Dacă Amir e mort, atunci cum de Dom nu știe 
asta? întreb. 

— E simplu. Pentru că nu am vrut noi să știe. 

— Care noi? 

— Crezi că sunt singurul care și-ar da viaţa pen- 
tru Keith? 

Întrebarea lui îmi închide gura. Nu, nu cred că e 
singurul care ar face orice pentru Keith. Cu toate că 
acum e mort, încă e unul dintre cei mai influenţi oa- 
meni pe care îi cunosc. Chiar și după moartea lui, se 

pare că mai există persoane care ar face lucruri pentru 
el. 

— A fost uşor să aflăm că Dominic îl caută pe 
Amir. Bineînţeles, atunci nu știam de ce, dar apoi am 
înţeles când am aflat de tine. Nu putea fi mai limpede și 
mai previzibil că vrea să te dea lui pentru a pune capăt 
vreunui posibil război. Îmi pare rău dacă aşteptai pe 
altcineva, în locul meu. 

Oftez, întorcându-mi privirea spre geamul fumu- 
riu. 

— Nu mai contează. Pot doar să sper că a primit 
exact ce a meritat. 

— Fii sigură de asta! Şi, ca să răspund la întreba- 
rea pe care eviţi să o pui, o să te duc într-un loc sigur, 
unde să-ți continui liniștită viaţa. Măcar atât îi datorez 
lui Keith. 

Singurul motiv pentru care accept una ca asta 
este pentru că, în subconștientul meu, știu că asta şi-ar 
fi dorit și el, să mă aflu într-un loc sigur, departe de 
Dominic. De aceea nu mă opun deloc când bărbatul 
mă conduce la avionul privat ce ne așteaptă pregătit 
de decolare. 

Și nici când acesta aterizează, după un zbor lung 
în care eu și falsul Ismail schimbăm doar câteva vorbe, 
nu mă întreb încotro urmează să fiu dusă. 

Aflu printre frânturi că numele lui e Axel și că 
face parte dintr-o organizaţie a cărui conducător a fost 
prieten la cataramă cu Keith. Mai aflu și că tot planul a 
fost pus la cale special pentru a evita o baie de sânge 
și că s-au folosit de numele lui Amir pentru a mă sus- 
trage din casa lui Dom fără complicaţii. Ştiau că acesta 
nu și-ar risca pielea pentru mine. 

Curând, toate aceste detalii se pierd în uitare şi 
în agitația noii mele case. Rio de Janeiro e unul dintre 
orașele pe care mi-aş fi dorit să le vizitez în viaţa asta, 
însă acum e doar un oraş neimportant care nu-mi 
stârnește nici măcar o emoție. Mi-aș fi dorit să vin aici, 
dar cu Keith. Mi-aș fi dorit să ne pierdem amândoi în 
forfota celebrului carnaval și în atmosfera exotică. Și 
mai ales, mi-aş fi dorit să-l ţin de mână în faţa casei 
imense lângă care mașina ce ne-a adus, se oprește. 

Soarele de dimineaţă aruncă raze portocalii asu- 
pra vilei impresionante, construită în stil italian, iar 
umbrele palmierilor de la intrare se ghicesc pe tencu- 
iala impecabilă. Ușile duble din lemn masiv sunt larg 
deschise, parcă așteptându-mă, și totuși nimeni nu se 
întrezăreşte pe coridorul lung cu podea din marmură. 

Însă abia când Axel îşi face apariţia lângă mine, 
îmi fac curaj să mă mișc din loc și să urc cele trei trepte 
din piatră. De îndată ce trec pragul, atmosfera străină 
a casei mă cuprinde, făcându-mă să mă simt inconfor- 
tabil, ca un intrus. Mă uit o clipă la bărbatul de lângă 
mine, care încuviințează în semn de încurajare, apoi 
înaintez, pantofii mei ciocănind zgomotos pe podeaua 
lustruită. 

Acolo, în livingul spaţios și luxuriant, mă izbesc 
de imaginea primului lucru care mă face să îngheț, dar 
care îmi repornește inima ce până acum a dormitat, 
împietrită în timp. 

Primul care îmi dă un șoc și o pune înapoi în 
mișcare este însuși Jordan, retras într-un colţ, privin- 
du-mă zâmbitor printre gene. Apoi o văd pe Roxette, 
așezată pe piciorul lui Micha, ca într-un tablou de cu- 
plu. Amândoi se uită la mine de parcă m-ar fi așteptat, 
la fel ca Ryder și Angel, aflaţi în picioare lângă canapea. 

Ochii mi se mută în cele din urmă pe Deke și pe 
blonda ce stă lângă el, cuminte şi neobișnuit de tăcută. 
Spre deosebire de Roxette, Reina arată diferit, chiar 
dacă e la fel de tânără. N-aș putea s-o confund, deși 
părul ei are acum nuanţe șatene. E atât de frumoasă, 
încât cu greu reuşesc să-mi mai ridic privirea de la ea 
și de la zâmbetul imens pe care îl poartă pe buze. 

Mereu a fost la fel de frumoasă? 

Pe fotoliul de lângă canapeaua maronie, Trent îmi 
aruncă o ocheadă amuzată, înainte să surâdă. Şi l-aş 
lovi cu plăcere pentru acel „uitaţi-vă ce față are” pe 
care îl mormăie lui Micha, dacă aş mai găsi puterea de 
a mă clinti din loc sau de a deschide gura măcar. 

Cum e posibil așa ceva? Să-i găsesc pe toţi aici, 
arătând de parcă n-ar fi trecut niciodată printr-o 
cumpănă? În viață şi mai vii decât i-am văzut vreodată, 
îmbrăcaţi la patru ace, ca niște adevăraţi bărbaţi invin- 
cibili. Nu pot gusta nici măcar momentul glorios al lui 
Micha, ce-l loveşte pe Trent peste braţ, înainte să se 
ridice şi să se apropie prudent de mine. 

— Bine ai venit, Ellie! Pun pariu că ai o grămadă 
de întrebări pentru noi. 

O grămadă? Am atât de multe întrebări, încât mi 
se amestecă în minte. Nici să-l am în faţa ochilor, în 
toată splendoarea lui, nu mă asigură destul că nu visez. 

— Micha, ia-o ușor. E șocată. 

Prima oară îi aud vocea, înainte să-l văd ieșind 
din spatele canapelelor, pe sub bolta ce duce într-o altă 
încăpere. E îmbrăcat din cap până în picioare în negru, 
are barba tunsă la perfecţie și părul ciufulit și arată 
exact ca un zeu grec, aşa cum mi-l amintesc. 

Dar niciodată nu a avut un impact mai mare asu- 
pra mea, cum are acum. Să-l văd acolo, viu și frumos 

ca un Dumnezeu e ceva de nedescris. Deodată, toate 
emoţiile din lume mă copleșesc, iar ochii încep să-mi 
lăcrimeze, neputând să mă mai stăpânesc. 

Și, cu fiecare pas pe care îl face spre mine și îl 
aduce mai aproape, mor puţin câte puţin de dorinţă, 
aşa cum am murit în ultimul timp de un dor nebun. 

Oare chiar e la fel de real pe cât îl văd? 

Când se oprește, la câţiva centimetri distanţă, 
inima îmi stă în loc. Braţele îmi tremură pe lângă corp, 
dornice să-l apuce, iar ochii mi se înceţoşează de la- 
crimi. 

Cu rânjetul lui obraznic și ticul de a-și înclina 
capul, îmi urează senin: 

— Bine ai venit acasă, iubito! 

E același moment în care nu mai rezist. Genunchii 
până acum moi de emoţii îmi cedează lamentabil, iar 
mâinile lui mă prind înainte să mă prăbușesc pe podea. 

— Ai grijă! zbiară. Gata, te ţin eu, păpușă mică! Te 
țin eu! 

Cu blândeţe, mă trage la pieptul lui, braţele sale 
cuprinzându-mi mijlocul ca să mă susţină dreaptă. 
E necesar doar ca faţa mea să atingă cămașa lui fină 
ca să izbucnesc în plâns în hohote răsunătoare și să-l 
cuprind la rândul meu, cât mai strâns. 

— Fir-ar să fie! geme, îmbrățișându-mă cu patos, 
în timp ce mâinile încep să-i tremure cu putere. Ellie, 
te-am căutat peste tot! Am înnebunit încercând să te 
găsesc. Am crezut că nu o să te mai văd niciodată! 

— Şi eu la fel! Unde naiba ai fost?! 

Cu greu îmi smulg fața din pieptul lui și mă uit în 
sus, la el. Mâinile sale se ridică şi mi-o cuprind în căuș, 
lăsându-și fruntea să o mângâie pe a mea. 

— M-am trezit din morţi pentru tine, iubito. Ai 
măcar idee prin ce calvar am trecut când nu te-am mai 
găsit? 

Pot doar să bănuiesc prin ce calvar a trecut îna- 
inte să mă caute, căci ochii mei văd pielea arsă ce se 
ivește din spatele gulerului și care probabil se întinde 
pe spinare. 

— Singurul lucru care m-a ţinut în viaţă a fost 
gândul că o să te găsesc cândva, mărturisește, în 
şoaptă. Îmi pare rău că a durat atât, iubito. Iartă-mă! 
Te-au rănit? 

Clatin frenetic din cap, înghițindu-mi lacrimile. 
Obrajii mei sunt deja spălaţi și fierbinţi ca focul ce l-a 
rănit pe el. 

— Mai degrabă mor de-a binelea, decât să mă 
urăști. N-am știut că ești acolo, Ellie. Te-am căutat în 
capătul greșit al lumii. 

— Nu te urăsc, mă grăbesc să spun, vocea sunân- 
du-mi nesigură și încărcată de emoţii. Doar... nu-mi 
vine să cred că ești aici. 

Îl cuprind din nou în braţe, îndesându-mi faţa în 
pieptul lui cald, ce poartă același miros care mi-a lipsit 
cel mai mult. La rândul lui, profită de ocazie și inspiră 
adânc din parfumul părului meu, ţinându-mă strâns 
lângă el când îl aud șoptind: 

— Paradisul meu... 

Apoi mă sărută scurt în vârful capului și se trage 
înapoi, ștergându-și pleoapele înainte să se uite în ochii 
mei, una dintre mâinile sale mutându-se, conștient sau 
nu, pe abdomenul meu. Nici nu e nevoie să rostească 
întrebarea, căci o văd în privirea lui și tot ce pot face 
pentru el este să clatin ezitant din cap. 

— E în regulă, mormăie, trăgându-și zgomotos 
nasul și lipindu-mă din nou de el. Deja mi s-a dat mai 
mult decât meritam. 

— Plângi, rege nebun? întreb. 

— Înainte să-ți răspund la întrebarea asta, la- 
să-mă să-ţi arăt ceva. 

Face un pas înapoi și întinde mâna spre mine, aş- 
teptând răbdător să o apuc, și nu mă gândesc de două 
ori înainte s-o fac. Îmi împreunez degetele cu ale lui şi 
îmi pun întreaga încredere în el când îl las să mă tragă 
înapoi spre coridor, apoi spre ieşirea din spate. 

În dreptul uşilor larg deschise, pe care intră 
soarele din ce în ce mai puternic al Braziliei, Keith 
se întoarce spre mine și întinde braţul spre sertarul 
comodei de lângă, scoțând din ea o eșarfă scurtă, în 
culori calde, pe care o ridică rânjind spre faţa mea. 

— Chiar e necesar? 

— De data asta, da, răspunde senin. Până acum a 
fost o plăcere, însă de data asta nu e opţional. 

Trag scurt aer în piept, rămânând neclintită cât 
mă ocoleşte ca să ajungă în spatele meu şi să-mi lege 
eşarfa peste pleoapele deja închise. Întreaga situaţie 
îmi amintește de momente pe care am încercat să le 
înec în ultimul timp și care acum doar mă fac să zâm- 
besc discret, scuturată de un fior delicat. 

Orice are de gând să-mi arate, bănuiesc că e spe- 
cial. Îl simt prinzându-mă de braţ şi conducându-mă 
afară, în căldura tot mai sufocantă și neobișnuită pen- 
tru luna februarie. Complet oarbă, îmi pun în alertă 
celelalte simţuri și pășesc prudentă înainte, ascuţin- 
du-mi auzul cu fiecare vânticel ce îmi atinge urechile. 

Nu pot să-mi dau seama unde mă duce. Totul 
devine confuz pentru mine, în special când nu pot 

distinge nici măcar propria-mi respiraţie printre cele- 
lalte sunete ciudate. Dar nici nu prea contează. Pentru 
mine, tot ce e cu adevărat relevant e mâna lui din mâna 
mea, pe care-o-simt-reată-și-căreia-nu=i-voi-mai-da dru- 
mul niciodată. 

— Am ajuns? întreb nerăbdătoare, căutând să-l 
prind din nou de mână când acesta mă eliberează pe 
neașteptate. 

Nu-mi place asta. Urăsc sentimentul de gol pe 
care mi-l oferă faptul că nu-l mai simt lângă mine şi 
că nu-l pot vedea. E ca și când ar dispărea cu totul. Din 
nou! 

Drept răspuns, eșarfa îmi este smulsă de pe față 
și o lumină orbitoare mă face să clipesc deranjată până 
mă obișnuiesc cu ea şi, în sfârșit, pot vedea unde am 
fost adusă. Picioarele mele ating aleea pavată cu piatră 
ce desparte jungla în două. Fluturi mari zboară deasu- 
pra capului meu, roind pe sub cupola de sticlă. Nu mai 
sunt în stare să-mi mai rețin zâmbetul pe care îl simt 
întinzându-mi-se pe buze de fericire. 

E Edenul. Un nou Eden. 

— Aşa cum ţi-am promis, spune Keith. Ţi-am 
construit o altă grădină. Acum îmi rămâne doar să-ţi 
mai promit un lucru. 

— Care? întreb fascinată, coborându-mi privirea 
pe el. 

Ochii lui parcă sunt mai verzi decât au fost vre- 
odată. La fel de verzi ca vegetaţia pe care a cuprins-o 
toată într-o cupolă de sticlă pentru mine. 

Și îmi răspunde: 

— Nu o să mai plec nicăieri. O să te iubesc până la 
sfârșitul timpului. 

Arată splendid în poziţia asta. Cele două părţi din 
mine sunt complet satisfăcute. Cea care își dorește în 
continuare s-o domine se bucură pe deplin de înche- 
ieturile ei legate și ridicate deasupra capului de lanţul 
lung, prins de grilajul din fier. Rânjește în sinea ei, 
frecându-și palmele una de cealaltă, abia așteptând să 
se înfrupte din ea. 

În schimb, cealaltă parte, cea care a ieşit la lumină 
într-un final, e fascinată de rochia de mireasă ce îi 
îmbracă trupul delicios. O priveşte mândră. Îi tremură 
inima în piept de fericire. 

Mireasa mea... 

E hilar, nu? Până acum am făcut tot posibilul să le 
ofer altora ocazia de a-și cumpăra o mireasă pe placul 
lor, însă niciodată nu m-am gândit cum o să arate a mea. 
Bineînţeles, ştiam că la un moment dat o să mă însor, 
dar nu astfel. Credeam că o să aleg o soţie din înalta 
societate, una dintre femeile cu care am fost obişnuit 
de altminteri, nu o fată oarecare din Cincinnati de care 
am fost obsedat cândva și de care sunt al naibii de 
îndrăgostit acum. Una ale cărei buze roșii tremură de 
nerăbdare și mă așteaptă întredeschise să le sărut. 

— Keith? 

Oare sunt nebun că îmi place să o văd așa? Legată 
strâns la ochi cu o fâșie din voalul ei de mireasă și 
parcă neavând habar că sunt chiar în faţa ei și o studiez 
centimetru cu centimetru, din cap până în picioare. 
Probabil că sunt, dar cui naiba îi pasă? Nu are nici 
cea mai mică importanţă că în curtea casei noastre 

petrecerea continuă, iar noi suntem închiși în Eden. 
Ador să o văd aşa, căutându-mă prin beznă, uşor pa- 
nicată, de parcă viaţa ei n-ar însemna nimic fără mine. 
Aproape sunt tentat să nu-i răspund, doar s-o mai văd 
o clipă aşa. 

— Da, iubito? 

Inspiră adânc, relaxându-se vizibil, înainte să o 
năpădească râsul. 

— Ce tot faci acolo? 

Dinţii ei mici și albi ies în evidenţă în contrast 
cu pielea bronzată și buzele rujate. Zâmbeșşte atât de 
frumos, încât mă doare inima. 

— Te privesc. 

Și aș vrea tare mult să o ating, că abia reușesc să 
mă controlez. E doar la câțiva centimetri de mine. 

— De ce? chicoteşte. 

— Pentru că ești frumoasă. 

Și acum e şi mai frumoasă. Părul lung i se revarsă 
pe umerii goi în bucle, ca o cascadă neagră peste rochia 
de culoarea perlelor. Câteva şuviţe din față sunt prinse 
la spate cu o agrafă cu diamant. Îmi taie respiraţia. 

— Nu te poţi uita mai târziu? mă întreabă, lingân- 
du-și buzele în treacăt. Nu stau confortabil aici. 

— Știu. 

Sprâncenele i se încruntă. 

— Nu rânji la mine, domnule Levine! 

Abia când mă apostrofează îmi dau seama că, 
într-adevăr, rânjesc la ea. Mă cunoaște atât de bine! 
Parcă aș fi complet descoperit chiar și când e legată la 
ochi. 

Ofticat, anulez orice distanță dintre noi, iar 
pieptul i se lipește de al meu, oprindu-și coborârea. 
Cu aerul blocat în plămâni, o las să aștepte cât pot, pe 
măsură ce mă aplec spre gâtul arcuit. 

Hmm... Miroase foarte dulce, iar toate simţurile 
îmi intră în alertă. 

Când buzele mele ating baza gâtului său, Ellie 
tresare și expiră zgomotos ca un oftat, înainte să fie 
cuprinsă de un tremur ușor. Gustul amar al parfumului 
pe care îl poartă îmi înțeapă limba când o trec peste 
pielea catifelată. Pe fundal, o melodie clasică animă 
curtea, acordurile sale străpungând pereţii din sticlă 
ai grădinii. 

O sărut cu nesaţ, trăgând-o mai aproape, deşi 
picioarele ei abia ating pământul. Îi cuprind ceafa în 
palmă și mușc pielea, tot mai înfierbântat, coborând 
agale spre valea dintre sâni, evidenţiată de corsetul 
strâmt. Nu mă gândesc la cât de greu a intrat în rochia 
asta, cât mă gândesc la cât de repede o să i-o scot. Deja 
bâjbâi după aţele din spate, ca să o desfac. 

La dracu, sunt ca o stâncă! 

Oftaturi ușoare îmi atrag atenţia asupra gurii sale 
şi urc special pentru a i-o devora. Îmi înfig limba în 
crăpătura buzelor și înconjor cu vârful cercelul ce încă 
mă scoate din minţi, mutându-mi mâinile pe fundul 
ascuns bine de trena blestemată a rochiei. Și, în loc să-i 
simt carnea generoasă în palme, degetele mi se pierd 
în materiale peste materiale, iritându-mă atât de tare, 
încât mă trezesc trăgând de ele ca să le rup. 

— Cine naiba te-a îndesat în rochia asta? întreb 
printre dinţi, căutând nerăbdător să-i desfac corsetul. 

Cu răsuflarea greoaie, Ellie îmi răspunde prompt: 

— Tu. 

— Eu? pufnesc. Din partea mea, nu aveai decât 
să te măriţi în costum de baie, iubito. E frumoasă și 
arăţi minunat, dar să fiu al naibii dacă îţi mai găsesc 
picioarele printre atâtea volănașe! 

Un râset comic îi scapă printre buze, iritându-mă 
și mai tare. Drept răzbunare, o înşfac de cap și o sărut 
din nou, mai adânc, mânjindu-i gura cu ruj roşu. 

Apoi nu mai contează din ce parte o apuc. O lipesc 
de mine cu putere, căutând să-i simt trupul chiar și sub 
atâtea straturi de haine. Un picior de-al ei se ițește de 
sub rochie și se încolăcește pe al meu, lăsându-se cu 
mult pe spate, că lanţurile scot un sunet sfâșietor când 
trage inconștient braţele. 

E tortură curată să o simt frecându-se de mine, 
dar orice chef îmi piere într-o secundă când aud o voce 
mică, întrebând din apropiere: 

— Vrei s-o mănânci? 

Sângele îmi îngheaţă în vene, la fel ca gura peste 
buzele împietrite ale soţiei mele. Nu-mi mai găsesc 
curajul de a mă clinti, pentru că ştiu deja cine e: proge- 
nitura afurisită a lui Ryder! 

Drăcia naibii! 

Cu o încetineală absurdă, îmi smulg mâna de pe 
fundul lui Ellie și limba din gura ei, apoi mă întorc spre 
fetița de trei ani de lângă noi, care ne priveşte cu ochi 
mari, rotunzi și curioși. Aproape că nu-mi vine să cred! 
Cum naiba a intrat în Eden, fir-ar să fie?! 

— E cine cred eu că e? întreabă Ellie, rușinată. 

— Înm, îngaim, neriscând să-mi mut privirea de 
pe ea. 

E îmbrăcată într-o rochiţă albastră și are părul 
blond prins într-o coadă, iar ochii îi strălucesc de între- 
bări. Mă uit la ea de parcă nu m-ar fi prins într-o pos- 
tură jenantă, pe care n-ar fi trebuit s-o vadă. Creatura 
asta mică și enervată e a naibii de imprevizibilă. 

— Pot să-i frâng gâtulețul acum? vreau să ştiu. 

Asta e întrebarea pe care o pun mereu când 
Hayley ne vizitează. Specimenul ăsta de copil e 

singurul motiv pentru care nu mă mai grăbesc la fel de 
tare să devin tată. Are tot ce e mai rău pe lumea asta. 
O fi ea adorabilă, însă datorită ei părul meu începe să 
încărunţească mai devreme. 

— Promit s-o fac repede, o informez pe soţia mea, 
încă atârnată în lanţuri. 

— Nu te prosti, Keith! mârâie la mine. Încă e 
acolo? 

— Înm. 

— Şi ce face? 

— Se holbează la mine. 

Și chiar se holbează! Afurisita nici măcar nu cli- 
pește! 

— Dă-mi drumul, îmi cere Ellie, în şoaptă. Sfinte 
Sisoe, cred că am traumatizat copilul! 

Nici nu mă îndoiesc, motiv pentru care mă trezesc 
rânjind. Mă simt răzbunat! 

— Hayley! 

Rânjetul îmi piere când o aud pe Angel strigând 
din dreptul intrării. E doar o chestiune de timp până 
aceasta se furișează înăuntru ca să-și recupereze 
odrasla obraznică, însă e târziu. Degeaba se mai re- 
pede spre ea, că a văzut deja tot. 

Blonda se blochează lângă noi, iar ochii i se fac cât 
cepele, înainte să îi acopere pe ai fiicei sale cu palma. 

— Aia e Angel?! zbiară Ellie, înfuriată, făcându-mă 
să tresar. Dă-mi naibii drumul, Keith! Nu-mi spune că 
sunt toţi invitaţii aici! 

Ei bine, asta se întâmplă când ai cod roșu la 
purtător în toiul nunţii! Să-mi văd soţia agitându-se 
nervoasă în lanţuri nu mai e o plăcere, mai ales când 
știu că, dacă o eliberez, o să sfârșesc pocnit. 

— Calmează-te, îi cer. N-a văzut prea mare lucru, 
oricum! 

Adică, încă avem hainele pe noi, adaug în gând, 
amuzat. 

— Mami, unchiul Keith vrea să o mănânce pe mă- 
tușa Ellie! anunţă progenitura în gura mare, rânjind. 

Și cu ăsta tocmai se întregește lista cu motive 
pentru care ar trebui să o omor. 

— Sfinte, Keith! se răstește Angel, oripilată. 

— Nu ţipa la mine, femeie! o apostrofez. Nu e vina 
mea că dopul ăsta mic nu stă locului și își bagă nasul 
peste tot! 

— Ştii bine că e curioasă. Vrei s-o leg de mine? 

Ar fi o idee... 

— Angel? 

Grozav! Vocea lui Ryder mă face să închid ochii 
și să înjur grosolan în gând. O aud pe Ellie scoțând 
sunete tot mai dubioase, zbătându-se lângă mine ca 
să se elibereze. Acum e cert. Dintre mine și monstrul 
ăsta mic, eu sunt cel care o să sfârșească mort până la 
finalul serii. 

— Minunat, Keith! pufnește bruneta, mânioasă. 
Ce e asta? Reuniune de familie? 

De îndată ce ajunge şi Ryder lângă noi, partenerul 
meu izbucnește în râs, ochii căzându-i pe soţia mea 
agitată și legată fedeleș de grilaj. Văd pe faţa lui cât de 
mare îi este surpriza să o găsească astfel tocmai în ziua 
nunții. Și pe bună dreptate, chiar nu m-am gândit că o 
să trec prin asta acum, când îmi era lumea mai dragă. 
Până și mie îmi vine să râd. 

— Fir-ar să fie, Keith! Cum s-a ajuns la asta? 

Tot ce pot să fac este să ridic dintr-un umăr, strân- 
gându-mi buzele ca să nu izbucnesc și bucurându-mă 
în gând că Ellie e legată la ochi. Nu cred că ar fi bu- 
curoasă să vadă că mă cam distrez pe seama situației 
jenante în care ne aflăm. 

— Uite ce se întâmplă când lumea își bagă nasul 
unde nu-i fierbe oala, comentez ironic. Riscă să rămână 
cu traume! 

Ellie își drege zgomotos glasul, vrând să atragă 
atenţia. 

— Acum, că m-a văzut toată lumea în ipostaza 
asta, poţi să mă dezlegi? 

Îmi înclin capul, uitându-mă la ea lung şi simțind 
cum orice urmă de amuzament se risipește de îndată ce 
ochii îmi cad pe gura apetisantă și mânjită cu ruj roșu. 
Respirația agitată o face să-și ţină buzele întredeschise 
și pieptul generos i se ridică și coboară ritmat. Arată ca 
o pasăre într-o colivie, una pe care aş mânca-o de vie, 
fără să stau pe gânduri. 

— Ryder, mormăi, dispari! 

Durează puţin până când rămânem din nou 
singuri în Eden. Grădina nu a arătat niciodată mai 
frumos decât acum, când e ea înăuntru, înconjurată 
de verdeață şi strălucind la propriu în luminile slabe 
ale felinarelor, îmbrăcată în rochia pentru care mi-am 
petrecut luni întregi închis în atelier, în special pentru 
corsetul încrustat în pietre. 

Mă apropii de ea şi îmi trec degetele peste obrajii 
roșii, făcând-o să tresară. Respirația i se precipită, iar 
buza de jos îi tremură, parcă dornică să fie muşcată. 

— Ce spui, iubito, ești pregătită? o întreb cu glas 
Jos. 

— Pentru ce? 

— Pentru mine. Să fii cu mine pentru tot restul 
vieţii tale. Şi, înainte să-mi răspunzi, trebuie să știi că 
asta ar însemna să mă iubeşti și atunci când nu sunt 
bun. 

Probabil că vor fi multe momente în care nu voi 
fi. Probabil că o știe şi ea... Şi nu pentru că n-aş vrea să 

fiu bun, ci pentru că nu pot să fiu bun decât cu ea. Până 
la urmă, n-a spus nimeni că nu sunt personajul negativ. 
Din păcate, mă cunosc bine și nu-i pot promite că voi fi 
acel bărbat lipsit de păcate pe care îl merită. 

— Am spus deja „da, îmi răspunde serioasă, 
întinzându-și gâtul spre mine. De câte ori trebuie să o 
mai spun ca să nu mai ai îndoieli? 

— Dacă ai fi în locul meu, şi tu ai avea îndoieli. 

— De ce? 

— Mi-e frică, îi mărturisesc. Mi-e al naibii de frică, 
Ellie. 

— De ce ţi-e frică? 

— Să nu dispari. 

Feresc șuviţa lungă ce îi evadează din strânsoare 
și cade peste materialul fin ce-i acoperă ochii. Adevărul 
este că niciodată n-am fost mai îngrozit decât sunt 
acum. Am crezut că, în momentul în care o voi duce la 
altar o să se evapore orice teamă că ar putea fugi. Am 
crezut că, dacă îi pun o verighetă pe deget, nimeni în 
lumea asta nu o să mi-o mai ia. Dar acum realizez că 
nici un lucru din toate astea nu-mi oferă siguranţa că 
zilele mele fericite nu se vor termina niciodată. Mă uit 
la făptura din fața mea și subit, îmi este și mai frică, 
pentru că în ciuda timpului ce a trecut, nu pot uita 
acele șase luni agonizante pe care le-am trăit fără ea. 

— Chiar crezi că aş fi în stare să plec undeva? mă 
întreabă aproape în şoaptă. Nu mai am nimic, în afară 
de tine. 

Nici eu nu mai am nimic, în afară de ea. Nici toată 
bogăţia din lume nu ar putea să alunge golul pe care 
l-ar lăsa în urmă. Aş fi distrus, pentru că orice celulă 
din mine a fost infectată cu orice înseamnă Ellie, fata 
brunetă pe care am luat-o din sânul familiei și i-am 
promis un infern mai mare decât și l-ar fi putut 

imagina vreodată şi căreia i-am oferit, în schimb, tot 
ce înseamnă Paradis. 

Încă fermecat de efectul puternic pe care îl are 
asupra mea, ca o adevărată vrăjitoare, evapor orice 
distanţă dintre noi și mă lipesc de ea, fruntea mea 
sprijinindu-se de baza gâtului său fierbinte și transpi- 
rat. O ţin în braţe pentru mult timp, uitând complet că 
e în continuare suspendată ca o marionetă, legată de 
încheieturi. O ţin în braţe pentru că încă nu-mi vine să 
cred că e reală. Nu contează că întreaga noastră curte 
e plină de invitați de seamă, unii mai bogaţi și mai 
respectaţi ca alții, căci sunt exact unde îmi doresc să 
fiu: în braţele femeii mele, în Edenul nostru. 

Când, în sfârșit, îmi iau doza necesară pentru a 
rezista pentru câteva ore fără s-o îmbrăţișez, decid să 
o eliberez pentru a ne întoarce la petrecere, spunân- 
du-mi mie în gând că, de acum, am o viaţă întreagă la 
dispoziţie în care s-o aduc aici. Astfel, ieşim împreună 
din Eden, lăsând-o să-și strecoare mâna mică peste 
braţul meu, în timp ce cu cealaltă își ţine ridicate poa- 
lele rochiei. Pantofii ei, ce se ițesc cu greu de sub trena 
voluptoasă, sclipesc în felinare și sunt al naibii de 
mândru că îi poartă. După aproximativ cinci ani în care 
am lucrat cu drag la ei, străduindu-mă să-i transform 
într-un cadou inedit, să-i văd acum în picioarele sale e 
cea mai bună răsplată pe care aş fi putut s-o primesc. 

Până la urmă, ei sunt motivul pentru care nunta 
noastră a întârziat. Partea egoistă din mine și-a dorit 
să o vadă îmbrăcată din cap până în picioare în neste- 
mate și niciodată nu a arătat mai spectaculos. 

Curtea casei noastre din Southampton, unde 
i-am mai construit o grădină, e mai aglomerată decât 
a fost vreodată, iar vociferarea oamenilor ce au venit 
să fie alături de noi în cea mai importantă zi acoperă 

cu ușurință muzica de fundal. Nu e o petrecere în 
adevăratul sens al cuvântului, însă e mai mult decât 
am sperat vreodată. Toate persoanele importante din 
viaţa mea sunt aici, să ne celebreze, inclusiv familiile. 

Îi observ pe cei patru bărbaţi impunători şi seri- 
oși apropiindu-se de noi. Ne încetinim pașii și arunc 
o privire fugară spre chipul îmbujorat al lui Ellie, care 
îmi zâmbeșşte discret, înainte să se desprindă de mine, 
să-mi sărute obrazul și să se îndepărteze, toate astea 
înainte ca aceștia să ajungă în dreptul meu. 

— Keith... 

Primul bărbat, respectiv tatăl lui Trent, își întinde 
mâna spre mine, păstrându-și pe chip expresia de om 
serios cât aşteaptă să i-o strâng, în semn de salut. Ezit, 
înainte să îi prind ferm degetele, aducându-mi aminte 
fără să vreau că, odată, a fost o vreme în care nici 
măcar nu mă privea în ochi, darămite să-mi vorbească. 
Era tipic familiilor să ne considere prea slabi și prea 
neimportanţi ca să-și bată capul cu noi, ţinând cont 
că aveau treburi mai importante de făcut, decât să ne 
instruiască. 

Bineînţeles, acele vremuri s-au schimbat cu ceva 
timp în urmă. După ce Elita de seniori l-au scos pe 
tatăl meu din ecuaţie, de îndată ce au aflat câte lucruri 
murdare face pe la spatele lor, și după ce le-am arătat 
că nu mai suntem niște mucoși când l-am lăsat pe Dom 
în fundul gol, literalmente, doar din principiu, percep- 
ţia lor asupra noastră s-a modificat considerabil. Mai 
exact, au devenit mai încrezători în forțele noastre 
când i-am luat tatălui meu, pe lângă întreaga avere, 
toate afacerile, inclusiv licitaţiile cu pietre preţioase, 
aduse pe piaţa neagră din Emiratele Arabe. 

Cu toate astea, nu mă aşteptam să-i văd aici. Și-au 
exprimat clar dezinteresul de a participa la nunta mea, 

cu toate că i-am invitat. Nu pentru că nu m-ar putea 
niciodată privi ca pe cineva cu potenţial, ci pentru ei, 
viețile personale ale celor pe care îi ocrotește sunt de-a 
dreptul irelevante. Spre deosebire de Dom, bărbaţii 
din faţa mea nu dau nici doi bani pe faptul că am ajuns 
să mă însor cu una care, odată, a fost considerată nimic 
altceva, decât „marfă. 

— Felicitări pentru căsătorie! îmi urează serios. 
Eram prin trecere, aşa că am vrut să văd cu ochii mei 
că te-ai ţinut de promisiune și ai respectat exilul tatălui 
tău chiar şi într-o zi ca aceasta. 

— Desigur, mormăi. Dominic Levine nu mai în- 
seamnă nimic pentru mine. 

A încetat să însemne ceva din momentul în care 
am aflat că îmi ţine captivă iubita, după toată întâm- 
plarea cu iahtul. Dar Maxwell știe deja povestea asta. 
Ştie că adevăratul Dominic Levine a încetat să mai 
existe din momentul în care am făcut tot posibilul să-i 
iau totul. În ziua în care și ei i-au luat totul, în special 
locul de conducător al Elitei de seniori. 

— Foarte bine, replică Richard, încuviințând din 
capul blond. Atunci, nu putem decât să-ţi urăm căs- 
nicie fericită alături de soţia ta și să te avertizăm că 
suntem cu ochii pe voi la fiecare pas. Mă aștept să vă 
faceţi treaba fără cusur. 

Încuviinţez la rândul meu, evitând să mai rostesc 
ceva. Conversațţiile noastre, puţine la număr, mereu au 
fost așa şi pot doar să bănuiesc că mereu vor fi: simple 
și la obiect, uşor încordate chiar. Nu suntem prieteni, 
însă nici duşmani nu-mi doresc să fim. 

— Ne vedem la următoarea licitație, îmi spune 
Chase, înțepat. 

E limpede că de la el a moștenit Ryder atitudinea 
de cocoș şi seriozitatea imbatabilă. 

Încruntat, îi urmăresc cum îmi întorc pe rând 
spatele și părăsesc scena discret, ca nişte bărbaţi care 
fac tot posibilul să nu iasă în evidenţă. De îndată ce ies 
din raza mea vizuală, mă simt de parcă nici n-au fost 
aici. 

— E totul în regulă? 

Trent își face apariţia de nicăieri, ţinând la braţul 
lui şatena slăbănoagă și îmbrăcată într-o rochie verde, 
care i-a devenit soţie în urmă cu zece ani şi pe care 
obișnuiește să o ascundă. Mă uit scurt la ea, dezinte- 
resat, amintindu-mi de faptul că prietenul meu a fost 
realmente obligat să se căsătorească cu ea din pricina 
unei afaceri. Se vede de la o poștă trăsăturile sale fran- 
ceze şi faptul că se trage dintr-o familie bogată. 

Din fericire pentru el, e cea mai tăcută persoană 
pe care am cunoscut-o vreodată. Tot ce face interesant 
și ce a făcut vreodată, de când o cunosc, a fost să stea la 
braţul soțului său ca un accesoriu. Până la urmă, cred 
că astfel a fost crescută, să se considere unul. E atât de 
diferită de explozia cu care m-am căsătorit! 

— Au venit doar să mă felicite, răspund într-un 
final. Şi să mă avertizeze că vor fi acolo când o să avem 
următoarea licitație. 

— De când sunt ei interesaţi de licitaţii? pufăie. 

Ridic din umeri. Puțin îmi pasă acum. Asta e o 
întrebare la care o să mă gândesc abia după ce mă voi 
întoarce din luna de miere. 

Gândindu-mă la asta, ochii mei deja o caută pe 
Ellie în mulţime. Nu durează mult până s-o găsesc, 
ținând cont că rochia ei e de o mărime imposibil de 
ratat şi că e singura care e îmbrăcată în alb. Poalele 
rochiei sale de mireasă stau acum adunate la pământ, 
cât soţia mea stă pe vine în fața fetiţei care ne-a distrus 
momentul din Eden. Se lasă îmbrăţișată de Hayley, 

agăţată strâns de gâtul ei, întreaga scenă având un 
impact asupra mea pe care nu pot să-l descriu. 

Hmm... 

Sunt gata să-mi las picioarele să mă ducă spre ea, 
însă nu apuc să mă îndepărtez de Trent şi de soţia lui. 
Jordan îmi taie calea la jumătatea distanţei din locul 
din care am pornit și până la ceea ce-mi doresc cel mai 
mult pe lumea asta. Expresia lui e una gravă, aşa că știu 
că nu mai am nicio șansă să-l trimit la plimbare înainte 
să-mi spună motivul pentru care și-a părăsit postul și 
a venit. 

— Ce s-a mai întâmplat acum? îl întreb ofticat. 

— Te caută cineva. 

— Şi nu i-ai spus că poate să mă caute și mâine? 
Dacă nu ţi-ai dat seama până acum, e ziua nunţii mele. 
Refuz să-mi bat capul şi cu altceva, în afară de soţia 
mea nărăvașă. 

Deși e o invitaţie să o şteargă din fața mea, acesta 
rămâne neclintit și cu aceeași expresie împietrită. 

— Crede-mă, vrei să vezi asta, mă asigură. 

— În regulă, oftez. Cine e? 

— Un anume Charlie Bryant. 

Ei bine, Jordan are dreptate, sigur vreau să văd 
asta! Însă aş minţi dacă aş spune că nu sunt surprins 
de prezenţa lui. Ultima persoană care mă aşteptam 
să-mi întrerupă nunta e fix tatăl lui Ellie, despre care 
n-am auzit nimic încă din ziua în care am răpit-o pe 
fiica sa. 

— Cum a ajuns aici? îl întreb suspicios. Din câte 
știu eu, Cincinnati e departe de Hamptons. 

— Habar n-am, mărturiseşte el. Însă e ferm con- 
vins că fiica lui e aici şi nu mai vrea să plece până nu 
discută cu ea. Mi-e că, dacă îl scoatem cu forța de pe 

proprietate, o să atragă atenţia. Ne-a ameninţat deja 
că, dacă nu o vede, o să meargă la poliţie. 

Clatin din cap, fiind complet de acord cu el. Nu 
vreau să atragă atenţia. De fapt, nu-mi doresc ca Ellie 
să ştie că e aici, mai ales într-o zi ca asta. Întreaga ei 
fericire s-ar prăbuși la picioarele mele dacă ar afla că 
tatăl ei, care obișnuia s-o tortureze, tocmai dă buzna în 
noua sa viaţă, ca să i-o spulbere. 

Și cine aş fi eu dacă aş lăsa așa ceva să se întâm- 
ple? 

— Ţine-o ocupată pe Ellie, îi cer. O să mă ocup eu 
de el. 

Imediat ce Jordan încuviinţează din cap şi por- 
nește spre ea, eu pornesc în cealaltă direcţie, grăbind 
pasul spre porţile din fier forjat în dreptul cărora 
paznicii mei păzesc perimetrul. 

Îl văd pe Charlie de la distanță, în interiorul curţii, 
așteptând nerăbdător să primească ceea ce a cerut. 
N-am nici cea mai mică idee cum a aflat că fiica lui e 
aici și cum a îndrăznit măcar să vină, însă sunt ferm 
convins că o să plece curând cu coada între picioare. 
Abia am așteptat momentul în care să-l am în faţă și 
să-l pedepsesc pentru tot ce i-a făcut. 

— Domnule Bryant. 

Mă opresc înaintea lui și întind mâna elegant, 
aranjându-mi cu grijă pe față o expresie binevoitoare, 
pe care nu o merită. Însă nu-mi strânge mâna, deşi 
îi întind în față o oportunitate pe care nu o s-o mai 
primească. Se uită chiorâș la mine, cumva dezgustat și 
dispreţuitor, de parcă aș fi vreun cerșetor. 

Ei bine, cel care arată într-adevăr ca unul e chiar 
el. Nu rezist să nu strâmb puţin din nas când îl văd cum 
e îmbrăcat și când ghicesc prin mirosul coloniei sale o 
notă de alcool. 

— Tu cine dracu mai ești? mă întreabă enervat. 
Am venit s-o văd pe Elena. 

— Numele meu e Keith Levine. Sunt soţul fiicei 
tale. 

Informaţia asta pare să-l scuture de orice gând de 
a mă respinge și, brusc, devine interesat de mine. Ochii 
lui cenușii, ca ai iubitei mele, mă studiază din cap până 
în picioare cu un oarecare interes, oprindu-i într-un 
final pe fața mea, sclipind. Nici măcar nu e discret. Văd 
semnul dolarului învârtindu-se în ei, ca la jocurile de 
noroc. Nemernicul şi-a dat deja seama că sunt bogat şi 
că ar putea profita de pe urma asta. 

— Zău? Eşti soţul ei? Ciudat, pufăie. Nu ţin minte 
să-ți fi dat voie să te însori cu fiica mea. 

— Greşeala mea, replic sec. Nu mi-am dat seama 
că trebuie să-ţi cer acordul. 

— E fiica mea, repetă, iritându-mă şi mai tare de- 
cât o face simpla lui prezenţă. Normal că trebuie să-mi 
ceri acordul, oricine naiba ai fi tu. Ea unde e acum? 

Priveşte pierziș în spatele meu, căutând-o. 

— Din păcate, nu pot să îţi permit s-o vezi. 

— Cum adică? întreabă mirat. 

— Nu ai voie. 

— Cine spune? 

— Eu. 

Ochii lui se mijesc de neplăcere. 

— Nu ştiu cine naiba îţi închipui că ești, dar... 

— Ştiu pentru ce ai venit, aşa că lasă gargara! i-o 
retez. Nu știu cum, dar ai aflat că fiica ta e logodită 
cu un bărbat bogat și te-ai gândit să profiți de asta. 
Domnule Bryant, sunt un om ocupat. Ce ar fi să lăsăm 
deoparte toate introducerile astea fără sens și să-mi 
spui clar ce îți doreşti de la mine? 

Umerii lui coboară, trădând faptul că am perfectă 
dreptate. Ştia toate astea și pentru asta a venit. Vrea 
bani, iar eu sunt gata să-i ofer. 

— Îmi doresc ce ai și tu, replică senin, descotoro- 
sindu-se de expresia de om rănit și arătându-și ade- 
vărata faţă. Odată ce ţi-ai permis să-ți pui mâinile pe 
fiica mea, să o iei din casa ei şi să o aduci aici, trebuie 
să plătești pentru asta. Și, dacă mă uit bine la costumul 
tău și la ceasul ăla, adaugă cu ochi strălucitori, arătând 
cu degetul spre ceasul de aur de la încheietură, îţi per- 
miţi să te scuturi de ceva mărunţiș. 

— Cât? vreau eu să ştiu, păstrându-mi cu greu 
calmul. 

Dacă nu mi-aş dori mai mult să-l umilesc, decât 
să-i strivesc faţa, l-aş pocni chiar acum. Simplul lui 
tupeu mă scoate din sărite, ba mai mult decât o face 
dorinţa de a o vedea pe Ellie. Nu că s-ar întâmpla asta 
vreodată. Atât timp cât trăiesc, jigodia din fața mea 
nu 0 să se apropie de ea nici la cincizeci de kilometri, 
motiv pentru care vreau cât mai repede să dispară la 
fel cum a și apărut. 

— Să zicem vreo... cinci milioane? 

Îmi muşc limba de îndată ce aud suma, strădu- 
indu-mă să nu izbucnesc în râs. Aş putea ușor să mă 
lipsesc de cinci milioane de dolari, doar ca să-l văd 
plecând, însă asta ar însemna să fiu prost și să ratez o 
ocazie care s-ar putea să nu mi se mai arate vreodată. 

— Sunt sigur că îţi permiţi. Bineînţeles, dacă 
într-adevăr îţi dorești s-o păstrezi. 

Mă simt jignit. Cinci milioane pentru ea? Javra 
asta, care se consideră bărbat, habar nu are că acum, 
în momentul ăsta, fiica lui e îmbrăcată în miliarde, nu 
milioane. Cum îndrăznește să ceară doar atât?! 

— Îmi doresc, îi mărturisesc. 

Nu că ar fi după el... 

— Însă tind să cred că ar fi mai bine să vorbim 
despre asta într-un loc mai privat, îi sugerez. Afacerile 
nu se fac așa, în mijlocul drumului. 

Îi fac semn din cap să mă urmeze şi pornesc îna- 
intea lui, cu pumnii strânşi pe lângă corp. Încă nu-mi 
vine să cred cât tupeu are. Nu pentru că mi-a cerut 
bani pentru ea, pentru că mă aşteptam la una ca asta 
din partea unuia ca el. Ce mă deranjează cu adevărat 
este suma pe care a cerut-o, de parcă Ellie chiar ar 
valora atât de puţin. 

Reușim să ne strecurăm în vilă fără să fim văzuţi. 
Îmi pun toate bazele în Jordan, că reuşeşte să o ţină 
pe Ellie departe de mine pentru moment, cât mă des- 
cotorosesc de intrusul ăsta. Charlie mă însoțește de-a 
lungul coridorului și deschid ușa biroului meu de la 
parter, încercând să fac abstracţie de felul indiscret în 
care se holbează în jurul său. 

— Măi să fie, ce casă ai! exclamă, intrând în birou 
cu un plescăit din buze. Cu ce te ocupi? Eşti avocat sau 
ceva de genul ăsta? 

Simt cum mă năpădește râsul. Da, sigur sunt avo- 
cat sau ceva de genul ăsta. 

— E irelevant, îi spun, pe când el se trânteşte pe 
scaunul din piele din faţa biroului masiv. 

Rămân în picioare în faţa lui, așteptând tăcut cât 
el își plimbă privirea pe tot ce se află în jurul său. Ştie 
foarte bine să se comporte de parcă nu e depăşit la- 
mentabil, singurul lucru care îl trădează fiind sclipirea 
din ochii lacomi. 

Știu care e situaţia lui. Deşi a muncit o viaţă în- 
treagă pe şantiere, nu are nimic. Nici dacă ar mai trăi 
încă zece vieți, nu ar fi capabil să adune suma pe care 
tocmai mi-a cerut-o. 

Curând, biroul meu devine mai aglomerat, în 
special când restul Elitei ni se alătură, cel mai probabil 
informaţi de Jordan, și știu de ce ţin morțţiș să asiste 
la discuţia asta. Le e teamă să nu fac ceva necugetat 
tocmai acum, în seara asta atât de specială. Mă cunosc 
prea bine și știu că nu aș fi în stare să-mi ţin mâinile 
departe de grumazul lui, dacă ar spune ceva greşit 
despre Ellie. 

Până la urmă, aș face orice pentru ea. 

— Domnule Bryant, fiica ta e foarte importantă 
pentru mine, îl informez. Mă îndoiesc că ai putea vre- 
odată să înţelegi cât îmi doresc să fie fericită, însă mă 
aştept să înţelegi, în schimb, de ce nu-ţi permit să o 
vezi. Știm amândoi felul în care ai tratat-o cât timp a 
fost în casa ta. 

— Unde vrei să ajungi cu asta? mă întreabă plic- 
tisit. 

— Vreau să îmi promiţi că, de îndată ce îţi vei 
primi banii, nu vei mai veni niciodată la poarta mea. Îţi 
voi da cele cinci milioane pe care ţi le dorești, dar ți le 
voi lua înapoi dacă o să încalci vreodată înţelegerea. Și, 
crede-mă, nu-ţi dorești să mă scoţi din sărite! 

Charlie mă privește lung preţ de câteva clipe, 
înainte să râdă. 

— Dacă tu spui... Prima oară să văd banii, apoi 
putem cădea la înţelegere. Nu pot să-ţi promit nimic, 
până nu plătești. 

Încuviinţez din cap, în semn că sunt de acord cu 
el, apoi mă întorc spre Micha și îi fac semn din cap spre 
ușa mascată de lângă bibliotecă. 

— Scoate cinci milioane din seif, îi cer. Pune-i 
într-o geantă, te rog. 

Zis şi făcut. Fără să stea pe gânduri, Micha se 
clintește de lângă perete și pornește spre seif, pregătit 

să facă ceea ce i-am cerut, fără comentarii. Probabil 
ştie şi el că planul meu nu este să-l las pe Charlie să 
părăsească biroul ăsta atât de simplu. 

Rămânem tăcuţi cât partenerul meu pune banii 
într-o geantă de mână. Ochii mei refuză să-l mai pără- 
sească pe bărbatul de pe scaun, deși el nu mă privește 
înapoi. Odată ce vede teancul de bancnote pe care 
Micha le îndeasă în geantă, e realmente imposibil să-l 
mai faci atent și la altceva. 

Atât de previzibil! Mă îndoiesc că a văzut vreo- 
dată în viaţa lui atâţia bani. Abia dacă mai poarte sta 
aşezat pe scaun când prietenul meu se opreşte lângă 
noi şi întinde geanta spre mine. 

— Cinci milioane, fix. 

— Mulţumesc. 

Calm, iau geanta din mâna lui și o aşez la pi- 
cioarele lui Charlie, aproape fiindu-mi smulsă dintre 
degete când acesta se repede nerăbdător, ca un animal 
de pradă. 

— Foarte bine, rânjeşte. Acum, revenind la înţele- 
gerea noastră, mă tem că nu o pot accepta. 

Sprâncenele mi se arcuiesc de uimire. Ce în- 
seamnă asta? 

Nedumerit, mă uit la el cum se ridică în picioare, 
luându-și totodată geanta, apoi își îndreaptă postura 
înaintea mea, privindu-mă fix în ochi, ca o persoană 
care habar nu are cu cine se pune. Trebuie să recunosc 
că tupeul lui extraordinar mă încântă într-o oarecare 
măsură. 

— Voi lua cele cinci milioane, însă nu-ţi pot pro- 
mite că nu mă voi întoarce. Vezi tu, am multe datorii pe 
care trebuie să le plătesc. În plus, sunt sigur că buzuna- 
rul tău o să devină mai generos, dacă tot îţi dorești atât 
să stau departe de Elena. 

Incredibil! Trebuie să recunosc că jigodia din fața 
mea reușește să mă lase cu gura larg căscată, șocat de 
îndrăzneala de care dă dovadă. Tocmai încearcă să mă 
transforme în gâsca lui de aur, la nici câteva minute de 
când m-a cunoscut. 

— Tot ce pot să-ți promit acum este că voi pleca 
imediat, fără ca Elena să mă vadă aici, și că voi păstra 
secretul ăsta. Apoi depinde doar de cât de generos vei 
fi cu mine în viitor. 

Înclinând uşor capul în semn de rămas bun, 
acesta se întoarce pe călcâie și porneşte spre ieşire 
încrezător. Bineînţeles, toate planurile lui se năruie 
în momentul în care deschide ușa și vede paznicul 
din prag, ce îi blochează intenţionat trecerea. Când se 
întoarce să se uite la mine, văd cum toată încrederea 
lui se prăbușește și cum devine dintr-odată tensionat, 
ca un șoarece prins într-o capcană. 

— Chiar credeai că, după tot ce i-ai făcut soţiei 
mele, te voi lăsa să pleci atât de simplu? îl întreb amu- 
zat. 

— Îți sugerez să laşi geanta jos, prietene, că nu te 
văd bine, mormăie Ryder, calm. 

Însă nu apucă să facă asta. Trent i-o smulge din 
mână și îi dă un brânci spre mine, profitând de postura 
lui rigidă. Aproape se prăvălește la picioarele mele, 
acolo unde ar merita să fie. 

— Ce înseamnă asta? vrea să știe, punând în- 
trebarea pe un ton panicat. Credeam că am făcut o 
înţelegere! 

— Eu nu fac înţelegeri cu lichelele ca tine, i-o 
retez. Dar nu o să te mint. Nici dacă nu mi-ai fi cerut 
bani, nu ai fi plecat atât de simplu de aici. Am așteptat 
prea mult timp momentul ăsta, doar că nu mi-am în- 
chipuit niciodată că o să vii singur în mâinile mele. Şi 
am pedeapsa perfectă pentru tine! 

Zâmbetul ce îmi acaparează buzele e imposibil de 
reprimat. Pentru prima oară în viaţa mea mă simt bine 
că pot pedepsi pe cineva și sunt sigur că nu o să-i ofer 
nimic în plus faţă de ceea ce merită. 

— Sunt curios dacă ţie o să-ţi placă să fii închis 
într-o încăpere mică și rece până îţi dai duhul. Poate 
doar aşa o să înţelegi că cea mai mare greşeală pe care 
ai putut s-o faci vreodată, a fost să îți chinui copilul 
cum numai un adevărat monstru ar fi capabil. Nu că ar 
mai conta, surâd. Pentru tine e târziu să te mai căiești. 
Ai avut o șansă şi ai ratat-o în momentul în care mi-ai 
cerut bani, în locul fiicei tale. Şi am locul perfect în care 
să te azvârl pentru asta! 

Apoi Charlie e înșfăcat de paznicul pregătit să-l 
ducă departe de mine și de Ellie și scos din birou cu 
forța. Abia când nu-l mai văd, îmi permit să răsuflu 
ușurat și dau să mă întorc spre partenerii mei, când 
o siluetă neașteptată ocupă pragul, făcându-mă să mă 
încordez cu totul. Însăşi Ellie se uită la mine cu ochii 
mari și îmi dau seama după obrajii ei palizi că a auzit 
și a văzut totul. 

— Mi-am dat seama că ascunzi ceva de mine când 
Jordan a început să-mi sufle în ceafă, mărturisește spă- 
șită, intrând cu reţinere în birou şi cu mâinile strânse 
în faţă, peste rochie. 

Oftând, le fac semn băieţilor să mă lase singur 
cu ea. Nu am idee ce urmează să se întâmple, mai ales 
acum. 

— Eşti supărată? o întreb, de îndată ce ușa se 
închide în spatele lor. 

Ellie privește sceptică geanta cu bani de pe podea. 

— Ţi-a cerut bani? vrea să știe, iar eu încuviinţez, 
cu toate că ochii ei devin mai triști. Unde l-au dus 
acum? 

— Departe. Ellie, n-am vrut să vezi nimic din 
toate astea, îi mărturisesc ofticat. Îmi pare rău. Să nu 
te temi de mine. 

Gura ei se arcuiește într-un zâmbet. Mai face 
câțiva pași spre mine, oprindu-se abia când ajunge la 
pieptul meu, cuprinsă în braţe. 

— Crezi că nu știu cu cine m-am căsătorit? mă 
întreabă amuzată, lăsându-și capul pe spate ca să 
mă sfredelească cu ochii ei frumoși. Nu mă mai poți 
surprinde, Keith Levine. De fapt, nu cred că mai există 
ceva pe lumea asta pe care ai putea să-l faci și care 
ar putea să mă sperie. Știu ce faci cu băieţii tăi, cu ce 
vă ocupați. Ce nu înţeleg e de ce le ascunzi de mine. 
Știu că nu ai face nimic din ce ar putea vreodată să mă 
rănească. 

— Mai degrabă aş muri, decât să te rănesc. 

— Da, murmură, privindu-mi lung buzele. Totuși, 
să nu uităm cum ne-am cunoscut. 

Are dreptate. M-a cunoscut în cea mai urâtă formă 
a mea, una pe care nu mă aşteptam s-o iubească. Mi-a 
văzut toate feţele și tot mi-a spus „da'. Aș minţi dacă aș 
spune că încă nu sunt șocat de ea, de făptura asupra 
căreia mă aplec s-o sărut. E incredibilă! 

Și oare cât o să mă mai mint? Din primul moment 
în care mi-a fost pusă în braţe, inconștientă și îmbră- 
cată în blugii ei uzaţi şi ieftini, am știut că îmi strâng 
la piept sfârșitul. Atunci nu am vrut să accept gândul 
răzleţ ce îmi străbătea mintea de fiecare dată când mă 
uitam la ea, dar acum nu mai am cum să evit ceea ce e 
prea evident. 

La finalul zilei, eu am fost cel târât în infern de mai 
multe ori, înainte să-mi ofere o bucată din Paradisul ei. 

